
Apocalipsa în tâlcuirea Sfinţilor Părinţi 



Introducere la Apocalipsa Sfântului Ioan Teologul 

Ultima scriere a Bibliei, Apocalipsa Sfântului Ioan, este cartea profetică a Noului Testament 
aparţinând, totodată, (şi) genului apocaliptic. Acest gen, deşi existent de câteva veacuri în spaţiul iudaic, 
îşi ia numele, ulterior, de la scrierea Sfântului Ioan. Dintre cărţile cuprinse în Sfânta Scriptură, Apocalipsa 
se apropie cel mai mult de Cartea Proorocului Daniel, din care se şi inspiră pe alocuri, alte scrieri 
apocaliptice nefiind primite în canonul biblic [11. 

Numele cărţii, în The Greek New Testament, este 'AnoKakvyyiq Twdvvoi) (Apokalipsis Ioannu), 
Vulgata numind cartea similar: Apocalypsis Iohannis Apostoli. Versiunile româneşti optează, de regulă, 
pentru titulatura Apocalipsa Sfântului Ioan Teologul. Cuvântul apocalipsa înseamnă descoperire, 
revelaţie, fiind vorba despre descoperirea ce s-a făcut către Ioan, înfăţişând lupta Bisericii în istorie, 
mergând până la sfârşitul veacurilor. 

Autorul scrierii se numeşte, în două rânduri, Ioan, robul lui Hristos. Tradiţia Bisericii 1-a 
identificat cu Sfântul Apostol Ioan, fiul lui Zevedei şi fratele lui Iacov, autorul Evangheliei după Ioan. 
Fără a intra în detalii, amintim că au fost şi contestatari ai identităţii autorului Apocalipsei (şi sunt până 
astăzi), însă faptul că Sfântul Iustin Martirul şi Filosoful, convertit în Efes, unde şi-a trăit ultimii săi ani 
Sfântul Ioan Evanghelistul, ca şi Sfântul Irineu, ucenic al Sfântului Policarp, care 1-a cunoscut pe 
Evanghelistul Ioan, îi atribuie acestuia paternitatea Apocalipsei, ne par argumente suficient de solide 
pentru a respinge eventualele poziţii adverse. Cert este că, datorită caracterului special al cărţii şi al 
faptului că scrierea a fost deseori răstălmăcită (ceea ce se continuă până în zilele noastre), Biserica a avut 
întotdeauna o atitudine prudentă, astfel că din Apocalipsa nu se citeşte niciodată la sfintele slujbe. Mai 
mult, numeroşi autori patristici importanţi nu citează niciodată din scrierea Sfântului Ioan, neîndoios tot 
din pricina tulburărilor apărute în viaţa Bisericii, pornindu-se de la greşita tâlcuire a cărţii. 

Locul scrierii Cărţii este indicat clar în text, acesta fiind insula Patmos. Timpul scrierii, în opinia 
celor mai mulţi comentatori, trebuie fixat către sfârşitul domniei lui Domiţian, în anii 94-95. 

Cartea se doreşte a fi o încurajare pentru creştinii primului veac, ca şi pentru aceia din întreaga 
istorie, având un dublu scop, atât unul misionar, cât şi unul apologetic. Sfântul Ioan face referire la 
evenimente contemporane lui, dar acestea, reduse la simboluri, capătă valori valabile pentru întreaga 
istorie universală, cât şi pentru realităţile eshato logice. 

Planul Apocalipsei: 

Titlu şi adresare (1, 1-8). 

Mesaje către cele şapte Biserici ale Asiei Mici (1,9-3, 22). 

Viziunea lui Dumnezeu, a tronului Său şi a curţii cereşti (4, 1-1 1). 

Cele şapte peceţi (5, 1-8, 6). 

Cele şapte trâmbiţe (8, 7 - 1 1, 19). 

Cele şapte semne (12, 1 - 15, 4). 

Cele şapte cupe (15, 5 - 16, 21). 

Babilonul cel mare (17, 1 - 19, 5). 

Biruinţa lui Hristos şi Judecata de Apoi (19, 6 - 22, 5). 

Epilog '(22, 6-21). 

In ce ne priveşte, ne vom strădui, în Comentariul nostru, să urmăm cât mai îndeaproape tâlcuirile 
patristice, unele opinii personale (pe care ni le-am cenzurat cât s-a putut) şi sugestii de actualizare a 
profeţiilor Apocalipsei expediindu-le în plan secundar, ca simple note de subsol. Am socotit necesară 
această prudenţă, dat fiind că spaţiul actual e suprasaturat de interpretări fanteziste şi hazardate. In fond, 
scopul Apocalipsei, ca şi al întregii Scripturi, e acela al călăuzirii pe calea mântuirii şi nu al satisfacerii 
unor curiozităţi cărora chiar cartea Sfântului Ioan le pune stavilă. 



Oricât ne-am dori de exhaustivi, ştim din plecare că (din fericire, am zice) înţelesurile Apocalipsei nu pot 
fi epuizate (cum de altfel nu pot fi nici cele ale oricărei cărţi scripturistice). Nădăjduim, însă, să fi reuşit a 
trasa câteva direcţii esenţiale în cuvenita interpretare a acestei dificile scrieri. 

In finalul Comentariului nostru, anexăm o listă a numelor proprii care apar în Cartea Apocalipsa, 
ordonate alfabetic, urmate de varianta greacă[2] (dată şi în transliterare, ţinând însă cont de modul 
răsăritean de citire a cuvintelor greceşti) ca şi de traducerile cele mai plauzibile (în comentariile patristice 
apărând uneori traduceri destul de îndepărtate de sensul originar). Apoi, vom indica în paranteză locul 
unde numele apare pentru prima dată în scriere. 



CAPITOLUL 1 -Introducere. Salutare către cele şapte Biserici. Vedenie pregătitoare. 

1 : Descoperirea lui Iisus Hristos, pe care Dumnezeu I-a dat-o pentru ca să le arate robilor Săi cele 
ce trebuie să se petreacă-n curând; şi El, prin trimiterea îngerului Său, i-a destăinuit-o robului Său 
Ioan, 

Descoperirea: „traducerea grecescului apokalipsis (apocalipsă)"[3j. „Conţinutul cărţii ne prezintă 
destăinuirea evenimentelor viitoare, privitoare la sfârşitul timpurilor şi la venirea împărăţiei lui 
Dumnezeu. Autorul acestei destăinuiri este Dumnezeu. El o încredinţează lui Iisus Hristos, Care o 
transmite lumii prin mijlocirea servitorului Său Ioan. Această revelaţie ni-1 arată în acelaşi timp pe Iisus 
Hristos biruitor"[4]. Jngerul Său: intermediarul dintre Iisus Hristos şi autorul scrierii"[5]. Să se 
petreacă-n curând: „în Biserica primară, venirea în slavă a lui Iisus Hristos era aşteptată uneori într-un 
viitor apropiat"[6]. 

„Aceste cuvinte arată în mod clar caracterul şi scopul Apocalipsei - de carte profetică. Prin aceasta, 
Apocalipsa se deosebeşte esenţial de celelalte cărţi ale Noului Testament, al căror conţinut este mai cu 
seamă unul de educaţie a credinţei şi moralei. Importanţa Apocalipsei este evidentă aici prin faptul că este 
rezultatul revelaţiei directe şi al poruncii date Sfântului Apostol [Ioan] de către însuşi Capul Bisericii, 
Domnul Iisus Hristos. Expresia în curând indică faptul că profeţiile Apocalipsei încep să se împlinească 
tocmai atunci, imediat după ce cartea a fost scrisă"J7]. 

2: care a mărturisit cuvântul lui Dumnezeu şi mărturia lui Iisus Hristos, pe toate câte le-a văzut. 

„Această formulă apare şi în 1, 9 şi 20, 4. în acest fragment ea indică proclamarea mesajului creştin care 
suscită opoziţie din partea autorităţii"[8]. 

3: Fericit este cel care citeşte şi cei care ascultă cuvântul acestei profeţii şi păstrează cele scrise într- 
însa!; pentru că vremea e aproape. 

Prima parte a versetului „este un îndemn adresat tuturor creştinilor, ca aceştia să-şi păstreze statornicia în 
încercările grele ce-i aşteaptă"[9]. „Aceasta este prima din cele şapte fericiri conţinute în Apocalipsa (1, 
3; 14, 13; 16, 15; 19, 9; 20, 6; 22, 7.14). Contrastul între singularul cine citeşte şi pluralul celor care 
ascultă ne lasă să intuim că în Asia Mică creştinii se adunau în diferite cetăţi pentru a asculta lectura 
publică a Apocalipsei. Contextul pare să fi fost liturgic. Vremea este aproape: destinatarii sunt îndemnaţi 
să ia serios în considerare cartea, pentru că judecata se apropie' ŢlOl . 

„Cartea Apocalipsei are, prin urmare, o importanţă nu numai din punct de vedere profetic, ci şi moral. 
Semnificaţia acestor cuvinte este următoarea: fericit este acela care, citind această carte, se va pregăti pe 
sine prin viaţa sa şi faptele credinţei pentru eternitate, întrucât trecerea în veşnicie este aproape pentru 
fiecare dintre noi'Tll]. 

4: Ioan, celor şapte Biserici care sunt în Asia: Har vouă şi pace de la Cel-ce-Este şi Cel-ce-Era şi 
Cel-ce-Vine şi de la cele şapte duhuri care sunt înaintea tronului Său, 

3 



Asia: „Provincia romană Asia, în vestul Asiei Mici, a cărei capitală era Efesul. Bisericile din ea 
(enumerate în versetul 11) sunt selectate în funcţie de [numărul£12]] 7, simbolul plenitudinii şi al 
universalităţii' ' [ 1 3 ] . Cel-ce-Este şi Cel-ce-Era şi Cel-ce-Vine: „întreită dezvoltare a numelui Yahve[14], 
în jurul definiţiei din Ieşirea 3, 14" |"151 . Gândul merge de la sine şi către taina Treimii, a Cărei evocare 
indirectă a fost văzută aici. 

Cele şapte duhuri „indică în taină, în mod evident, puterea înşeptitului har al Duhului Sfânt"£16]. Textul 
e folosit (şi) spre a demonstra veşnicia (şi, implicit, dumnezeirea) Fiului: „Cine ar putea tăgădui Celui ce 
este şi Celui ce era veşnicia?" [1 7] . 

5: şi de la Iisus Hristos, Martorul cel credincios, Cel Întâi-Născut din morţi şi Domnul împăraţilor 
pământului. Celui ce ne iubeşte şi prin sângele Său ne-a dezlegat din păcatele noastre 

Cel Întâi-Născut din morţi: ,J>ărga celor adormiţi (I Corinteni 15, 20); primul fruct al învierii, garanţia că 
toate celelalte vor veni după El" £181 . 

Domnul împăraţilor pământului: „adică peste întreaga omenire"£19]. „învierea lui Iisus echivalează cu 
întronizarea Sa ca împărat universal"[20]. 

„Domnul Iisus Hristos este numit aici Martorul cel credincios, în sensul că El Şi-a mărturisit înaintea 
oamenilor dumnezeirea şi adevărul învăţăturii Sale prin moartea Sa pe cruce"[21] şi prin învierea Sa, 
urmată de înălţare. Deşi minune cu adevărat este primirea morţii de bunăvoie pentru omenire, dacă nu 
urma învierea, Hristos ar fi rămas, vorba lui Emil Cioran, un personaj tragic. 

6: şi ne-a făcut pe noi împărăţie, preoţi Dumnezeului şi Tatălui Său, Lui fie-I slava şi puterea în 
vecii vecilor! Amin. 

„A fi o împărăţie înseamnă a urma voinţa lui Dumnezeu, în loc de a fi sub stăpânirea lui Satana. Toţi cei 
care ascultă şi împlinesc voinţa lui Dumnezeu sunt preoţi, adică mijlocitori între Dumnezeu şi restul 
omenirii" [22] . „Desigur, împărăţia şi preoţia nu trebuie înţelese aici în sensul propriu, ci în sensul în 
care Dumnezeu a făgăduit prin profeţi aceste lucruri poporului ales (Ieşirea 19, 6), adică El ne-a făcut pe 
noi, adevăraţii credincioşi, cel mai bun şi cel mai sfânt popor între popoare, după cum şi preotul sau 
împăratul sunt consideraţi a fi astfel în mijlocul oricărui popor"[23]. 

7: Iată, El vine cu norii, şi fiece ochi II va vedea, şi cei ce L-au împuns; şi din pricina Lui se vor 
tângui toate seminţiile pământului. Da! Amin! 

„La sfârşitul timpurilor, Iisus Hristos le va apărea tuturor ca Judecător al lumii" T241 . „Atunci lumea va 
vedea pe Domnul, venind pe norii cerului"[25]. „Cel ce a venit din ceruri este Acelaşi cu Cel care a 
pătimit, iar Cel ce Se va arăta tuturor este Acelaşi Care a înviat [...]. Fără îndoială, îl vor vedea cu acelaşi 
trup împotriva căruia s-au dezlănţuit, fără de care nu ar putea fi El însuşi, nici nu ar putea fi recunoscut, 
aşa încât să fie ruşinaţi şi cei ce afirmă că trupul Său stă în ceruri lipsit de simţire, precum un înveliş gol 
al lui Hristos, ori că trupul şi sufletul sunt acelaşi lucru, ori că este numai suflet, iar trup deloc"[26]- „Prin 
nori se înţeleg Puterile cele fără de trup sau şi norii aceia care L-au acoperit pe Iisus şi pe sfinţii Săi 
ucenici în Muntele Taborului"[27]. 

8: Eu sunt Alfa şi Omega, zice Domnul Dumnezeu, Cel-ce-Este, Cel-ce-Era şi Cel-ce-Vine, 
Atotţiitorul. 

Alfa şi Omega: „Prima şi ultima literă a alfabetului grecesc. Dumnezeu este începutul şi sfârşitul, izvorul 
şi ţelul, creatorul şi împlinitorul a tot ce există. De la El vin toate şi spre El tinde întreaga creaţiune"[28]. 
„Aceste două litere se află la începutul şi, respectiv, sfârşitul alfabetului grecesc. Deoarece se crede că ele 
conţin cheia universului, acesta din urmă este în întregime închis între cele două extremităţi. Alfa şi 
Omega simbolizează, deci, totalitatea cunoaşterii, totalitatea fiinţei, totalitatea spaţiului şi timpului. 



Autorul Apocalipsei atribuie aceste două litere lui Iisus Hristos [...]. Aceasta înseamnă că Hristos este 
începutul şi sfârşitul a toate câte sunt"[29]. E afirmată explicit dumnezeirea Fiului. 

„Prin Alfa (începutul), arată că Hristos este făcător a toate, după dumnezeire. Iar prin Omega (sfârşitul), 
arată că Hristos va da plată fiecăruia după faptele lui, când va veni să judece ca om"[30]. Locul e folosit 
de Tertulian pentru a argumenta atotputernicia Fiului, egal cu Tatăl în dumnezeire \3 11 . In acelaşi ton: 
„întrucât Scriptura spune că există o slavă a Celui Atotputernic, din care a izvorât şi înţelepciunea, trebuie 
să înţelegem că şi înţelepciunea e legată de slava cea atotputernică, întrucât pentru ea e numit Dumnezeu 
Cel Atotputernic. Prin înţelepciune, adică prin Hristos, are Dumnezeu stăpânire peste toate lucrurile şi nu 
numai prin autoritatea Lui de Stăpân, ci şi prin supunerea de bună voie a supuşilor Săi. Tatăl şi Fiul au 
una şi aceeaşi atotputernicie, după cum şi Mântuitorul este El însuşi unul şi acelaşi Dumnezeu împreună 
cu Tatăl. Aşa vorbeşte Ioan în Apocalipsă [...]. Cel care va veni ar putea El să fie altul decât Hristos? 
După cum nimeni nu trebuie să se poticnească de faptul că Tatăl e Dumnezeu şi de faptul că şi 
Mântuitorul e Dumnezeu, tot astfel, întrucât Tatăl e numit Atotputernicul, nimeni nu trebuie să se tulbure 
pentru faptul că şi Fiul este numit Atotputernicul. Corespunde aşadar adevărului ceea ce a zis El către 
Tatăl: Toate ale Mele sunt ale Tale şi ale Tale sunt ale Mele şi M-am preamărit întru ei (Ioan 17, 10). Iar 
dacă tot ce este al Tatălui este şi al lui Hristos, printre atributele pe care le aflăm în Tatăl este şi 
atotputernicia: or, fără nici o îndoială se cade ca şi Fiul cel Unul-Născut să fie atotputernic pentru ca tot 
ce are Tatăl să le aibă aşijderea şi Fiul"[32]. Un alt autor, cu aceeaşi intenţie: „Dumnezeirea Fiului este 
totodată a Tatălui. De aceea e şi neîmpărţită. Şi aşa este un singur Dumnezeu şi nu este altul afară de El. 
Astfel Ei fiind doi, dar dumnezeirea fiind una şi aceeaşi, aceleaşi se spun despre Fiul, câte se spun şi 
despre Tatăl, fără să I se spună Fiului Tată, cum I se spune Dumnezeu" [33] . „Atotţiitor este Tatăl, 
Atotţiitor este deci şi Fiul. [...] Tatăl este lumină, deci Fiul este strălucire şi lumină adevărată. Tatăl este 
Dumnezeu adevărat; Dumnezeu adevărat este deci şi Fiul. [...] şi peste tot nu e nimic din ceea ce are 
Tatăl, care nu este al Fiului. De aceea Fiul e în Tatăl şi Tatăl în Fiul. Fiindcă cele ce sunt ale Tatălui, 
acelea sunt în Fiul şi iarăşi acestea se înţeleg în Tatăl. Aşa se înţelege şi cuvântul: Eu şi Tatăl una suntem 
(Ioan 10, 30). Fiindcă nu sunt alte în Tatăl şi alte în Fiul, ci cele ce sunt în Tatăl, acelea sunt şi în 
Fiul"[34]. „Căci naşterea fiinţei mai presus de toate este nepătimitoare[3_5], iar existenţa celui născut este 
fiinţială[36] şi liberă de orice tăiere, ţinându-L legat şi unit şi împreună existent în mod integral. 
Neînceperea în timp I-a mărturisit-o Fiului şi înţeleptul Ioan, spunând: întru început era Cuvântul (Ioan 1, 
1) şi, pe lângă aceasta: Cel ce este, Cel ce era şi Cel ce vine ,, \37]. 

9: Eu, Ioan, fratele vostru şi împreună cu voi părtaş la necazul şi la împărăţia şi la răbdarea întru 
Iisus, fost-am în insula ce se cheamă Patmos, pentru cuvântul lui Dumnezeu şi pentru mărturisirea 
lui Iisus. 

Patmos: „Insulă mică din arhipelagul Sporadelor, în Mediterana, la câteva ore sud-vest de Milet"[38]. 
„Prin strâmtorarea şi suferinţa exilului, Ioan este părtaş la soarta lui Iisus, prigonit şi răstignit pe cruce; 
prin împărăţie (II Timotei 2, 12) are parte de măreţia Lui, biruitoare asupra morţii. Statornicia (Fapte 14, 
22; Romani 5, 3) este virtutea de căpetenie la vreme de prigoană; este aşteptarea neclintită şi plină de 
nădejde a venirii lui Hristos, dreptul Judecător"[39]. ICSS IX: ...părtaş cu voi în suferinţă: „termen 
generic pentru a indica o durere fizică sau morală, suferinţa se referă adesea la durerile legate de criza de 
la sfârşitul timpurilor (Daniel 12, 1; Matei 24, 21). [...] ♦ mă aflam pe insula Patmos...: Ioan se afla pe 
insulă pentru că răspândise mesajul creştin. Creştinismul nu era agreat de mulţi din acel timp, dar 
caracterul eshatologic al învăţăturii lui Ioan putea să fi fost considerat de-a dreptul subversiv de către 
autorităţi"[40]. „Expresia necaz, potrivit sensului originar grec al cuvântului, înseamnă aici suferinţă 
datorată persecuţiei şi torturilor, echivalentă cu mucenicia ,, \4\]. 

„Pe atunci [în vremea împăratului Domiţian (81 - 96) - n. n.] umbla zvonul că apostolul şi evanghelistul 
Ioan e încă în viaţă şi că din pricina mărturiei aduse în folosul învăţăturii creştine a fost osândit să trăiască 
în insula Patmos"[42]. 

10: în duh am fost în zi de Duminică, şi-n urma mea am auzit un glas mare ca de trâmbiţă, 



în duh am fost (£y£v6ur|v ev 7TV£t)paTi): „= răpit; în stare de extaz"[43]. „Este starea de extaz, în care au 
loc viziunile descrise de Ioan"[44]. în zi de Duminică (ev tt| Ki)piaKT| riuipa): „literal: Ziua Domnului. 
In latineşte: Domini Dies = Duminica" [45 ]. începutul versetului, în Vulgata: fui in spiritu in dominica 
die... „Duminica, ziua învierii lui Iisus, avea o semnificaţie specială, poate liturgică, pentru Ioan. ♦ [Un 
glas mare ca de trâmbiţă]: sunetul de trâmbiţă era utilizat în mod tradiţional pentru a descrie o teofanie 
(Ieşirea 19, 16.19); în literatura creştină primară, trâmbiţa e asociată adesea cu sfârşitul timpurilor (Matei 
24, 3 1 ; I Tesaloniceni 4, 1 6VT461. 

„In limbaj profetic, a fi în duh înseamnă a fi într-o stare sufletească în care omul vede, aude şi simte nu cu 
organele trupului, ci cu întreaga sa fiinţă lăuntrică. Nu este o stare de visare, întrucât aceasta se petrece 
atunci când omul este conştient"[47]. 

1 1 : care zicea: „Ceea ce vezi scrie într-o carte şi trimite-o celor şapte Biserici: la Efes şi la Smirna şi 
la Pergam şi la Tiatira şi la Sardes şi la Filadelfîa şi la Laodiceea". 

„Cele şapte localităţi menţionate se găsesc, una după alta , pe un drum de largă circulaţie. Această 
Apocalipsă, scrisă în formă de scrisoare circulară, putea fi dusă uşor dintr-o localitate în alta"[48]. 
Desigur, însă, comunităţile îşi opreau (alcătuiau) şi copii ale epistolelor primite. 

12: Şi m-am întors să văd glasul care vorbea cu mine. Şi-ntorcându-mă, am văzut şapte sfeşnice de 
aur; 

13: şi-n mijlocul sfeşnicelor, pe Cineva asemănător cu Fiul Omului, îmbrăcat în veşmânt lung până- 
n pământ şi încins pe sub sân cu cingătoare de aur. 

„Expresia Fiul Omului, sau fiu de om, provine din profetul Daniel. In textul de faţă, este Iisus Hristos, în 
măreţia lui de Dumnezeu, de mare preot şi rege"[49]. Această identitate apare evidentă în versetele 
următoare. 

Veşmântul lung arată arhieria Mântuitorului, ca şi demnitatea Sa împărătească, iar încingerea cu 
cingătoare „pe sub sâni închipuie mila din ziua Judecăţii. Iar cei doi sâni ai Stăpânului închipuie Legea 
veche şi Legea nouă, care sunt adevărate şi cu ele se hrănesc credincioşii. Iar brâul de aur închipuie 
vrednicia Lui [şi] curăţia"[50]. 

14: Capul Său şi părul Său erau albe ca lâna albă, ca zăpada; şi ochii Săi, ca para focului; 

Viziune asemănătoare cu cea a lui Daniel (7, 9; 10, 6). 

„Părul alb închipuie că El este de demult şi mai înainte de veci, Iar ochii lui ca văpaia focului arată că pe 
cei sfinţi îi luminează, iar pe cei spurcaţi îi arde"[5JJ. 

15: şi picioarele Lui erau asemenea bronzului lămurit în cuptor; şi glasul Său era ca vuietul apelor 
multe; 

Bronz lămurit în cuptor. „= metal purificat şi devenit lucios prin ardere"[52]. 

„Picioarele închipuie întruparea lui Hristos. [...] Insă, prin picioare se arată şi Apostolii, ca nişte temelii 
ale Bisericii, arşi în cuptorul ispitelor prin urmarea învăţătorului lor. Iar glasul Lui ca vuietul apelor mari 
arată că tot glasul Lui este şi al Duhului, ale Cărui izvoare de apă vie au curs din pântecele credincioşilor 
şi au sunat foarte tare în tot pământul"[53]. 

16: în mâna Lui cea dreaptă avea şapte stele; şi din gura Lui ieşea o sabie ascuţită, cu două tăişuri; 
iar faţa Sa era ca soarele când străluceşte-n puterea lui. 



„Hristos, Cel din Apocalipsă, cu faţa strălucitoare ca soarele, ţine în gură o sabie cu două tăişuri. El este 
simbolul focului purificator şi al adevărului ce străluminează ca fulgerul. II întâlnim reprezentat astfel în 
numeroase biserici şi miniaturi [apusene], de exemplu pe portalul catedralei din Bourges"[54]. „Dacă 
spada este fulgerul şi focul, ea este de asemenea o rază a soarelui: faţa din Apocalipsă din gura căreia iese 
o sabie este strălucitoare precum soarele (este, într-adevăr, o sursă de lumină)"[55]. „Şapte stele: sunt 
îngerii asociaţi celor şapte biserici (v. 20). Imaginea celor şapte stele poate fi o aluzie la o constelaţie 
particulară, cum este Ursa Mare sau Pleiadele sau [cele] şapte planete. Din gura Lui ieşea o sabie cu două 
tăişuri: Cuvântul lui Dumnezeu poartă sabia cu dublu tăiş aş poruncii Sale"[56]. 

„Prin cele şapte stele se înţeleg îngerii Bisericii. Iar prin sabia cea ascuţită de amândouă părţile [...] se 
mai înţelege apoi şi sabia cea duhovnicească, aceea care-1 taie pe omul nostru cel lăuntric. Iar faţa Lui ca 
soarele arată strălucirea cea mai presus de fire, căci Soarele Dreptăţii străluceşte cu tăria şi puterea Sa, nu 
ca soarele cel firesc, [. . .] ci întru puterea cea dată de Dumnezeu şi cu porunca cea dumnezeiască"[57]. 

17: Şi când L-am văzut, am căzut la picioarele Lui ca mort. Şi El Şi-a pus peste mine mâna dreaptă, 
zicând: „Nu te teme; Eu sunt Cel-dintâi şi Cel-de-pe-urmă 

„De aici s-ar putea deduce că ucenicul iubit, care îşi sprijinise odată capul pe pieptul lui Iisus, nu a 
recunoscut la Cel Care i se arătase nici măcar o singură trăsătură familiară. Dar acest lucru nu e 
surprinzător întrucât, dacă ucenicii nu L-au recunoscut cu uşurinţă pe Domnul lor după învierea Sa în 
trupul de slavă pe pământ, cu atât mai dificil va fi de recunoscut în strălucitoarea Sa slavă cerească"[58]. 

18: şi Cel- Viu. Mort am fost, şi iată, sunt viu în vecii vecilor, şi am cheile morţii şi pe ale iadului. 

Cel-dintâi şi Cel-de-pe-urmă şi Cel-Viu: „în Isaia 44, 6; 48, 12, acestea sunt titlurile cu care Dumnezeu 
Se prezintă poporului Său. El există înainte de începutul lumii, al cărei Creator este, şi va exista după 
sfârşitul acesteia. Aceste însuşiri dumnezeieşti îi aparţin lui Iisus Hristos"[59]. Sunt viu în vecii vecilor: 
„Iisus Hristos are plinătatea vieţii (Ioan 1, 4; 5, 26). Prin însăşi moartea Sa, El a biruit moartea şi deţine 
puterea de a-i readuce la viaţă pe cei morţi"[60]. Iad: „textual: Hades; numele prin care vechii Greci 
desemnau împărăţia (subterană) a morţilor" [61] . „Pentru evrei, a avea cheile de la ceva însemna a avea 
stăpânire asupra acelui lucru. Astfel, cheile morţii şi ale iadului semnifică stăpânirea asupra morţii 
trupeşti şi sufleteşti"[62]. 

„Se numeşte mort, dar n-a rămas între morţi, cum rămân toţi în iad, ci este singurul dintre morţi 
liber"[63J. 

19: Scrie deci cele ce- ai văzut şi cele ce sunt şi cele ce-au să fie după acestea. 

„Această poruncă este o dezvoltare a sarcinii încredinţate de descoperitor lui Ioan în versetul 1 1 . Este o 
formulă obişnuită pentru a descrie o profeţie"[64]. 

20: Taina celor şapte stele pe care le-ai văzut în dreapta Mea şi a celor şapte sfeşnice de aur: cele 
şapte stele sunt îngerii celor şapte Biserici, iar sfeşnicele cele şapte sunt şapte Biserici. 

„Unii autori au văzut în aceşti îngeri capii spirituali ai Bisericilor, alţii, îngerii lor păzitori. Nici una din 
aceste interpretări nu poate fi dovedită din contextul Apocalipsului. Iisus nu se adresează unei persoane, 
ci unei comunităţi. Scrisorile exprimă când laudă, când mustrări şi ameninţări de pedeapsă, din cauza 
păcatelor. îngerii par deci să fie mai curând o personificare spirituală a comunităţilor creştine, 
întruchiparea unităţii vii a Bisericilor"[65]. Cum numărul 7 arată plenitudinea, „cele şapte scrisori trimise 
celor şapte biserici se adresează Bisericii în întregime; şapte trâmbiţe, şapte cupe ş. a. m. d. vestesc 
împlinirea vrerii lui Dumnezeu pe pământ"[66]. 

„De vreme ce Hristos este Lumina cea adevărată (Ioan 1, 9), pentru aceea făcliile acestea se îmbogăţesc 
de strălucirea Lui şi ele luminează noaptea vieţii de acum. Sfeşnice sunt numite bisericile, ca acelea ce au 
lumini ce ţin în sine cuvântul Vieţii (Filipeni 2, 15-16). Şi sfeşnicele erau de aur pentru scumpa şi 

nespurcata credinţă dintru ele. Şi fiecărei Biserici i s-a pus înger păzitor. Iar prin stele, Grigorie de 
Nazianz i-a înţeles pe conducătorii de acum, care sunt închipuiţi şi prin îngeri, pentru firea lor cea 
luminată şi curată" [67"|. 

CAPITOLUL 2 - Trimiteri către Bisericile din Efes, Smirna, Pergam şi Tiatira. 

1 : îngerului Bisericii din Efes scrie-i: Aşa grăieşte Cel ce ţine-n dreapta Sa cele şapte stele, Cel ce 
umblă-n mijlocul celor şapte sfeşnice de aur: 

Efesul era o cetate a Lidiei, situată la jumătatea drumului dintre Milet (la sud) şi Smirna (la nord). 
Capitală a provinciei Asia, este şi locul în care s-a ţinut al treilea Sinod ecumenic (431). 

Jngerul (aici): duhul care patronează Biserica; conducătorul ei spiritual (episcopul)"]!]. Revenind la 
cele şapte stele, notăm aici că „vizionarul Apocalipsei, atunci când vorbeşte de cele şapte stele pe care 
Hristos le ţine în palmă, se referă, neîndoios, la cele şapte planete sau cele şapte Biserici (ocrotitoare ale 
destinelor)"[2]. La rândul nostru, în îngeri suntem tentaţi să vedem, aici, pe întâistătătorii bisericilor, de 
vreme ce autorul Apocalipsei le scrie. Aceasta nu înseamnă că fiecare biserică nu se află şi sub ocrotirea 
unui înger, cum se va spune mai jos. Cât priveşte pe episcopii destinatari, ei sunt îngeri prin poziţia lor şi 
prin faptul că sunt chemaţi la o stare apropiată de cea îngerească (altfel, mesajele trimise îi vor arăta şi cu 
scăderi omeneşti). 

„Prin cele şapte stele {şapte îngeri) se înţeleg patriarhii şi episcopii a toate bisericile din lume"[3J. 

2: Iţi ştiu faptele şi osteneala şi răbdarea şi că nu-i poţi suferi pe cei răi şi că i-ai pus la-ncercare pe 
cei ce-şi spun apostoli şi nu sunt, şi că i-ai aflat mincinoşi, 



Nu e sigur cine sunt falşii apostoli. „Ioan îi numeşte falşi pe aceşti apostoli pentru că refuză învăţătura lor 
[a Apostolilor autentici - n. n.] sau deoarece contestă rolul lor de conducători, sau pentru ambele motive 
(cf II Corinteni 11, 12-15)"[4]. 

3: şi că ai răbdare şi c-ai îndurat de dragul numelui Meu şi că n-ai obosit. 

4: Dar am împotriva ta că ţi-ai părăsit iubirea dintâi. 

5: Adu-ţi aminte deci de unde ai căzut şi pocăieşte-te şi fă-ţi faptele cele dintâi; dar dacă nu, Eu vin 
la tine şi voi muta sfeşnicul tău din locul lui..., dacă nu te vei pocăi. 

„Semnificaţia alegorică a ameninţării poate fi aceea că biserica [Efesului] şi-ar pierde poziţia sa 
proeminentă, dacă stilul său de viaţă nu se va schimba, pentru a deveni exemplar"[5J. 

6: Dar o ai pe aceasta: că urăşti faptele nicolaiţilor, pe care şi Eu le urăsc. 

,J\ficolaiţii: membrii unei secte gnostice obscure, care-şi revendicau - fără nici o acoperire - paternitatea 
lui Nicolae, unul din cei şapte diaconi (Fapte 6, 5). Proveniţi dintre păgâni, practicau încă anumite forme 
de idolatrie şi libertinajul erotic"[6]. 

„Tot pe atunci s-a închegat pentru foarte scurtă vreme şi erezia zisă a nicolaiţilor, despre care aminteşte 
Apocalipsa lui Ioan. Ei se lăudau că se trag de la Nicolae, unul dintre diaconii care însoţeau pe Ştefan, 
fiind aleşi de apostoli pentru slujirea săracilor (Fapte 6, 5)"[7]. „Adepţii ereziei lui Nicolae [...] fac 
desfrânare în toată voia"[8]. 

7: Cel ce are urechi, să audă ceea ce Duhul le zice Bisericilor: Biruitorului, lui îi voi da să mănânce 
din pomul vieţii, care este-n raiul lui Dumnezeu. 

Biruitorului, adică „celui ce, asemenea lui Iisus Hristos (Ioan 16, 33), va învinge până la capăt încercările 
la care este supus. ♦ Pomul vieţii din Facerea 2, 9; aici: fericirea făgăduită de Dumnezeu celor ce vor 
moşteni viaţa veşnică"[9]. „Mântuirea eshatologică a sfârşitului timpurilor e modelată pe situaţia ideală 
a începutului"[10], însă, cele făgăduite covârşesc ceea ce numim starea paradisiacă a protopărinţilor. 

Cel ce are urechi, să audă: „Tot omul are urechi trupeşti, dar numai oamenii duhovniceşti şi-au dobândit 
auz duhovnicesc" !" 111 . 

E o invitaţie pentru credincioşi şi, totodată, prilej de a dori unul celuilalt să se bucure veşnic de cele 
făgăduite (adică de a se număra printre biruitori): „Cel ce a spus: Foc am venit să arunc pe pământ (Luca 
12, 49), să-1 arunce în inima ta şi a mea şi să te văd pe tine crescând ca cedrii Libanului şi înflorind ca un 
finic (Psalmi 91, 13) în raiul Dumnezeului meu"\\2]. „Vine la sănătatea judecăţii cel care iese cu bine 
din ispită, cel pe care ispita 1-a făcut încercat, căci în ziua judecăţii va fi sănătos, iar sănătatea îl va însoţi 
pe cel care nu va fi fost rănit în ispită [a biruit - n. n.], după cum s-a scris şi în Apocalipsă"£13]. 
„Evangheliile te vor invita să te întinzi pentru ospăţ în şanurile lui Avraam, ale lui Isaac, ale lui Iacob, în 
împărăţia Tatălui (Matei 8, 11), ca să mănânci acolo din copacul vieţii şi să bei vin din adevărata viţă 
(Ioan 15, 1), vin nou, cu Hristos în împărăţia Tatălui Său" \\A\ . Biruinţa e, desigur, în lupta cu ispitele, 
luptă de care nimeni nu e scutit: „Niciodată n-am întâlnit pe cineva atât de credincios şi atât de evlavios, 
încât să nu fi simţit lipsa harului sau o micşorare a râvnei duhovniceşti. Nici un sfânt n-a fost răpit atât de 
sus şi n-a fost atât de luminat, încât să nu fi fost ispitit, ori înainte, ori după luminare. Căci nu este vrednic 
să privească prin ochii minţii pe Dumnezeu acela care n-a suferit nici un necaz pentru Dumnezeu. De 
obicei, o încercare este înaintemergătoarea unei mângâieri viitoare. Căci celor încercaţi prin ispite le este 
făgăduită mângâierea cerească. Celui ce va birui, zice Domnul, îi voi da să mănânce din pomul vieţii. Iar 
dumnezeiasca mângâiere se dă ca omul să se facă mai puternic, pentru a răbda necazurile. Şi încercarea 
iarăşi vine, ca nu cumva omul să se mândrească cu fapta bună£l_5]. Diavolul nu doarme, iar trupul încă nu 
este mort: aşadar, nu înceta să te pregăteşti de luptă, căci în dreapta şi în stânga sunt duşmani care 
niciodată nu se odihnesc"£l_6]. Hristos „e urcat pe lemn (I Petru 2, 24), e pironit pe el (Marcu 15, 24; 

Luca 23, 33; Matei 27, 36; Ioan 19, 17), dar ne reface prin lemnul vietiF \\l~\ . La pomul vieţii biruie cel 
ajuns la curăţie şi la vederea nepătimaşă: „Acesta a depăşit văzduhul întunecos pe care David îl numeşte 
zid (Psalmi 17, 12.30) şi Părinţii l-au numit marea vieţii, a trecut de el şi a ajuns la limanul la care tot cel 
ce ajunge află tot binele. Fiindcă acolo e raiul, acolo pomul vieţii, acolo pâinea cea dulce (Ieşirea 16, 15), 
acolo băutura dumnezeiască (înţelepciunea lui Solomon 16, 20), acolo e bogăţia neistovită a darurilor 
harului"[18]. 

8: Iar îngerului Bisericii din Smirna scrie-i: Aşa grăieşte Cel-dintâi şi Cel-de-pe-urmă, Cel ce a 
murit şi a revenit la viaţă: 

Smirna era o cetate pe coasta occidentală a Asiei Mici. Localitatea se numeşte astăzi Izmir (aflată în 
Turcia ca, de altfel, toate cetăţile cărora le scrie Sfântul Ioan). 

„Pentru că membrii Bisericii din Smirna riscau să fie arestaţi de autorităţi (lucru ce putea duce la execuţia 
capitală), imaginea Domnului lor mort şi înviat funcţiona ca model, ca îndemn şi mângâiere' '£19]. 

„Hristos este Cel dintâi ca Dumnezeu şi Cel de pe urmă ca Acela ce S-a făcut om în vremile de apoi, 
Care, prin moartea Sa de trei zile [şi prin învierea Sa], ne-a deschis nouă calea către viaţa veşnică"[20]. 

9: Iţi ştiu necazul şi sărăcia (tu insă eşti bogat) şi defăimarea din partea celor ce-şi spun iudei şi nu 
sunt, ci sinagogă a Satanei. 

Tu însă eşti bogat „= bogăţia duhovnicească a creştinilor din Smirna, în opoziţie cu sărăcia lor 
materială" \2 11 . „Creştinii din Smirna erau probabil săraci pentru că erau imigranţi din Galileea sau 
Iudeea, dezrădăcinaţi de războaiele iudaice (66-70 d. Hr.)"[22]. Cei ce-şi spun iudei şi nu sunt: „Biserica 
e noul Israel; cei ce-o tăgăduiesc sau o persecută au rămas iudei doar cu numele"[23]. Oricum, e aici un 
indiciu că, încă de la început, iudeii au persecutat Biserica sau, acolo unde n-o puteau face făţiş, au 
instigat la aceasta; dar, în felul acesta, ei nu mai sunt nici iudei, căci se găsesc luptând împotriva lui 
Dumnezeu. Defăimarea pare a se fi referit la critica învăţăturii creştine de către iudei. 

10: Nu te teme de cele ce ai să pătimeşti. Iată, pe unii dintre voi va să-i arunce diavolul în temniţă, 
ca să fiţi puşi la-ncercare, şi veţi avea zece zile de necaz. Fii credincios pân-la moarte şi-ţi voi da 
cununa vieţii. 

„Zece zile indică o perioadă relativ scurtă (vezi Daniel 1, 12). ♦ Fii credincios = rămâi fidel faţă de 
credinţa în care te-ai angajaf"[24]. Legătura cu versetul dinainte arată că iudeii din Smirna îi denunţau 
autorităţilor pe creştini. 

„Cele zece zile închipuie viaţa aceasta, nu pe cea veşnică. De aceea, moartea nu este de prisos, pentru că 
în scurtă vreme, prin aceste răni, se dă cununa vieţii veşnice"[25J. 

„Ce este lumea, dacă nu o arenă în care se dau tot felul de lupte şi întreceri? De aceea şi Domnul zice în 
Apocalipsă: Voi da cununa vieţii celui ce învinge, şi Pavel: Lupta cea bună m-am luptat (II Timotei 4, 7) 
şi în alt loc: Iar când se luptă cineva la jocuri nu ia cunună dacă nu s-a luptat după legile jocului (II 
Timotei 2, 4). Rânduitorul acestei întreceri este Atotputernicul Dumnezeu. Aşadar, cel ce organizează o 
întrecere în această lume nu se pregăteşte oare mai întâi cu toate cele de trebuinţă întrecerii, iar pe 
luptători îi cheamă numai după ce a pregătit şi cununile şi panglicile de premii, pentru ca învingătorul să 
n-aibă zăbavă, ci să i se dea de îndată premiul? Premiile omului sunt deci frânturi ale pământului şi lumini 
ale cerului: unele spre folosul vieţii prezente, celelalte spre nădejdea vieţii viitoare. Omul este astfel cel 
din urmă atlet care a intrat în luptă. [...] Vede că toată făptura suspină, aşteptând mântuirea. Vede că 
asupra sa rămâne toată truda. Ridică ochii, vede cununile luminilor, priveşte chipul lunii şi al stelelor: 
Fiindcă cei drepţi, care au învins, vor fi ca stelele pe cer (Daniel 12, 3). El îşi struneşte trupul, ca să nu i 
se împotrivească în luptă: îl unge cu untdelemnul înţelepciunii, face exerciţii zilnice pe arena virtuţii, cum 
luptătorii dau cu praf pe piele şi fac alergări pe stadion. Exerciţiul loviturilor şi al braţelor nu-1 face în gol 
şi în nesiguranţă, ci străpunge pe potrivnic, pe care nu-1 vede, fiindcă se gândeşte numai la Acela în faţa 

Căruia se dau la o parte chiar şi cei ce nu se văd, în numele Căruia erau împrăştiate puterile văzduhului. 
El dă drumul loviturii, iar Hristos o conduce la izbândă. Pavel, deşi nu-i vedea pe cei pe care îi lovea, 
totuşi nu lovea în aer (I Corinteni 9, 26), fiindcă, propovăduind învăţătura lui Hristos, rănea toate duhurile 
rele care i se împotriveau. Deci nu fără chibzuinţă omul căruia i se pregătea cununa a intrat cel din urmă 
pe câmpul de luptă, fiindcă înaintea sa avea ca premiu cerul"[26]. 

11: Cel ce are urechi, să audă ceea ce Duhul le zice Bisericilor: Biruitorul nu va fi vătămat de 
moartea cea de-a doua. 

Biruitorul nu va fi vătămat: „în sensul: va scăpa neatins; răul va trece pe lângă el fără să-1 rănească. ♦ 
Moartea cea de-a doua: spre deosebire de moartea cea dintâi, care este despărţirea sufletului de trup, 
moartea cea de-a doua va fi despărţirea sufletului de Dumnezeu, pedeapsa veşnică, echivalentă cu 
moartea însăşi a sufletului" [27] . 

„Aici, vorbeşte duhovniceşte: Cel ce aude şi biruie semănăturile diavoleşti, deşi va fi luat prin moarte din 
trup, nu va fi supărat de moartea a doua, de Gheena"[28]- 

12: Iar îngerului Bisericii din Pergam scrie-i: Aşa grăieşte Cel ce are sabia ascuţită-n două tăişuri: 

„Pergamul era un centru faimos al cultului imperial şi al ritualurilor idolatre"[29]. De la numele cetăţii 
vine şi pergamentul, lucrat pentru prima dată aici. Pergamul era situat la 24 km distanţă de Marea Egee. 
Numele actual al oraşului este Bergama. 

,fergam se tâlcuieşte: despărţirea coarnelor. Corn bun, credincioşi adică, erau puţini în acea cetate, iar 
corn potrivnic erau cei necredincioşi. Această cetate era slujitoare idolilor, însă cei credincioşi sunt 
lăudaţi pentru răbdarea ispitelor. Iar sabie cu două tăişuri este numit cuvântul Evangheliei, care taie inima 
în două şi-i desparte pe cei credincioşi de cei necredincioşi; sau este numit şi răspunsul Judecătorului cel 
neîmblânzit împotriva păgânilor"[30]. 

13: Ştiu unde locuieşti: acolo unde-i scaunul Satanei. Şi te ţii de numele Meu, şi credinţa nu Mi-ai 
tăgăduit-o nici chiar în zilele lui Antipa, martorul Meu, credinciosul Meu, care-a fost ucis la voi, 
acolo unde locuieşte Satana. 

Antipa: „textul îl indică drept mucenic creştin în epoca apostolică. Grecescul martys înseamnă martor, 
mărturisitor, martir" [3 11 . Scaunul Satanei: „tronul Satanei e interpretat diferit: ca altarul dedicat lui Zeus 
pe acropolea din Pergam, sanctuarul lui Asklepios, templul dedicat Romei şi lui Augustus, [sau] sediul 
guvernatorului roman"[32]. Oricare ar fi fost acest loc, pare că de el a fost legat martirajul lui Antipa, 
creştin ce va fi fost binecunoscut destinatarilor epistolei; unele mărturii îl arată a fi fost episcop al 
Pergamului. De aici s-a concluzionat că, cel mai probabil, prin scaunul Satanei s-a desemnat sediul 
guvernatorului roman, locul în care erau emise sentinţele de condamnare. 

14: Dar împotriva ta am câteva lucruri: Ai acolo pe unii care se ţin de învăţătura lui Balaam, cel 
care-1 învăţa pe Balac să pună piatră de poticnire înaintea fiilor lui Israel, ca să mănânce carne 
jertfită idolilor şi să se desfrâneze. 

Istoria lui Balaam e cuprinsă în Cartea Numerii, capitolele 22-24. „Consumarea cărnurilor jertfite idolilor 
era o infidelitate faţă de Dumnezeu, asemănătoare necredinţei în căsătorie. Alţi autori văd în acest text o 
comparaţie cu Numerii 22-24; 31, 16. Potrivit interpretării lui Filon din Alexandria (20 î. Hr. - 54 d. Hr.) 
şi a lui Iosif Flaviu (37 - 100 d. Hr.), Balaam îndemna femeile Moabite să se prostitueze Iudeilor nou 
veniţi, ca aceştia să îmbrăţişeze cultul idolilor şi să mănânce cărnurile jertfite lor"[33]. Pare a fi vorba 
aici de încercări de atragere a creştinilor la culte păgâne, aşa cum au încercat odinioară moabiţii cu Israel. 

15: Aşa şi tu, îi ai pe unii care se ţin de învăţătura nicolaiţilor. 

16: Aşadar, pocăieşte-te; dar dacă nu, Eu vin la tine curând şi Mă voi război împotrivă-le cu sabia 
gurii Mele. 

„Aici, Dumnezeu îşi arată iubirea faţă de om. Căci nu cu tine - zice - voi face război, ci cu aceia care 
sunt bolnavi fără leac"[34]- 

17: Cel ce are urechi, să audă ceea ce Duhul le zice Bisericilor: Biruitorului îi voi da din mana cea 
ascunsă şi-i voi da o pietricică albă şi pe pietricică scris un nume nou, pe care nimeni nu-1 ştie decât 
cel care-1 primeşte. 

Mana cea ascunsă „= hrană cerească. ♦ Pietricică albă: gemă (pe care se poate grava). Albul e simbol al 
biruinţei şi păcii"[35]. „învingătorului la jocurile de întrecere din Grecia veche i se dădea drept 
confirmare a biruinţei o tăbliţă albă pe care era scris numele lui. Numele nou arată fiinţa nouă a omului 
mântuit şi ajuns la mărirea veşnică, pe care nu o poate înţelege decât cine are parte la viaţa şi fericirea lui 
Dumnezeu"[36]. 

„După altă înţelegere, mană se numesc bunătăţile cele viitoare, ce se vor pogorî din cer" [371 . „Aşadar, 
trebuie să străbaţi vitejeşte prin acestea [prin ispite şi necazuri - n. n.] şi să răstorni cu braţ puternic 
piedicile. Celui ce biruie i se dă mana, iar celui trândav îi rămâne marea sărăcie [duhovnicească - n. 
n.]"[38]. Prin mană îl putem înţelege pe însuşi Hristos, Pâinea coborâtă din cer (Ioan 6, 50), de care se 
vor împărtăşi drepţii în veşnicie. 

18: Iar îngerului Bisericii din Tiatira scrie-i: Aşa grăieşte Fiul lui Dumnezeu, Cel căruia Ii sunt 
ochii ca para focului şi picioarele asemenea bronzului: 

Cetatea Tiatira se afla situată între Pergam şi Sardes. Locuitorii ei erau vestiţi ca vopsitori în purpură. Pe 
amplasamentul Tiatirei se află azi localitatea Ak Hissar. 

„A pomenit de învăpăierea ochilor, arătând lumina drepţilor şi arderea păcătoşilor. Iar picioarele şi arama 
închipuiesc mireasma lui Hristos întru care se mântuiesc oamenii, mireasma Mirelui celui înţelegător şi 
unirea cea nedespărţită a dumnezeirii şi a omenirii Lui"[39]. Nouă ne scapă legătura dintre aramă şi 
mireasmă... 

19: Iţi ştiu faptele şi iubirea şi credinţa şi slujirea şi răbdarea şi că faptele tale cele de pe urmă sunt 
mai multe decât cele dintâi. 

Slujirea (sau slujba): NTEP traduce prin mărinimia: „literal: slujba, întru ajutorarea credincioşilor 
nevoiaşi"[40]. 

20: Dar am împotriva ta că o-ngădui pe femeia Izabela, care-şi spune proorocită şi-i învaţă şi-i 
amăgeşte pe robii Mei să se desfrâneze şi să mănânce cărnuri jertfite idolilor. 

Izabela: „proorocită falsă, idolatră şi perversă, asemenea soţiei cu acelaşi nume a regelui Ahab (III Regi 
16, 31; IV Regi 9, 22). în variantă manuscrisă: femeia ta, Izabela; în acest caz, nume simbolic (ca acela al 
lui Balaam)"[41]. 

Femeia Izabela „numeşte eresul nicolaiţilor[42]. Aici îi arată şi pe creştinii care s-au dat după acea erezie 
şi curveau cu femeile slujitorilor la idoli şi, pentru dragostea lor, mâncau jertfe idoleşti"[43]. 

21: Şi i-am dat timp să se pocăiască şi nu vrea să se pocăiască de desfrânarea ei. 

22: Iată, pe ea o arunc bolnavă-n pat; şi pe cei ce se desfrânează cu ea, în mare necaz, dacă nu se 
vor pocăi de faptele lor. 

„Erezia lor cea vicleană a luat vreme pentru pocăinţă, dar nu s-au purtat bine întru aceasta. De aceea, iată, 
o voi arunca pe ea în pat, adică în munca iadului"[44]. Munca iadului e presupusă în mod firesc, însă 
credem că acea Izabela a fost lovită cu o boală, pentru ca adepţii ei să vadă neputinţele celei ce se numea 
proorocită. Nu sunt date simptomele bolii respective, însă vor fi fost convingătoare pentru privitori. 

23: Şi pe fiii ei cu moarte-i voi ucide, şi toate Bisericile vor cunoaşte că Eu sunt Cel care cercetez 
rărunchii şi inimile şi vă voi da vouă, fiecăruia, după faptele voastre. 

Fiii ei „= cei ce-i urmează învăţătura şi exemplul"[45]. Azi, toate acestea sunt destul de neclare, neavând 
alte date despre acea Izabela (numită chiar aşa ori purtând nume simbolic) şi adepţii săi. 

„Pe bună dreptate a pătimit fiecare toate după faptele lui"[46]. Doar cel înduhovnicit poate judeca după 
dreptate, asemănându-se cu Dumnezeu, cât e cu putinţă aceasta: „căci adeseori înaintea ochilor [săi] se 
arată vinovat ceea ce după judecata oamenilor se crede vrednic de laudă"[47], după cum e posibil să vadă 
şi lucruri vrednice de laudă care, în opinia celor mulţi, să fie condamnabile. 

24: Dar v-o spun Eu vouă, celorlalţi din Tiatira câţi nu au învăţătura aceasta, celor ce n-au 
cunoscut, aşa cum spun ei, adâncurile Satanei: nu pun peste voi o altă greutate, 

Adâncurile Satanei „= treapta cea mai de jos a ereziei şi păcatului. Aşa cum spun {cum o numesc) ei: 
expresie curentă, extrasă probabil din doctrinele esoterice. Vezi contrastul cu adâncurile lui Dumnezeu 
din I Corinteni 2, 10"[48]. 

25: dar ceea ce aveţi, ţineţi cu tărie până ce voi veni. 

„Celor simpli le spune: Fiindcă, în simplitatea voastră, nu sunteţi în stare să staţi împotriva celui viclean - 
căci, aşa cum ziceţi, nu cunoaşteţi deplin adâncurile Satanei - pentru aceea nu vă cer să vă luptaţi [cu el] 
prin cuvinte, ci doar să păstraţi învăţătura pe care aţi primit-o, până la vremea când Eu vă voi lua de 
aici"[49]. 

26: Iar biruitorului şi celui ce păzeşte pân-la capăt faptele Mele îi voi da stăpânire peste neamuri 

geamuri (aici): neamuri păgâne; totalitatea celor ce au respins mesajul lui Dumnezeu prin Iisus Hristos; 
comunităţile celor necredincioşi" [5 0] . 

27: şi cu toiag de fier le va păstori şi ca pe vasele de lut le va sfărâma, aşa cum şi Eu am primit 
putere de la Tatăl Meu; 

„Toiagul de fier înseamnă biruinţa lui Iisus Hristos asupra păgânilor (compară cu 12, 5; 19, 15), la care 
biruinţă vor avea parte toţi [cei] care rămân credincioşi până la capăt"[5JJ. 

28: şi-i voi da Steaua cea de Dimineaţă. 

// voi da Steaua cea de Dimineaţă „= pe Iisus Hristos însuşi (vezi 22, 16)"[52J. „In 22, 16 această stea 
este Iisus Hristos. Sub toate formele ei, răsplata suprafirească este totdeauna o participare la viaţa lui Iisus 
Hristos"[53]. 

29: Cel ce are urechi, să audă ceea ce Duhul le zice Bisericilor. 

Un laitmotiv al Apocalipsei, la care am adăuga constatarea că, de-a lungul istoriei, au fost destul de rari 
cei capabili să audă glasul cel de sus. 



[i]BBVA,p. 1755 

[21 DS III, art. Stea. P. 258 

[3] Sf. Andrei al Cezareii Capadociei, Tâlcuire la Apocalipsă, II 

[4]ICSSIX,p. 152 

[5]ICSSIX,p. 152 

[6]BBVA,p. 1755 

[7] Eusebiu de Cezareea, Istoria bisericească, III, 19, 1 

[8] Clement Alexandrinul, Str ornate, III, 25, 7 

[9]BBVA,p. 1755 

ICSSIX,p. 153 

Sf. Andrei al Cezareii Capadociei, Tâlcuire la Apocalipsă, II 

Sf. Varsanufie şi Ioan, Scrisori duhovniceşti, 506 

Origen, Omilii la Exod, XI, 1 

Origen, Omilii la Geneză, XVI, 4 

Nevoitorul trece printr-un şir de încercări până la pomul vieţii, rezervat pentru Eshaton. 

Toma de Kempis, Urmarea lui Hristos, II, 9, 7-8 

Sf. Grigorie de Nazianz, Cele 5 Cuvântări teologice, III, 20 

Sf. Simeon Noul Teolog, Imne, XIX 

ICSSIX,p. 153 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1755 

ICSSIX,p. 154 

BBVA,p. 1755 

BBVA,p. 1755 

Sf. Andrei al Cezareii Capadociei, Tâlcuire la Apocalipsă, II 

Sf. Ambrozie al Milanului, Scrisori, XLIII, 4-5 

BBVA,p. 1755 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1755 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1755 

ICSSIX,p. 155 

NTEP, p. 739 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1755 

NTEP, p. 739 

Sf. Andrei al Cezareii Capadociei, Tâlcuire la Apocalipsă, II 

Toma de Kempis, Urmarea lui Hristos, III, 35, 1 

Sf. Andrei al Cezareii Capadociei, Tâlcuire la Apocalipsă, II 

NTEP, p. 740 

BBVA,p. 1756 

Posibil, totuşi, să fie o altă erezie, înrudită, însă, prin desfrâu, cu cea a nicolaiţilor. Oricum, datele 



sunt sumare în ce priveşte ambele (dacă erau două şi nu una şi aceeaşi) grupări. 



Sf. Andrei al Cezareii Capadociei, Tâlcuire la Apocalipsă, II 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1756 

Herma, Păstorul, 63, 4 

Toma de Kempis, Urmarea lui Hristos, III, 46, 4 

BBVA,p. 1756 

Sf. Andrei al Cezareii Capadociei, Tâlcuire la Apocalipsă, II 

BBVA,p. 1756 

NTEP, p. 740 

BBVA,p. 1756 

NTEP, p. 740 

CAPITOLUL 3 - Trimiteri către Bisericile din Sardes, Filadelfia şi Laodiceea. 

1: Iar îngerului Bisericii din Sardes scrie-i: Aşa grăieşte Cel ce are cele şapte duhuri ale lui 
Dumnezeu şi cele şapte stele: Iţi ştiu faptele, că-ţi merge numele că trăieşti, şi eşti mort. 

Sardes era o veche capitală a regatului Lydiei, situată la poalele Muntelui Tmolos, pe malul răsăritean al 
râului Pactol, la circa 80 km est de Smirna. In zilele noastre, Sardes nu mai e decât un sat obscur. 

Trăieşti şi eşti mort: „fiindcă necredinţa depărtează şi alungă Duhul dumnezeiesc; deci cine nu crede nu-L 
cere, necerând nu-L primeşte (Matei 7, 8), neprimind rămâne mort. Iar pe mort cine nu-1 va plânge pentru 
că, mort fiind, i se pare că este viu?"!" 11. Aceşti morţi vii, deşi pot părea doar figuri de stil, credem că sunt 
o permanenţă considerabilă în istoria omenirii, chiar şi după venirea Mântuitorului. Ceva similar sugera 
Nikolai Vasilievici Gogol în Suflete moarte, în vreme ce Taras Bulba rămâne un personaj fictiv (deşi nu 
cu totul imposibil!). Zăbovind în lumea lui Gogol, putem spune că, în afara lui Hristos, sau având o 
legătură diminuată la maxim cu El, nu putem concluziona decât asemenea povestitorului din Cum s-a 
certat Ivan Ivanovici cu Ivan Nikiforovici: ,M^re plictiseală şi pe lumea asta, domnilorV . 

2: Priveghează şi întăreşte ce-a mai rămas şi era să moară. Că faptele tale nu le-am găsit împlinite-n 
faţa Dumnezeului Meu. 

„Ceartă Biserica [din Sardes], zicând că are doar un nume gol, fără credinţă vie, fiind moartă [lipsită - n. 
n.] de fapte bune. [...] Zice: Priveghează, leapădă somnul lenei şi întăreşte mădularele tale ce stau să 
piară prin necredinţă! Pentru că nu începerea faptelor bune îl încununează pe lucrător, ci împlinirea 
lor"[21. 

3: Adu-ţi aminte deci cum ai primit şi-ai auzit; şi păstrează şi te pocăieşte. Dar dacă nu vei 
priveghea, Eu voi veni ca un fur şi tu nu vei şti în care ceas voi veni asupră-ţi. 

„Aceste cuvinte sunt o aducere-aminte a felului cum credincioşii din Sardes au ascultat cuvântul 
Evangheliei şi au îmbrăţişat credinţa. ♦ Păstrează: [este vorba de] învăţătura primită, punerea ei în fapte, 
cât şi bunurile spirituale dobândite odată cu credinţa"[3]. 

„Voi veni ca un fur: Este adevărat, de vreme ce nu ştim niciunul când va veni moartea fiecăruia sau 
sfârşitul veacului cel de obşte al tuturor. Celor pregătiţi, venirea le este odihnă de osteneală, iar pentru cei 
ne-gata [nepregătiţi] este fur, arătând aici moartea sufletului"[4]. 

4: Dar ai în Sardes câteva nume, [oameni] care nu şi-au întinat veşmintele; ele vor umbla cu Mine 
în alb, căci vrednice sunt. 

Nume: „= fiinţe omeneşti. Relaţia intimă dintre nume şi persoană. Vezi mai sus 2, 3"[51. „Hainele albe 
sunt simbolul curăţiei şi al bucuriei"[6]. „O altă posibilitate este aceea ca hainele curate să simbolizeze 
purificarea şi viaţa nouă a botezului, pe care la Sardes puţini au păstrat-o integră"[7]. 

„Prin veşmânt întinat este descrisă metaforic aici întinarea sufletului, iar cei care nu şi-au întinat 
veşmintele sunt cei ale căror minţi nu s-au împărtăşit de învăţătura falsă a ereticilor şi nu aveau viaţa 
pătată de patimi şi vicii"[8]. 

5: Biruitorul va fi îmbrăcat astfel în veşminte albe şi numele lui nu-1 voi şterge din cartea vieţii şi-i 
voi mărturisi numele înaintea Părintelui Meu şi-naintea îngerilor Săi. 

Pomenirea în treacăt a cărţii vieţii stârneşte pe dată reacţia celor râvnitori: „Să ne sârguim, fraţilor, de aici 
înainte. Căci de ne vom sili, vom fi scrişi în cartea vieţii. Nu încape motiv de dezvinovăţire: nici 
căderea[9], nici vremea[10], nici povara"[ll]. Evident, aici e o carte nevăzută, desemnând consemnarea 
tuturor faptelor şi gândurilor oamenilor înaintea lui Dumnezeu. 

6: Cel ce are urechi, să audă ceea ce Duhul le zice Bisericilor. 

„Dar oare este cel ce are urechi de auzit ca să poată asculta sensul celor grăite de Duhul? Mai este oare 
acum cineva care să aibă mintea lui Hristos (I Corinteni 2, 16) ca să înţeleagă bine şi în chip vrednic de 
Dumnezeu cele scrise de Acesta?"[T2]. Iată întrebări mereu actuale. . . 

7: Iar îngerului Bisericii din Filadelfîa scrie-i: Aşa grăieşte Cel-Sfânt, Cel-Adevărat, Cel ce are 
cheia lui David, Cel ce deschide şi nimeni nu va intra şi Cel ce închide şi nimeni nu va deschide: 

Filadelfîa era o cetate a Lidiei, la sud-est de Sardes, ridicată pe o coastă a muntelui Tmolus. Numele său 
actual este Ala-Sheher. 

„Cheia lui David: simbol al autorităţii (cf. Isaia 22, 22)"£13]. Aici e afirmată şi puterea lui Hristos de a 
deschide, respectiv închide, porţile iadului, ca şi pe ale cerului: „Porţile morţii (Isaia 38, 10), ale iadului 
sau ale sălaşului celor morţi (Matei 16, 18), simbolizează puterea uriaşă a prăpastiei din care nimeni nu se 
mai poate smulge, dar pe care Hristos o biruie. El are cheia porţii. înţelegem acum mai bine de ce uşa este 
folosită ca reprezentare simbolică a lui Hristos însuşi (Ioan 10, 1-9): El este singura uşă prin care oile pot 
intra în staul, adică în împărăţia celor aleşi"£l_4]. 

„De puterea Duhului Sfânt au nevoie atât cei ce profeţesc, cât şi cei care ascultă de profeţi [...]. Cuvântul 
divin este Cel care deschide ceea ce este închis !" 151 şi limpezeşte ceea ce este expus enigmatic" !" 161 . 

8: Ştiu faptele tale - iată, am lăsat în faţa ta o uşă deschisă pe care nimeni nu poate s-o închidă -; că 
tu ai putere mică şi Mi-ai păzit cuvântul şi nu mi-ai tăgăduit numele. 

Tu ai putere mică: „creştinătatea din Filadelfîa este redusă, ca număr, iar condiţia ei socială e umilă"!" 1 7] . 
O uşă deschisă: „această promisiune continuă simbolismul versetului 7; prin mijlocirea lui Iisus, creştinii 
au acces la Dumnezeu şi nimeni nu-i va putea lipsi de acest privilegiu. Pentru că în versetul ulterior sunt 
menţionaţi iudeii, problema mijlocirii şi a accesului la Dumnezeu pare să fi fost material de controversă 
între creştinii şi iudeii din această localitate"£18]. 

„Uşă deschisă numeşte propovăduirea învăţăturilor" \\ 91 . 

9: Iată, din sinagoga Satanei ţi-i dau pe cei ce-şi spun iudei şi nu sunt, ci mint; iată, îi voi face să 
vină şi să se-nchine înaintea picioarelor tale şi să-şi dea seama că te-am iubit. 

„Bisericii i se promite în viitor o revanşă publică asupra opozanţilor săi"[20]. Aici ne-am putea gândi, 
spre exemplu, la perioada lui Constantin cel Mare, dar am socoti ca mai potrivită vederea Bisericii 
triumfătoare din plan eshatologic. 

In plan istoric, s-a văzut aici convertirea unora dintre iudei: „Vei avea ca plată a mărturisirii numelui Meu 
întoarcerea şi pocăinţa celor care nu sunt Iudei decât la arătare[2JJ, care vor cădea la picioarele tale, 
cerând întoarcerea la Mine şi luminarea de la Mine"[22]. 

10: Pentru că tu ai păzit cuvântul răbdării Mele, şi Eu te voi păzi pe tine de ceasul încercării, cel ce 
peste toată lumea va să vină ca să-i încerce pe cei ce locuiesc pe pământ. 

Cuvântul răbdării Mele: „învăţătura întemeiată pe răbdarea lui Iisus Hristos (II Tesaloniceni 3, 5; Evrei 
12, 1-2); de unde, răbdarea sfinţilor (13, 10; 14, 12)"[23]. Şi Eu te voi păzi pe tine în ceasul încercării: 
„Această promisiune nu înseamnă că creştinii din Filadelfîa vor fî scutiţi de suferinţele de la sfârşitul 
timpurilor, ci că Cel care vorbeşte îi va susţine în aceste suferinţe, astfel încât ei să le poată depăşi" [241. 

„Ceasul ispitei [încercării], sau goana [prigoana] ce are să fîe foarte mare asupra creştinilor, va veni fără 
întârziere de la păgâni, adică de la Romani, de care făgăduieşte că-i va izbăvi[2_5]. Sau arată aici pornirea 
lui Antihrist, care va fî în toată lumea la sfârşitul veacului asupra credincioşilor. Din care făgăduieşte să-i 

scape pe cei ce-I vor urma Lui şi să-i dezlege pe cei ce vor răbda ispita, pentru a nu fi ispitiţi peste 
puterile lor' Ţ26"l . 

1 1 : Vin curând; ţine ce ai, pentru ca nimeni să nu-ţi ia cununa. 

„Cel ce, cât timp a umblat pe căile Domnului, atâta timp a păstrat harul pe care-1 dobândise de la Domnul, 
acelaşi, după ce a părăsit calea Domnului, a pierdut şi harul Domnului. De aceea este scris: Păstrează 
ceea ce ai, ca să nu primească altul corona tcT \21~\ . 

„Bine zice: Voi veni curând, căci Dumnezeu va veni (Marcu 13, 26) numaidecât după necazul din zilele 
acelea (Matei 24, 21-22). De aceea îndeamnă la păstrarea comorii credinţei, ca să nu-şi piardă cineva 
cununa răbdării"[28]- 

12: Biruitorul, pe el îl voi face stâlp în templul Dumnezeului Meu şi afară nu va mai ieşi; şi voi scrie 
pe el numele Dumnezeului Meu - al noului Ierusalim care se pogoară din cer de la Dumnezeul Meu 
- şi numele Meu cel nou. 

„Această promisiune anticipează viziunea Noului Ierusalim în care nu va mai fi clădirea Templului, ci o 
relaţie directă, iar Dumnezeu şi poporul Său vor locui împreună"[29]. 

„Zice că pe cel biruitor îl va face stâlp al Bisericii lui Dumnezeu, căci biruitorul puterilor potrivnice se 
pune stâlp şi întărire Bisericii, avându-L ca temelie neclintită pe Hristos (I Corinteni 3, 11). Şi Hristos Se 
va proslăvi cu nume nou întru sfinţi, iar numele nou al Lui este acela de Creştin, pe care necredincioşii 
nu-1 au şi nici nu-1 vor avea, neavând credinţa în Hristos"[30]. 

13: Cel ce are urechi, să audă ceea ce Duhul le zice Bisericilor. 

„Să ne rugăm pentru a dobândi şi noi această ureche !"[3JJ. 

14: Iar îngerului Bisericii din Laodiceea scrie-i: Aşa grăieşte Amin-ul, Martorul cel credincios şi 
adevărat, începutul zidirii lui Dumnezeu: 

Iniţial, cetatea s-a numit Diosopolis. Ruinele vechii cetăţi Laodiceea pot fi văzute la Eski Hissar (= 
fortăreaţa antică), la 88 km est-sud-est de Smirna. 

,Amin-ul: Iisus Hristos (vezi II Corinteni 1, 20); Da-ul prin excelenţă, garanţia absolută a 
adevărului"[32]. începutul zidirii lui Dumnezeu: „înţelesul este acela că Fiul lui Dumnezeu ia parte la 
aducerea în fiinţă a întregului univers"[33]. 

„Ce înseamnă Amin? Credincios şi adevărat, aşa se tâlcuieşte. Şi, prin Amin, arată adeverirea lui Hristos 
şi mai ales că Acela este adevărul cel din fiinţă, începătura făpturii, ca Cel ce stăpâneşte făpturile, căci 
începutul făpturii este pricina cea începătoare şi nefăcută"[34]. 

Redăm aici pilda martirilor din Galia (despre care va fi vorba şi la cap. 22): „Ei s-au făcut următori şi 
imitatori ai lui Hristos, [...] dar, cu toate că se aflau într-o slavă atât de mare, mărturisind (pe Hristos) nu 
o dată sau de două ori, ci de multe ori, pe când erau sfâşiaţi de fiare şi având tot trupul plin de arsuri, 
sângerări şi răni, nu numai că nu s-au numit pe ei înşişi martiri, ci nu ne-au lăsat nici pe noi să le spunem 
acest nume ci, dacă vreodată careva dintre noi îi numea martiri, în grai ori în scris, ei ne mustrau amarnic. 
Căci ei rezervau acest nume numai lui Hristos, singurul martor\35] adevărat şi credincios"\36]. 

15: îţi ştiu faptele: tu nu eşti nici rece, nici fierbinte. O, de-ai fi rece sau fierbinte! 

16: Aşa, pentru că eşti căldicel - nici fierbinte, nici rece -, am să te vărs din gura Mea. 

„Apa nici rece nici caldă provoacă dezgust. Prin această imagine înţelegem că mai uşor se poate nădăjdui 
întoarcerea unui păcătos, decât îmbunătăţirea unui credincios mulţumit cu mediocritatea lui"[37]- 

„Chiar atunci când faptele bune nu sunt desăvârşite, omul nu trebuie să deznădăjduiască, numai să aibă 
credinţa dreaptă. Căci, prin credinţa cea dreaptă, Dumnezeu primeşte şi nedesăvârşirea faptelor [...]. Iar 
cel călduţ în credinţă este lepădat, căci el şi crede, şi nu crede. Şi Sfântul Grigorie de Nazianz zice: 
«Trebuie să fii ori desăvârşit rece, ori fierbinte. Şi adevărat este, pentru că cel rece, care n-a gustat 
credinţa cea fierbinte, de multe ori va fi întru nădejde s-o dobândească. Iar cel fierbinte, care s-a încălzit 
prin Sfântul Botez cu Duhul, iar apoi a rătăcit din lene, şi-a tăiat nădejdea de mântuire[3_8], nesocotind 
credinţa primită mai înainte. [...] In credinţă, starea mijlocie - nici cald, nici rece, ci căldicel - nu este de 
nici un folos, ci este de lepădat» "[39]. 

„Este scris aşa: Să fim fierbinţi în Duh, slujind Domnului (Romani 12, 11). Aşadar, în această fierbinţeală 
se arată ardoarea credinţei religioase. Cine are în cel mai înalt grad această ardoare se recunoaşte a fi 
fierbinte şi credincios. Iar cel ce n-o are deloc se înţelege că este rece şi păgân. Cine însă este între unul şi 
celălalt, sau nu e nici unul, nici celălalt, este creştin călduţ şi urât în faţa lui Dumnezeu şi către acesta sunt 
spuse cuvintele: O, de ai fi cald sau rece; acum însă, fiindcă eşti călduţ, am să te vărs din gura Mea. 
Aceasta vrea să spună: O, de-ai avea ori căldura şi credinţa bunilor creştini, ori răceala şi neştiinţa 
păgânilor. Căci ori te-ar apropia de Dumnezeu credinţa fierbinte, ori te-ar ierta întrucâtva necunoaşterea 
legii până în timpul de faţă. Acum însă, fiindcă ai cunoscut pe Hristos şi-L neglijezi pe Cel pe care L-ai 
cunoscut, tu, care ai fost primit oricum în gura lui Dumnezeu prin cunoaşterea credinţei, vei fi dat afară 
prin starea ta călduţă"[40]. 

17: De vreme ce tu zici: Sunt bogat şi m-am îmbogăţit şi de nimic n-am nevoie!, şi pentru că nu ştii 
că tu eşti cel ticălos şi vrednic de plâns şi sărac şi orb şi gol, 

„Se pare că creştinii din Laodiceea au fost bogaţi şi că aparţineau unei pături sociale sus-puse. 
Bucurându-se de o poziţie socio-economică sigură, se complăceau în această situaţie. [...] Aici 
îndrăzneala retorică este contrară celei din scrisoarea către Smirna, unde cei care sunt economiceşte săraci 
sunt declaraţi bogaţi"[41"|, desigur, duhovniceşte. 

„Dacă voi milui lumea întreagă din cele ce nu sunt ale mele - şi chiar dacă ar fi din cele ale mele -, dar pe 
mine însumi mă trec cu vederea gol şi sărac şi ajuns la capătul din urmă al sărăciei, şi aşa, murind în lipsa 
celor bune, mă voi înfăţişa înaintea tribunalului înfricoşător al lui Hristos (Romani 14, 10), ce folos voi 
avea? Trebuie să ieşim din viaţa şi din trupul acesta îmbrăcaţi şi înveşmântaţi, dacă vrem să ne aşezăm la 
nunta cea împărătească (Matei 22, 11-14) împreună cu prietenii împăratului (Matei 8, 11). Dar care este 
veşmântul pe care trebuie să-1 îmbrăcăm eu şi noi toţi, ca să nu ne găsim atunci goi (II Corinteni 5, 2-3)? 
Hristos, fraţilor, şi Dumnezeu! "[42]. 

18: te sfătuiesc să cumperi de la Mine aur lămurit în foc ca să te-mbogăţeşti, şi veşminte albe ca să 
te-mbraci şi să nu se dea pe faţă ruşinea goliciunii tale, şi alifie ca să-ţi ungi ochii şi să vezi. 

Alifie: „textual: collyr = unguent pentru afecţiunile oftalmice"[43]. „Oraşul Laodiceea era vestit pentru 
fabricarea unor stofe de culoare neagră, de mare preţ, pentru băncile care împrumutau şi făceau schimburi 
de bani, pentru comerţul cu un praf alb cu care se tratau ochii. Dar această prosperitate materială era în 
dauna vieţii religioase. De aceea, Iisus Hristos le propune credincioşilor Săi bunurile spirituale, care 
reprezintă adevărata bogăţie"[44]. 

,^4urul lămurit în foc, veşmintele albe şi alifia pentru ochi [...] semnifică: dragostea şi bunăvoinţa lui 
Dumnezeu dobândite prin pocăinţă; faptele bune ale comportamentului curat şi nestricat; şi înţelepciunea 
cea de sus, cerească, prin care se dobândeşte vederea duhovnicească" f45 1 . ,^4ur lămurit în foc este 
cuvântul învăţăturii şi al înţelepciunii de sus. Zice: Dacă vrei să te îmbogăţeşti, te sfătuiesc să-ţi 
agoniseşti, cu dorinţă arzătoare şi inimă înflăcărată, aur lămurit în focul ispitelor, de la Mine, Cel ce 
îmbogăţeşte. Cu el, vei strânge în inima ta comoară ce nu poate fi furată şi te vei îmbrăca în veşmântul 
strălucitor al faptelor bune, cu care îţi vei acoperi goliciunea păcatelor tale. Şi - zice - să-ţi ungi ochii cu 

alifie, adică cu neagoniseală multă. Căci, de vreme ce agoniseala orbeşte ochii celor ce văd, alifia arată 
darul Duhului Sfânt, cu care, ungându-se, omul îşi luminează ochii minţii şi vede cele veşnice, iar nu cele 
vremelnic e' '[46]. 

19: Eu pe câţi îi iubesc îi mustru şi-i pedepsesc; fii râvnitor aşadar şi pocăieşte-te. 

îi pedepsesc: „grecescul paidevo [pedevo] are sensul de a pedepsi într-un sistem de educaţie şi instruire; 
a aplica unui copil o corecţie cu scopul de a-1 îndrepta. E pedeapsa care -n vechea limbă română se 
cheamă certarea lui Dumnezeu" ^!] . 

„O, milostivirea lui Dumnezeu, cu câtă bunătate a amestecat certarea! "[48]. 

„Vei rămâne plăcut Domnului dacă nu vei refuza ce-ţi oferă Domnul. L-ai supărat, dar încă poţi să-L 
împaci. [...] Dacă te îndoieşti de acestea, mărturiseşte ce spune Bisericilor Duhul Sfânt. El le impută 
Efesenilor că s-au lepădat de dragoste, le reproşează Thyatirenilor desfrânarea şi mâncarea jertfelor aduse 
idolilor, pe Sardieni îi acuză de lucrări fără rost, pe Pergamieni îi mustră că propovăduiesc imoralitatea, 
pe Laodiceni îi dojeneşte că se încred în bogăţii; şi totuşi, sub ameninţări îi îndeamnă pe toţi la pocăinţă. 
Căci n-ar ameninţa pe cel ce nu se pocăieşte, dacă n-ar ierta pe cel ce se pocăieşte"[49]. 

20: Iată, Eu stau la uşă şi bat; de-Mi va auzi cineva glasul şi va deschide uşa, voi intra la el şi voi 
cina cu el şi el cu Mine. 

„Dumnezeu aşteaptă cu îndelungă răbdare întoarcerea noastră la El, trezirea noastră la iubirea pe care ne- 
o oferă. Dar, simultan cu aceasta, El Se bucură de netemporalitate, sau de absenţa intervalului în 
manifestarea reciprocă a iubirii între subiectele treimice. Or, ceea ce măreşte şi mai mult paradoxul este 
că bucuria iubirii intratreimice coexistă cu aşteptarea răspunsului persoanei omeneşti şi cu tristeţea 
întârzierii lui: Iată, Eu stau la uşă şi bat. Dacă va auzi cineva glasul Meu şi va deschide uşa, voi intra la 
el. Timpul înseamnă pentru Dumnezeu durata aşteptării între bătaia Sa la poartă şi fapta noastră de a o 
deschide. El nu intră cu forţa în inima oamenilor. Timpul implică în acest sens şi libertatea şi respectul 
acordat de Dumnezeu creaturilor conştiente. Unirea cu El în iubire nu se poate realiza fără răspunsul liber 
al oamenilor la oferta iubirii Sale. Dar Dumnezeu, aşteptând, trăieşte timpul fără să uite eternitatea Sa, 
fără să iasă din ea, în timp ce noi, când nu auzim glasul Lui, trăim un timp fără conştiinţa eternităţii" [501 . 

Hristos „de aceea a suferit multe pentru noi, Şi-a dat Trupul la moarte şi ne-a răscumpărat din robie, 
pentru ca să vină şi să-Şi facă sălaş în sufletele noastre"[51]. „Zice: Iată, am venit la uşă şi bat, întâlnirea 
cu Mine nu este silită, fiindcă Eu bat la uşa inimilor şi Mă bucur cu cei ce deschid pentru mântuirea lor. 
Mântuirea este ospăţul şi cina cea aleasă. Mă voi ospăta cu cei ce se ospătează şi de la ei va fugi foamea 
de a auzi cuvântul lui Dumnezeu (Amos 8, 1 1) şi întunericul înşelării"[52]. 

„Tu, Cuvinte Preaînalte, neînţelese, bătând la uşă, e vădit că ai bătut la auzul miresei din Cântarea 
Cântărilor[53], a cărei inimă s-a uimit din pricina Ta, ieşindu-şi din ea"[54]. Unirea cu Hristos e una 
întotdeauna extatică, chiar dacă atingerea de El cunoaşte felurite grade de intensitate. „Să-L primim, 
deci, cu multă credinţă şi dragoste, luându-L înlăuntrul nostru, găzduindu-L, dându-I să mănânce şi să 
bea, îmbrăcându-L, punându-ne în slujba Lui cu toată bunăvoinţa, supunându-ne cu plăcere voinţei 
Duhului (Său), ori mai degrabă să ne hrănim şi să ne adăpăm noi din Duhul Său, îmbrăcându-ne noi cu 
însuşi Domnul. (Şi aceasta) pentru că El ne este hrană, băutură şi îmbrăcăminte, comoară, moştenire şi 
stăpânire, odihnă şi sălaş, într-un cuvânt, El însuşi ne este viaţă veşnică"[55]. 

21: Biruitorului, lui îi voi da să şadă cu Mine pe tronul Meu, aşa cum şi Eu am biruit şi am şezut cu 
Tatăl Meu pe tronul Său. 

„Dreptatea deplină o realizează Dumnezeu în Hristos nu numai prin faptul că-L umple pe Hristos ca om 
de toată slava şi strălucirea Persoanelor divine, ci şi pentru că şi pe noi ne umple de această fericire în 
Hristos, întrucât am biruit în El"[56]. 

„Prin scaun [tron] numeşte împărăţia şi odihna veacului viitor. Cei ce l-au biruit pe vrăjmaşul - zice - se 
vor proslăvi şi vor împăraţi cu Mine. [...] Hristos spune că a biruit şi a luat împărăţia ca om, nu după 
dumnezeire, căci după dumnezeire este de o fiinţă cu Cel veşnic"[57]. 

22: Cel ce are urechi, să audă ceea ce Duhul le zice Bisericilor". 

Revenind la îngeri, reamintim că, pe lângă episcopii bisericilor, ne putem gândi şi la îngerii păzitori (ai 
Bisericilor sau ai persoanelor): „aşa a fost încredinţată câte unui înger Biserica Efesenilor (2, 1), altuia 
Biserica celor din Smirna (2, 8), [...] şi aşa mai departe, fiecăruia din aceştia mai mici (Matei 18, 10) i-a 
fost încredinţat cutare sau cutare înger"[58]. 

CAPITOLUL 4 - Tronul lui Dumnezeu şi corul ceresc. 

1: După aceasta m-am uitat: şi iată, o uşă era deschisă- n cer; şi glasul cel dintâi - cel pe care-1 
auzisem vorbind cu mine ca o trâmbiţă - mi-a zis: „Suie-te aici şi-ţi voi arăta ce trebuie să fie după 
acestea!" 

„Deschiderea uşii însemnează descoperirea tuturor tainelor celor acoperite ale Duhului. Iar trâmbiţa, 
glasul cel mare al Celui ce a descoperit. Iar zicerea: Suie-te aicil este ca să-1 depărteze cu totul de cele 
pământeşti şi gândul lui să fie în cer"[l]. 

2: îndată am fost în duh; şi iată, un tron era în cer; şi pe tron şedea Cineva. 

Ca şi la 1, 10, am fost în duh înseamnă în stare de extaz, doar că aici e un extaz în extaz, căci, de la 
început, autorul nu spune să fi revenit din extazul cel dintâi; e o adâncire a pătrunderii tainelor 
dumnezeieşti din partea sa. 

Prin tron „se închipuie odihna lui Dumnezeu întru sfinţi, căci întru ei Se odihneşte Dumnezeu ca pe un 
scaun"[2]. 

3: Şi Cel care şedea semăna la vedere cu piatra de iasp şi de sardiu, iar de jur-împrejurul tronului 
era un curcubeu cu înfăţişarea smaraldului. 

Iasp: „piatră preţioasă; poate avea culori diferite. ♦ Sardiu: piatră preţioasă transparentă, de culoare brună; 
dacă e roşie: cornalină. ♦ Curcubeul e simbolul milei lui Dumnezeu, al împăcării şi al păcii (cf. Facerea 9, 
13.16). ♦ Smarald: piatră preţioasă de culoare verde. Desigur, semnificaţia tuturor acestor nestemate nu 
izvorăşte din forma, ci din culorile lor, ele simbolizând splendoarea Celui ce sade pe tron"[3]. „în 
Apocalipsă, Dumnezeu i se înfăţişează lui Ioan (semănând) la vedere cu piatra dejasp verde şi de sardiu. 
[Sfântul] Dionisie Areopagitul va lămuri că verdele arată culmea tinereţii. Acest simbol i se potriveşte în 
mod special lui Dumnezeu, Atoateziditorul, Care are parte de tinereţe veşnică"[4]. „Sfântul Ioan descrie 
astfel viziunea pe care o are despre Dumnezeul suprem, o viziune care [...] nu este decât o epifanie de 
lumini, fără formă sau chip "[5]. 

„Piatra iaspis (aceea ce este verde) însemnează firea lui Dumnezeu împreună cu înflorirea cea de-a 
pururea, şi purtarea de viaţă şi darea de hrană a firii lui Dumnezeu, pentru că verde este toată sămânţa. 

22 



[Iar sardiul, piatra roşie ca focul, închipuie curăţia şi sfinţenia], care prin aceasta este şi înfricoşătoare 
celor potrivnici [...]. Sardiul este şi de leac, lecuind pe cei ce iau doctorie sufletească, căci marele 
Epifanie[6] zice că această piatră vindecă umflăturile şi rănile făcute de sabie, dacă se face unsoare şi se 
unge cu ea. Iar curcubeul cel asemenea cu smaraldul ne arată înflorirea cea felurită în bunătăţi pe care o 
au cetele îngereşti"[7]. 

„Dacă teologia (Scriptura) îmbracă fiinţele cereşti în chipul pietrelor multicolore (cf. Iezechiel 1, 26; 10, 
1.9), ea arată [...] lucirea neputrezită, neistovită, nemicşorată şi nepătată [...] şi strălucirea arătoasă, 
luminoasă şi cerească"[8]. 

4: Şi-mprejurul tronului, douăzeci şi patru de tronuri; şi pe tronuri, şezând, douăzeci şi patru de 
Bătrâni îmbrăcaţi în veşminte albe; şi pe capetele lor, cununi de aur. 

„Semnificaţii posibile: cei 12 patriarhi ai Vechiului Testament şi cei 12 apostoli ai Domnului; cele 24 de 
ordine sacerdotale menţionate în I Paralipomena 24, 1-19. Oricum, prin tronurile şi cununile lor, Bătrânii 
participă la slava dumnezeiască, pe care o laudă asemenea îngerilor"[9]. „In astrologia babiloniană, 24 de 
stele, jumătate la nord şi cealaltă jumătate la sud de zodiac, erau chemate să judece Totul. Dacă acestea 
din urmă sunt prototipul celor 24 de bătrâni, prezentarea şi plasarea lor în cercul din jurul divinităţii 
simbolizează ordinea cosmică şi guvernarea ei" [10] . 

„Mai aleşi decât cei aleşi, spune Scriptura, sunt cei care, potrivit gnozei celei desăvârşite, sunt flori alese 
ale însăşi Bisericii şi sunt cinstiţi cu cea mai măreaţă slavă; sunt cei 24 de judecători şi conducători, aleşi, 
în chip egal, şi dintre iudei şi dintre eleni, pentru că harul este dublu. Rangurile de aici din Biserică: de 
episcopi, de preoţi şi diaconi sunt, după părerea mea, imagini ale slavei îngereşti şi ale rânduielii aceleia, 
pe care, după cum spune Scriptura, o aşteaptă cei care au vieţuit, mergând pe urmele Apostolilor, în 
desăvârşirea credinţei, potrivit Evangheliei' Ţll] . „Cei ce s-au îmbrăcat în veşmintele albe şi proprii ale 
Duhului şi în tunici cusute cu aur, în pietre scumpe şi mărgăritare [...], ca nişte văzători şi părtaşi de mari 
desfătări, s-au despărţit de cele de jos şi s-au unit cu cele de sus. Au părăsit vederea celor văzute şi s-au 
dăruit întregi celor gândite. Au trecut peste cele trecătoare şi s-au statornicit în cele statornice. Stau jos pe 
rogojină şi umblă printre cele de sus. Trupul îi leagă şi îi trage în jos, dar Duhul se apleacă şi dezleagă 
legăturile arse. îndată ce au fost dezlegaţi, zboară mai presus de ceruri cu uimire şi repeziciune. S-au 
unificat prin privirea unitară spre Dumnezeu. S-au însingurat dinspre toate în privirea singuratecă spre 
Dumnezeu. Sunt mutaţi de la o slavă la altă slavă (II Corinteni 3, 18) mai mare a Duhului şi trec de la o 
bogăţie la o bogăţie mai mare şi se desfată de cele negrăite" !" 1 2"! . „De aceea, unde pătrund aceştia, îngerii 
doresc măcar să privească (cf. I Petru 1, 12). Primesc pe capetele lor cununi de cinste, iar îngerii încep să 
se întrebe între ei: cine sunt aceştia, care s-au învrednicit de atâta slavă şi de asemenea cununi, căci au 
fost duşi în locuri mai de cinste decât noi? Şi-i lămureşte pe ei Domnul: după dreptate sunt mai de cinste 
decât voi, căci aceştia sunt cei care, pentru numele Meu şi care, pentru porunca Mea, au ieşit din tumultul 
lumii acesteia, devenind săraci (cu situaţia lor materială), batjocoriţi, luaţi în derâdere de lumea de pe 
pământ; aceştia au declarat război lui satana şi s-au luptat împotriva [lui], dar ei n-au putut fî biruiţi: ei 
Mi-au slujit, nevoindu-se şi având ochii lor înlăcrimaţi zi şi noapte; aceştia au purtat pe umerii lor sarcina 
cea grea a crucii şi suferinţele Mele în trupurile lor. Vedeţi, aşadar, că pe astfel de suflete le adună 
Domnul în jurul Său şi le aduce Tatălui, zicând: Iată, Iţi înfăţişez fecioarele cele fără de prihană, care s-au 
supus poruncilor Tale; primeşte-le în braţele Sfântului Tău Duh şi în sânul luminii Tale celei 
binecuvântate' Ţ 1 3] . 

5: Şi din tron ieşeau fulgere şi glasuri şi tunete; şi-n faţa tronului ardeau şapte făclii de foc, care 
sunt cele şapte duhuri ale lui Dumnezeu. 

„Prin tunete şi fulgere, Sfântul Ambrozie înţelege minunile săvârşite de Dumnezeu prin Sfinţii Apostoli şi 
prin alţi învăţători şi muncile pe care le vor primi cei neascultători. Insă celor vrednici de mântuire 
fulgerele şi tunetele nu le pricinuiesc frică, ci bucurie şi strălucire, unele luminându-le ochii duhovniceşti, 
iar altele desfătându-le auzul"£l_4]. 

Făclii de foc: „Să cercetăm, printr-o primă lămurire a chipurilor, pentru care motiv teologia (Scriptura) 
cinsteşte mai mult decât toate chipul focului. [...] Sfinţii teologi (prooroci) descriu de multe ori fiinţa mai 
presus de fiinţă şi fără formă prin focul care redă multe din însuşirile dumnezeirii începătoare, dacă putem 
spune aşa, în formă văzută. Căci focul sensibil este, aşa zicând, în toate şi pătrunde prin toate în chip 
neamestecat şi e mai presus de toate. Şi fiind întreg luminos şi în acelaşi timp ascuns, este necunoscut 
prin el însuşi, când nu există o materie în care să-şi arate lucrarea proprie. Căci fiind nestăpânit şi nevăzut, 
le stăpâneşte pe toate şi atrage la lucrarea sa pe toate cele în care se iveşte. E neschimbat, se transmite pe 
sine tuturor celor ce se apropie într-un fel oarecare, înviorează prin căldura de viaţă făcătoare, luminează 
prin flăcările neacoperite. E de nereţinut, neamestecat, desfăcător, e neschimbat, urcă în sus, e ascuţit în 
urcuş, e înalt, nu primeşte nici o cădere în jos, e pururi în mişcare, în aceeaşi mişcare atrăgător al altora, 
cuprinzător, dar necuprins, nu are nevoie de altceva, se măreşte pe sine pe neobservate, îşi arată mărimea 
în materiile primite, e lucrător puternic, tuturor prezent în chip nevăzut. De e nesocotit, pare să nu existe, 
dar prin atingere se arată deodată potrivit cu ceea ce atinge şi cu sine, ca printr-o căutare; şi iarăşi luceşte 
fără întrerupere, nemicşorat, în toate răspândirile lui îmbelşugate. Şi alte multe însuşiri ale dumnezeirii ar 
putea afla cineva în însuşirile focului ca în nişte chipuri"£15]. 

6: Şi-n faţa tronului, ca o mare de sticlă asemenea cristalului. Şi-n mijlocul tronului şi-mprejurul 
tronului, patru Fiinţe pline de ochi dinainte şi dinapoi. 

O mare de sticlă: „în vechea gândire orientală, lumea cerească era aşezată pe un ocean, deasupra căruia se 
afla domeniul rezervat lui Dumnezeu"£16]. 

„Prin marea de sticlă arată mulţimea cea curată şi neîntinată a Sfintelor Puteri cereşti şi netulburarea, 
adică liniştea vieţii celei viitoare. Prin [tron] se arată scaunul cel închipuit al împărăţiei şi al odihnei lui 
Dumnezeu. Iar prin mulţimea ochilor celor patru fiinţe înţelegem vederea cu care văd strălucirea lui 
Dumnezeu. Şi au ochi dinainte şi dinapoi pentru că sunt luminaţi de Dumnezeu cu cunoaşterea celor mai 
dinainte şi a celor mai de pe urmă' Ţ171 . 

7: Şi Fiinţa cea dintâi, asemenea leului; a doua Fiinţă, asemenea juncului; a treia Fiinţă are faţa ca 
a unui om; iar a patra Fiinţă, asemenea vulturului care zboară. 

„In iconografia răsăriteană, cele patru asemănări ale acestor fiinţe au devenit simboluri ale celor patru 
evanghelişti"£18]. Mai în amănunt despre acestea, ceva mai jos. 

,J,eul arată vitejia şi Evanghelia lui Ioan {leul duhovnicesc, cum zice Irineu), pentru închipuirea 
împărăţiei lui Hristos celei mai dinainte de veci, căci el a vestit că întru început a fost Cuvântul (Ioan 1, 
1). Iar viţelul [taurul], ca acela ce se îndestulează în ostenelile sale, arată dreptatea şi Evanghelia lui Luca 
(viţelul duhovnicesc), ca acela ce a vorbit despre neamul şi preoţia lui Hristos după Lege [\ 9] . Vulturul 
care zboară arată curăţia (căci se mărturiseşte că această pasăre iubeşte curăţia) Evangheliei lui Marcu 
(vulturul duhovnicesc), ca aceea ce este scurtă[20] şi începe cu duhul proorociei. Iar prin fiinţa cu faţă ca 
de om arată înţelepciunea şi Evanghelia după Matei, căci ea vesteşte naşterea lui Hristos după firea 
omenească. Prin aceste fiinţe se mai arată şi iconomia lui Hristos pentru noi: leul ca împărat, viţelul ca 
arhiereu sau - mai degrabă - ca jertfă, omul ca Acela ce S-a întrupat din dragoste pentru noi şi vulturul ca 
Acela care trimite de viaţă dătătorul Duh ce Se pogoară de sus peste noi"[21"|. 

„Să spunem prin ce chipuri sfinte înfăţişează cetele cereşti cuvintele Scripturii şi spre ce simplitate trebuie 
să se facă urcuşul prin aceste chipuri. Aceasta ca nu cumva să cugetăm şi noi în mod necuvenit, împreună 
cu cei mulţi, că minţile cereşti şi de chip dumnezeiesc ar fi nişte fiinţe cu multe picioare şi cu multe feţe, 
coborându-le la chipul dobitocesc al vitelor sau la cel sălbatic al leilor, sau să ni le închipuim având cioc 
încovoiat ca vulturii [...] sau tronuri materiale [...]. Căci teologia [Scriptura] s-a folosit foarte simplu de 
sfintele închipuiri poetice pentru minţile fără chipuri, ţinând seama, cum s-a spus, de mintea noastră şi 
gândindu-se la ridicarea potrivită ei şi plăsmuind sfinte descrieri în stare să o înalţe"[22]. „Se prezintă pe 
ele şi în chipul omului pentru faptul că au însuşirea înţelegerii şi puterile văzătoare îndreptate în sus. 
Aceasta din cauza ţinutei lor drepte şi înălţate şi pentru puterea lor din fire stăpânitoare şi conducătoare 
(cf. Facerea 1, 26). Dar şi din cauza foarte micii lor capacităţi simţuale în comparaţie cu a animalelor 

neraţionale, capacitate care însă le cuprinde pe toate prin tăria puterii îmbelşugate a minţii şi prin 
stăpânirea peste ele, prin ştiinţa lor raţională, putere care, pe de altă parte, este prin firea sufletului 
nerobită şi nestăpânită"[23]. „Chipul leului e de socotit că înseamnă puterea conducătoare, vigoarea, tăria 
nezdrobită, asemănarea, pe cât e cu putinţă, cu ascunzimea negrăitei începătorii dumnezeieşti prin 
acoperirea urmelor înţelegătoare şi prin învăluirea mersului întins în sus, prin iluminarea dumnezeiască, 
spre adâncimea nemijlocită a dumnezeirii. [Chipul] taurului arată tăria, vigoarea şi lărgimea deschisă a 
brazdelor înţelegătoare spre primirea ploilor cereşti şi aducătoare de rod. Iar coarnele arată pavăza 
apărătoare şi nebiruită. Iar chipul vulturului arată puterea împărătească, pornită spre înălţimi, iuţimea şi 
uşurinţa în dobândirea hranei întăritoare, şi privirea trează şi uşoară spre raza îmbelşugată a revărsării 
solare a dumnezeirii începătoare prin îndreptarea viguroasă, neîmpiedicată, neclintită şi directă a puterilor 
văzătoare spre ea"[24]. 

8: Şi cele patru Fiinţe au fiecare din ele câte şase aripi; de jur-împrejur şi pe dinăuntru sunt pline 
de ochi; şi odihnă nu au ziua şi noaptea, zicând: „Sfânt, Sfânt, Sfânt, Domnul Dumnezeu, 
Atotţiitorul, Cel-ce-Era şi Cel-ce-Este şi Cel-ce-Vine". 

„în Biblie şi în special în Apocalipsă, [numărul] patru sugerează, de asemenea, ideea de universalitate: cei 
patru aflaţi în viaţă reprezintă mulţimea celor vii în lumea luminii (ei sunt acoperiţi de ochi). [...] Leul, 
bărbatul, taurul, vulturul [corespund celor] patru litere ale numelui divin YHVH, fiecare corespunzând 
uneia dintre emblemele sale, Y, omului, [primul] H, leului, V, taurului, şi cel de-al doilea H, vulturului; 
cei patru Evanghelişti; după Sfântul Irineu, nu puteau să fie nici mai mulţi, nici mai puţini; şi fiecare din 
cele patru embleme ale triburilor fiilor lui Israel [aşezate în tabără, în pustie, pe patru laturi, câte trei 
triburi pe latură, în centru aflându-se Leviţii - n. n.] a fost atribuită câte unuia din cei patru Evanghelişti, 
conform unui acord, destul de neobişnuit, cu caracteristicile fiecărei Evanghelii: lui Marcu - leul, lui 
Matei - omul, lui Luca - taurul, lui Ioan - vulturul; animalele acestea, pe de altă parte, corespund celor 
patru constelaţii cardinale ale Zodiacului: Taurul, Leul, Omul [Vărsătorul] şi Vulturul [Scorpionul]; toate 
aceste cuaternare exprimă o totalitate" [25 ] . Alte semnificaţii: „cele patru figuri ale viziunii lui Iezechiel 
(1, 5-14) şi a celei a lui Ioan, omul, taurul, leul, vulturul, numiţi de asemenea, în Apocalipsă, cei patru vii, 
simbolizează universalitatea prezenţei divine, cele patru coloane ale tronului lui Dumnezeu, cei patru 
Evanghelişti, mesajul adus de Hristos, apoi cerul, lumea aleşilor, locul sacru, orice transcendenţă" [26] . 

„Fiecare din cele patru fiinţe au câte şase aripi, precum zice marele Dionisie [Areopagitul]: cu două îşi 
acoperă feţele, cu două picioarele şi cu cele din mijloc zboară, arătând prin aceasta sfiala lor faţă de cele 
mai presus de ele şi de cele mai adânci decât înţelegerea lor. Pentru aceasta, se ridică aripile cele de 
mijloc spre strălucirea stăpânirii lui Dumnezeu. [...] Adevărat este că Sfintele Puteri n-au odihnă, pentru 
că ele aduc cântarea cea dumnezeiască Dumnezeirii cea în trei straturi de sfinţenie (întreit sfântă). Căci, 
spunând Cel ce era, Cel ce este şi Cel ce vine, Atotţiitorul, O arată pe Sfânta Treime" [27] . 

Pline de ochi: „Socot că se pot afla chipuri potrivite ale Puterilor cereşti şi în fiecare din multele părţi ale 
trupului nostru. Astfel, putem spune că puterile văzătoare ale lui arată privirea cea mai pătrunzătoare spre 
luminile dumnezeieşti, precum şi primirea simplă, fluidă, nepotrivnică, ci foarte mişcătoare, curată, 
deschisă, nepătimaşă a iluminărilor dumnezeieşti"[28]. 

9: Şi de cate ori acele Fiinţe Ii vor da slavă, cinste şi mulţumită Celui ce sade pe tron, Celui ce este 
viu în vecii vecilor, 

10: cei douăzeci şi patru de Bătrâni vor cădea înaintea Celui ce sade pe tron şi I se vor închina Celui 
ce este viu în vecii vecilor şi-şi vor aşterne cununile înaintea tronului, zicând: 

Se prosternau: „un act de reverenţă de origine persană, care intrase în ceremonia cultului adus 
suveranului în regatele elenistice şi, la sfârşit, în cultul imperial roman"[29]. 

„Dumnezeu, fiind Suveranul suprem, poate încununa oamenii şi popoarele cu binecuvântările Sale 
(Iezechiel 16, 12; Isaia 62, 3). Profeţii ajung chiar să spună că Israel este cununa Dumnezeului său, adică 
semnul acţiunii Sale atotputernice în favoarea oamenilor. Conţinutul simbolismului se lărgeşte, iar 

coroana semnifică în mod firesc onoarea, măreţia, bucuria, victoria. De aici se trece cu uşurinţă la ideea 
de victorie eshatologică, transcendentă. Astfel, Cartea Regulei (4, 7 şi urm.) de la Qumran făgăduieşte 
credincioşilor cununa de glorie a victoriei supreme. In această perspectivă trebuie citite şi înţelese textele 
din Apocalipsă; cei 24 de Bătrâni care, în cer, reprezintă Biserica lui Dumnezeu, poartă coroane pe care le 
depun înaintea Tronului lui Dumnezeu" [3 0"|. 

„Prin aceasta se arată că şi bătrânii de mai înainte sunt părtaşi la cântările Puterilor cereşti, mărturisind că 
de la Dumnezeu au luat putere de biruinţă asupra vrăjmaşilor duhovniceşti'ŢJJJ. 

1 1 : „Vrednic eşti Tu, Domnul şi Dumnezeul nostru, să primeşti slava şi cinstea şi puterea, fiindcă 
Tu ai zidit toate lucrurile, şi prin voia Ta au fost şi s-au zidit". 

Dumnezeu a creat (zidit) toate, iar acestea au venit în existenţă (s-au zidit). „Chiar dacă puterea lui 
Dumnezeu şi raportul Său cu creaţia nu sunt totdeauna manifeste, Dumnezeu este în realitate nu numai 
Creatorul, ci şi Atotputernicul care vine să restaureze creaţia"[32]. 

„Tu, Stăpâne atotputernice, ai zidit toate pentru numele Tău. Mâncare şi băutură ai dat oamenilor spre 
desfătare, ca să-Ţi mulţumească Ţie, iar nouă ne-ai dăruit, prin Fiul Tău, mâncare şi băutură 
duhovnicească şi viaţă veşnică"[33]. 



[11 Sf Andrei al Cezareii Capadociei, Tâlcuire la Apocalipsă, IV 

[2] Sf. Andrei al Cezareii Capadociei, Tâlcuire la Apocalipsă, IV 

[3JBBVA,p. 1757 

I4J DS H, art. Jasp, p. 179 

[51 DS III, art. Verde, p. 441 

[6] Sfântul Epifanie (cea 315 - 403), episcop de Salamina, în insula Cipru. Operele sale principale sunt 

Ancoratul şi Panarion. 

J71 Sf. Andrei al Cezareii Capadociei, Tâlcuire la Apocalipsă, IV 

[81 Sf. Dionisie Areopagitul, Despre ierarhia cerească, XV, 7 

[9JBBVA,p. 1757 

[101 ICSS IX, p. 162 

[11] Clement Alexandrinul, Str ornate, VI, 107, 2 

|T21 Calist Patriarhul, Capete despre rugăciune, 55 

[13] Sf. Macarie Egipteanul, 21 de Cuvântări despre mântuire, IV, C — 3 

|T41 Sf. Andrei al Cezareii Capadociei, Tâlcuire la Apocalipsă, IV - Şi auzul este tot unul duhovnicesc, 

cum sunt toate simţurile prin care ne apropiem de Dumnezeu. 

f 1 51 Sf Dionisie Areopagitul, Despre ierarhia cerească, XV, 2 

[16] NTEP, p. 743 

[17] Sf. Andrei al Cezareii Capadociei, Tâlcuire la Apocalipsă, IV 

[181 BB VA, p. 1757 

ri91 Viţelul fiind una dintre jertfele obişnuite în Legea veche; ca jertfa, el e pus în legătură şi cu preoţia, 

căci preoţii aduceau jertfele la altar. Sfântul Evanghelist Luca, vorbind la început despre preotul Zaharia, 

tatăl Sfântului Ioan Botezătorul, îşi începe scrierea cu preoţia Legii celei vechi. 

[20] Evanghelia după Marcu e cea mai concisă, punând accentul pe minunile săvârşite de Mântuitorul 

Hristos. 

[21] Sf. Andrei al Cezareii Capadociei, Tâlcuire la Apocalipsă, IV 

\21\ Sf. Dionisie Areopagitul, Despre ierarhia cerească, II, 1 

[23] Sf. Dionisie Areopagitul, Despre ierarhia cerească, XV, 3 

f241 Sf. Dionisie Areopagitul, Despre ierarhia cerească, XV, 8 

[25J DS III, art. Patru, pp. 29-30 

[26J DS III, art. Tetramorf, p. 351 

[27] Sf. Andrei al Cezareii Capadociei, Tâlcuire la Apocalipsă, IV 

f281 Sf. Dionisie Areopagitul, Despre ierarhia cerească, XV, 3 

[29J ICSS IX, p. 162 

[30] DS I, art. Coroană, p. 373 

Dl] Sf Andrei al Cezareii Capadociei, Tălcuire la Apocalipsă, IV 

[32] ICSS IX, p. 163 

[33] învăţătură a celor 12 Apostoli {Didahia), X, 2 



CAPITOLUL 5 - Cartea cu şapte peceţi şi Mielul. 

1 : Am văzut apoi în mâna dreaptă a Celui ce şedea pe tron o carte scrisă pe dinlăuntru şi pe dos, 
pecetluită cu şapte peceţi. 

„Cartea: o foaie lungă de papirus, pergament sau aramă, scrisă pe ambele feţe, înfăşurată ca un sul. ♦ 
[Peceţile reprezintă] caracterul secret al conţinutului'Tl]. „In vechime, cartea avea de cele mai multe ori 
forma unui sul, pe care textul era scris în coloane paralele"[2j. Contextul arată că sulul cuprindea 
„evenimentele de la sfârşitul timpurilor. A deschide peceţile echivala cu provocarea împlinirii lor [a 
evenimentelor] ' Ţ31 . 

„Cartea aceasta întrutot înţeleaptă este mintea lui Dumnezeu, în care - după înţelegerea Psalmului 138 — 
sunt scrişi toţi oamenii şi în care sunt adâncurile judecăţii lui Dumnezeu. Şi e scrisă pe dinlăuntru pentru 
lucrurile Duhului Cel tăinuit din ea, care nu se pot lesne înţelege şi sunt necuprinse de minte. Iar partea 
dinafară arată Scriptura, căci cele scrise în Scripturi se cuprind lesne[4]. Iar cele şapte peceţi arată 
desăvârşita cunoştinţă cea adevărată şi de nimeni ştiută a cărţii, sau iconomia Celui care cunoaşte adâncul 
Duhului lui Dumnezeu, pe care nu poate să o dezlege (înţeleagă) nici o făptură din cele zidite. Prin carte 
se mai înţeleg şi proorociile, despre care însuşi Hristos zice că s-au împlinit în parte prin Evanghelie (cf. 
Luca 21, 22; 24, 44), iar cele rămase se vor împlini în zilele cele de apoi"[5]. 

2: Şi-am văzut un înger puternic care striga cu glas mare: „Cine oare este vrednic să deschidă 
cartea şi să-i desfacă peceţile?" 

„Consiliului ceresc i se pune o problemă serioasă. Trebuie să găsească pe cineva care să rupă sigiliile 
sulului şi să dea început evenimentelor de la sfârşitul timpurilor, prin care Dumnezeu va triumfa asupra 
adversarilor"[6] Săi. 

3: Dar nimeni în cer, nici pe pământ, nici sub pământ nu putea să deschidă cartea, nici să se uite-n 
ea. 

„Spunând: nimeni nu putea să deschidă cartea se înţelege că nici îngerii, nici oamenii ce sunt în trup, nici 
sfinţii ce au ieşit din trup n-au dobândit ştiinţa deplină a judecăţilor lui Dumnezeu, decât numai Mielul lui 
Dumnezeu [v. 6], Care a dezlegat pecetea celor proorocite mai demult. Şi a dezlegat-o prin Sine însuşi, 
prin venirea Sa în lume"[7]. „Nici unei fiinţe create nu-i este accesibilă cunoaşterea tainelor lui 
Dumnezeu. Această inaccesibilitate este subliniată şi prin expresia nici să se uite în ea, adică nici măcar s- 
o privească"[8]. 

4: Şi eu mult plângeam că nimeni n-a fost găsit vrednic să deschidă cartea, nici să se uite-n ea. 

„Lacrimile lui Ioan exprimă fie încurcătura în care se afla curtea cerească, fie dorinţa credinciosului de a 
cunoaşte evenimentele de la sfârşitul timpurilor şi de a le vedea împlinite"[9]. 

5: Şi unul dintre Bătrâni mi-a zis: „Nu plânge! Iată, Leul din seminţia lui Iuda, rădăcina lui David, 
El a biruit să deschidă cartea şi cele şapte peceţi ale ei". 

Leul din seminţia lui Iuda: „Iisus Hristos din profeţia mesianică a patriarhului Iacob (Facerea 49, 9- 
lOV' riOI . ,£eul din Iuda este un titlu mesianic (regal). Mlădiţa [rădăcina] lui David: şi acesta este un 

titlu regal (Isaia 11, 1.10). ♦ A învins: pentru că Apocalipsa este un text creştin, titlurile mesianice se 
referă la Iisus. In ce sens Iisus poate fi definit învingător? Aluzia trebuie să fie la moartea Sa, la înviere, 
sau la ambele evenimente, considerate ca strâns unite între ele. Imaginea mielului, inserată în versetul 6, 
sugerează accentuarea morţii" !"!!"! - 

„Se arată astfel că nu este necesar doar studiul pentru a învăţa [scrierile] sacre, ci şi să-L implorăm pe 
Domnul, şi să-L rugăm ziua şi noaptea ca să vină Mielul£12] din tribul lui Iuda, şi El, luând cartea 
pecetluită, să binevoiască să ne-o deschidă" !" 131 . „Ce este [...] cartea văzută de Ioan, care era scrisă şi pe 
faţă şi pe dos, dar pe care nimeni nu putea s-o citească şi să-i rupă peceţile, decât numai leul din seminţia 
lui Iuda, odrasla din rădăcina lui David, care avea cheia lui David, singurul care a deschis-o, dar pe care 
nimeni n-o va închide, singurul care a închis-o şi nimeni n-o va mai deschide? întreaga Sfântă Scriptură 
este ilustrată prin această carte. Partea dinlăuntru [a] Scripturii înseamnă înţelesul ei mai simplu, iar 
dosul ei, înţelesul mai duhovnicesc şi mai greu de aflat"£l_4]. „Cel ce acum a deschis în chip arătat şi cele 
mai presus de ceruri, numai Acela singur cunoaşte cuvintele proniei din veac în veac, comorile cele 
ascunse în sânul părintesc al înţelepciunii, adâncurile de nepătruns şi tainele Duhului" [1 5 "|. 

6: Şi-n mijlocul tronului şi al celor patru Fiinţe şi-n mijlocul Bătrânilor am văzut un Miel, stând ca 
înjunghiat; £1 avea şapte coarne şi şapte ochi, care sunt cele şapte duhuri ale lui Dumnezeu trimise- 
n tot pământul. 

Mielul este „Iisus Hristos (de 28 de ori menţionat în Apocalipsa sub numele de Miel). Vezi contrastul 
dintre Leul (puternic, triumfalist) în viziunea Vechiului Testament şi Mielul înjunghiat (nevinovăţia 
sacrificială) în aceea a creştinismului" [ 161 . Mielul este înjunghiat, deoarece închipuie pe „Iisus Hristos 
răstignit, biruitor asupra morţii"JT7]. Şapte coarne şi şapte ochi: „dublu simbol: plenitudinea puterii 
Sale !" 181 şi a capacităţii de a scruta adâncurile existenţei" |T 91 . Cu alte cuvinte, „cele şapte coarne şi cei 
şapte ochi sunt întruchiparea atotputerniciei şi atotştiinţei lui Dumnezeu" [20] . 

„Zicând că era ca junghiat, arată că după înviere [Hristos] a arătat urmele patimii, ca să se vadă că a fost 
junghiat cu adevărat" [211 . 

Cele şapte duhuri sunt lucrările Duhului Sfânt, Duh prezent întreg în fiecare dintre lucrările Sale: „Cel ce 
scrie în Apocalipsa [...] înfăţişează aici lămurit credincioşilor că acestea [cele şapte duhuri sau lucrările 
Duhului - n. n.] sunt Duhul Sfânt" [221. 

De o viziune asemănătoare celei din Apocalipsa s-a învrednicit şi martirul Saturus împreună pătimitor cu 
Sfintele Perpetua şi Felicitas (martirizate, împreună cu alţi patru creştini, în anul 203, la Cartagina, în 
vremea împăratului Septimiu Sever - 191 -211): „Şi am ajuns aproape de un locaş ai cărui pereţi erau 
făcuţi parcă din lumină. Iar înaintea porţii acelui locaş stăteau patru îngeri, care îmbrăcau pe cei ce intrau 
în veşminte albe. Şi am intrat şi am auzit un glas armonios, fără încetare: - Sfânt, Sfânt, Sfântl (4, 8; Isaia 
6, 3). Şi am văzut în acel loc şezând un bărbat bătrân cu perii capului ca zăpada (1, 14; Daniel 7, 9), dar 
cu o faţă de tânăr; picioarele lui nu le-am văzut. Iar la dreapta şi la stânga lui stăteau patru bătrâni, şi în 
urma acestora stăteau în picioare mai mulţi alţi bătrâni"[23]. 

7: Şi El a venit şi a luat cartea din dreapta Celui ce şedea pe tron. 

8: Şi când a luat cartea, cele patru Fiinţe şi cei douăzeci şi patru de Bătrâni au căzut înaintea 
Mielului, flecare având o ţiteră şi cupe de aur pline cu tămâie, care sunt rugăciunile sfinţilor. 

„La creştini, inima fiecăruia e [sau, mai degrabă, ar trebui să fie! - n. n.] ca un altar de pe care se înalţă în 
duh şi în adevăr, precum se înalţă în miros de bună mireasmă [tămâia], rugăciunile unei conştiinţe 
curate"[241. 

,y4lăuta [ţitera] arată lauda lui Dumnezeu cea bine întocmită şi aşezată, iar tămâierile arată jertfa 
credincioşilor cea cu bună mireasmă ce se aduce prin viaţa curată [...]. Iar cupele arată gândurile din care 
iese mirosul faptelor bune şi rugăciunea cea curată" [251 . „Năstrapele [cupele] cu tămâie se zice că sunt 

rugăciunile Sfinţilor, pe care le purtau cei douăzeci şi patru de bătrâni. Dar năstrapa trebuie socotită 
prietenia cu Dumnezeu, sau dragostea desăvârşită şi duhovnicească, în care se lucrează rugăciunea în Duh 
şi Adevăr" [26"| . Doar din astfel de cupă se înalţă la cer tămâia rugăciunii noastre. Textul e legat şi de 
rugăciunea minţii sau a inimii (sau a minţii pogorâte în inimă): „Această rugăciune a minţii este cea care 
urcă până la tronul lui Dumnezeu şi se păstrează în cupe de aur, ca să fie tămâiat cu ea Domnul [...]. 
Această rugăciune a minţii este o lumină care luminează totdeauna sufletul omului şi aprinde inima lui cu 
flăcările iubirii lui Dumnezeu. Ea este o verigă care ţine uniţi şi împreunaţi pe Dumnezeu şi omul"[27}. 

9: Şi cântau o cântare nouă, zicând: „Vrednic eşti să iei cartea şi să-i deschizi peceţile, pentru că Tu 
ai fost înjunghiat, şi cu sângele Tău i-ai răscumpărat lui Dumnezeu oameni din fiece seminţie şi 
limbă şi popor şi neam; 

„Numai Mielul este demn să posede sulul cărţii şi să-i deschidă sigiliile. Aceasta implică faptul că 
moartea şi învierea lui Iisus şi reconstituirea răscumpăratului popor al lui Dumnezeu sunt premize 
esenţiale pentru dezvăluirea evenimentelor eshatologice. Ne face să înţelegem şi faptul că numai cei care- 
L urmează pe Miel pot cunoaşte conţinutul sulului, pentru că numai Iisus înviat poate media cunoaşterea 
viitorului'T281. 

„Cântarea nouă este aceea pe care o învaţă de la Duhul Sfânt cei care s-au izbăvit de litera care ucide şi 
au fost luminaţi"[29], adică au suit de la literă la Duh (cf II Corinteni 3, 5-6). Cântarea nouă poate 
desemna şi Evanghelia sau Noul Testament. 

10: şi i-ai făcut pe ei împărăţie şi preoţi Dumnezeului nostru, şi ei vor domni pe pământ". 

11: Şi-am văzut şi-am auzit glas de îngeri mulţi, de jur-împrejurul tronului şi- al Fiinţelor şi- al 
Bătrânilor; şi numărul lor era miriade de miriade şi mii de mii, 

Miriade de miriade: „literal: zeci de mii de zeci de mii (10.000: simbol pentru numărul infinit; 
miriade)" [3 0], Viziune asemănătoare la Daniel 7,10. 

„Predania Scripturii despre îngeri spune că ei sunt mii de mii şi zeci de mii de mii, repetând circular şi 
înmulţind cu ele însele numerele cele mai mari ale noastre şi arătând prin ele în mod clar că cetele 
fiinţelor cereşti sunt pentru noi nenumărate. Căci sunt multe fericitele oşti ale minţilor celor mai presus de 
lume, întrecând slaba şi redusa simetrie a numerelor noastre materiale. Fiindcă numărul lor nu poate fi 
definit prin primire de cunoştinţă decât numai de înţelegerea şi ştiinţa lor mai presus de lume şi cerească, 
dăruită lor cu îmbelşugare de izvorul dumnezeiesc şi infinit cunoscător, de înţelepciune făcător, care e 
începutul mai presus de ştiinţă al celor ce sunt şi cauza de fiinţă făcătoare şi puterea susţinătoare şi 
atotcuprinzătoare "[3JJ. 

12: zicând cu glas mare: „Vrednic este El, Mielul cel înjunghiat, să primească puterea şi bogăţia şi 
înţelepciunea şi tăria şi cinstea şi slava şi binecuvântarea!" 

13: Şi toată făptura care este-n cer şi pe pământ şi sub pământ şi-n mare, şi pe toate câte sunt într- 
însele le-am auzit, zicând: „Celui ce sade pe tron şi Mielului, Lor fie-le binecuvântarea şi cinstea şi 
slava şi puterea în vecii vecilor!" 

„Pe Hristos II ştim ca având stăpânirea peste toate, dar ca un Miel înjunghiat pentru noi. El e stăpânul 
nostru, dar un Stăpân care ne înduioşează prin faptul că S-a făcut şi rămâne Miel înjunghiat, fără să 
înceteze a fi Stăpân. Celui ce sade pe tron, fie binecuvântarea şi cinstea şi mărirea şi puterea în vecii 
vecilor. E Domnul, întrucât e Mielul, Care ridică păcatele lumii; e Mielul care ridică de fapt păcatele 
lumii, întrucât e Domnul atotputernic, dar atotputernic în iubirea Lui. Ne obligă în conştiinţă, ne stoarce 
închinarea benevolă cea mai adâncă şi totală, întrucât e Slujitorul nostru cel mai total[32], cel mai 
exemplar şi cu eficacitatea cea mai deplină"[33]. „In Răsăritul creştin s-a pus în relief ideea unui 
Dumnezeu energic şi dăruitor, Care comunică oamenilor energii mereu mai înalte pe măsura creşterii lor, 
pentru a-i duce mereu la trepte mai înalte, deci în favorul lumii şi în vederea conducerii ei spre 

29 



desăvârşire. Răsăritul creştin a pus accentul mai mult pe iubirea lui Dumnezeu faţă de lume, din voinţa de 
a o conduce la deplina comuniune cu El în iubire, pe când creştinismul occidental, mai mult în 
atotputernicia lui Dumnezeu, care vrea să ţină lumea în respectul de El[34]. La rândul său, domnia lui 
Hristos nu s-a scos în răsărit niciodată din legătură cu bunătatea Lui. Ea a fost văzută în mod paradoxal ca 
domnia Mielului înjunghiat, aşa cum termenul de Atotţiitor a fost asociat cu cel de Părinte, bun, blând şi 
familiar"[35]. 

„Dumnezeu este proslăvit de către toţi cei înţelegători şi de toate cele simţite, de cei vii şi chiar de tot ce 
are glas firesc, adică atât cele înţelegătoare [raţionale], cât şi de cele neînţelegătoare după firea lor. Insă 
este slăvit mai ales de îngeri şi de oamenii aleşi: de cei cu sufletele în cer şi de cei cu trupul pe 
pământ"[361. 

14: Şi cele patru Fiinţe ziceau: „Amin!" Iar Bătrânii căzură la pământ şi se-nchinară. 

„Aclamaţiile miriadelor de fiinţe vii de orice gen şi specie şi actul de prosternare al bătrânilor amintesc de 
onorurile aduse împăratului roman. Tributul acestor onoruri aduse lui Dumnezeu şi Mielului, spre 
deosebire de cele aduse împăratului, oglindeşte concepţia lui Ioan despre conflictul existent între 
stăpânirea lui Dumnezeu şi cea a Cezarului" [3 7"|. 

„Prin cele patru fiinţe şi prin bătrâni se arată că s-au făcut o turmă şi o Biserică a îngerilor şi a oamenilor, 
prin Iisus Hristos Dumnezeu. Căci Iisus Hristos le-a unit pe cele risipite şi a stricat zidul cel despărţitor 
din mijloc (cf. Efeseni 2, 14). Şi astfel, cele patru fiinţe, care sunt mai presus de toate cetele îngereşti, şi 
bătrânii, care sunt plinătatea celor ce s-au mântuit, sunt cei vrednici de cântarea şi închinarea lui 
Dumnezeu" [3 81 . Căzură la pământ şi se-nchinară: „Toţi Sfinţii, cu cât sunt mai presus întru mărire, cu 
atât sunt mai smeriţi în ei înşişi"[39]. 

CAPITOLUL 6 - Primele şase peceţi. 

1 : Şi-am văzut când Mielul a deschis-o pe cea dintâi din cele şapte peceţi; şi pe una din cele patru 
Fiinţe am auzit-o, zicând cu glas ca de tunet: „Vino şi vezi!" 

Peceţile „reprezentau sintetic viitorul eshatologic iminent, nu trecutul sau prezentul, chiar dacă trecutul şi 
evenimentele contemporane pot furniza elemente pentru descrierea acelui viitor"[l]. „Prin deschiderea 
peceţilor trebuie să înţelegem împlinirea hotărârilor lui Dumnezeu prin Fiul Său"[2]. 

„Prin glas ca de tunet se înţelege învăţătura cea împărătească a Apostolilor. Se poate vedea că acolo, în 
cer, se află o bună aşezare, care porneşte de la primele cete către următoarele. întâiul glas, care porunceşte 
venirea îngerului ce zugrăveşte tainic vedenia, este auzit de la una dintre fiinţe: leul[3]. Iar prin fiara cea 
dintâi, leul, aici se arată stăpânirea împărătească a Apostolilor asupra dracilor"[4]. 

2: Şi m-am uitat: şi iată, un cal alb; şi cel ce şedea pe el avea un arc; şi i s-a dat o cunună şi a pornit 
biruind şi să biruiască. 

„Albul şi cununa: simboluri ale biruinţei"[5]. Un cal alb: „Părţii au năvălit în imperiul roman în secolul 
întâi d. Hr. Regii lor aveau obiceiul să plece la luptă pe cai albi"[6]. Tot despre acestea, cu câteva detalii 
suplimentare: „Un cal alb: este un simbol al victoriei; generalul care celebra un triumf militar călărea 
adesea un cal alb. ♦ Avea un arc: o armă caracteristică a părţilor, soldaţi ai armatelor care au urmat 
imperiului persan. ♦ O coroană [cunună]: uneori se dădea o coroană ca premiu pentru serviciile aduse în 
război. Parţia a fost cea mai mare rivală a Romei în Orient. Locuitorii provinciilor orientale, inclusiv 
iudeii de acolo, care erau nemulţumiţi de guvernarea Romei, priveau la Parţia ca la un potenţial eliberator. 
Capitolul 17 ne lasă să înţelegem că Ioan se aştepta ca Parţia să invadeze şi să înfrângă Roma. Prima 
pecete reprezintă această victorie a părţilor care, după Ioan, ar fi însemnat distrugerea duşmanilor 
creştinilor. Tonul pozitiv al acestei viziuni exprimă bucuria unei astfel de aşteptări"[7]. O rezervă la cele 
afirmate: socotim că Ioan foloseşte simbolic date cunoscute celor de atunci, spre a descrie evenimente 
esenţiale din existenţa Bisericii, care pot lua o cu totul altă turnură decât s-ar fi aşteptat contemporanii 
Apocalipsei. 

„După unii, dezlegarea peceţii cereşti de aici şi a celorlalte arată rânduiala lui Dumnezeu-Cuvântul ce S-a 
întrupat: cea dintâi [ar arăta] naşterea, a doua, botezul, a treia, semnele date de Dumnezeu, a patra, 
cercetarea de către Pilat, a cincea, patima pe cruce, a şasea, punerea în groapă [în mormânt], a şaptea, 
prădarea iadului şi jefuirea lui[8]. Iar noi îl citim pe Metodie [de Olimp], care zice că nu e nici o trebuinţă 
să înţelegem că aici ar vorbi despre întruparea lui Hristos, căci taina întrupării Dumnezeu-Cuvântului se 
împlinise cu mult înaintea acestei descoperiri, iar Ioan a fost învăţat să cânte despre acestea de acum[9] şi 
despre cele viitoare. Deci, după noi [10] , cei ce au înţeles aşa n-au înţeles bine, căci prin cal alb se înţelege 

viaţa cea albă a Apostolilor, pentru sfinţenia lor, şi cel ce şedea pe dânsul [pe cal] îi arată pe Apostoli, 
care au putere înţelegătoare dată de Hristos împotriva dracilor şi a împăraţilor pământului, precum se 
înţelege din ceea ce urmează. [...] Deci, prin pecetea dintâi se înţelege ceata Apostolilor, care au şezut pe 
viaţa lor cea albă. Apoi, arcul este propovăduirea Evangheliei, ale cărui [cărei] săgeţi sunt cuvintele de 
mântuire. Căci, încordând propovăduirea ca pe un arc, i-au adus lui Hristos pe cei răniţi cu sângele 
mântuirii, pentru aceasta luând cunună. Fiindcă, prin adevăr, i-au biruit pe domnii înşelăciunii, în 
nădejdea celei de-a doua biruinţe. Pentru că două biruinţe au avut Apostolii: una pentru mărturisirea 
numelui Stăpânului până la moartea silnică, iar a doua prin ceea ce au scris ei. Şi a ieşit biruitorul să 
biruiască, fiindcă biruinţa cea dintâi a fost întoarcerea păgânilor, iar a doua, ieşirea de bunăvoie din trup 
prin munci, pentru a-i întoarce pe păgâni' Ţll] . 

3: Când a deschis pecetea a doua, am auzit-o pe cea de a doua Fiinţă, zicând: „Vino şi vezi!" 

„Se pare că a doua fiinţă numeşte viţelul Evanghelistului Luca, [şi deschiderea celei de-a doua peceţi] 
înseamnă sfintele jertfe ale sfinţilor mucenici. Căci cea dintâi [pecete] a arătat puterea Apostolilor, iar 
după ce s-a arătat puterea Apostolilor, aici vorbeşte de munca lor, a mucenicilor şi a tuturor 
propovăduitorilor" [ 121. 

4: Şi un alt cal a ieşit, roşu ca focul; şi celui ce şedea pe el i s-a dat să ia pacea de pe pământ, ca 
oamenii să se-nj unghie între ei; şi o sabie mare i s-a dat. 

„Roşu: simbol al violenţelor războinice"[13]. La fel: „Culoarea roşcată a calului arată luptele sângeroase 
care au urmat năvălirilor barbare" [14] . 

„Noi socotim că prin pecetea a doua se înţelege învăţătura Apostolilor, care s-a împlinit, fiind stricată 
apoi de către învăţătorii cei răi cu minciuni. Şi astfel s-a stricat pacea lumii, împărţindu-se firea după a sa 
voie, fiindcă nu s-a mai supus învăţăturii celei drepte a lui Hristos. Şi o sabie mare i s-a dat, căci zice: N- 
am venit să aduc pace pe pământ, ci sabie (Matei 10, 34), prin care junghierea Mucenicilor s-a înălţat ca 
o jertfa la altarul cel de sus. Iar calul roşu ca focul închipuie fie vărsarea de sânge, fie râvna celor care 
suferă pentru Hristos. Iar Cel ce şedea pe [cal] este Hristos-Dumnezeu. Iar când scrie că i s-a dat Celui ce 
şedea pe el să strice pacea de pe pământ arată slobozenia lui Dumnezeu cea cu totul înţeleaptă, care a 
îngăduit să fie prigoană pentru lămurirea sfinţilor şi [spre] o mai mare pedeapsă a muncitorilor [15] 
(necredincioşilor), ca să se lămurească slugile cele credincioase lui Dumnezeu prin ispite" [1 6] . 



5: Şi când a deschis pecetea a treia, am auzit-o pe cea de a treia Fiinţă, zicând: „Vino şi vezi!" Şi 
am uitat: şi iată, un cal negru; şi cel ce şedea pe el avea în mâna lui un cântar. 



m- 



„Negru: simbol al sărăciei, lipsurilor şi foametei ce-i urmează războiului" [17]. Sau: „culoarea neagră era 
asociată cu moartea, poate din cauza obscurităţii de dincolo de mormânt. Descrierea ne lasă să înţelegem 
o moarte cauzată de foamete" [18] . 

,,/4 treia fiinţă se pare că este omul, Evanghelistul Matei, care arată ruperea de Hristos a celor lipsiţi de 
credinţă tare în El şi muncirea pentru alunecarea în păcatul lepădării de credinţa cea dreaptă. Iar culoarea 
neagră a calului înţelegem că arată tânguirea pentru cei ce au căzut de la credinţa în Iisus Hristos din 
cauza muncilor [chinurilor]. Iar cântarul este ispititorul acestora căzuţi din credinţă, fie din pricina 
alunecării, fiind neîntemeiaţi în mintea lor, fie din pricina măririi deşarte, fie pentru neputinţa trupului 
lor"[191. 

6: Şi-am auzit ca un glas în mijlocul celor patru Fiinţe, care zicea: Măsura de grâu, un dinar şi trei 
măsuri de orz, un dinar; cât despre untdelemn şi vin, nu le vătăma. 

„O măsură: ceva mai mult de un litru; un dinar: plata medie pentru o zi de lucru (Matei 20, 2). Pentru o 
măsură, dinarul e un preţ exorbitant" [20] . Mai exact: „din cauza foametei, costul acestei cantităţi de 
cereale este de douăsprezece ori mai ridicat decât preţul oficial"[21]. Cât despre vin şi untdelemn, nu le 
vătăma: „înţelesul acestei porunci e nelămurit"[22]. NTEP traduce: Dar nu risipi uleiul şi vinul, iar NT 

1983: Dar de untdelemn şi de vin să nu te atingi. S-a încercat o soluţie pentru ultima prevedere: „această 
viziune prezice o perioadă în care grâul, elementul fundamental pentru a trăi, ar fi împuţinat, în timp ce 
alimentele neindispensabile, ca uleiul şi vinul, vor fi abundente" [23 ]. 

„Este adevărat să fi fost atunci şi foamete duhovnicească, arătată prin dinar. Şi-i arată aici pe cei ce s-au 
nevoit după Lege şi pe cei ce au păzit cu râvnă chipul lui Dumnezeu cel dat [lor], după care este făcut 
omul. Iar zicerea trei măsuri de orz, un dinar îi arată pe cei ce s-au supus de frica prigoanelor, după 
asemănarea dobitoacelor, pentru lipsa de bărbăţie ce-au arătat-o, dar mai pe urmă s-au căit şi şi-au spălat 
cu lacrimi chipul cel spurcat. Iar vinul şi untul de lemn, de care a poruncit să nu se atingă, însemnează 
doctoria lui Hristos[24], care nu trebuie să se strice în acea tulburare" [25] . 

7: Şi când El a deschis pecetea a patra, am auzit glasul celei de a patra Fiinţe, zicând: „Vino şi 
vezi!" 

„Cea de-a patra fiinţă, adică vulturul, este Evanghelistul Marcu. Căci această pasăre, care este zburătoare 
în înălţime şi iute către stârv, poate să arate bătăile mâniei ce era să fie, care erau gata a fi trimise de sus 
de către Dumnezeu pentru biruinţa creştinilor şi pentru munca păgânilor"[26]. 

8: Şi m-am uitat: şi iată, un cal şarg; şi numele celui ce şedea pe el era Moartea; şi Iadul se ţinea în 
urmă-i. Şi peste a patra putere a pământului li s-a dat lor putere să ucidă cu sabie şi cu foamete şi 
cu moarte şi cu fiarele pământului. 

Şarg: „gălbui; verde-palid; simbol al molimei şi morţii"[27"|. Sau: „această culoare [verzuie] poate 
semnifica frica sau sănătatea şubredă" [28] . Iadul: „textual: Hades-ul; împărăţia morţilor; spaţiul care va 
colecta recolta (ca o remorcă în urma secerătoarei)" [29] . 

9: Şi când a deschis pecetea a cincea, am văzut sub Jertfelnic sufletele celor înjunghiaţi din pricina 
cuvântului lui Dumnezeu şi din pricina mărturiei pe care o aveau. 

Sub Jertfelnic: „= sub altarul pe care se aduc jertfele. înjunghiaţi asemenea Mielului, martirii participă la 
jertfa Acestuia şi sunt aşezaţi sub altarul ceresc. ♦ Din pricina mărturiei pe care o aveau: fie că purtau 
mărturia lui Iisus pe care-L mărturisiseră, fie că purtau semnele propriei lor mărturisiri" [30] . 

„Nu fără sens prezintă Apocalipsa, pe lângă Hristos ca Miel înjunghiat, şi sufletele celor ce au fost 
junghiaţi (au murit tainic omului vechi) pentru cuvântul lui Dumnezeu ca stând sub jertfelnicul Mielului. 
Aceasta încă e o slavă mereu sporită a sfinţilor" [3 1] . 

Un alt aspect e subliniat aici, anume puterea celui ce vede în duh: „Atât este de invizibil corpul sufletului 
pentru corpul însuşi, [dar] în schimb pentru spirit e vizibil. Astfel Ioan, făcut după spiritul lui Dumnezeu, 
vede sufletele martirilor"[32]. De aici, şi un îndemn la primirea martirajului: „Toată cheia paradisului 
este sângele tău. Ai de la noi o invitaţie chiar pentru paradis, unde arătăm că orice suflet este păstrat [...] 
până la ziua Domnului"[33]. „Când cineva aduce o jertfă, o face cu oarecare scop: să se şteargă păcatele 
lui. Despre martiri, însă, Apostolul Ioan scrie în Apocalipsa că ei au fost junghiaţi pentru numele 
Domnului Iisus, lângă altar. Or, cel care stă lângă altar îndeplineşte slujbe preoţeşti şi acestea constau 
tocmai în a se ruga pentru păcatele credincioşilor" [34] . „Sufletele celor ucişi pentru mărturia lui Iisus nu 
slujesc în zadar la altarul cel din ceruri, ci dobândesc iertarea păcatelor pentru cei care se roagă. Şi iarăşi 
aflăm că, după cum Marele Preot Iisus Hristos S-a dat pe Sine jertfa, tot aşa şi preoţii care se apropie 
astfel de Hristos Marele Preot se aduc şi pe ei înşişi jertfa; pentru aceea sunt văzuţi lângă altar ca 
împrejurul casei lor"[35]. 

10: Şi strigau cu glas mare şi ziceau: „Stăpâne sfinte şi adevărate, până când oare nu judeci şi nu 
răzbuni sângele nostru, [cerându-1] de la cei ce locuiesc pe pământ?" 

Până când... ?: „= cât oare vei mai întârzia să faci judecată şi răzbunare împotriva celor ce ne-au 
ucis?"[36]. In primele veacuri, din pricina persecuţiilor, creştinii nădăjduiau în venirea cât mai grabnică a 

împărăţiei lui Dumnezeu: „Strigă cu ardoare sufletele sub altarul martirilor: Până când nu vei răzbuna, 
Doamne, sângele nostru, de la locuitorii pământului? Căci în orice caz, răzbunarea Lui depinde de 
sfârşitul lumii. Să vină cât mai repede, Doamne, împărăţia Ta, care este dorinţa creştinilor, tulburarea 
neamurilor, tresăltarea îngerilor; pentru ea suferim, pentru ea, mai ales, ne rugăm"[37]. 

E aici un avertisment pentru cei ce resping suferinţa pentru Hristos; totodată, e de reţinut că Sfinţii 
aşteaptă dreptatea lui Dumnezeu, refuzând a se răzbuna ei înşişi pe prigonitorii lor: „Văzând pe toţi sfinţii 
care au murit pentru numele Lui, având semnul Lui, te vei ruşina să apari în faţa lor. Cercetează viaţa 
tuturor sfinţilor şi îi vei afla pe ei ca pe cei ce au răbdat răul şi nu l-au răsplătit cu rău. Căci sângele 
tuturor strigă: Răzbună-ne pe noi faţă de cei ce locuiesc pe pământ. Iar eu care am iubit toată odihna, ce 
voi spune în ziua aceea, văzând pe Prooroci şi pe Apostoli şi pe mucenici şi pe ceilalţi sfinţi care, suferind 
răul de la alţii, s-au arătat îndelung răbdători, nerăspunzând răului cu rău, nici mâniindu-se?"[38J. 

1 1 : Şi fiecăruia din ei i s-a dat un veşmânt alb; şi li s-a spus să stea-n odihnă încă puţină vreme, 
până ce vor împlini numărul şi cei împreună-slujitori cu ei, şi fraţii lor, cei ce aveau să fie omorâţi 
ca şi ei. 

„O haină albă: simbolul glorificării [trupului] celui drept după moartea sa. Sângele lor nu va putea fi 
răzbunat până ce nu va fi fost ucis un număr prestabilit de martiri; numai atunci va avea loc pedeapsa 
veşnică. Acest răspuns înseamnă că dezastrele de la sfârşitul timpurilor trebuie înţelese ca o pedeapsă 
pentru cei care i-au persecutat pe [următorii] Mielului"[39]. 

12: Şi când El a deschis pecetea a şasea, eu m-am uitat; şi iată, cutremur mare a fost; soarele s-a 
făcut negru ca un sac de pâslă şi luna-ntreagă s-a făcut ca sângele, 

13: şi stelele cerului au căzut pe pământ aşa cum smochinul îşi leapădă smochinele verzi când e 
zgâlţâit de vijelie; 

„Nouă ni se arată să fie acestea trecerea de la anii cei din prigoane la vremea cea de dinaintea venirii lui 
Antihrist, în care vreme s-a proorocit că vor fi multe bătăi, pentru că oamenii nu vor voi să se lepede de 
rele, fiind deprinşi cu ele. [...] Prin cutremur arată schimbarea lucrurilor [...]. Iar întunecarea soarelui şi 
neluminarea şi sângerarea lunii arată întunecarea sufletelor asupra cărora va veni mânia lui Dumnezeu, 
precum a tâlcuit şi dumnezeiescul Chirii [al Alexandriei?]. Iar căderea stelelor înseamnă că cei ce s-au 
socotit pe ei înşişi a fi luminători ai lumii vor cădea, fiind zdrobiţi şi înfrânţi de ceea ce se va întâmpla la 
vremea aceea când - aşa cum a spus Domnul - vor fi amăgiţi, de va fi cu putinţă, şi cei aleşi (Matei 24, 
24) din pricina multelor strâmtorări. De aceea este dată aici pilda smochinului (cf. Matei 21, 19-21) care, 
de vântul diavolului, îşi leapădă roadele încă necoapte, fiindcă nu au stat să se coacă în căldura ispitelor şi 
nu au primit îndulcirea harului"[40]. 

Căderea stelelor e avertisment şi pentru noi, oricât am suit în nevoinţele noastre: „Stelele au căzut din cer, 
iar eu, care sunt praf, ce cutez să spun? Aceia, ale căror fapte se socoteau vrednice de laudă, au căzut în 
cele mai de jos, iar pe cei ce mâncau pâinea îngerilor i-am văzut că se veseleau de mâncarea porcilor (cf. 
Luca 15, 16VT411. 

14: iar cerul s-a-ndepărtat ca o carte-nvălătucită, şi fiece munte şi insulă s-au mişcat din locurile 
lor. 

O carte-nvălătucită: „ca un pergament scris care se face sul (ascunzându-şi conţinutul)"[4_2]. 
„Juxtapunerea viziunii celei de-a şasea peceţi cu cea de-a cincea lasă să înţelegem că distrugerea cosmică 
e o răzbunare pentru moartea martirilor"[43]. 

„Zicând că cerul s-a [învălătucit] ca o carte arată în chip ascuns neştiinţa venirii celei de a doua a lui 
Hristos. Căci cartea se închide fără sunet şi îndată. Sau zice că şi Puterile cerului vor avea durere pentru 
cei ce au căzut căzând[44] din credinţă, ca şi cum ar pătimi împreună şi s-ar întrista prin aceasta. Căci 
cerul nu se va supune stricăciunii şi pieirii, ci numai se va învălui şi se va schimba spre o fire mai bună. 

[...] Munţii şi toate insulele s-au mişcat din locurile lor. La venirea lui Antihrist, cei numiţi aici, cu 
închipuire, munţi - care sunt conducători ai ierarhiilor bisericeşti sau ai ierarhiilor lumeşti - şi bisericile 
celor credincioşi - care sunt numite aici insule - vor cădea din locurile lor, schimbaţi fiind unul cu 
altul"[45]. Cuvântul nu e foarte clar, dar arată tulburările dinaintea vremurilor de pe urmă. 

15: Şi împăraţii pământului şi domnii şi căpeteniile şi bogaţii şi puternicii, şi tot robul şi tot omul 
liber s-au ascuns în peşterile şi-n stâncile munţilor, 

16: strigându-le munţilor şi stâncilor: „Cădeţi peste noi şi ascundeţi-ne de faţa Celui ce sade pe tron 
şi de mânia Mielului; 

Mânia Mielului: „este o expresie paradoxală, dacă ne gândim la Miel exclusiv în termenii tăcutului şi 
docilului serv al lui Iahve din Isaia 53; în schimb, este de înţeles dacă simbolul Mielului are în sine unele 
din caracteristicile berbecului mesianic"[46]. 

17: c-a venit Ziua, [ziua] cea mare a mâniei Lor, şi cine poate să stea-n picioare?" 

Revenim la cei patru călăreţi şi la simbolistica lor: „Descrierea lor se inspiră din viziunile lui Iezechiel şi 
Zaharia; cei patru călăreţi înseamnă cele patru urgii ale lui [Dumnezeu] ce se vor abate asupra imperiului 
roman: fiarele sălbatice (părţii), războiul, foametea, ciuma. Călăreţul pe cal alb a pornit ca un biruitor şi 
ca să biruiască. Cu arcul său, îi indică pe părţii care au stârnit spaima printre romani în secolul I al erei 
[creştine]; în acest călăreţ biruitor, tradiţia creştină 1-a recunoscut şi pe Hristos; iar o interpretare mistică 
vede în el triumful Cuvântului lui Dumnezeu, care se răspândeşte în lume, ca o izbândă necontenită şi de 
nestăvilit, începând cu mormântul învierii şi până la marginile pământului şi sfârşitul veacurilor. Cel de-al 
doilea călăreţ este călare pe un cal roşu ca focul; este însărcinat să ia pacea de pe pământ, ca oamenii să 
se junghie între ei; şi o sabie mare i s-a dat. Al treilea călăreţ apare pe un cal negru; el ţine în mână o 
cumpănă şi zice: măsura de grâu un dinar. .. [...]. El reprezintă foametea. Al patrulea călăreţ este urcat în 
spinarea unui cal galben-vânăt; este ciuma; îl urmează iadul ca să înghită morţii. Aceste calamităţi clasice 
în literaturile orientale au dobândit valoare de simbol: ele semnifică cele mai rele pedepse care ameninţă 
destinele lumii, în lumina lui Dumnezeu, dacă oamenii vor continua să-I ia Cuvântul în deşert"[47]. In 
altă cheie, „cele patru culori ale cailor corespund culorilor punctelor cardinale şi celor ale zilei pentru a 
arăta universalitatea acţiunii în spaţiu şi timp: albul reprezintă Estul şi răsăritul zilei; roşul, Sudul şi 
miezul zilei; galbenul-vânăt Vestul şi crepusculul; negrul, Nordul şi noaptea"[48J. 

Includem aici o viziune a timpurilor celor din urmă, alcătuită pe baza descrierilor Apocalipsei[49]: „Cum 
se va întâmpla aceasta, voi arăta, ca să nu treacă pentru cineva de necrezut. în primul rând regatul se va 
mări[50], puterea supremă, împrăştiată şi împărţită între mai mulţi, va slăbi. Dezbinările dintre cetăţeni se 
vor ţine în şir, războaiele aducătoare de moarte vor fi fără sfârşit, până ce se vor ridica deopotrivă zece 
regi care să împartă pământul nu pentru a-1 conduce, ci pentru a-1 isprăvi. Aceştia, cu armate sporite 
enorm, cultivarea ogoarelor fiind părăsită, ceea ce înseamnă începutul distrugerii şi al dezastrului, vor 
ruina totul, vor zdrobi şi vor pustii. Atunci, pe neaşteptate, se va ivi din hotarele îndepărtate ale ţinutului 
nordic un duşman foarte puternic împotriva lor; acesta, nimicind trei din numărul celor care stăpâneau 
Asia, va face alianţă cu ceilalţi, devenind fruntaşul tuturor[51]. Printr-un despotism de neîndurat, va 
distruge lumea, va face tot una cele divine cu cele umane [52] , va pune la cale lucruri groaznice, greu de 
imaginat, noile hotărâri le va scoate din inima lui[53], încât puterea îi va aparţine în exclusivitate, va 
desfiinţa legi, le va promulga pe ale sale, va pângări, va jecmăni, va jefui, va ucide. Apoi, după 
schimbarea numelui şi după transferarea sediului puterii, vor urma amestecarea şi tulburarea neamului 
omenesc. Aceasta va fi perioada [cea] mai blestemată, [mai] groaznică, când nici unui om viaţa nu-i va fi 
plăcută. Cetăţile se vor prăbuşi din temelii şi vor pieri nu numai de foc şi sabie, dar şi din cauza 
cutremurelor frecvente, inundaţiilor, bolilor neîntrerupte, foametei permanente. Se va strica aerul şi va 
deveni mai rău, vătămător fie datorită ploilor fără măsură, fie datorită secetei păgubitoare[54]; nici 
pământul nu va mai da roade omului din cauza gerului ori arşiţei. Nici câmpul nu va aduce rod, nici 
pomii, nici viţa de vie; în floare fiind vor da mari speranţe, dar fructele vor lipsi. Vor seca izvoarele, 
râurile, nu va mai exista apă de băut, apa se va transforma în sânge şi în venin [5 5] . Din care cauză vor 
pieri de pe pământ patrupedele, din aer păsările, din apă peştii. 

Uimitoarele semne prevestitoare de rău de pe cer vor răspândi mare spaimă în minţile oamenilor, 
deopotrivă cozile cometelor, întunecimea soarelui, forma lunii, alunecarea stelelor căzătoare. Şi nu se vor 
întâmpla acestea la modul obişnuit, ci vor apărea deodată astre necunoscute şi nevăzute de ochii 
omului [5 6] . Soarele se va întuneca în permanenţă, abia se va distinge între noapte şi zi, luna nu va lipsi 
trei ore, ci, plină în permanenţă de sânge, va străbate traiectorii ieşite din comun, astfel că omul nu va mai 
putea să cunoască mersul astrelor ori rostul timpului, căci va fi vară în mijlocul iernii şi iarnă în plină 
vară. Anul se va scurta, luna se va micşora, ziua se va reduce, stelele vor cădea foarte adesea, cerul va 
apărea orb, lipsit de orice lumină. Munţii chiar şi cei mai înalţi se vor prăbuşi, vor deveni câmpii, marea 
va fi de nenavigat. 

Şi, pentru ca nenorocirea omului şi a pământului să fie deplină, se va auzi din cer o trâmbiţă. [...] Cu toţii 
se vor tulbura şi vor tremura la acel sunet jalnic. Atunci, într-adevăr, datorită mâniei lui Dumnezeu 
împotriva oamenilor care nu au cunoscut dreptatea, vor lovi sabia, focul, foametea, boala, pe toate 
ameninţându-le spaima. Atunci se vor ruga la Dumnezeu şi El nu-i va auzi, va fi dorită moartea şi ea nu 
va veni. Noaptea nu va pune capăt temerii, somnul nu va atinge ochii, grija şi starea de veghe vor măcina 
sufletele oamenilor, vor plânge şi vor geme, îşi vor încleşta dinţii, pe cei morţi îi vor ferici, iar pe cei vii îi 
vor compătimi. Datorită acestor rele şi multor altora pe pământ va fi pustietate, globul pământesc se va 
deforma şi va fi pustiit [...]. Astfel se va termina cu neamul omenesc, încât numai a zecea parte din 
omenire va rămâne, de unde porniseră o mie, doar o sută vor merge înainte. Iar dintre închinătorii lui 
Dumnezeu vor pieri două părţi, a treia însă, aceea care a rezistat încercării, va dăinui"[57]. 



[I]ICSSIX,p. 166 

[2] Averchie Tauşev, Apocalipsa Sfântului Ioan [un comentariu ortodox], VI 
[3] E o presupunere, textul nefiind explicit în acest sens. 
[4] Sf Andrei al Cezareii Capadociei, Tâlcuire la Apocalipsa, VI 
[5]BBVA,p. 1758 
[6] NTEP, p. 745 
[7]ICSSIX,p. 166 

[8] Jefuire şi prădare prin eliberarea sufletelor drepţilor adormiţi în nădejdea venirii Mântuitorului. Se 
vorbeşte în acest caz despre drepţii Vechiului Testament, însă, pentru a nu pune stavilă iubirii 
dumnezeieşti, putem socoti că vor fi fost izbăviţi şi dintre aceia ce au cunoscut doar credinţele politeiste, 
urmând însă legii naturale sădite în ei. 
[9] Din vremea sa. 
101 Noi: Sfântul Andrei şi Metodiu de Olimp, pe care-1 urmează aici. 



11] Sf. Andrei al Cezareii Capadociei, Tâlcuire la Apocalipsa, VI 

15] A celor ce îi muncesc (îi supun la cazne) pe credincioşi. 

24] Putem vedea închipuite aici Sfintele Taine, cele două materii indicate fiind parte esenţială a unora 



dintre acestea. 
251 Sf Andrei al Cezareii Capadociei, Tâlcuire la Apocalipsa, VI 

[30]BBVA,p. 1759 

Dl] Dumitru Stăniloae, Teologia dogmatică ortodoxă, III, p. 321 

[32] Tertulian, Despre suflet, VIII, 5 

[33] Tertulian, Despre suflet, LV, 5 

[34] Origen, Omilii la Cartea Numerii, X, 2 

P51 Origen, Exortaţie la martiriu, XXX 

[36]BBVA,p. 1759 

D71 Tertulian, Despre rugăciune, V 

[38] Cuviosul Isaia Pustnicul, Douăzeci şi nouă de Cuvinte, XXII, 6 

[39] ICSS IX, p. 167 

[40] Sf. Andrei al Cezareii Capadociei, Tălcuire la Apocalipsă, VI 

\4\~\ Toma de Kempis, Urmarea lui Hristos, III, 14, 1 

[42]BBVA,p. 1759 

[43] ICSS IX, p. 167 

[44] Au căzut căzând, formulare ce s-ar înţelege: au căzut cu cădere mare. 

f451 Sf. Andrei al Cezareii Capadociei, Tălcuire la Apocalipsă, VI 

[46] ICSS IX, pp. 167-168 

[47] DS I, art. Călăreţ, pp.267-268 

[48] DS III, art. Pafr-w, p. 29 

f491 O altă viziune de acest fel, mai apropiată de zilele noastre, este cea aparţinând lui Vladimir Soloviov 

(1853 - 1900), Trei conversaţii cu privire la război, progres şi sfârşitul istoriei, în special partea a treia, 

anticipând venirea lui Antihrist. Recomandăm aici lucrarea: Antihristul, texte traduse din Vladimir 

Soloviov, G. P. Fedotov, A. Maţeina, Boris Molceanov, S. N. Bulgakov, traducere de Radu Părpăuţă, 

Studiu introductiv de Toader Paleologu, Editura Polirom, Iaşi, 2000. 

[50] E vorba de un imperiu al răului; autorul se va fi gândit, la începutul veacului al IV-lea, la Imperiul 

roman; azi, ne-am gândi mai degrabă la Statele Unite ale Americii (cărora, personal, le prevăd extincţia, 

şi nu un rol în vremurile cele de pe urmă, dar, fireşte, mă pot şi înşela). 

[511 Desigur, în gândul oricui se pot naşte comparaţii cu evenimente din istorie. Noi ne-am propus să ne 

abţinem de la astfel de speculaţii, existând suficienţi autori dispuşi să le facă. . . 

f521 Relativizarea valorilor religioase e un semn al apropierii vremurilor de pe urmă. 

[53] Adică va legifera după bunul său plac. 

f541 Cum, de la o vreme, se petrece la noi. 

[55] Otrăvirea apelor pare a fi apanajul epocii noastre! 

f561 Ne-am putea gândi şi la numeroşii sateliţi artificiali, ce apar pe cer asemenea unor stele. 

[57] Lactantius, Instituţiile divine, VII, 16. Cuvântul continuă pe parcursul al încă câtorva capitole: E 

anticipată venirea unui profet care va întoarce pe mulţi la dreapta credinţă. Acela va fi ucis de Antihrist, 

dar va învia a treia zi; Antihrist va cere să fie venerat ca fiu al lui Dumnezeu ş. a. m. d., până la judecata 

finală. Anumite amănunte ne fac să oprim aici citatul, ele putând duce la interpretări greşite (precum, de 

pildă, vestirea unui rege din Siria, născut din spiritul cel rău - azi, asemenea aserţiuni, ar putea genera 

interpretări cu totul nedorite!). Oricum, recomandăm întreaga lucrare spre lectură, atrăgând însă atenţia 

că, atunci când este vorba despre cele viitoare, e bine să privim orice text cu multă prudenţă. 



CAPITOLUL 7 - Cei 144.000 de pecetluiţi ai lui Israel 

„Acest capitol este un interludiu între pecetea a şasea şi a şaptea (aşa cum va fi un interludiu între 
a şasea şi a şaptea trâmbiţă - 10, 1 1; 1 1, 14)"[11. 

1 : După aceasta am văzut patru îngeri stând la cele patru colţuri ale pământului şi ţinând în frâu 
cele patru vânturi ale lui, pentru ca vânt să nu sufle pe pământ, nici pe mare, nici peste vreun 
copac. 



37 



,fatru îngeri: după credinţa iudaismului celui de-al Doilea Templu, Dumnezeu reglementează elementele 
naturii servindu-se de mijlocirea îngerilor. [...] Cele patru vânturi sunt cele care împlinesc pedeapsa 
divină (cf. Ieremia 49, 36). Acest rol devine explicit în versetul 2"[2]. 

„Ţinerea vânturilor arată încetarea bunei întocmiri a firii şi răul de neocolit"[3] 

2: Şi-am văzut un alt înger, care se ridica de la Soare-Răsare şi avea pecetea Viului Dumnezeu; el a 
strigat cu glas puternic către cei patru îngeri cărora li s-a dat să vatăme pământul şi marea, 

Pecetea: „sigiliul; obiectul gravat cu care se sigilează, prin marcare, ceva sau cineva"[4]. 

3: zicând: „Nu vătămaţi pământul, nici marea, nici copacii, până ce nu-i vom pecetlui pe robii 
Dumnezeului nostru pe frunţile lor". 

„Această pecetluire simbolică se inspira din Iezechiel 9, unde un înger îi însemna pe frunte pe cei ce 
evitaseră idolatria, un semn care le permite să-şi salveze viaţa. După viziunea sufletelor care stau sub 
altar, cel puţin unii dintre credincioşi vor muri. In Apocalipsă, pecetea nu e un simbol al protecţiei de 
moarte, ci de protecţia în şi prin moarte"[5]. In „ce constă această pecete nu ştim şi nici nu este necesar 
să aflăm. Este posibil ca ea să fie preascumpa cruce a Domnului, prin care vor putea fi deosebiţi 
credincioşii de necredincioşi şi apostaţi, sau pecetea martiriului pentru Hristos"[6]. 

„Puterea cea înaltă le poruncea acelor sfinţi îngeri muncitori [7] să nu le facă nimic celor păcătoşi, până ce 
nu-i vor cunoaşte pe slujitorii adevărului, care se vor despărţi prin pecetluire [...] Nu vătămaţi pământul, 
nici marea, nici copacii: când ne muncim, făptura [zidirea] se împărtăşeşte şi ea de bătăile acestea, de 
vreme ce a fost făcută pentru noi. Tot astfel, atunci când se slăvesc sfinţii, făptura împreună se veseleşte. 
[...] Până ce nu-i vom pecetlui pe frunte pe robii Dumnezeului nostru: de aici învăţăm că, mai înainte de 
aducerea ispitelor, şi celor ce fac bine le trebuie ajutorul îngerilor [care să-i însemneze] cu pecetea 
Duhului cea dată nouă"[8]. Tot din acest loc putem înţelege că sfârşitul nu va veni până când Evanghelia 
lui Hristos nu va fi propovăduită la toate neamurile, lucru în mare măsură realizat astăzi. 

4: Şi-am auzit numărul celor pecetluiţi: o sută patruzeci şi patru de mii de pecetluiţi, din toate 
seminţiile fiilor lui Israel: 

O sută patruzeci şi patru de mii: „numărul simbolic: 12x12x1000 (pătratul numărului sfânt - Israel - 
înmulţit cu numărul duratei lungi, indefinite); desemnează pliroma[9], totalitatea, întregul, plenitudinea 
(nu lipseşte nici unul din cei ce urmau să se mântuiască). ♦ Din toate seminţiile fiilor lui Israel: simbol: 
noul Israel (Biserica lui Hristos)"£10]. Asupra acestui număr vom reveni către finalul cărţii, dar inserăm şi 
o precizare imediată, confirmând cele de mai sus: „Aceste numere nu trebuie luate ad litteram, pentru că 
sunt folosite pentru semnificaţia lor simbolică pe care o conţin. [...] Şi apartenenţa la cele douăsprezece 
triburi trebuie să se înţeleagă simbolic şi nu literal; apartenenţa la poporul ebraic nu e, în esenţă, o 
chestiune genetică. Totuşi, folosirea numerelor lasă să se înţeleagă că se face aluzie la un număr limitat, 
nu la toţi creştinii'ŢJJJ. 

Vorbind despre cei doisprezece patriarhi, Origen spune deschis că aici sunt însemnări tainice, care se vor 
descoperi la vremea lor: „Aşadar, la aceşti părinţi [cei doisprezece fii ai lui Iacov - n. n.] ar trebui raportat 
acest număr al celor feciorelnici, atât de echilibrat, atât de deplin şi atât de armonios, încât nici unul nu 
este superior sau inferior altuia. Eu însă nu îndrăznesc să înaintez în cercetare: şi până aici am mers cu 
oarecare reţinere" [1 2] . 

5: Din seminţia lui Iuda, douăsprezece mii de pecetluiţi; din seminţia lui Ruben, douăsprezece mii; 
din seminţia lui Gad, douăsprezece mii; 

,Juda se tălmăceşte mărturisire şi aici sunt arătaţi cei ce se mântuiesc prin mărturisirea lui Hristos [...]. 
Ruben se tălmăceşte fiul vedeniei, prin care se închipuiesc cei ce au agonisit vederea duhovnicească prin 

curăţia inimii. [...] Gad se tălmăceşte ispită, prin care se arată cei ce se încununează prin răbdarea 
ispitelor'T131. 

6: din seminţia lui Aşer, douăsprezece mii; din seminţia lui Neftali, douăsprezece mii; din seminţia 
lui Mânase, douăsprezece mii; 

,y4şer se tălmăceşte fericire, prin care sunt arătaţi cei ce moştenesc fericirea Stăpânului pentru viaţa lor 
cea vrednică [...]. Neftali se tălmăceşte rugăciune, prin care se însemnează cei ce se lipesc de Dumnezeu 
cu rugăciunea neîncetată. [...] Mânase se tălmăceşte uitare, adică cei ce uită cele din urma lor şi casele 
părinţilor pentru dragostea lui Dumnezeu"£14]. 

7: din seminţia lui Simeon, douăsprezece mii; din seminţia lui Levi, douăsprezece mii; din seminţia 
lui Isahar, douăsprezece mii; 

„Simeon se tălmăceşte ascultare, adică cei ce se îndreptează prin ascultarea dumnezeieştilor porunci. [...] 
Levi se tălmăceşte primit, prin care se înţeleg cei primiţi în Hristos pentru viaţa lor cea sfântă, şi Levi s-a 
pus al optulea pentru a arăta că preoţia cea adevărată (faţă în faţă cu Hristos) va fi într-a opta zi, aceea a 
învierii. [. . .] Isahar se tălmăceşte plată, adică cei ce iau plată de la Dumnezeu pentru că vieţuiesc în fapte 
bune'T151. 

8: din seminţia lui Zabulon, douăsprezece mii; din seminţia lui Iosif, douăsprezece mii; din seminţia 
lui Veniamin, douăsprezece mii de pecetluiţi. 

„Zabulon se tălmăceşte locaşul puterii, sau bună mireasmă, prin care se înţeleg cei întăriţi peste puteri 
prin sălăşluirea lui Hristos întru ei şi care s-au făcut bună mireasmă Lui |"..."||"16"|. Veniamin se tălmăceşte 
fiul durerii, sau fiul zilei sau fiul luceafărului de dimineaţă. Adică îi arată pe cei ce împlinesc numărul cu 
dureri de inimă, ori [. . .] pe cei ce se vor mântui prin credinţă dintre Evrei atunci, la sfârşitul lumii"JT7]. 

Lipsesc seminţiile lui Dan şi Efraim; în schimb, e introdus Iosif, reprezentat, de regulă, prin fiii săi, 
Efraim şi Mânase; la fel, e trecut între cei 12 Levi, numărat în vechime aparte, ca trib sacerdotal. Absenţa 
lui Dan poate fi şi un indiciu că, precum în unele profeţii, din tribul acestuia va avea să se nască 
Antihristul. Levi poate fi inclus aici deoarece rolul său sacerdotal din istorie a încetat, el fiind acum 
împreună-preot cu ceilalţi patriarhi (cu celelalte triburi). Efraim lipseşte, probabil, datorită puternicei 
contaminări a acestei seminţii cu păgânismul canaanit, aşa cum reiese din unele pasaje ale Cărţii 
Judecători (sau s-ar mai putea ca Efraim să fie cugetat ca inclus în tribul lui Iosif, deşi nu s-a procedat la 
fel cu Mânase). 

9: După acestea, m-am uitat: şi iată, mulţime multă pe care nimeni nu putea s-o numere, din tot 
neamul şi [din toate] seminţiile şi popoarele şi limbile, stând înaintea tronului şi înaintea Mielului, 
îmbrăcaţi în veşminte albe şi cu ramuri de Unic în mâinile lor 

Veşmintele albe şi ramurile de fînic sunt semne ale biruinţei. „Persoanele care apar în această viziune 
sunt în contrast deliberat cu cele din prima povestire; primul grup e meticulos numărat, în timp ce al 
doilea este nenumărat. Primul provine din poporul lui Israel[l_8], al doilea din toate naţiunile. Chiar dacă 
nu se poate forţa semnificaţia detaliilor, implicaţia e că al doilea grup e alcătuit din toţi credincioşii care 
au rămas fideli până la sfârşit, în timp ce primul constituie un grup selecţionat" \\ 91 . 

10: şi strigau cu glas mare, zicând: „Mântuirea îi este Dumnezeului nostru Celui ce sade pe tron şi 
Mielului!" 

Mântuirea îi este: „= îi aparţine (puterea de a mântui)' '[20]. „Termenul grec sotiria[21], tradus de obicei 
prin mântuire [cum Anania a şi făcut-o, ca şi NT 1983 ori Petru Creţia- n. n.], aici înseamnă victorie. 
Echivalentul său ebraic, yeşu'a, poate însemna bunăstare, eliberare, mântuire şi victorie' , \22\ înclinăm 
să acordăm termenului, în context, acest înţeles din urmă, deşi socotim traducerea sa prin mântuire ca 
având o mai mare miză teologică. 

11: Şi toţi îngerii stăteau împrejurul tronului şi al Bătrânilor şi al celor patru Fiinţe, şi au căzut pe 
feţele lor înaintea tronului şi I s-au închinat lui Dumnezeu. 

îngerii: „aceasta este, după ştiinţa mea, prima treaptă a fiinţelor cereşti, care stă în cerc şi nemijlocit în 
jurul lui Dumnezeu; şi care se doreşte în mod simplu şi neclintit după cunoaşterea veşnică a Lui, potrivit 
cu frica înaltă şi nobilă ce o au îngerii. Acest ordin are multe şi fericite vederi, însă este luminat de raze 
simple şi nemijlocite şi se hrăneşte cu hrana dumnezeiască ce este cu adevărat îmbelşugată în prima ei 
revărsare şi totuşi una prin unitatea ei nediferenţiată şi unificatoare. El [îngerul] se învredniceşte de multă 
dăruire şi înrâurire de la Dumnezeu şi deci de asemănarea cu El, pe cât e cu putinţă, în însuşirile şi 
formele lui spirituale şi frumoase. Căci cunoaşte în chip deosebit multe din tainele dumnezeieşti şi se face 
părtaş, pe cât se poate, de ştiinţa şi cunoştinţa lui Dumnezeu" [23 ]. Sufletele celor mântuiţi slăvesc pe 
Dumnezeu alături de îngeri. 

12: zicând: „Amin! Binecuvântarea şi slava şi înţelepciunea şi mulţumirea şi cinstea şi puterea şi 
tăria fie-I Dumnezeului nostru în vecii vecilor. Amin!" 

13: Iar unul dintre Bătrâni a luat cuvântul şi mi-a zis: „Aceştia, care sunt îmbrăcaţi în veşminte 
albe, cine sunt ei şi de unde-au venit?" 

14: Şi eu i-am spus: „Domnul meu, tu o ştii". Şi el mi-a spus: „Aceştia sunt cei ce vin din necazul 
cel mare; veşmintele şi le-au spălat şi le-au înălbit în sângele Mielului. 

„Conotaţie antinomică: sângele lui Hristos este cel ce purifică şi conferă imacularea"[24]. Desigur, aici 
„hainele sau veşmintele exprimă situaţia interioară sau spirituală a persoanei [...]. Transformarea unei 
persoane din murdară (sau păcătoasă) într-una curată (sfântă) este strâns legată cu moartea lui Iisus, 
înţeleasă ca un sacrificiu. Aici aluzia fundamentală pare să fie la penitenţă, la convertire şi la botez, 
considerate împreună ca o transformare a persoanei. Referirea la încercare implică faptul că perseverenţa 
în procesul respectiv de transformare e decisiv şi pentru cei ce vor participa la victoria lui Dumnezeu şi a 
Mielului. Perseverenţa poate duce la moarte (martiriu), dar nu neapărat toţi creştinii vor trebui să urmeze 
Mielul pe acest drum"[25]- Necazul cel mare: ICCS IX are marea încercare [Petru Creţia: marea 
prigoană]: „criza de la sfârşitul timpurilor [261 , care include persecuţia credincioşilor" [271 . 

15: Iată de ce sunt ei înaintea tronului lui Dumnezeu, şi-n templul Său îi slujesc ziua şi noaptea; şi 
Cel ce sade pe tron îi va sălăşlui în cortul Său; 

„Cea mai mare binecuvântare constă în a fi în prezenţa lui Dumnezeu (cf. 22, 3-4). în templul Său: 
serviciul în templu arată apropierea şi prietenia cu Dumnezeu (cf. 3, 12)"[28]. 

„Fericiţi sunt cei care vor culege ca roadă a ostenelilor lor celor trecătoare odihna veşnică şi care vor 
împăraţi împreună cu Hristos pentru că au pătimit împreună cu Dânsul (cf. II Timotei 2, 12) şi cei ce-I vor 
sluji Lui pururea. Şi, zicând ziua şi noaptea, arată neîncetarea, căci acolo noapte nu va fi, ci o zi 
necurmată, care, în locul soarelui celui firesc, va fi luminată de Soarele cel mai presus de fire, de Soarele 
Dreptăţii (cf. Maleahi 4, 2). Şi prin noapte se înţeleg tainele cele ascunse şi cunoştinţele cele adânci, iar 
ziua le închipuie pe cele arătate şi lesne de înţeles. Iar biserica [templul] Lui este toată făptura cea înnoită 
cu Duhul"[29]. 

16: nu vor mai flămânzi, nici nu vor mai înseta, nici soarele nu se va mai prăvăli peste ei, şi nici o 
arşiţă. 

„Se folosesc diferite metafore pentru a exprima semnificaţia mântuirii; satisfacerea exigenţelor fizice, 
psihologice şi emoţionale simbolizează împlinirea tuturor dorinţelor unei persoane" [3 01 . 

„Adevărat este că vor avea pâinea cea cerească (Ioan 6, 33) şi apa vieţii (Ioan 4, 14). Şi nu vor mai 
pătimi durere, nici întristare de la ispitele arătate prin soare şi prin arşiţă, căci vremea luptelor va 
trece"[311. 

17: Fiindcă Mielul Care stă-n mijlocul tronului îi va paşte pe ei şi-i va duce la izvoarele apelor 
vieţii; şi Dumnezeu va şterge toată lacrima de pe ochii lor". 

„Antinomie: Mielul devenit Păstor {Păstorul cel bun, vezi Ioan 10, 1-16)"[32]. 

Izvoarele apelor vieţii: „Sufletele care la judecata particulară au fost găsite capabile de comuniunea cu 
Dumnezeu nu sunt fixate într-o stare de contemplare imobilă şi individuală a esenţei divine, ci într-o 
comuniune de iubire cu Sfânta Treime şi întreolaltă mult superioară celei de pe pământ. Ele văd faţa lui 
Hristos şi se află neizolate între ele. Ele laudă împreună slava lui Dumnezeu şi slujesc împreună înaintea 
tronului dumnezeiesc; iar Hristos le conduce la izvoarele vieţii, adică tot mai adânc în iubirea Sa, din care 
sorb fără ca ea să sece vreodată"[33]. 

„Zicând: îi va paşte pe ei, arată că cei ce vor fi păscuţi de către Hristos atunci nu se vor mai teme de 
năvala lupilor, pentru că lupii se vor trimite în focul cel nestins [34] . Şi-i va duce la izvoarele apelor vieţii: 
cei păscuţi de Hristos vor fi lângă izvoarele curate şi preadesfătate ale cunoştinţei de Dumnezeu celei mai 
presus de fire. Prin ape s-a arătat turnarea îmbelşugată a Duhului [...] (cf. Ioan 7, 38), cu care sfinţii se 
vor adăpa atunci cu prisosinţă întru bucurie şi întru veselie fără de sfârşit"[3_5]. 

„Dumnezeu a şters toată lacrima de la toată faţa; a şters osânda poporului din tot pământul. Cum şi în ce 
mod? A înviat Hristos, călcând moartea, ca şi pe noi să ne elibereze de stricăciune (Romani 8, 21); şi 
ştergând lacrima din pricina acesteia [a morţii - n. n.], să ne convingă să strigăm cu bucurie: întors-ai 
plânsul meu în bucurie, rupt-ai sacul meu şi m-ai încins cu veselie (Psalmi 29, 12)"[36]. 



[l]BBVA,p. 1759 
[2] ICSS IX, p. 168 

[3] Sf. Andrei al Cezareii Capadociei, Tâlcuire la Apocalipsă, VII 
[4]BBVA,p. 1759 
[5] ICSS IX, pp. 168-169 

[6] Averchie Tauşev, Apocalipsă Sfântului Ioan [un comentariu ortodox], VII 
[7] De la munci, adică încercări, plăgi. 

[8] Sf. Andrei al Cezareii Capadociei, Tâlcuire la Apocalipsă, VII 
[9] nkrypfoţia 
10]BBVA,p. 1759 



înţelesuri ale celor 144. 000. 
19] ICSS IX, p. 170 



ii] ICSS IX, p. 169 



121 Origen, Omilii la Exod, I, 2 



13] Sf. Andrei al Cezareii Capadociei, Tâlcuire la Apocalipsă, VII 



141 Sf. Andrei al Cezareii Capadociei, Tâlcuire la Apocalipsă, VII 



15] Sf. Andrei al Cezareii Capadociei, Tâlcuire la Apocalipsă, VII 



16] Iosif e omis în această tâlcuire. 



17] Sf. Andrei al Cezareii Capadociei, Tâlcuire la Apocalipsă, VII 



181 Nu în sens strict; de altfel, se va reveni, în Comentariu, şi cu alte explicaţii asupra posibilelor 



20]BBVA,p. 1759 

22] ICSS IX, p. 170 



23] Sf. Dionisie Areopagitul, Despre ierarhia cerească, VII, 4 



24]BBVA,p. 1760 



25] ICSS IX, pp. 170-171 



26] Noi am vedea aici pe toţi mărturisitorii din istorie. 



27] ICSS IX, p. 170 



28] ICSS IX, p. 171 



29] Sf. Andrei al Cezareii Capadociei, Tâlcuire la Apocalipsă, VII 



30] ICSS IX, p. 171 

[31] Sf. Andrei al Cezareii Capadociei, Tâlcuire la Apocalipsă, VII 

[32]BBVA,p. 1760 

[33] Dumitru Stăniloae, Teologia dogmatică ortodoxă, III, p. 309 

[34] Cum se petrece şi cu lupul din Capra cu trei iezi, basm înrudit în multe elemente cu viziunile 

Apocalipsei. 

T351 Sf. Andrei al Cezareii Capadociei, Tâlcuire la Apocalipsă, VII 

[36] Sf. Chirii al Alexandriei, Glafire la Levitic, I, 2 



CAPITOLUL 8 - Pecetea a şaptea şi cădelniţa de aur. Primele patru trâmbiţe. 

1: Şi când Mielul a deschis pecetea a şaptea, tăcere s-a făcut în cer, ca la o jumătate de ceas. 

O jumătate de ceas: „în simbol: perioadă relativ scurtă, dar încordată, sub tensiune, în aşteptarea 
teribilelor evenimente ce vor urma; liniştea văzduhului înaintea furtunii' '£1J. 

„Astfel este şi în lumea văzută. Stârnirea unei furtuni este adesea precedată de o linişte adâncă. In ceruri, 
această linişte semnifică luarea aminte cu evlavie din partea îngerilor şi a oamenilor care stau înaintea 
tronului lui Dumnezeu, pentru a aştepta înfricoşătoarele semne ale mâniei lui Dumnezeu dinaintea 
sfârşitului lumii şi a arătării împărăţiei lui Hristos"[2]. 

2: Şi-am văzut pe cei şapte îngeri care stau înaintea lui Dumnezeu; şi li s-au dat lor şapte trâmbiţe. 

„Trâmbiţa (trompeta): instrument muzical simbolic, care anunţă marile intervenţii justiţiare ale lui 
Dumnezeu' Ţ3"|. 

„Numărul celor şapte îngeri arată veacul acesta[4] şi Sâmbăta, adică odihna sfinţilor care drept curge. 
Prin desfacerea peceţii a şaptea se închipuie dezlegarea vieţii pământeşti [...]. Iar tăcerea arată buna 
rânduială a îngerilor şi temerea de Dumnezeu şi neştiinţa celei de a doua veniri, lax jumătate de ceas arată 
scurtarea vremii bătăliilor şi arătarea împărăţiei lui Hristos pe pământ"[5]. 

3: Şi un alt înger a venit şi a stat la altar, având o cădelniţă de aur; şi i s-a dat lui tămâie multă, 
pentru ca-mpreună cu rugăciunile tuturor sfinţilor s-o aducă pe altarul de aur cel de dinaintea 
tronului. 

jertfelnicul de aur, în care s-a pus toată puterea de slujbă sfântă şi pe care sunt aduse jertfele de 
mucenicie, este Hristos" [6"|. 

„îngerul lui Dumnezeu arătându-se, opreşte cu cuvântul numai lucrarea potrivnică din noi şi mişcă lumina 
minţii la lucrare fără rătăcire. Cuvântul spus în Apocalipsă, că îngerul aduce tămâie ca să o adauge la 
rugăciunile Sfinţilor, socotesc că este harul acesta, care e lucrat prin înger. Căci el sădeşte cunoştinţa 
adevăratei rugăciuni, încât mintea stă de aici înainte în afară de orice clintire şi nepăsare" [7J. 

4: Şi fumul tămâiei s-a suit din mâna îngerului, împreună cu rugăciunile sfinţilor, înaintea lui 
Dumnezeu. 

,fumul tămâiei s-a suit: rugăciunile sfinţilor ce se aduc prin înger sunt primite"[8J. 

5: Şi îngerul a luat cădelniţa şi a umplut-o din focul altarului şi a aruncat pe pământ; şi s-au pornit 
tunete şi glasuri şi fulgere şi cutremur. 

„Chipul acestui înger îl poartă fiecare arhiereu (episcop) ca un mijlocitor între Dumnezeu şi oameni, cel 
ce înalţă rugăciunile unora şi milostivirile altora cu rugăciunea, iar pe cei păcătoşi îi mustră fie cu 
cuvântul, fie cu certări mai grele"[9]. 

6: Iar cei şapte îngeri care aveau cele şapte trâmbiţe s-au gătit să trâmbiţeze. 

Până aici şi în continuare se arată semne ale vremurilor de pe urmă. 

7: Şi a trâmbiţat întâiul înger: şi s-a pornit grindină şi foc amestecat cu sânge şi au căzut pe 
pământ; şi a ars o treime din pământ, şi au ars o treime din copaci, şi a ars iarba verde toată. 

Această calamitate aminteşte de cea de-a şaptea plagă care a lovit Egiptul (Ieşirea 9, 22-26)£10]. 

„Noi socotim mai ales aceasta, că cei ce se vor munci în viitor nu vor fi doar a treia parte din toată firea 
omenească, ci mult mai mulţi, căci zice: Largă e calea care duce la pieire şi mulţi sunt cei care o află 
(Matei 7, 13). Iar aici se arată multele bătăi de dinaintea sfârşitului. Astfel, grindina închipuie muncile ce 
se vor pogorî din cer după dreapta judecată. Iar focul amestecat cu sânge arată cele făcute prin mâinile 
păgânilor, sfărâmările cetăţilor, arderea lor cu foc şi uciderea oamenilor. De unde vedem că a treia parte 
din făpturile de pe pământ vor fi cuprinse şi omorâte, pentru că războaiele îi pierd nu numai pe oameni, ci 
şi tot ceea ce rodeşte pe pământ"|"ll"|. 

8: Şi a trâmbiţat al doilea înger: şi ceva ca un munte mare arzând în foc s-a prăbuşit în mare. Şi o 
treime din mare s-a prefăcut în sânge, 

Cataclism care aminteşte de cea de a patra plagă cu care a fost lovit Egiptul, în vremea lui Moise (Ieşirea 
7, 14-24)£121. 

9: şi o treime din făpturile cu viaţă-n ele care sunt în mare au murit, şi o treime din corăbii s-au 
sfărâmat. 

Locul e folosit, alături de alte citate scripturistice, spre a sublinia diferenţa dintre Creator şi creatură, într- 
o polemică cu cei ce coborau pe Fiul între creaturi i" 131 . 

„Nu este rău dacă se va numi viaţa de acum mare, socotind că a treia parte din cele ce sunt în ea o spune 
pentru adâncul judecăţilor lui Dumnezeu, Care, cu adevărat, pe unii îi munceşte curând, iar pe alţii îi 
aşteaptă să se întoarcă şi să se pocăiască. Iar prin munte mare îl înţelegem (ca şi alţi dascăli) pe diavolul, 
care e ars şi acum cu focul mâniei împotriva noastră şi va fi ars apoi în gheenă. Acesta, diavolul, în 
vremea puterii lui libere, strică şi pierde a treia parte din mare (adică din lume) [...]. Apoi, mai înţelegem 
că li se aduce moartea sufletească celor ce hulesc cu cuvintele şi cu faptele lor în marea lumii"£14J. 

10: Şi a trâmbiţat al treilea înger: şi o stea uriaşă a căzut din cer arzând ca o făclie, şi a căzut peste 
o treime din râuri şi peste izvoarele apelor. 

1 1 : Şi numele stelei: i se zice Pelin. Şi o treime din ape s-au făcut ca pelinul şi mulţi dintre oameni 
au murit din pricina apelor, că se făcuseră amare. 

Pelin: „textual: Absint. Plantă amară, socotită otrăvitoare; simbol al amărăciunii şi nocivităţii 
pedepselor' T15"| . „Apa devine de nebăut din cauza amărelii şi, în acelaşi timp, primejduieşte viaţa 
oamenilor, căci pelinul era socotit în vechime ca otrăvitor" [1 6] . „In textul Apocalipsei, Absint 
(ApsintosJŢZl) este numele dat unui astru strălucind ca o torţă şi simbolizând, istoric, pe regele 
Babilonului care va devasta Israelul şi, profetic, pe Satan [...]. Potrivit interpretărilor exegeţilor creştini, 
căderea stelei Absint ar fi unul dintre acele cataclisme cosmice care ar constitui preludiul Marii Zile a 
Domnului, adică al sfârşitului lumii şi al Judecăţii de Apoi. Această stea căzută îi va chinui pe locuitorii 
pământului cu o amărăciune de moarte. Izbitor este faptul că acest chin şi aceşti morţi vor proveni din 
apele devenite amare. Referindu-ne la simbolistica generală a apei, izvor primordial al vieţii, suntem 
îndemnaţi să interpretăm această stea Absint ca fiind o calamitate căzând din cer şi infestând înseşi 
izvoarele vieţii. Ne-am putea gândi la Hiroshima sau la o explozie nucleară, care ar face apele mortal de 
radioactive, sau la nitraţii infiltraţi în pânzele freatice, prin abuzul de insecticide din agricultură. La 

nivelul interiorităţii, şi dintr-un punct de vedere analitic, se va putea spune că absintul simbolizează o 
pervertire a pulsiunii genezice, o corupere a izvoarelor, apele ce s-au făcut amare" \\8~\ . 

„Unii zic că prin absintos (pelin), care e amar, arată aici durerea ce va fi să fie păcătoşilor ce se vor munci 
în gheenă, care sunt numiţi ape, din pricina mulţimii lor (ceea ce e adevărat). Iar noi socotim că prin 
aceasta se însemnează şi durerile din vremea de acum. Şi steaua arată [...] [pe] diavolul, despre care Isaia 
spune: Cum a căzut din cer Luceafărul, cel ce răsărea dimineaţal (Isaia 14, 12). Căci acesta, care-i adapă 
pe oameni prin dulceaţă£19], cu răzvrătire tulburată şi amară se slobozeşte să aducă bătăi asupra 
oamenilor (însă nu asupra tuturor, ci numai peste a treia parte, pentru multa răbdare a lui 
DumnezeuVT201. 

12: Şi a trâmbiţat al patrulea înger: şi o treime din soare a fost lovită, şi-o treime din lună şi o 
treime din stele, pentru ca o treime din ele să se-ntunece, şi ziua să-şi piardă o treime din lumină, şi 
noaptea tot aşa. 

La o altă scară, se repetă a noua plagă ce a lovit Egiptul, cea a întunericului de trei zile (Ieşirea 10, 21-23). 

„Pierderea unei treimi din lumina soarelui, lunii şi stelelor arată împuţinarea duratei zilei şi a nopţii. Şi 
prin aceasta înţelegem că Dumnezeu va slobozi ca cei răniţi să simtă durerea doar a treia parte din ce este 
curgere a vremii, în celălalt răstimp, mai mare, El chemându-i în taină la pocăinţă" [21]. 

13: Şi-am văzut şi-am auzit un vultur care zbura spre înaltul cerului şi striga cu glas mare: „Vai, 
vai celor ce locuiesc pe pământ, vai lor din pricina celorlalte glasuri ale trâmbiţei celor trei îngeri 
care-s gata să trâmbiţeze!" 

„Primele patru trâmbiţe fuseseră îndreptate împotriva cosmosului, în timp ce ultimele trei trâmbiţe (care 
sunt cele trei vai după 8, 13) interesează omenirea mai direct"[22]. 

Prin lamentaţia vulturului „se arată împreună-pătimirea şi iubirea de oameni a dumnezeieştilor îngeri, 
cărora, după urmarea lui Dumnezeu, le pare rău de păcătoşii ce se vor munci. Şi cu mult mai mult de 
aceia care nici după bătăi nu se întorc, ci, locuind pe pământ şi gândind numai cele pământeşti, miros 
pulberea în locul ungerii ce s-a vărsat pentru noi. Iar celor ce sunt [cu mintea] în ceruri, durerea de jos şi 
greutăţile le sunt pricini pentru primirea cununilor celor neveştejite şi a răsplăţilor şi a darurilor"[23]. 



[l]BBVA,p. 1760 

[2] Averchie Tauşev, Apocalipsa Sfântului Ioan [un comentariu ortodox], VIII 

[3]BBVA,p. 1760 

[4] Numărul 7 reprezintă şi timpul, cu ciclicitatea celor şapte zile ale săptămânii. De aceea, numărul 8 

închipuie veşnicia, depăşirea timpului (7+1). 

[5] Sf. Andrei al Cezareii Capadociei, Tâlcuire la Apocalipsa, VIII 

[6] Sf. Andrei al Cezareii Capadociei, Tâlcuire la Apocalipsa, VIII 

[7] Evagrie Monahul, Cuvânt despre rugăciune, 74-75 

[8] Sf. Andrei al Cezareii Capadociei, Tâlcuire la Apocalipsa, VIII 

[9] Sf. Andrei al Cezareii Capadociei, Tâlcuire la Apocalipsa, VIII 

[10] Totodată, pe mulţi i-a făcut să se gândească la războaiele moderne şi la bombardamentele aeriene. 

[11] Sf. Andrei al Cezareii Capadociei, Tâlcuire la Apocalipsa, VIII 

[12] Averchie, urmând şi altor opinii, se gândeşte aici la o erupţie vulcanică de amploare, pe fundul 

oceanului planetar; s-a emis şi ipoteza bătăliilor navale. 

[13] Cf Sf. Atanasie cel Mare, Trei Cuvinte împotriva arienilor, II, 45 

[14] Sf. Andrei al Cezareii Capadociei, Tâlcuire la Apocalipsa, VIII 

[15]BBVA,p. 1760 ^ 

[16] NTEP, p. 749 - In această stea s-au mai văzut, în vremurile mai noi, căderea unui meteorit sau vreo 

armă devastatoare a viitorului. 

[17] A\|/iv6o<; 

[18] DS III, art. Pe/in, p. 64 

[19] Păcatul se prezintă la început plin de făgăduieli ispititoare, abia după săvârşirea lui aducând 

amărăciunea. 

[20] Sf. Andrei al Cezareii Capadociei, Tălcuire la Apocalipsă, VIII 

[21] Sf. Andrei al Cezareii Capadociei, Tălcuire la Apocalipsă, VIII 

[22] ICSS IX, p. 174 

[23] Sf. Andrei al Cezareii Capadociei, Tălcuire la Apocalipsă, VIII 



CAPITOLUL 9 - Trâmbiţele a cincea şi a şasea. 

1: Şi a trâmbiţat al cincilea înger: şi-am văzut o stea căzută din cer pe pământ; şi i s-a dat cheia 
fântânii adâncului, 

O stea căzută din cer pe pământ: „simbol posibil: un înger căzut; Satana însuşi (Luca 10, 18); Abbadon 
(v. 11). ♦ Fântâna adâncului: craterul abisului; deschiderea spre adâncul-fără-fund {cele mai de jos ale 
pământului), sălaşul normal şi definitiv al diavolilor (vezi Luca 8, 31)"£1]. 

2: şi ea a deschis fântâna adâncului; şi din fântână s-a ridicat un fum ca fumul unui mare cuptor; şi 
soarele şi văzduhul s-au întunecat de fumul fântânii. 

„întunecarea soarelui şi a văzduhului arată întunecarea sufletului oamenilor" [2]. 

3: Şi din fum au ieşit lăcuste pe pământ şi li s-a dat lor putere precum putere au scorpiile 
pământului. 

Lăcustele: „simbol clasic al devastării. Descripţiile de mai jos le prezintă însă ca pe nişte fiinţe demonice, 
sub comanda lui Abaddon"[3]. Totuşi, acestea vor lupta împotriva duşmanilor lui Dumnezeu (v. 4 ş. u.). 
Lăcustele amintesc şi de cea de-a opta plagă care a lovit Egiptul (Ieşirea 10). 

lăcustele cele înţelegătoare care vor veni peste oameni după asemănarea scorpiilor arată că la capătul 
faptelor rele stă ascunsă moartea sufletească" [4] . 

4: Şi li s-a poruncit să nu vatăme iarba pământului şi nici o verdeaţă şi nici un copac, ci numai pe 
oamenii care nu au pe frunţile lor pecetea lui Dumnezeu. 

Pecetea trebuie să o avem încă de aici: „Aceia care cred că Te au pe Tine, Lumina întregii lumi (cf. Ioan 
8, 12), şi zic că nu Te văd, că nu petrec în lumină, că nu sunt luminaţi, că nu Te văd neîncetat pe Tine, 
Mântuitorule, să înveţe că n-ai strălucit în gândul lor, nici nu Te-ai sălăşluit în inima lor murdară şi că în 
zadar se veselesc în nădejdi deşarte socotind că vor vedea lumina Ta după sfârşit [moarte]. Pentru că încă 
de aici arvuna, pecetea ei se dăruieşte negreşit de Tine, Mântuitorule, oilor celor de-a dreapta (Matei 25, 
32), căci după încuierea [uşilor, cf. Matei 25, 10] e moartea fiecăruia şi după sfârşit nu mai e nimic de 
făptuit pentru toţi şi nimeni nu mai poate face nici rău, nici bine, atunci"[5]. „Fiindcă timpul acesta e al 
faptelor (II Timotei 4, 8), iar cel ce va veni e al cununilor. Aici să primeşti arvuna (Efeseni 1, 13-14), a zis 
Stăpânul, aici să primeşti pecetea. De aici aprinde -ţi candela sufletului tău (cf. Matei 25, 1 ş. u.), înainte 
de a se face întuneric, înainte de a se închide uşile făptuirii! "[6]. 

5: Şi li s-a dat lor nu ca să-i omoare, ci ca ei să fie chinuiţi timp de cinci luni; şi chinul lor este la fel 
ca chinul de scorpie când înţeapă un om. 

Cinci luni: „jumătatea lui 10 (număr perfect), 5 semnifică, de obicei, măsura sau durata unei pedepse, a 
unei penalizări (Ieşirea 22, 1; Numerii 3, 47; 18, 16). în cazul de faţă, durata invaziei lăcustelor" [7] . în 

altă opinie, cele 5 luni reprezintă „timpul cât trăieşte o lăcustă. ♦ La fel ca chinul de scorpie când înţeapă 
un om: înţepătura scorpionului este foarte dureroasă"[8]. 

6: Şi-n zilele acelea vor căuta oamenii moartea şi nu o vor afla; şi vor dori să moară... şi moartea va 
fugi de ei. 

„Să vedem în ce fel se poate spune că sufletul omenesc e nemuritor [...]. Când avem în vedere moartea 
obişnuită, desigur că toţi câţi suntem oameni murim, şi anume, de o moarte care e un fel de lichidare, de 
încetare. Cât despre suflet, nici un suflet nu poate muri de o astfel de moarte, pentru că dacă ar muri, 
atunci el n-ar mai fi pedepsit după moarte, cum stă scris: In zilele acelea vor căuta oamenii moartea şi nu 
o vor afla. [...] In acest înţeles, orice suflet omenesc este nemuritor"[9]. întârzierea morţii arată şi scopul 
pedagogic al plăgilor, Dumnezeu căutând prin acestea întoarcerea oamenilor la dreapta credinţă, nu 
nimicirea lor. 

7: Iar înfăţişarea lăcustelor era asemenea unor cai pregătiţi de război. Şi aveau pe capete cununi ca 
de aur; şi feţele le erau ca nişte feţe de oameni. 

Cununi „nu de aur, ci ca de aur, preconizând biruinţa"£10]. Sau ca de aur arătând falsul, impostura. 

8: Aveau păr ca părul de femei, şi dinţii lor erau ca ai leilor. 

Aveau păr ca părul de femei: „imaginea războinicilor barbari, care luptau despletiţi, cu coamele-n 
vânfTlU 

Aici se vorbeşte de puteri demonice (îngeri, de altfel, şi acestea). Vorbind de Puterile cereşti, „dinţii 
înseamnă puterea care alege ceea ce e desăvârşit în hrana primită. Căci orice fire înţelegătoare desface şi 
înmulţeşte înţelesul unitar ce i se dăruieşte de fiinţa dumnezeiască prin puterea providenţială, potrivit 
fiinţei ei mai coborâte, spre înălţarea ei"[l_2]. Fără a contrazice tâlcuirea, arătăm că, în cazul de faţă, dinţii 
închipuie distrugerea, aşa cum toate mădularele fiinţelor necorporale îşi schimbă menirea după cădere 
(ceva oarecum similar se petrece şi cu fiinţele aflate în trup). 

9: Şi aveau pieptare ca platoşele de fier, iar vuietul aripilor lor era ca vuietul unor care de luptă cu 
mulţi cai ce-aleargă-n bătălie. 

„Descrierea monstruoaselor lăcuste i-a determinat pe unii comentatori să creadă că ele nu sunt nimic 
altceva decât o prezentare alegorică a patimilor omeneşti. Fiecare patimă care a atins anumite proporţii 
are toate caracteristicile acestor lăcuste monstruoase"£13]. 

10: Şi aveau cozi asemenea scorpiilor, şi bolduri; şi-n cozile lor le este puterea de a-i vătăma pe 
oameni timp de cinci luni. 

Bolduri: acele din vârful cozilor scorpionilor (scorpiilor). 

In aceste lăcuste au fost văzuţi, de către unii comentatori, îngeri pedepsitori trimişi de Dumnezeu. „Iar 
mie mi se pare că prin lăcustele acestea se înţeleg mai mult viclenii draci, care sunt gata la război 
împotriva noastră. Pe cap, aceştia poartă cununi ca de aur, socotind ei că, dacă ne biruie prin dulceaţa 
[păcatului] se încununează. Iar părul de femeie arată iubirea de plăcere a demonilor şi ispitirea către 
desfrânare. Dinţii ca ai leilor arată răutatea lor. Zalele de fier arată împietrirea inimii lor. Vuietul aripilor 
lăcustelor înţelegătoare, care se aseamănă cu sunetul carelor de război, socotim că este amărăciunea lor 
cea înaltă'T141. 

1 1 : Şi ca-mpărat al lor îl au pe îngerul adâncului, al cărui nume în evreieşte este Abbadon, iar în 
elineşte are numele Apollion. 

„în ebraică, abbadon£l_5] [am opta pentru transliterarea avaddon, litera beth fiind fără punct, iar daleth, 
întărită] înseamnă distrugere, nimicire, pustiire, ruină" !" 161 . Grecescul AnolXvay ar însemna cel ce face 
să piară, distrugătorul, nimicitorul. 

„Lăcustele reprezintă imaginea însăşi a flagelului, a unei înmulţiri cu efecte devastatoare. Ele apar sub 
această formă încă din Ieşirea 10, 14, şi până la Apocalipsa Sfântului Ioan Teologul, unde reprezintă, 
după exegeţi, fie invaziile istorice, fie chinurile de origine demonică. Acest aspect nu trebuie neglijat, cu 
atât mai mult cu cât exorcismul împotriva lăcustelor a fost folosit vreme îndelungată. In Vechiul 
Testament, invazia lăcustelor rămâne o calamitate de natură fizică, deşi a fost provocată de o anume 
hotărâre a lui Dumnezeu; în Noul Testament, simbolul capătă un alt relief, invazia lăcustelor devenind un 
sacrificiu de ordin moral şi spiritual"JT7]- 

12: întâiul „vai" a trecut; iată că după aceasta vin încă două „vai"-uri. 

13: Şi a trâmbiţat al şaselea înger: şi-am auzit un glas din cele patru cornuri ale altarului de aur 
care este-naintea lui Dumnezeu, 

pitarul de aur. este acelaşi altar menţionat în 8, 3-5. Această aluzie leagă plaga a şasea cu rugăciunile 
sfinţilor care cer răzbunare (6, 10)" £18] , 

14: zicând către îngerul al şaselea, cel care avea trâmbiţa: „Dezleagă-i pe cei patru îngeri care sunt 
legaţi la râul cel mare, Eufratul". 

Eufrat: „fluviu în Mesopotamia; frontiera de răsărit a imperiului roman, cea care stăvilea invaziile 
Mezilor şi Părţilor" [1 9] . „Menţionarea Eufratului anticipează bătălia asociată celei de-a şaptea cupe (16, 
12-16). Probabil că a şasea trâmbiţă şi a şasea cupă fac aluzie la acelaşi eveniment, din puncte de vedere 
diferite. Aici descrierea e deliberat voalată şi misterioasă. Eufratul ne aduce în minte marile imperii din 
răsăritul şi nordul Iudeii. Pe vremea lui Ioan, puterea dominantă în regiune era imperiul Părţilor" [201 . 

15: Şi cei patru îngeri, care erau ţinuţi gata pentru ceasul şi ziua şi luna şi anul acela, au fost 
dezlegaţi pentru ca să omoare o treime din oameni. 

16: Şi numărul oştirilor călărimii era de douăzeci de mii de ori câte zece mii; le-am auzit numărul. 

Credem că cel mai potrivit este să se vadă în cei patru îngeri patru puteri demonice, legaţi până la o vreme 
şi sloboziţi apoi pentru a tulbura neamurile. Menţionarea Eufratului poate fi şi o aluzie la deportările 
israeliţilor din vechime în acea regiune[2JJ. 

17: Şi caii şi pe cei ce şedeau pe ei i-am văzut astfel în vedenie: aveau platoşe de foc şi de iachint şi 
de pucioasă, iar capetele cailor semănau cu capetele leilor, şi din gurile lor ieşea foc şi fum de 
pucioasă. 

Iachint: „un fel de safir sau ametist, albastru-violet. Cele trei elemente din acest verset (focul, iachintul şi 
pucioasa) implică şi simbolica culorilor" [22] . „Focul, fumul şi pucioasa, care ies din gurile de lei ale 
cailor, corespund culorii platoşelor. Cele trei elemente sunt nelipsite în arătările demonice şi în 
dezlănţuirea puterii Iadului (vezi şi 19, 20; 21, 8)"[23J. 

18: De aceste trei plăgi au fost ucişi o treime din oameni: de focul şi de fumul şi de pucioasa care 
ieşea din gurile lor; 

19: pentru că puterea cailor le este-n gură şi-n cozi; căci cozile lor sunt asemenea şerpilor: având 
capete, vatămă şi cu acestea. 

Versetele 13-19: „La fel ca pentru a cincea plagă, descrierea celei de-a şasea oscilează între povestirea 
unei bătălii şi reprezentarea fiinţelor supranaturale care împlinesc mânia lui Dumnezeu împotriva celor 
răi. Accentuarea celor două viziuni se face pe faptele împlinite de fiinţele angelice sau demonice" [24] . 

„Prin cai socotesc că se înţeleg sau oamenii cei dobitoceşti, plecaţi spre femei (cf. Ieremia 5, 8), sau dracii 
cei mai de jos şi pe cei stăpâniţi de alţii[25]. Iar călăreţii, diavolii care îi stăpânesc, fac acest lucru nu 
numai prin slujitorii luaţi dintre ei, ci şi prin oamenii cei răi, care, ca nişte unelte ale lor (ale dracilor), îi 
amăgesc şi-i ispitesc pe cei de o fire cu ei. Iar zalele cele ca focul, ca iachintul şi ca iarba pucioasă 
socotim a închipui că duhurile cele viclene au fire din văzduh şi lucrări arzătoare ca şi focul. Iar capetele 
cailor ca ale leilor închipuiesc firea lor cea aducătoare de moarte şi sălbatică. Focul, fumul şi pucioasa ce 
ieşea din gurile lor, cu care se spune că a fost omorâtă a treia parte din oameni, închipuie ori păcatele ce 
ard roadele inimii prin bântuielile, învăţăturile şi îmboldirile dracilor cele aducătoare de moarte, ori 
arderile cetăţilor şi vărsările de sânge ce vin din slobozenia [îngăduinţa] lui Dumnezeu prin năvălirile 
păgânilor [...]. Şi arată cum cozile aveau capete de şerpi, pentru că ascuţişurile drăceşti ale îndemnurilor 
lor sunt păcatele cele aducătoare de otravă şi de moarte a sufletului" [26] . 

20: Dar ceilalţi oameni, care n-au murit de plăgile acestea, nu s-au pocăit de faptele mâinilor lor: să 
nu se mai închine demonilor şi idolilor de aur şi de argint şi de aramă şi de piatră şi de lemn, care 
nu pot nici să vadă, nici să audă, nici să umble; 

21: şi nu s-au pocăit de crimele lor, nici de vrăjitoriile lor, nici de desfrânarea lor, nici de hoţiile lor. 

„Reacţia tipică a locuitorilor pământului la plăgi este aceea de a-1 blestema pe Dumnezeu în loc de-a face 
penitenţă (cf. 16, 9.1 1.21). Numai la Ierusalim[27J, la sfârşit, poporul se va pocăi"[28]. 

„Ceilalţi, câţi s-au învrednicit iertării şi n-au suferit moartea, au rămas nepocăiţi şi n-au părăsit slujba 
idolilor, nici uciderile, nici curviile, nici furtişagurile şi nici vrăjitoriile lor, ci stau supuşi acestora. De 
aici, se arată că mânia se aduce împotriva a toată lumea, pentru că amăgirea se poartă nebuneşte şi este 
amestecată cu neamurile care, deşi cunosc adevărul, totuşi se închină idolilor, iar alţii se închină făpturii 
în locul Făcătorului" [29] . 



rjQBBVA,p. 1761 

[2] Sf. Andrei al Cezareii Capadociei, Tâlcuire la Apocalipsă, IX 
[3]BBVA,p. 1761 

[4] Sf. Andrei al Cezareii Capadociei, Tâlcuire la Apocalipsă, IX 
[5] Sf. Simeon Noul Teolog, Imne, I 
[61 Sf. Simeon Noul Teolog, Imne, XVII 
[7_lBBVA,p. 1761 
[8] NTEP, p. 750 

[9] Origen Convorbirile cu Heraclide 
10]BBVA,p. 1761 



iilBBVA,p. 1761 



121 Sf. Dionisie Areopagitul, Despre ierarhia cerească, XV, 3 



13] Avere hie Tauşev, Apocalipsă Sfântului Ioan [un comentariu ortodox], IX 



141 Sf. Andrei al Cezareii Capadociei, Tâlcuire la Apocalipsă, IX 



15] 1TDN 



16]BBVA,p. 1761 



171 DS II, art. Lăcustă, pp. 200-201 



18]ICSSIX,p. 175 



19]BBVA,p. 1761 



20]ICSSIX,p. 175 



211 Apropieri de actuala situaţie din Irak ne par mai mult decât riscante! 



22]BBVA,p. 1761 



23] NTEP, p. 751 

[24] ICSS IX, p. 175 

f251 Oameni stăpâniţi de alţii, sau de patimi, şi care, asemenea cailor, sunt conduşi prin hăţuri. 

[26] Sf. Andrei al Cezareii Capadociei, Tâlcuire la Apocalipsă, IX 

[27] Noi nu vedem aici un Ierusalim geografic, ci unul mistic. 

[28] ICSS IX, pp. 175-176 

f291 Sf. Andrei al Cezareii Capadociei, Tâlcuire la Apocalipsă, IX 



CAPITOLUL 10 - îngerul şi cartea cea mică. 

Capitolul reprezintă un „interludiu între trâmbiţele a şasea şi a şaptea"[TJ. Viziunea descrisă aici 
„poate fi considerată o introducere la cel de-al doilea ciclu de viziuni, pentru că în ea Ioan primeşte o 
nouă sarcină şi este introdus un nou sul, al cărui conţinut este descris în capitolele 12-22"[2]. 

1 : Şi-am văzut un alt înger puternic, pogorându-se din cer, învăluit într-un nor; şi pe capul său, 
curcubeul; şi faţa lui, ca soarele; şi picioarele lui, ca nişte stâlpi de foc. 

Un alt înger puternic: „singurul celălalt înger puternic, menţionat până aici, e cel asociat cu cartea sigilată 
(5,2)"[3J. 

,JJorul, curcubeul şi soarele arată lumina sfântului înger, cea asemenea cu aceste stihii. Astfel, se arată 
firea îngerească cea cerească şi felurită întru bunătăţi şi luminată şi ştiinţa ei. Iar stâlpii de foc însemnează 
groaza şi munca asupra celor ce săvârşesc rele, adică asupra celor ce tâlhăresc pe pământ şi a celor ce 
ucid pe mare (v. 2)"[4]. 

„Teologia (Scriptura) împleteşte [Puterile cereşti] şi în chip de nor, arătând prin aceasta că sfintele minţi 
sunt umplute pe de o parte într-un mod mai presus de lume de lumina ascunsă, pe de alta de primirea celei 
dintâi arătate, transmiţând-o pe aceasta fără să o trimită de la ele cu îmbelşugare la cel de al doilea grad, 
într-o a doua arătare şi pe măsura lor[5]. Aceasta arată puterea lor roditoare, de viaţă făcătoare, sporitoare 
şi desăvârşitoare, care, producând ploaia spirituală, trezeşte prin revărsarea valurilor ei în sânul primitor al 
durerilor naşterea vieţii"[6]. 

2: Şi-n mână avea o carte mică, deschisă. Şi şi-a pus piciorul cel drept pe mare, iar pe cel stâng pe 
pământ, 

Şi-n mână avea o carte mică, deschisă: „adnotarea e paralelă lui 5, 1, unde Dumnezeu e descris ca având 
în mână un sul sigilat, simbol al primului ciclu de viziuni fragmentare, obscure şi evident intenţionat 
voalate. Sulul deschis simbolizează al doilea ciclu de viziuni, în care caracterele dramei eshatologice sunt 
mai clar definite şi natura conflictului ultimelor zile[7], precum şi soluţia sa, este trasată mai viu şi mai 
coerent"[8]. Punerea unui picior pe mare şi a celuilalt pe pământ poate indica stăpânirea dată îngerului 
asupra stihiilor lumii pământeşti. 

„Cartea cea mică mi se pare a cuprinde numele şi faptele celor ce sunt prea-răi, [. . .] a căror muncă o arată 
îngerul"[9]. Dacă acceptăm tâlcuirea, cartea e mică pentru micimea de suflet a acelora, nu pentru numărul 
redus al lor. 

3: şi a strigat cu glas mare, aşa cum răcneşte un leu. Iar când a strigat, cele şapte tunete şi-au 
slobozit glasurile. 

Cele şapte tunete: „vocea amplificată a lui Dumnezeu (vezi Psalmi 28, 3)"[10]. în cele şapte tunete s-au 
văzut şi şapte perioade din istoria omenirii: 1) biruinţa creştinismului asupra păgânismului; 2) căderea 
Imperiului roman şi naşterea noilor regate creştine; 3) apariţia Islamului şi căderea Imperiului bizantin; 4) 
perioada cruciadelor; 5) împuţinarea credinţei în Bizanţ şi la Roma - Reforma; 6) revoluţiile şi instaurarea 

anarhiei pretutindeni în lume; 7) restaurarea Imperiului roman, adică noul imperiu mondial, condus de 
Antihrist£lJJ. In ce ne priveşte, scontăm pe o desfăşurare ceva mai complicată a evenimentelor, mizând 
pe faptul că Răsăritul este încă viu (oaze, însă, existând pretutindeni). 

Răcnetul ca de leu arată groaza pe care o vor aduce plăgile zilelor celor de pe urmă. 

4: Şi când cele şapte tunete au vorbit, eu eram să scriu, şi-am auzit o voce care zicea din cer: 
„Pecetluieşte cele ce-au vorbit cele şapte tunete şi nu le scrie!" 

Autorului i se cere ca, deocamdată, să ţină în secret dezvăluirile ce i s-au făcut. „Prin zicerea aceasta se 
arată că cele grăite sunt neştiute şi că nu se vor cunoaşte decât numai după dovedirea şi plinirea lucrurilor. 
De aici, Evanghelistul a învăţat să însemneze numai glasurile tunetelor, iar tălmăcirea şi ştiinţa cea arătată 
s-o ascundă până la vremea plinirii"£12]. 

5: Iar îngerul pe care l-am văzut stând pe mare şi pe pământ şi-a ridicat mâna dreaptă către cer 

Mâna: în cazul fiinţelor cereşti, „umerii, braţele şi mâinile înseamnă puterea făcătoare, lucrătoare şi 
activă"[l_31. 

6: şi s-a jurat pe Cel ce este viu în vecii vecilor, pe Cel ce a făcut cerul şi cele ce sunt în cer, şi 
pământul şi cele ce sunt pe pământ, şi marea, şi cele ce sunt în mare, că timp nu va mai fi, 

Timp nu va mai fi, adică nu încape nici o amânare. La fel, „faptul că sulul este mic sau scurt poate fi o 
metaforă a restricţiei timpului" \\ 41 . 

„Vorbeşte fie de veacul viitor, în care nu va mai fi vreme măsurată cu soarele, fie zice că vremea până la 
plinirea glasului celui de-al şaptelea înger nu va fi prea lungă" !" 151 . „Este important aici faptul că îngerul 
s-a jurat pe Cel ce este viu în vecii vecilor, adică pe Dumnezeu însuşi. In consecinţă, acei sectanţi care 
consideră că nici un jurământ nu este permis greşesc"!" 161. 

7: ci-n zilele când cel de al şaptelea înger va grăi - când va fi să trâmbiţeze -, atunci taina lui 
Dumnezeu, aşa cum le-a binevestit El robilor Săi profeţii, este încheiată. 

Este încheiată, adică dusă până la sfârşit. Profeţii: „referirea poate fi la profeţii Scripturii ebraice, la 
profeţii creştini contemporani lui Ioan sau la ambele categorii" \\ 71 . 

8: Iar glasul din cer pe care-1 auzisem a vorbit din nou cu mine şi a zis: „Mergi de ia cartea cea 
deschisă-n mâna îngerului care stă pe mare şi pe pământ!" 

„Această poruncă este echivalentă unui mandat de profetizare"£18]. 

9: Şi m-am dus la înger şi i-am zis să-mi dea cărticica. Şi mi-a răspuns: „Ia-o şi mănânc-o; şi 
pântecele ţi— 1 va amărî, dar în gura ta va fi dulce ca mierea". 

Mănânc-o: adică, asimilează-i conţinutul. 

10: Şi-am luat din mâna îngerului cărticica şi am mâncat-o; şi-n gura mea era dulce ca mierea, dar 
după ce-am mâncat-o mi s-a amărât pântecele. 

Cartea e „dulce, pentru că ea cuprinde cuvintele lui Dumnezeu şi mila Sa; amară, pentru că vesteşte 
înfricoşătoarea Judecată" !" 191 . 

S-a văzut aici şi o atenţionare spre a nu înfăţişa cele tainice celor nepricepuţi (deşi textul biblic ar putea 
doar să sugereze aceasta, indirect): „Proorocii noştri cugetau adevăruri mai mari decât tot ce se poate 
scrie, dar pe care ei nu le-au încredinţat scrisului. [...] [Apostolul Ioan[20]], la porunca Cuvântului însuşi, 

a mâncat acel sul, ca să nu mai fie copiat şi predat celor nevrednici" [2 1]. „Ioan Evanghelistul, când a 
înghiţit un capăt al sulului care era scris pe faţă şi pe dos, a închipuit Scriptura întreagă, care e la început 
foarte dulce când o mesteci, dar care devine tot mai amară pentru conştiinţa tuturor celor care ajung s-o 
cunoască" f221 . 

11: Şi mi s-a spus: „Tu trebuie ca din nou să profeţeşti la o mulţime de popoare şi de neamuri şi de 
limbi şi de-mpăraţi". 

Şi mi s-a spus: „de către Dumnezeu sau de către înger. ♦ Să profeţeşti: = să aduci la cunoştinţă planul şi 
voia lui Dumnezeu. Din nou (probabil): ceea ce urmează; a doua jumătate a Apocalipsei (capitolele 12- 
22YT231. 

„Arată că cele văzute nu vor lua sfârşit îndată după vedenia dumnezeieştii descoperiri, ci i se cade 
fericitului ca, prin propovăduirea şi descoperirea sa, să vestească cele viitoare acelora care citesc"[24]. 



JJQBBVA,p. 1761 
[21ICSSIX,p. 177 

[3]ICSSIX,p. 177 

[4] Sf Andrei al Cezareii Capadociei, Tâlcuire la Apocalipsă, X 

["51 Fiecare ceată îngereasc ă filtrează în oarecare mod lumina dumnezeiască, trimiţând-o următoarei cete 
adaptată la măsura ei. In această lucrare apare rolul de nor al Puterilor cereşti, aşa cum norul cel văzut 
modifică lumina zilei. 

[6] Sf. Dionisie Areopagitul, Despre ierarhia cerească, XV, 6 

[7] Atenţionăm că aceste ultime zile au împlinit deja două milenii, astfel că e mai de folos să trăim noi 
fiecare clipă ca fiind, posibil, ultima, decât să încercăm să facem predicţii asupra sfârşitului. Acestea s-au 
mai spus şi-n alte locuri, dar socotim că, în acest caz, repetiţia nu dăunează. 
[8]ICSSIX,p. 177 

[9] Sf. Andrei al Cezareii Capadociei, Tâlcuire la Apocalipsă, X 
10]BBVA,p. 1761 



11] Apud Averchie Tauşev, Apocalipsă Sfântului Ioan [un comentariu ortodox], X 



121 Sf Andrei al Cezareii Capadociei, Tâlcuire la Apocalipsă, X 



13] Sf. Dionisie Areopagitul, Despre ierarhia cerească, XV, 3 



14]ICSSIX,p. 177 



15] Sf. Andrei al Cezareii Capadociei, Tâlcuire la Apocalipsă, X 



161 Averchie Tauşev, Apocalipsă Sfântului Ioan [un comentariu ortodox], X 



17]ICSSIX,p. 177 



18]ICSSIX,p. 178 



19]BBVA,p. 1762 



20] Chiar în acest loc, autorul se referă la Iezechiel, trecut printr-o experienţă asemănătoare (Iezechiel 2, 



9-10), vorbind despre Sfântul Ioan ceva mai jos. 
21] Origen, Contra lui Celsus, VI, 6 



221 Origen, Filocalia, V, 6 



23JBBVA,p. 1762 



241 Sf Andrei al Cezareii Capadociei, Tâlcuire la Apocalipsă, X 



CAPITOLUL 11 - Cei doi martori. A şaptea trâmbiţă. 

1: Şi mi s-a dat o trestie asemenea unui toiag, spunându-mi-se: „Scoală-te şi măsoară templul lui 
Dumnezeu şi altarul şi pe cei ce se închină în el. 

„Măsurătoare în vederea cruţării lor de la dezastru (vezi Zaharia 2, 5-6)"fJQ. 

2: Şi curtea cea din afară a templului las-o pe dinafară şi n-o măsura, pentru că ea le-a fost dată 
neamurilor, iar acestea vor călca-n picioare cetatea sfântă timp de patruzeci şi două de luni. 

„42 de luni = 1260 zile = 3 ani şi jumătate; o perioadă destul de lungă, dar limitată"[2], reprezentând, 
totodată, jumătatea numărului 7, număr care-1 reprezintă pe Dumnezeu. Diavolul caută să-L imite (prin 
cele 7 capete - 12, 3), dar atinge doar jumătate din număr, adică doar schimonoseşte cele ce vede (e o 
indicaţie a slăbiciunii sale). N-o măsura: „zona Templului nu trebuie măsurată pentru că păgânilor li s-a 
permis să calce în picioare această parte a sanctuarului; faptul acesta ne lasă să intuim că măsurarea 
sanctuarului însuşi, a altarului şi a celor ce-1 adoră, înseamnă cruţarea acestora de păgâni"[3]. 

3: Şi celor doi martori ai Mei le voi da putere şi ei vor profeţi, îmbrăcaţi în sac, o mie două sute şi 
şaizeci de zile". 

Celor doi martori ai Mei: „aceştia nu sunt numiţi, dar ei trebuie crezuţi. Simbol al celor ce-L vor 
mărturisi pe Hristos în faţa prigonitorilor, având ca prototipuri vechitestamentare pe Ilie şi Moise (vezi 
mai jos). ♦ îmbrăcaţi în sac: semn că misiunea lor este aceea de a îndemna la pocăinţă"[4]. Cele 1260 de 
zile: „reprezintă cele patruzeci şi două de luni din versetul 2. Este durata marii prigoane a Iudeilor între 
anii 167-164 î. Hr. de către Antioh Epifanes (175 - 164 î. Hr.). In urma faptelor descrise de Daniel 7, 25, 
timpul de trei ani şi jumătate devine durata tipică a prigoanei Bisericii, precum şi a celorlalte încercări 
prin care poate trece poporul lui Dumnezeu (vezi şi 12, 6.14; 13, 5; Luca 4, 25; Iacov 5, 17)"[5]. Chiar 
dacă e o potrivire între prigoana pornită de Antioh şi timpul indicat în Apocalipsă, e puţin probabil ca 
Sfântul Ioan să fi făcut referire la evenimente ce nu privesc, în mod direct, Biserica, doar dacă acelea au 
fost privite ca tip al persecuţiilor de mai târziu. 

4: Aceştia sunt cei doi măslini şi cele două sfeşnice care stau înaintea Domnului pământului. 

5: Şi dacă vrea cineva să-i vatăme, foc le iese din gură şi le mistuie vrăjmaşii; şi dacă ar vrea cineva 
să-i vatăme, tot aşa trebuie şi el ucis. 

Cei doi trimişi nu pot fi vătămaţi până ce nu-şi vor împlini misiunea. 

6: Aceştia putere au să-nchidă cerul, pentru ca ploaia să nu plouă în zilele profeţiei lor, şi putere au 
peste ape să le schimbe-n sânge şi să lovească pământul cu orice fel de plagă, oridecâteori vor voi. 

Aici sunt evidente aluziile la Ilie şi Moise[6]. Cei doi reprezintă, totodată, Legea (Moise) şi Profeţii (Ilie). 
Tot ei apar alături de Hristos în momentul Schimbării la faţă (Matei 17, 3; Marcu 9, 4; Luca 9, 30). In 
continuare, un text care se referă la Ilie şi Enoh: „Jumătate din această săptămână o vor stăpâni cei doi 
profeţi, Enoh şi Ilie. Ei vor predica o mie două sute şaizeci de zile, îmbrăcaţi în haine de sac şi vor 
îndemna la pocăinţă poporul [ales], precum şi toate neamurile" [7] . 

Dumnezeu „aduce leacul întocmai potrivit cu rana. Căci - aşa cum hristosul cel mincinos (Antihrist) va 
lua toată puterea diavolului şi va fi cel mai slăvit dintre toţi vrăjitorii şi fermecătorii, întru toate semnele şi 
minunile cele mincinoase - tot astfel Dumnezeu îi va înarma pe sfinţii aceştia doi cu puterea adevăratelor 
semne şi minuni, care, prin adevăr şi lumină, vor vădi minciuna şi întunericul, adică îi vor întoarce pe cei 
rătăciţi cu cuvântul învăţăturii sau cu bătăile muncilor: nu vor da ploaie, îi vor bate cu foc şi cu 
schimbarea stihiilor şi cu alte semne. Iar pe amăgitorul (antihrist) îl vor face cunoscut şi acesta nu-i va 
putea vătăma până nu-şi vor împlini proorocia"[8]. 

7: Şi când îşi vor isprăvi mărturia, Fiara care se ridică din adânc va face război cu ei şi-i va birui şi- 
i va omorî. 

Fiara este Antihristul. Ii va omorî „pentru că nu au vrut să aducă slavă Antihristului, adică, micului corn 
încolţit [între celelalte], care cu inimă trufaşă va începe să se înalţe şi să se proslăvească în chip de 
Dumnezeu, prigonindu-i pe sfinţi şi hulindu-L pe Hristos"[9]. 

8: Şi leşurile lor vor zăcea în piaţa cetăţii celei mari, care simbolic se cheamă Sodoma şi Egipt, acolo 
unde şi Domnul lor a fost răstignit. 

Simbolic: „literal: duhovniceşte; în plan spiritual; alegoric" !" 101 . Noul Testament 1983 optează pentru 
traducerea: duhovniceşte. Textul grec are 7rv£t)^iaTiKO)ig (Vulgata: spiritaliter). Sodoma şi Egipt: astfel e 
desemnat „Ierusalimul; în Isaia 1, 9-10 e numit Sodoma (din pricina păcatelor lui)" £]11 . Aici, critica e 
accentuată, Ierusalimul fiind apropiat şi de Egipt, loc tradiţional al robiei, pentru evrei. In acelaşi ton: 
„Sodoma şi Egiptul sunt întruchiparea fărădelegii. Cetatea unde a fost răstignit şi Domnul lor este 
Ierusalimul care, prin păcatele lui, merită să fie pus în rând cu cetatea şi ţara coruptă din vechime" [1 2] . 

într-o tâlcuire, prin Egipt este înţeles, în mod figurat, veacul de faţă, ce se cere depăşit încă de aici de 
către cei ce tind şi grăbesc spre veacul viitor i" 131 . 

9: Şi timp de trei zile şi jumătate, oameni din popoare şi din seminţii şi din limbi şi din neamuri le 
vor privi leşurile şi nu vor îngădui ca trupurile lor moarte să fie puse-n mormânt. 

10: Şi-asupra lor se vor bucura locuitorii de pe pământ şi se vor veseli şi-şi vor trimite daruri unii 
altora, pentru că aceşti doi profeţi i-au chinuit pe locuitorii de pe pământ. 

11: Şi după cele trei zile şi jumătate, duh de viaţă de la Dumnezeu a intrat în ei şi- au stat pe 
picioarele lor; şi frică mare a căzut peste cei ce se uitau la ei. 

12: Şi au auzit un glas puternic din cer, zicându-le: „Suiţi-vă aici!" Şi s-au suit la cer într-un nor; şi 
duşmanii lor au privit la ei. 

„După trei zile şi jumătate, zile întocmai la număr cu anii proorociilor, în care au zăcut morţi, zice că iar 
se vor scula şi se vor sui la cer în carul Stăpânului, pe nori, frică şi groază făcându-li-se celor ce-i vor 
vedea'7141. 

Tradiţia a văzut în cei doi martori fie pe Moise şi Ilie, cum s-a mai arătat, fie pe Ilie şi Enoh, ultimii doi 
fiind recomandaţi de strămutările (IV Regi 2, 1 1; Facerea 5, 24) lor misterioase la cer (însă şi moartea lui 
Moise în munte rămâne învăluită în mister, de vreme ce mormântul său e necunoscut - cf. Deuteronom 
34, 6). 

13: Şi-n ceasul acela s-a făcut cutremur mare; şi a zecea parte din cetate s-a prăbuşit şi au pierit în 
cutremur şapte mii de oameni; iar ceilalţi s-au înfricoşat şi l-au dat slavă Dumnezeului cerului. 

Cutremurul poate avea şi un sens spiritual: „socotesc că arată şi schimbarea duhovnicească a celor ce se 
vor clăti [îndrepta] spre lucrul cel stătător şi tare" TI 51 . Oricum, înălţarea celor doi şi cutremurul vor ştirbi 
autoritatea lui Antihrist, vădind puterea sa îndoielnică. 

14: Al doilea „vai" a trecut; al treilea „vai", iată, vine de-ndată. 

„Sfârşitul interludiului dintre trâmbiţele a şasea şi a şaptea" [1 6] . 

15: Şi a trâmbiţat al şaptelea înger: şi au fost în cer glasuri puternice, zicând: împărăţia lumii a 
devenit a Domnului nostru şi a Hristosului Său şi El va împăraţi în vecii vecilor. 

„Singularul El se referă, deopotrivă, la Domnul (Dumnezeul) nostru şi la Hristosul Său"JT7]- Cele de aici 
sunt în mod evident o viziune eshatologică, când împărăţia lumii acesteia e redobândită de Hristos (e 
smulsă actualei dominaţii - parţiale - a lui Satan). 

„Pe Dumnezeu să-L lăudăm şi ca veac şi ca timp, ca cel ce e Cauzatorul a tot timpul şi veacul; şi ca Vechi 
de zile, ca Cel ce e înainte de vreme şi mai presus de timp şi ca Cel ce schimbă vremurile şi timpurile. Şi 

iarăşi ca fiind dinainte de veacuri, întrucât este şi înainte de veac şi mai presus de veac şi împărăţia Lui 
este împărăţia tuturor veacurilor" !" 181 . 

16: Şi cei douăzeci şi patru de Bătrâni care-n faţa lui Dumnezeu şed pe tronurile lor au căzut cu 
feţele la pământ şi I s-au închinat lui Dumnezeu, 

17: zicând: „îţi mulţumim Ţie, Doamne Dumnezeule, Atotţiitorule, Cel-ce-Eşti şi Cel-ce-Erai şi Cel- 
ce-Vii, că Ţi-ai luat puterea Ta cea mare şi-ai început să împărăteşti. 

Formula de aici (ca şi cea similară de la 1, 4) „II arată pe Dumnezeu; pentru cele trei timpuri este un 
singur nume: Cel Ce este (Ieşirea 3, 14)" [191 . 

18: Şi neamurile s-au mâniat, dar a venit mânia Ta şi vremea ca cei morţi să fie judecaţi şi să-i 
răsplăteşti pe robii Tăi profeţii şi pe sfinţi şi pe cei ce se tem de numele Tău, pe cei mici şi pe cei 
mari, şi să prăpădeşti pe cei ce prăpădesc pământul". 

geamurile s-au mâniat: aici este, probabil, o referire implicită la tratamentul rău aplicat drepţilor [...].♦ 
A venit mânia Ta: pedeapsa divină definitivă a celor răi. ♦ Vremea de a judeca morţii: o referire clară la 
judecata universală care implică [...] o înviere universală. ♦ [Răsplata]: judecata este o binecuvântare 
(mântuire) pentru drepţi. ♦ [Să prăpădeşti]: judecata cuprinde pedeapsa pentru cei răi"[20]. 

19: Şi templul lui Dumnezeu s-a deschis, cel din cer, şi-n templul Său s-a văzut chivotul 
testamentului Său; şi-au fost fulgere şi vuiete şi tunete şi cutremur şi grindină mare. 

„Deschiderea Sfintei Sfintelor[21] exprimă aici o auto-revelare extraordinară a lui Dumnezeu. Fulgere, 
glasuri şi tunete şi un cutremur de pământ: manifestări cosmice care însoţesc autorevelaţiile lui 
Dumnezeu sau teofaniile"[22]. 

„Prin deschiderea cerului şi vederea chivotului se arată descoperirea bunătăţilor gătite sfinţilor [...]. Iar 
când acestea se vor descoperi, asupra celor necredincioşi, a celor fără de lege, vor veni glasuri groaznice, 
fulgere şi grindină. Iar cutremurul arată schimbarea acestei lumi şi închipuie munca gheenei"[23]. 



[l]BBVA,p. 1762 
[2]BBVA,p. 1762 
[3] ICSS IX, p. 179 
[4]BBVA,p. 1762 
[5] NTEP, p. 752 

[6] Deşi cei mai mulţi comentatori se referă la Ilie şi Enoh, aşa cum se va arăta şi mai jos. 
[7] Sf Ipolit, Demonstraţie din Sfintele Scripturi despre Hrist şi Antihrist, 43, 2 
[8] Sf. Andrei al Cezareii Capadociei, Tâlcuire la Apocalipsă, XI 
[9] Sf. Ipolit, Demonstraţie din Sfintele Scripturi despre Hrist şi Antihrist, 47 
10]BBVA,p. 1762 



iilBBVA,p. 1762 



12] NTEP, p. 753 



13] Cf Origen, Omilii la Exod, VIII, 1 



141 Sf Andrei al Cezareii Capadociei, Tâlcuire la Apocalipsă, XI 



15] Sf. Andrei al Cezareii Capadociei, Tâlcuire la Apocalipsă, XI 



16]BBVA,p. 1762 



17]BBVA,p. 1762 



181 Sf Dionisie Areopagitul, Despre numirile dumnezeieşti, X, 3 



19] Clement Alexandrinul, Pedagogul, I, 71, 2 



20] ICSS LX, p. 181 



21] In Templu, chivotul era păstrat în Sfânta Sfintelor. 



22] ICSS IX, p. 181 

[23] Sf. Andrei al Cezareii Capadociei, Tălcuire la Apocalipsă, XI 



CAPITOLUL 12 - Cele şapte semne. Primul: Femeia şi Balaurul. 

1 : Şi-un mare semn s-a arătat în cer: O femeie înveşmântată cu soarele; şi sub picioarele ei, luna; şi 
pe capul său, o cunună din douăsprezece stele. 

Femeia este „identificată cu Fecioara Măria, Eva cea Nouă"\Y\- In plus, cum se va arăta şi mai jos, 
„această Femeie este, în acelaşi timp, întruchiparea Măriei, mama lui Mesia (v. 5), şi a Bisericii (v. 
17VT21. Cunună din douăsprezece stele: „cele douăsprezece seminţii ale lui Israel, neam căruia îi 
aparţine Femeia, dar şi cei doisprezece apostoli ai Bisericii (noul Israel)"[3]. în ce ne priveşte, credem ca 
mai potrivit, în contextul întregii cărţi ioaneice, să vedem în Femeie chipul Bisericii, mai ales întrucât, în 
versetul următor, se vorbeşte despre chinurile naşterii, ceea ce ar fi nepotrivit să aplicăm Fecioarei. 

,Femeia înveşmântată în soare indică limpede Biserica, îmbrăcată în Cuvântul Tatălui, Care este mai 
strălucitor decât soarele însuşi. Şi luna sub picioarele ei, zice, adică [Biserica] este împodobită cu lumină 
cerească, precum luna. Iar pe capul ei o cunună de douăsprezece stele îi arată pe cei doisprezece apostoli 
pe care se ţine Biserica"[4]. 

2: Şi era însărcinată; şi striga chinuindu-se şi muncindu-se să nască. 

„Zicem că Biserica pătimeşte durere pentru fiecare din cei ce se nasc din apă şi din Duh, până când - aşa 
cum spune dumnezeiescul Apostol [Pavel] - Hristos va lua chip întru ei (Galateni 4, 19VT51. „Şi avea în 
pântece prunc şi ţipa de durere şi se chinuia să nască, deoarece Biserica nu pridideşte să izvodească 
Logosul din inima ei, cu toate că lumea o prigoneşte"[6]. 

Versetul e folosit în descrierea lucrării celor ce stăruie în rugăciunea inimii: „Semnele începutului sunt 
acestea: în unii se arată ca o lumină ce răsare; în alţii ca veselie plină de cutremur; în alţii iarăşi ca 
bucurie; iar în alţii, ca bucurie amestecată cu frică; în alţii ca un cutremur şi bucurie; uneori, la alţii, ca 
lacrimi şi frică. Fiindcă sufletul se bucură de cercetarea şi de mila lui Dumnezeu, dar se teme şi tremură 
de venirea Lui, ca un vinovat de păcate multe. Altora li se iveşte la început o zdrobire negrăită a inimii şi 
o durere nespusă a sufletului, care suferă dureri ca o femeie ce naşte, cum zice Scriptura"J7]. 

3: Şi-un alt semn s-a arătat în cer: Iată, un Balaur mare, roşu ca focul, având şapte capete şi zece 
coarne; şi pe capete, şapte cununi împărăteşti. 

Balaur: „= Diavolul; duşmanul din vechime al Femeii (Facerea 3, 15)"£8]. Coarnele sunt simboluri ale 
forţei, iar cele şapte cununi împărăteşti închipuie „puterea regală a diavolului, stăpânitorul lumii acesteia 
(Ioanl2, 31)"[9]. 

„Cer înţelegem că este văzduhul, iar balaurul roşu [este diavolul]. Iar roşul arată că este pornit spre 
ucidere şi bucuros de vărsare de sânge, sau că are fire de foc îngerească, deşi a căzut dintre îngeri. Iar prin 
şapte capete se înţeleg şapte puteri viclene dintr-ale lui, potrivnice lucrurilor duhovniceşti [darurilor 
Duhului Sfânt - n. trad.]"[101. 

4: Şi coada lui ţâra o treime din stelele cerului; şi le-a aruncat pe pământ. Şi Balaurul a stat 
înaintea Femeii care era să nască, pentru ca să-i înghită copilul când îl va naşte. 

O treime din stelele cerului: „oastea diavolului: îngerii căzuţi. Balaurul îşi pregăteşte forţele pentru lupta 
ce urmează să înceapă' Ţll] . Prin stelele trase de diavol se pot închipui şi creştinii căzuţi, aşa cum se 
închipuie şi în fresca de la mănăstirea Suceviţa, redând Scara virtuţilor, după scrierea Sfântului Ioan 
Scărarul. Evident, e vorba despre creştini asemenea stelelor, aşadar despre aceia care ar fi trebuit să aibă 

un rol călăuzitor în Biserică. Cum arată şi Dante în Infernul, nu e ceva neobişnuit ca la caznele cele 
veşnice să se afle şi (înalte) feţe bisericeşti£12]. 

înghiţirea copilului încă de la naştere arată că diavolul pândeşte pe cei de curând născuţi în credinţă, 
pentru a nu ajunge aceştia la vârsta şi măsura lui Hristos. 

Imaginea e folosită de către Sfântul Pioniu, ce deplângea pe creştinii care, de teama chinurilor, au 
apostaziat: „Au intrat şi dintre fraţii creştini care de nevoie au fost siliţi (să se lepede), făcând plânset 
mare, încât în fiecare oră se auzea plângerea lor, mai ales din partea celor ce erau evlavioşi şi cu vieţuire 
frumoasă. Iar Pioniu, plângând, le-a spus: - Sunt pedepsit cu o nouă pedeapsă şi sfâşiat în bucăţi, văzând 
mărgăritarele Bisericii călcate în picioare de porci (cf. Matei 7, 8) şi stelele cerului trase spre pământ de 
coada balaurului, iar via pe care a sădit-o dreapta lui Dumnezeu, pustiită de mistreţi (cf. Psalmi 9, 9.13- 
14); iar acum o culeg cei ce merg alături de calea (vieţii)" [1 3 "|. 

5: Şi ea a născut un Copil de parte bărbătească, Cel ce cu toiag de fier va să păstorească toate 
neamurile. Şi Copilul ei a fost răpit la Dumnezeu şi la tronul Său, 

Copilul ce va păstori toate neamurile: „= Iisus Hristos; Mielul devenit Păstor (7, 17); citat din Psalmi 2, 9 
(profeţie mesianică). [In viziune,] Copilul a fost răpit la Dumnezeu: trecere directă de la naştere la 
înălţarea întru slavă; diavolul nu se poate atinge de El" TI 41 . 

„Prin cei ce se botează, Biserica II naşte pururea pe Hristos, ca pe Cel ce ia formă într-înşii [...]. Deci 
copilul de parte bărbătească este poporul bisericesc cel neslăvit prin dezmierdări. Şi s-a răpit copilul ei: 
şi acum se răpesc TI 51 sfinţii aflaţi întru ispite, ca să nu fie biruiţi de cele rele care sunt peste puterile 
lor"[16]. „Şi a născut femeia, zice, un copil de parte bărbătească, menit să păstorească toate neamurile, 
adică, L-a născut pe Hristos, de parte bărbătească şi desăvârşit, copil al lui Dumnezeu, Dumnezeu şi om, 
pe Care II anunţaseră profeţii şi pe Care Biserica, născându-L mereu, II arată tuturor neamurilor. Pruncul 
acesta al ei a fost răpit şi dus în faţa lui Dumnezeu şi a tronului Său, adică, Cel născut veşnic de Biserică 
este împărat ceresc, nu pământesc" !" 171 . 

6: iar Femeia a fugit în pustie, acolo unde are ea loc pregătit de Dumnezeu, pentru ca acolo s-o 
hrănească timp de o mie două sute şi şaizeci de zile. 

în pustie: „Pustie: în limbajul biblic, locul de refugiu al celor prigoniţi"£18]. Ca şi la 1 1, 3, e vorba de trei 
ani şi jumătate. Pustia are dublă conotaţie: „ambivalenţa simbolului este izbitoare dacă îl considerăm 
plecând doar de la imaginea solitudinii: este sterilitatea, fără Dumnezeu; este fecunditatea, cu Dumnezeu, 
dar datorată numai lui Dumnezeu. Deşertul revelează supremaţia harului: în ordinea spirituală, nimic nu 
există fără el [fără har]; totul există prin el şi numai prin el" [191 . 

„Femeia care apare în cer îmbrăcată în soare, purtând o cunună cu 12 stele, având luna aşternut 
picioarelor ei, aflându-se în chinurile naşterii, reprezintă [...] pe Mama noastră, o putere care există prin 
sine, deosebită de fiii ei [...]. Aceasta este Biserica; fiii ei, pe care i-a născut prin botez, vor alerga către 
ea din toate părţile pământului după înviere, privind lumina cea neînserată, îmbrăcând ca pe o haină 
strălucirea Cuvântului, ea este cuprinsă de o mare bucurie. Căci cu ce altă podoabă mai de preţ ar putea să 
se împodobească împărăteasa pentru a se prezenta la Domnul ca mireasă, dacă nu cu lumina? [. . .] Luna îi 
este aşternut picioarelor. Cred că prin lună înţelege simbolic credinţa celor ce s-au curăţit de stricăciune 
prin baia botezului, pentru că lumina ei molcomă este asemenea apei călduţe. Biserica, deci, care are 
aşternut picioarelor credinţa şi ataşamentul nostru - după acest mod de a înfăţişa luna - se află în durerile 
naşterii până ce toate neamurile vor intra (Romani 11, 25) în ea, până ce va transforma pe cei psihici în 
pnevmatici. Ea este şi mamă, pentru că întocmai ca femeia care concepe şi, la plinirea vremii, aduce pe 
lume un om desăvârşit, se poate spune că Biserica îi concepe pe cei care îmbrăţişează cuvântul (lui 
Dumnezeu), îi formează după chipul şi asemănarea lui Hristos şi, în cele din urmă, îi face (prin botez) 
cetăţeni ai acelor fericite veacuri. Prin urmare, Biserica este prezentă în mod necesar la botez, pentru că 
ea este aceea care naşte pe cei care se botează. Ea are luna aşternut picioarelor ei pentru că cei renăscuţi 
capătă o anume strălucire; de aceea se şi zice că sunt luminaţi. In săptămâna Patimilor [20] , (Biserica) face 

să le strălucească mereu în gând luna plină duhovnicească[2JJ, până când vor apărea zorile şi lumina cea 
desăvârşită a zilei celei mari. [. . .] Socotesc că despre Biserică s-a zis că naşte prunc de parte bărbătească 
pentru că cei luminaţi primesc însuşirile şi trăsăturile bărbăteşti ale lui Iisus. Realizarea asemănării lor cu 
Cuvântul este o urmare firească a cunoaşterii exacte (a dogmelor creştine) şi a credinţei; astfel, prin botez, 
în fiecare dintre ei se naşte în chip spiritual Hristos"[2_2]. „Deşertul în care vine ea şi este hrănită timp de 
1260 de zile, locul care nu rodeşte stricăciune şi răutate şi este inaccesibil celor mulţi; locul, însă, care 
rodeşte înţelepciune şi pulsează de viaţă, locul accesibil sfinţilor, este de bună seamă ogorul prea frumos, 
cu pomi plăcuţi la vedere şi parfumaţi ai Virtuţii [...]. Cât despre cele 1260 de zile, cât durează şederea 
femeii în pustiu, acestea reprezintă [...] zăbava noastră aici, pentru cunoaşterea perfectă a Tatălui şi a 
Fiului şi a Sfântului Duh, timpul ce ţine până la inaugurarea vremurilor de apoi, atunci când noi nu vom 
mai contempla doar cu raţiunea pe Cel ce este, ci mergând la El II vom contempla direct[23]"[24]. 

7: Şi război s-a făcut în cer: Mihail şi îngerii lui au pornit război cu Balaurul. Şi se războia 
Balaurul, şi îngerii lui; 

Mihail: „= Arhanghelul Mihail, comandantul oştilor cereşti (Daniel 10, 13.21; 12, 1)"[25]. 

8: şi el n-a răzbit, nici că locul lor s-a mai găsit în cer. 

„Balaurul cel mare, de culoarea focului, încornoratul cu 7 capete, cel ce târăşte (după sine) a treia parte 
din stele, cel ce pândeşte să mănânce pruncul celei din durerile naşterii, este însuşi diavolul, cel ce întinde 
curse celor de curând iluminaţi, pentru a le întina cugetul, chipul şi strălucirea adusă în sufletul lor de 
Cuvântul. Insă nu-şi ajunge ţinta, pentru că cei renăscuţi sunt răpiţi în sus către tronul lui Dumnezeu, 
adică este ridicat cugetul celor reînnoiţi sus[26], la scaunul dumnezeiesc şi la temelia adevărului; se 
deprinde să vadă şi să-şi închipuie lucrurile de acolo, încât să nu mai fie înşelat de balaur, care îl trage în 
jos; căci diavolului nu-i este permis să nimicească pe cei care tind şi privesc în sus. Stelele pe care, 
atingându-le cu vârful cozii, le trage pe pământ, sunt grupurile ereticilor. Stelele întunecoase care cad 
reprezintă într-adevăr adunarea ereticilor, pentru că aceştia vor să cunoască lucrurile cereşti, vor să creadă 
în Hristos, vor ca sufletul lor să sălăşluiască în ceruri şi să se apropie de stele căfii ai luminii, dar sunt 
zdruncinaţi şi traşi în jos de încolăcirile balaurului, pentru că s-au făcut vinovaţi faţă de dreapta credinţă. 
Ei au fost numiţi a treia parte dintre stele pentru că au greşit faţă de una din Persoanele Treimii' '[27]. 

9: Şi aruncat a fost Balaurul cel mare, şarpele cel de demult, care se cheamă diavol şi Satana, cel ce 
pe toată lumea o înşeală - aruncat a fost pe pământ; şi îngerii săi aruncaţi au fost cu el. 

Şarpele cel de demult: „acela care a dus la păcat părinţii neamului omenesc, pe Adam şi Eva (Facerea 3; 
II Corinteni 11, 3)"[28]. Toată lumea: „nu universul (kosmos), ci oamenii ca lume (ikumeni[29])''[30]. 
Şarpelui, „Sfântul Ioan nu îi pune la îndoială anterioritatea, ci îi prevesteşte înfrângerea [...]. înşelătorul 
devine astfel respingător. Puterilor şi iscusinţei lui, incontestabile ca atare, le este contestată originea. Ele 
[puterile sale - n. n.] sunt socotite rodul unui furt, devenind astfel nelegitime faţă de spirit: ştiinţa şarpelui 
va deveni ştiinţa blestemată. Iar şarpele din noi nu va mai zămisli decât vicii aducătoare nu de viaţă, ci de 
moarte"[3_jj. 

Dacă, încă de la început, şarpele a înşelat pe protopărinţi, lucrând apoi şi pierzania urmaşilor acelora, 
Hristos a adus „jertfa pentru toţi, dând templul Său spre moarte (Evrei 9, 12.24), ca să facă pe toţi 
nevinovaţi şi iertaţi de neascultarea de la început şi să Se arate totodată pe Sine mai înalt decât moartea, 
arătând trupul Său nestricăcios drept pârga învierii tuturor"[3_2]. Iar cei ce Se unesc cu Hristos dobândesc 
şi puterea Sa de a birui şarpele: „Aşa cum Acela are putere peste toate, tot aşa şi el împărăteşte peste 
patimi [...], supune pe demonii (Luca 10, 17) care meşteresc răutatea, calcă în picioare balaurul cel vechi 
şi mare ca pe o vrabie umilă' ' [331 . 

10: Şi am auzit un glas mare-n cer, zicând: „Acum s-a făcut mântuirea şi puterea şi împărăţia 
Dumnezeului nostru şi stăpânirea Hristosului Său, căci aruncat a fost pârâşul fraţilor noştri, cel ce 
ziua şi noaptea-i pâra în faţa Dumnezeului nostru. 

Pârâşul: „şatan, în ebraică, înseamnă învinuitor"\34\ „Balaurul sau şarpele, protagonistul povestirii, 
este identificat în imn cu acuzatorul creştinilor înaintea lui Dumnezeu, în curtea cerească. In acel tribunal, 
creştinii sunt eliberaţi prin mijlocirea morţii lui Iisus. Răzbunarea în tribunalul ceresc este răsturnarea 
ironică a condamnărilor impuse de tribunalele pământeşti (romane)"[35]. 

11: Şi ei l-au biruit prin sângele Mielului şi prin cuvântul mărturiei lor şi prin aceea că viaţa până 
la moarte nu şi-au iubit-o. 

„Şi-au dispreţuit viaţa până într-acolo încât au acceptat să moară (ca martori-martiri ai Mielului); vezi 
Ioan 12, 25'T361. 

12: Pentru aceasta bucuraţi-vă, ceruri, şi voi, cei ce locuiţi în ele! Vai vouă, pământule şi mare, căci 
diavolul a coborât la voi având mare mânie, fiindcă el ştie că puţină vreme are". 

Diavolul mai poate activa cât mai există timp. Aici, un cuvânt despre neschimbabilitate: 
„Neschimbabilitatea lui Dumnezeu, de care El face parte şi celor ce cresc în iubire, este 
neschimbabilitatea în plinătatea vieţii de iubire, deasupra căreia nu mai poate fi altceva. 
Neschimbabilitatea iadului este vidul total al vieţii. Cei ce sunt în această stare s-au rupt total din dialogul 
iubirii, care-i ţinea atârnaţi de eternitate. Viaţa lor nu mai este propriu zis o viaţă, existenţa lor nu mai e 
propriu zis o existenţă. Timpul coincide cu devenirea, pentru că el tinde spre deplina comuniune cu 
Dumnezeu, spre eternitate. Devenirea nu este în Dumnezeu, nici în iad. A admite o devenire în Dumnezeu 
înseamnă a nu-L mai vedea în plenitudinea vieţii şi a nu mai recunoaşte plenitudinea nici în Creator. 
Timpul nu va fi nici în cer, nici în iad. In cer nu va mai fi pentru că cei de acolo II au pe Dumnezeu ca 
plenitudine; în iad nu va mai fi, pentru că nu se mai poate tinde spre Dumnezeu. Dar aceasta [existenţa 
din iad - n. n.] nu va fi o odihnă. Pentru că vidul fără speranţă este un chin" [37] . 

Vai vouă, pământule şi mare: „înseamnă: Amar celor ce locuiesc pe pământ şi pe mare! - adică celor care 
n-au petrecerea în ceruri, ci pe pământ. Pentru că mulţi din cei ce locuiesc pe pământ îl biruiesc pe diavol 
şi-1 vor birui [...]. Dar cei ce gândesc cele pământeşti şi se învăluie în marea lumească este cu neputinţă 
să nu fie nevoiaşi şi ticăloşi şi umiliţi" [3 8] . 

13: Şi când Balaurul a văzut c-a fost aruncat pe pământ, a prigonit-o pe Femeia care născuse 
Pruncul. 

„In prelungirea şi completarea simbolului, Femeia (Fecioara Măria) e însăşi Biserica, supusă-n istorie 
duşmăniei diavolului, atât în persecuţii cât şi-n timp de pace"[39]. Cum s-a văzut, opţiunea noastră e 
pentru Biserică, referirea la Fecioara Măria trimiţând-o în plan secundar. 

14: Şi i s-au dat Femeii cele două aripi ale vulturului celui mare, ca să zboare-n pustie la locul ei, 
acolo unde, departe de faţa şarpelui, este hrănită o vreme şi vremi şi-o jumătate de vreme. 

Aripile vulturului celui mare: „Simbol ascuns[40]. E foarte probabil însă ca acest text să fi inspirat 
icoana-frescă a Maicii Domnului înaripate, din biserica mănăstirii Govora. ♦ O vreme şi vremi şi-o 
jumătate de vreme: „expresie preluată din Daniel 7, 25; 12, 7 spre a indica o perioadă limitată a 
suferinţei' Ţ4 1"| . NTEP traduce: un timp, două timpuri şi o jumătate de timp: „un timp înseamnă un an; 
două timpuri sunt doi ani; o jumătate de timp sunt şase luni. Suma acestora este trei ani şi jumătate (vezi 
ll,3;Daniel7,25)"[42]. 

Pentru acest loc, ca şi pentru altele similare, o atenţionare: „Toate calculele care, pornind de la numere 
arbitrar interpretate, fixează zilele, lunile, vremile, ca date precise, trec peste graniţa ce a pus-o Dumnezeu 
putinţei de previziune a omului[43] şi de stabilire a sensului adevărat al simbolurilor Revelaţiei, care sunt 
profeţii ce se vor lumina deplin după împlinirea lor. Dată fiind graniţa pusă de Mântuitorul, se pot face 
doar conjecturi asupra condiţiilor generale ale momentului istoric care ar putea justifica sfârşitul 
lumii"[44]. 

aripile vulturului închipuie cele două legi, Vechiul şi Noul Testament ca, zburând cu acestea în pustie, 
Biserica să se hrănească din belşug cu viaţa duhovnicească" ^! . Mai amănunţit şi, în final, cu o 
propunere complementară pentru aripi: „Acestea sunt cele o mie două sute şaizeci de zile (12, 6), 
jumătatea de săptămână (Daniel 9, 27) cât tiranul va ţine puterea şi va prigoni Biserica fugărind-o din 
cetate în cetate (Matei 23, 24). Se va ascunde în munţi şi în pustie fără să aibă cu ea decât două aripi ale 
Vulturului cel mare, adică credinţa în Iisus Hristos, Care întinzându-Şi sfintele braţe pe cruce formează 
două aripi, una în dreapta, alta în stânga. Astfel îi cheamă la Sine pe toţi cei care cred într-Insul, 
acoperindu-i aşa cum o pasăre îşi acoperă puii (Matei 23, 37V Ţ461 . 

15: Şi şarpele a aruncat după Femeie din gură-i apă ca un râu, ca s-o ia puhoiul. 

16: Şi pământul i-a venit Femeii într-ajutor; că şi-a deschis pământul gura şi a-nghiţit râul pe care 
Balaurul îl aruncase din gura sa. 

Apa aruncată de Balaur ar fi ispitele, iar uscăciunea pământului, înfrânarea[47]. 

17: Şi Balaurul s-a aprins de mânie asupra Femeii şi a pornit să facă război cu ceilalţi din seminţia 
ei, cei ce păzesc poruncile lui Dumnezeu şi au mărturia lui Iisus. 

A pornit să facă război cu ceilalţi din seminţia ei: „vezi Facerea 3, 15; descendenţii spirituali ai Evei celei 
noi"[48]. ,Mărturia lui Iisus este atât aceea pe care credincioşii o dau despre Iisus Hristos, cât şi aceea pe 
care Mântuitorul o dă în faţa Tatălui Său despre cei care Ii ţin poruncile şi Ii urmează calea (vezi Matei 
10, 32; Luca 10, 8; Apocalipsa 19, 10)"[49]. 

18: Şi a stat pe nisipul mării. 

A stat pe nisipul mării, „de unde va continua lupta, cu ajutorul celor două Fiare"[50]. „Balaurul se 
opreşte pe malul mării în aşteptarea Fiarei care va ieşi din mare (13, 1)"[5JJ. 



[l_lBBVA,p. 1763 

[2] NTEP, p. 754 

[3] BBVA, p. 1763 

[4] Sf Ipolit, Demonstraţie din Sfintele Scripturi despre Hrist şi Antihrist, 61,1 

[5] Sf. Andrei al Cezareii Capadociei, Tâlcuire la Apocalipsa, XII 

[6] Sf. Ipolit, Demonstraţie din Sfintele Scripturi despre Hrist şi Antihrist, 61,1 

[7] Sf. Grigorie Sinaitul, învăţătură cu de-amănuntul despre liniştire şi rugăciune, 4 

[8] BBVA, p. 1763 - Prin balaur roşu suntem tentaţi să vedem azi şi ceea ce a fost Uniunea Sovietică, 

imperiu ce a avut 7 conducători {capete), dacă-1 socotim şi pe Vladimir Ilici Lenin (1917 - 1924), ca 

întemeietor: Iosif Visarionovici Stalin (1924 - 1953), Nikita Hruşciov (1953 - 1964), Leonid Ilici 

Brejnev (1964 - 1982), Iuri Vladimirovici Andropov (1982 - 1983), Konstantin Cernenko (1983 - 1984), 

Mihail Sergheevici Gorbaciov (1985 - 1990) - Datele trecute între paranteze indică perioada cât a fost 

deţinută puterea, cu oarecari aproximări, întrucât trecerile de la o conducere la alta aveau permanent un 

caracter de interimat, marcat de lupte în interiorul P. C. U. S. Care ar fi fost cele 10 coarne ale U. R. S. S., 

nu ne-am gândit, dar iubitorii de speculaţii pot găsi oricând o potrivire (10 republici mai însemnate, 10 

state comuniste - numărând aşa fel încât să iasă socoteala - etc). în două dintre cazuri (Hruşciov şi 

Cernenko) nu ne e cunoscut patronimul, iar în Rusia de azi se pare că s-a şi renunţat la el. 

[9] BBVA, p. 1763 

TI 01 Sf Andrei al Cezareii Capadociei, Tâlcuire la Apocalipsa, XII 

nil BBVA, p. 1763 

[121 A se vedea: Dante Alighieri, Divina Comedie - Infernul, text bilingv cu versiune românească, note, 

comentarii, postfaţă şi repere bibliografice de Răzvan Codrescu, Editura Christiana, Bucureşti, 2006. 

fi 31 Martiriul Sfântului Pioniu, XII, 2-3 - Sfântul Pioniu a fost martirizat, împreună cu alţi creştini, la 

Smirna, în anul 250, în timpul împăratului roman Deciu (249 - 251). 

[14] BBVA, p. 1763 

[15] Răpirea nu e mutarea lor trupească în alt loc (deşi nu excludem nici aceasta, în mod excepţional), ci 

răpirea minţii la cele de sus, astfel ca ispitele lumii să devină inofensive (dar, pentru aceasta, trebuie să ne 

străduim, altfel urmează căderea!). 

[16] Sf. Andrei al Cezareii Capadociei, Tâlcuire la Apocalipsă, XII 

[17] Sf. Ipolit, Demonstraţie din Sfintele Scripturi despre Hrist şi Antihrist, 61, 1-2 

£18] BB VA, p. 1763 

[19] DS III, art. Pustiu, Deşert, p. 140 

f201 Sub al cărei chip putem vedea veacul acesta, sau timpul. 

[21] Sărbătoarea învierii urmează primei luni pline de după echinocţiul de primăvară: de aici, apropierea 

creştinilor de strălucirea lunii pline, în aşteptarea strălucirii depline de după înviere. 

[22] Metodiu de Olimp, Banchetul sau Despre castitate, VIII, 5-6.8 

f231 Cuvântul urmează cu desfacerea numărului 1260 în 1000+200+60, arătând simbolismul acestor 

numere. In Comentariul nostru, însă, acestea s-au arătat, în diferite locuri, astfel că oprim aici citatul. 

f24] Metodiu de Olimp, Banchetul sau Despre castitate, VIII, 1 1 

[25]BBVA,p. 1763 

f261 Nu, însă, în mod automat, ci doar cu participarea acelora! Mulţi, în schimb, sunt şi cei ce pier, aceştia 

devenind un fel de avortoni ai Bisericii, cărora le-ar fi fost mai bine să nu cunoască iluminarea Botezului. 

f271 Metodiu de Olimp, Banchetul sau Despre castitate, VIII, 10 

[28] NTEP, p. 754 

f291 OlKOt)p£VT| 

[30]BBVA,p. 1763 

[31] DS III, art. Şarpe, pp. 309-310 

[32] Sf. Atanasie cel Mare, Tratat despre întruparea Cuvântului, XX 

[33] Sf. Simeon Noul Teolog, Imne, XXXIII 

[34] NTEP, p. 755 

[35] ICSS IX, p. 184 

[36]BBVA,p. 1763 

D71 Dumitru Stăniloae, Teologia dogmatică ortodoxă, I, pp. 195-196 

[38] Sf. Andrei al Cezareii Capadociei, Tâlcuire la Apocalipsă, XII 

[39]BBVA,p. 1763 

[40] Mai jos, se va încerca o tâlcuire a acestor aripi. 

[4JJBBVA,p. 1763 

[42] NTEP, p. 755 

f431 Mântuitorul a declarat că singur Tatăl ştie ceasul venirii Lui (Matei 24, 36; Marcu 13, 32). Drept 

aceea, privegheaţi, că nu ştiţi ceasul în care vine Fiul omului (Matei 25, 13; Marcu 13, 33; Luca 12, 40). 

In pofida acestor avertismente, sunt numeroşi cei care iscodesc cele oprite, căutând să stabilească termene 

exacte. Şi azi, o scriere senzaţionalistă, prevăzând dezastre, date şi locuri, are o audienţă mult mai mare 

decât una ce îndeamnă la priveghere şi la nevoirea pentru dobândirea mântuirii. (Cei care s-au gândit la 

anumite scrieri în circulaţie, vizate aici, s-au gândit bine...). 

T441 Dumitru Stăniloae, Teologia dogmatică ortodoxă, III, pp. 377-378 

[45] Sf. Andrei al Cezareii Capadociei, Tâlcuire la Apocalipsă, XII 

T461 Sf. Ipolit, Demonstraţie din Sfintele Scripturi despre Hrist şi Antihrist, 61,3 

[47] Cf Sf. Andrei al Cezareii Capadociei, Tâlcuire la Apocalipsă, XII 

[48]BBVA,p. 1763 

[49] NTEP, p. 755 

[50]BBVA,p. 1764 

[51] NTEP, p. 755 



CAPITOLUL 13 -Al doilea semn: Fiara mării. Al treilea: Fiara pământului. 

1 : Şi-am văzut ridicându-se din mare o Fiară având zece coarne şi şapte capete; şi pe coarnele ei, 
zece steme; şi pe capetele ei, nume blasfemiatoare. 

Fiara „reuneşte caracteristicile celor patru Fiare din Daniel 7, 2-8. Identificată cu imperiul roman, 
prototipul oricărei puteri politice organizate care, sub comanda obscură a Balaurului, I se opune Mielului 
şi seamănă confuzia printre oameni"£l]. „Asocierea fiarei din Apocalipsă cu marea o caracterizează ca un 
simbol mitic al haosului şi al rebeliunii. In mituri, elementul marin este echivalent cu abisul (11, 7)"[2J. 
Cele zece coarne sunt „cei zece regi din 17, 9"[3], iar în cele şapte capete au fost văzute cele şapte coline 
ale Romei. Nume blasfemiatoare: „literal: nume de blasfemie. Atributele şi titlurile divine pe care şi le 
reclamau împăraţii romani (zeu, dumnezeu, august, fiu al zeilor, salvator, domn etc), tot atâtea blasfemii 
la adresa unicului şi adevăratului Dumnezeu"[4]. Dacă numărul 7 arată perfecţiunea, „şapte este [...] şi 
[numărul] Satanei, care încearcă să-L imite pe Dumnezeu, să-L maimuţărească de cele mai multe ori. 
Astfel, Fiara din Apocalipsă are şapte capete. Dar vizionarul din Patmos le rezervă puterilor răului 
jumătatea lui şapte, trei şi jumătate, arătând astfel că uneltirile Răului sunt sortite eşecului (12, 6): 
balaurul nu o poate ameninţa pe Femeie (care întruchipează - între altele - poporul lui Dumnezeu) decât 

mie două sute şaizeci de zile, adică trei ani şi jumătate"[5J. 

,fiara care iese din mare este considerată de aproape toţi tâlcuitorii ca fiind Antihristul care iese din 
marea vieţii, adică din mijlocul rasei umane care este agitată precum marea. De aici este clar că 
Antihristul nu va fi un anumit duh sau demon, ci o progenitură odioasă a rasei umane; nu va fi un diavol 
întrupat, cum au crezut unii, ci un om"[6]. 

2: Şi Fiara pe care am văzut-o era asemenea leopardului, picioarele ei erau ca ale ursului, iar gura 
ei ca o gură de leu. Şi Balaurul i-a dat Fiarei puterea lui şi tronul său şi stăpânire mare. 

Tronul său: „tronul celui ce este stăpănitorul lumii acesteia (Ioan 14, 30) = învestitura satanică"[7]. 

„In persoana Antihristului sunt adunate însuşirile şi calităţile [celor] mai sălbatice dintre fiare"[8]. „Prin 
cele ce se vor întâmpla în vremea Antihristului se vădeşte că [diavolul], deşi apostat şi tâlhar, se vrea 
slăvit ca Dumnezeu şi, deşi slugă, se vrea proclamat rege. într-adevăr, acela [Antihristul], purtând în sine 
toată puterea diavolului, va veni nu ca un rege drept, nici ca unul legitim, adică supus lui Dumnezeu, ci ca 
un necredincios fără de lege, ca un apostat nedrept şi ucigaş, ca un tâlhar recapitulând în sine toată 
apostazia diavolului: va dărâma idolii spre a-i convinge pe ceilalţi că el este Dumnezeu, dar se va pune pe 
sine însuşi singur idol, absorbind, [ca să spunem aşa], rătăcirea tuturor celorlalţi idoli. Aşa încât cei ce-1 
slăvesc pe diavol prin multe lucruri scârbavnice îi vor sluji atunci printr-un singur idol"[9]. 

3: Şi unul din capetele Fiarei era înjunghiat ca de moarte, dar rana ei cea de moarte a fost 
vindecată; şi tot pământul s-a minunat ţinându-se după Fiară. 

E vorba aici despre „oamenii atraşi şi înşelaţi de ceea ce pare o minune" [10]. „Chiar dacă nu se foloseşte 
termenul, adversarul eshatologic este reprezentat ca un antihrist ul^ . 

„Vindecarea rănii fiarei zicem să fie [...] îndreptarea de către Antihrist, pentru puţină vreme, a stăpânirii 
lui Satan, stricate prin crucea Domnului; sau învierea amăgitoare a vreunuia ce va muri dintre ai lui 
Antihrist"[121. 

4: Şi i s-au închinat Balaurului, pentru că el i-a dat Fiarei stăpânirea; apoi i s-au închinat Fiarei, 
zicând: „Cine-i asemenea Fiarei şi cine poate să se războiască împotrivă-i?..." 

„Lozincă de massă, parodiind laudele adresate lui Dumnezeu (vezi Ieşirea 15, 11; Psalmi 88, 7; 112, 
5Y7131. 

5: Şi i s-a dat ei gură să grăiască vorbe mari şi blasfemii; şi putere i s-a dat să lucreze timp de 
patruzeci şi două de luni. 

1 s-a dat: „forma reflexiv -pasivă a verbului indică faptul că, chiar în condiţii apocaliptice, totul se face cu 
ştirea şi permisiunea lui Dumnezeu, Care-Şi menţine suveranitatea" [ 1 4] . Patruzeci şi două de luni sunt 3 
ani şi jumătate; textul se leagă de 11,2. 

în vechime, unii au văzut vestită aici persecuţia lui Valerian (253 - 259), care ar fi durat trei ani şi 
jumătate£15]. Oricum, „stăpânirea lui [Antihrist] nu va dura mult timp, fiindcă altfel, potrivit cuvintelor 
Mântuitorului, nici un trup n-ar mai scăpa (Matei 24, 22)"£16]. 

6: Şi gura şi-a deschis-o spre blasfemii împotriva lui Dumnezeu, să-I blasfemieze numele şi locuinţa, 
pe cei ce locuiesc în cer. 

7: Şi i s-a dat să facă război asupra sfinţilor şi să-i biruie; şi i s-a dat ei stăpânire peste toată 
seminţia şi poporul şi limba şi neamul. 

8: Şi i se vor închina ei toţi cei ce locuiesc pe pământ, ale căror nume nu sunt de la-ntemeierea lumii 
scrise-n cartea vieţii Mielului înjunghiat. 

Sunt indicaţi aici „cei slabi şi laşi, în opoziţie cu cei tari şi curajoşi, prevăzuţi în planul lui Dumnezeu. De 
la-ntemeierea lumii: vezi Matei 25, 34. In redactarea, mai mult textuală, a Bibliei lui Şerban: ...cărora 
nu-s scrise numele în cartea vieţii, a Mielului celui jungheat, de la izvodirea lumii. Desigur, în ambele 
redactări, nu poate fi vorba de predestinare, ci de preştiinţa lui Dumnezeu" [1 71 . 

9: Dacă are cineva urechi, să audă!: 

10: Cine duce-n robie, în robie e dus; cine ucide cu sabia, de sabie trebuie ucis. Aici e răbdarea şi 
credinţa sfinţilor. 

Răbdarea şi credinţa sfinţilor: „răbdarea-ntru credinţă: aceea că, până la urmă, dreptatea lui Dumnezeu îi 
va răzbuna pe cei drepţi" [181. 

1 1 : Şi-am văzut o altă Fiară, ridicându-se din pământ; şi avea două coarne, asemenea unui miel, 
dar grăia ca un balaur. 

O altă Fiară: „adversar în plan religios, intelectual şi moral, cu înfăţişare mai potolită, dar cu o mare 
capacitate mimetică (coarne asemenea unui miel): religiile şi filosofiile sincretiste, ereziile şi sectele de 
toată mâna, ideologiile care-şi revendică asemănări sau înrudiri cu creştinismul, toate însă fiind în slujba 
primei Fiare (iar aceasta, la rându-i, în aceea a Balaurului)"£19]. 

„Unii înţeleg că fiara aceasta este Antihristul. Altora li se pare că e Satana şi socotesc că cele două corne 
ale lui ar fi ale lui Antihrist şi ale unui proroc mincinos. Iar noi socotim (după Irineu al Lyonului) că, într- 
adevăr, fiara aceasta de acum va fi un prooroc mincinos, care va ieşi din pământ, adică din viaţa cea 
pământească şi care se târăşte pe pământ. Se zice că va avea două coarne asemenea cu ale mielului pentru 
că, sub piele de oaie, va tăinui sălbăticie de lup ascunsă şi mohorâre. Căci la început va arăta un chip de 
creştinătate "[20]. „Numeşte Fiara ieşind din pământ viitoarea împărăţie a Antihristului. Cele două coarne 
sunt Antihristul şi profetul mincinos, tovarăşul său. Când spune: cele două coarne ca nişte coarne de miel 
înseamnă [că Antihristul] vrea să fie asemenea Fiului lui Dumnezeu, arătându-se pe sine însuşi drept 
împărat. Cuvintele scotea sunete ca un balaur arată că [Antihristul] e un înşelător, departe de 
adevăr'7211. 

12: Şi toată puterea primei Fiare o face în faţa acesteia. Şi face ca pământul şi locuitorii de pe el să 
se-nchine Fiarei celei dintâi, a cărei rană de moarte fusese vindecată. 

în faţa acesteia: „potrivit gândirii ebraice, expresia: a face ceva în ochii sau în faţa cuiva - înseamnă a se 
afla în slujba lui, a face ceva în folosul, în favoarea cuiva. Misiunea acestei a doua fiare este răspândirea 
şi instaurarea cultului religios al Fiarei dintâi. Puterea ei nu este politică, ci spirituală. In lumea păgână 
din timpul lui Ioan, această putere se poate aplica la cultul divin care se celebra în cinstea împăratului 
roman de către religia oficială, de stat" [22] . 

Versetul „arată faptul că [Fiara] va porunci şi va rândui totul după legea lui Augustus, părintele împărăţiei 
romanilor[23]. Ea va stăpâni pretutindeni, umplându-se pe sine însăşi de slavă. Aceasta e a patra Fiară, 
care a fost rănită la cap şi s-a vindecat, adică, mai întâi capul i-a fost doborât şi batjocorit [...], dar pe 
urmă, ea [Fiara], din cale-afară de şireată, va face să apară un cap ca şi vindecat, nou-nouţ"[24J. 

13: Şi face semne mari, pân-la a face ca foc să se coboare din cer pe pământ înaintea oamenilor; 

„Acel înainte-mergător al potrivnicului lui Hristos, Antihrist, le va face pe toate prin farmece şi năluciri, 
spre amăgirea oamenilor, ca să li se pară că Antihrist este Dumnezeu" [25 ] . La scară redusă, putem 
recunoaşte aici ierarhi care se pun la dispoziţia unor personaje politice străine de duhul creştin, spre a le 
conferi acelora credibilitate (desigur, nu în mod dezinteresat). 

14: şi prin semnele ce i s-a dat să facă-n faţa Fiarei îi amăgeşte pe cei ce locuiesc pe pământ, 
spunându-le celor ce locuiesc pe pământ să-i facă chip Fiarei care poartă rană de sabie şi a rămas 
în viată. 

Să-i facă chip: „= portret; efigie; bust; statuie" [26] . 

„Sporind fărădelegea, se vor urî unii pe alţii şi se vor prigoni şi se vor vinde şi atunci se va arăta 
înşelătorul lumii, ca fiu al lui Dumnezeu, şi va face semne şi minuni; şi pământul va fi dat în mâinile lui şi 
va face lucruri nelegiuite, care nu s-au făcut niciodată din veac. Atunci va merge făptura oamenilor în 
focul cercării şi se vor sminti mulţi şi vor pieri, iar cei care vor stărui în credinţa lor vor fi mântuiţi de 
însuşi Cel ce a fost supus blestemului (Galateni 3, 13V T271 . „Şi-i amăgeşte pe cei ce locuiesc pe pământ: 
îi va înşela pe cei cărora le place viaţa pururea pământească, căci pe cei cu viaţă în cer nu-i amăgeşte 
mintea"[281. 

15: Şi i s-a dat ei să-i dea chipului Fiarei un duh, pentru ca chipul Fiarei să şi grăiască şi să facă-n 
aşa fel ca toţi cei ce nu se vor închina chipului Fiarei să fie ucişi. 

Să-i dea chipului Fiarei un duh: „o suflare; aparenţa unei fiinţe însufleţite" [29]. „In timpul domniei 
împăratului Traian (98-117 d. Hr.), celor care fuseseră acuzaţi că sunt creştini şi negau lucrul acesta, li se 
cerea să-i invoce pe zei, să adore statuia lui Traian şi să-L blesteme pe Iisus Hristos [30]. Aceste ordine 
aveau rostul de-a verifica dacă respectivele persoane erau sau nu creştini. Probabil că aceste încercări au 
fost folosite şi cu ceva timp înainte"[3JJ. 

16: Şi pe toţi, pe cei mici şi pe cei mari, şi pe cei bogaţi şi pe cei săraci, şi pe cei liberi şi pe robi îi 
face să-şi pună semn pe mâna lor cea dreaptă sau pe frunte, 

„Versetul oglindeşte o astfel de situaţie, exagerând-o, şi demonstrează în ce măsură un astfel de cult al 
împăratului i se părea ofensiv lui Ioan"[32]. In zilele noastre (probabil că şi în trecut), versetul e luat 
deseori ad litteram, ceea ce socotim a fi exagerat, însă nu întrutotul. Desigur, nu ne gândim neapărat la un 
semn văzut, dar în mod obligatoriu la unul asumat. 

In toate, Antihrist caută să-L imite pe Hristos: „A dat Domnul pecete celor ce cred într-Insul (7, 3); şi 
celălalt va face aşijderea. Cu chip de om a venit Domnul (Filipeni 2, 7); şi celălalt va veni cu chip de 
om'7331. 

17: încât nimeni să nu poată cumpăra sau vinde, fără numai cel ce are semnul: numele Fiarei sau 
numărul numelui Fiarei. 

Să nu poată cumpăra sau vinde: oamenii vor fi constrânşi (şi) economic să se împotrivească lui Hristos şi 
să se închine Fiarei. „Semnul e probabil o aluzie la monedele care purtau efigia, numele şi însemnele 
împăratului"[34]. In timp, semn poate deveni orice efigie similară, aparţinând puterii secularizate. 
Numărul numelui Fiarei: „Evreii şi Grecii din antichitate obişnuiau uneori să convertească fiecare literă 

sau consoană a unui nume propriu în valoarea ei numerică din alfabetul respectiv şi să facă un total; nume 
încifrat"[351. 

Slujitorul lui Antihrist „se va nevoi să pună peste toţi numele cel pierzător al potrivnicului şi înşelătorului: 
pe mâna lor cea dreaptă, ca să taie lucrarea celor drepte şi bune; iar pe frunte, pentru a-i învăţa pe cei 
amăgiţi să fie îndrăzneţi întru înşelăciune şi întru întunecare. Dar numele [Antihristului] nu va fi primit de 
cei însemnaţi pe faţă cu lumina cea dumnezeiască. Şi numele fiarei se va vesti peste tot celor ce vor 
cumpăra şi celor ce vor vinde, încât cei ce nu-1 vor primi vor suferi moarte cumplită[36], din lipsa celor 
trebuincioase"[37]. „întrucât [Fiara] e vicleană şi pornită împotriva robilor lui Dumnezeu şi întrucât 
doreşte să-i oropsească şi să-i alunge pe aceştia din lume pe motiv că nu-i aduc slava cuvenită, porunceşte 
să se înalţe jertfelnice pretutindeni, în aşa fel încât nimeni dintre sfinţi să nu poată cumpăra sau vinde, 
dacă mai întâi n-a jertfit. Acesta e semnul de pe mâna lor dreaptă. Cuvintele de pe frunte arată obligaţia 
ca toţi să poarte pe cap o cunună de foc[38], o cunună a morţii, nu a vieţii"[39]. 

18: Aici e-nţelepciunea! Cine are pricepere, să socotească numărul Fiarei; că e număr de om. Şi 
numărul ei este şase sute şaizeci şi şase. 

666: „pe seama acestui număr s-au făcut numeroase speculaţii, fiecare în funcţie de alfabetul şi maniera în 
care se operează calculul. Cea mai probabilă rămâne aceea care, în valorile numerice ale alfabetului 
ebraic, îl indică pe Caesar Neron, împăratul Romei, primul mare persecutor al creştinilor: QSR[40] =100 
+ 60 + 200; NRON[41] = 50 + 200 + 6 + 50; totalul: 666. Semnificaţia poate fi însă şi de ordin mai 
general: [numărul] 7 (simbolul perfecţiunii) minus 1 = simbolul imperfecţiunii [42] , repetat de trei ori în 
666 [maximum de imperfecţiune - n. n.]; acest număr îl poate desemna pe omul total imperfect, pe cel ce 
întruchipează tot ce este mai rău. In cazul lui Nero (sau Neron), el poate fi persoana istorică reală, dar şi 
arhetipul celor ca el de-a lungul istoriei"[43]. „In Apocalipsă, [numărul] şase ar avea o semnificaţie clar 
peiorativă; şase ar fi numărul păcatului. Şase este şi [numărul] lui Nero, al şaselea împărat roman. [...] 
[Iar numărul 666] reprezintă suma valorilor numerice atribuite unor litere. El îl desemnează pe Cezarul 
Nero (dacă socotim după literele ebraice) sau pe Cezarul-zeu (după cele greceşti); putem universaliza 
această denumire, căci istoria continuă după moartea personajului istoric Nero, apărând alţi şi alţi Neroni, 
şi putem privi numărul Fiarei drept un simbol al puterii sau al statului divinizat" [44]. 

Despre aceeaşi problemă, dar cu accente diferite: „atât vechii Iudei, cât şi Grecii, întrebuinţau pentru 
scrierea [numerelor] literele alfabetului. Astfel, un nume propriu putea fi exprimat prin suma pe care o 
reprezintă literele numelui său luate ca [numere]. Dar o sumă a literelor luate ca [numere] poate varia, 
după semnele care se adaugă literelor pentru a arăta sutele sau miile. De aceea, identificarea unui nume cu 
ajutorul [numerelor] care îl reprezintă este de cele mai multe ori nesigură. In afară de acestea, deosebirile 
între exprimarea [numelor] ebraice şi a celor greceşti aduc alte dificultăţi" [45]. In concluzie, cel mai 
prudent este să vedem în 666 maximum de imperfecţiune, fiind riscant a-1 aplica unui nume sau altuia, 
potrivirea putând fi forţată. 

„în cea de a cincea carte a sa împotriva ereziilor [V, XXX, 3], atunci când vorbeşte despre aşa numita 
taină a numărului lui Antihrist în legătură cu Ioan, Irineu [46] spune următoarele lucruri despre Ioan: 
«Dacă în vremile de azi ar trebui să fie făcut cunoscut numele lui Antihrist, el ar trebui spus de cel care a 
văzut şi Apocalipsă, căci el a văzut-o nu prea demult, ci foarte aproape de vremile noastre, şi anume pe la 
sfârşitul domniei lui Domiţian»"[47]. Mai departe, Eusebiu citează din acelaşi autor, în aceeaşi problemă: 
„Iată cum se exprimă el în cea de a cincea cartea a sa [Irineu, împotriva ereziilor, V, XXI, 1] despre 
Apocalipsă lui Ioan şi despre înţelesul numelui lui antihrist: «Aşa se prezintă lucrurile şi numărul acesta îl 
întâlnim în toate manuscrisele vechi. Faptul acesta îl mărturisesc cei care au văzut pe Ioan cu ochii 
lor[48], iar în afară de aceasta ne spune şi raţiunea că numărul fiarei e format după felul în care grecii 
numără literele numelui». Iar ceva mai încolo [împotriva ereziilor, V, XXI, 3] zice despre acelaşi nume: 
«Nu greşim dacă afirmăm ceva cu siguranţă despre numele lui antihrist, căci dacă ar fi trebuit să 
localizăm hotărât numele lui în împrejurările de astăzi, atunci ar fi spus-o şi cu gura cel ce a văzut el 
însuşi descoperirea, căci nu-i prea de mult de când a fost văzută această descoperire, ci foarte aproape de 
zilele noastre, şi anume spre sfârşitul Domniei lui Domiţian»" [49] . „Ştiinţa cea dovedită a acestui număr, 
precum şi a tot ceea ce s-a scris despre el, o va descoperi vremea şi nevoinţa celor înţelepţi şi treji. Căci, 

dacă ar fi fost nevoie cu adevărat ca noi să cunoaştem acest nume, Ioan, cel ce 1-a văzut, ni l-ar fi 
descoperit, însă darul lui Dumnezeu n-a voit să se scrie în cartea dumnezeiască numele lui cel 
pierzător"[50]. Sfântul Ioan „ne arată de pe acum numărul numelui, ca noi să ne ferim de cel ce va să 
vină, recunoscându-1. Numele însă i 1-a trecut sub tăcere, fiindcă nu e vrednic să fie rostit de Duhul Sfânt. 
Căci dacă ar fi fost rostit de Duhul Sfânt, poate că ar rămâne [pe pământ] multă vreme. Acum însă, pentru 
că a fost şi nu este şi se ridică din adânc şi merge spre pieire (17, 8) ca şi cum nici n-ar fi, nici numele nu 
i-a fost rostit. Căci nu se poate rosti numele a ceva ce nu este"[51]. „Despre acest nume, aşa cum ne-a 
povăţuit şi învăţat fericitul Ioan, nu trebuie să aflăm prea multe amănunte. Atunci când [Antihristul] se va 
arăta, împrejurările ne vor dezvălui, de la sine, şi numele căutat"[52]. 

Ca şi pecetea, acest număr s-ar putea ca, de la o epocă la alta, să se refere la alte realităţi, urmând ca cei 
ce au discernământ să cântărească permanent asupra celor ce trebuie ocolite. 



[l]BBVA,p. 1764 
[2] ICSS IX, pp. 184-185 
[3]BBVA,p. 1764 
[4]BBVA,p. 1764 
[5] DS III, art. Şapte, pp. 291-292 

[6] Averchie Tauşev, Apocalipsa Sfântului Ioan [un comentariu ortodox], XIII 
J7]BBVA,p. 1764 

[8] Averchie Tauşev, Apocalipsa Sfântului Ioan [un comentariu ortodox], XIII 

[9] Sf Irineu al Lyonului, împotriva ereziilor, V, 25, 1 - Citatele din Sf Irineu şi din Sf Ipolit sunt 
extrase din lucrarea: Cristian Bădiliţă, Manual de anticristologie [Studii, dosar biblic, traduceri şi 
comentarii], Editura Polirom, Iaşi, 2002. împotriva ereziilor încă nu a apărut într-o traducere integrală în 
limba română; din câte ştim, aceasta se va petrece în cursul anului 2008, în cadrul Colecţiei „Cum 
Patribus", apărută la Editura învierea din Timişoara. Lucrarea Sfântului Irineu a fost scrisă în greacă, 
purtând numele întreg: Combaterea şi distrugerea ştiinţei cu nume mincinos (E^Ey/oţ Kai avaxpo7TT| TT|ţ 
\|/£t)5o>vt)not) yvwoEOt;). Păstrată integral doar în limba latină, scrierea e cunoscută sub denumirea 
prescurtată de Adversus haereses. Cristian Bădiliţă optează pentru denumirea Contra haereses. 
10]BBVA,p. 1764 



li] ICSS IX, p. 185 



12] Sf. Andrei al Cezareii Capadociei, Tâlcuire la Apocalipsa, XIII 



l_3]BBVA,p. 1764 



l_4]BBVA,p. 1764 



15] Cf Eusebiu de Cezareea, Istoria bisericească, VII, 10, 2 



16] Averchie Tauşev, Apocalipsa Sfântului Ioan [un comentariu ortodox], XIII 



i7]BBVA,p. 1764 



!8]BBVA,p. 1764 



i9]BBVA,p. 1764 



20] Sf. Andrei al Cezareii Capadociei, Tâlcuire la Apocalipsa, XIII 



21] Sf. Ipolit, Demonstraţie din Sfintele Scripturi despre Hrist şi Antihrist, 49, 1 



22] NTEP, p. 756 



23] Augustus va fi fost în epocă etalon al silniciei. Azi, desigur, nu vom căuta modele atât de îndepărtate, 



chiar dacă Istoria, în liniile ei generale, se repetă. 
24] Sf. Ipolit, Demonstraţie din Sfintele Scripturi despre Hrist şi Antihrist, 49, 



25] Sf. Andrei al Cezareii Capadociei, Tâlcuire la Apocalipsa, XIII 



26]BBVA,p. 1764 



27] învăţătură a celor 12 Apostoli {Didahia), XVI, 4-5 



28] Sf. Andrei al Cezareii Capadociei, Tâlcuire la Apocalipsa, XIII 



29]BBVA,p. 1764 



30] Fără a fi admiratori ai lui Traian, facem menţiunea că, faţă de persecutorii dinaintea sa, Traian a 



decis să nu se ia în considerare denunţurile anonime împotriva creştinilor şi, mai mult, dacă denunţurile 
(evident, asumate) se dovedeau a fi neîntemeiate, denunţătorului să i se aplice pedeapsa prevăzută 
acuzatului, în cazul că acela ar fi fost creştin. Aceste hotărâri desigur că au limitat drastic delaţiunile. 

65 



[31] ICSS IX, p. 187 

[32] ICSS IX, p. 187 

[33] Sf. Ipolit, Demonstraţie din Sfintele Scripturi despre Hrist şi Antihrist, 6, 2 

[34] ICSS IX, p. 187 

[35]BBVA,p. 1764 

[36] Sau, oricum, mari lipsuri. 

[37] Sf. Andrei al Cezareii Capadociei, Tălcuire la Apocalipsă, XIII 

f381 Aceasta nefiind, în mod obligatoriu, una văzută. 

[39] Sf. Ipolit, Demonstraţie din Sfintele Scripturi despre Hrist şi Antihrist, 49, 4 

f401 103 

mu™ 

f421 Numărul 6 e (şi) simbol al imperfecţiunii, ca un minus, o lipsă a perfecţiunii (reprezentată de 

numărul 7). In alte contexte, însă, numărul 6 poate fi unul benefic, ca sumă şi produs a numerelor perfecte 

1,2 şi 3. 

[43]BBVA,p. 1765 

[44JDSIII, art. Şase,p. 313 

[45] NTEP, p. 757 

f461 Sfântul Irineu a fost ucenic al Sfântului Policarp al Smirnei, care 1-a cunoscut pe Sfântul Apostol 

Ioan, astfel că mărturiile Sfântului Irineu în privinţa autorului Apocalipsei sunt deosebit de preţioase. 

Conform unei tradiţii tardive, Irineu ar fi murit ca martir pe la anul 202. Naşterea sa e aproximată într-un 

interval destul de larg, între 1 15 - 140. 

[47] Eusebiu de Cezareea, Istoria bisericească, III, 18, 2-3 

[48] Credem că referirea e, în primul rând, la Sfântul Policarp al Smirnei. 

f491 Eusebiu de Cezareea, Istoria bisericească, V, 8, 5-6 

[50] Sf. Andrei al Cezareii Capadociei, Tălcuire la Apocalipsă, XIII 

[51] Sf. Irineu al Lyonului, împotriva ereziilor; V, 30, 4 

[52] Sf. Ipolit, Demonstraţie din Sfintele Scripturi despre Hrist şi Antihrist, 50, 1 



CAPITOLUL 14 - Al patrulea semn: Mielul şi feciorelnicii. Al cincilea: cei trei îngeri. Al şaselea: un 
Fiu al Omului. Secerişul. 

1 : Şi m-am uitat; şi iată, Mielul stătea pe muntele Sionului; şi cu El, o sută patruzeci şi patru de mii 
care aveau numele Lui şi numele Tatălui Său scris pe frunţile lor. 

„Mielul serveşte ca o contrafigură a fiarei şi muntele Sion se contrapune mării (13, 1). Care aveau 
înscrise pe frunţile lor numele Lui şi numele Tatălui Său: adnotarea [...] pune în contrast pe [următorii] 
Mielului cu cei ai fiarei [...]. Un anume număr de detalii ne fac să înţelegem că [numărul] de 144.000 se 
referă la un grup special de credincioşi şi nu vrea doar să facă aluzie la toţi credincioşii. Ei nu se limitează 
la o urmare uşoară a Mielului, ci-L urmează oriunde merge El (adică până la moarte - v. 4b) Nu erau 
simpli răscumpăraţi, ca toţi creştinii, ci sunt răscumpăraţi, ca pârgă, din toată omenitatea'Ţl]. 

„Frunţile acestora se vor pecetlui cu lumina feţei lui Dumnezeu, pentru care se vor arăta groaznici şi 
înfricoşaţi îngerilor celor pierzători"[2]. 

2: Şi-am auzit un glas din cer ca un vuiet de ape multe şi ca bubuitul unui tunet puternic; iar glasul 
pe care l-am auzit era ca al ţiteraşilor ţiterindu-şi ţiterele. 

Ca al ţiteraşilor ţiterindu-şi ţiterele: „traducere oarecum forţată, dar foarte literală şi numai pentru a reda 
jocul de cuvinte al originalului[3], care sugerează că muzica era aceea a unor voci acompaniate de ţitere 
(instrument întâlnit şi la 5, 8)"[4]. Intre alte semnificaţii, ţitera „mai este, de asemenea, prin însăşi 
structura sa, un simbol al universului; coardele sale corespund nivelurilor lumii, cutia sa, închisă într-o 
parte şi deschisă în alta, precum carapacea ţestoasei, reprezintă o legătură între pământ şi cer, ca şi zborul 
păsării sau răpirea muzicii. Ţitera simbolizează cântul universului"[5]. 

3: Şi cântare nouă cântau înaintea tronului şi înaintea celor patru Fiinţe şi a Bătrânilor; şi nimeni 
nu putea să înveţe cântarea decât cei o sută patruzeci şi patru de mii care fuseseră răscumpăraţi de 
pe pământ. 

4: Aceştia sunt cei ce nu s-au întinat cu femei; că sunt feciorelnici. Aceştia sunt cei ce-I urmează 
Mielului oriunde Se va duce. Aceştia au fost răscumpăraţi dintre neamuri, pârgă lui Dumnezeu şi 
Mielului. 

Sunt feciorelnici, „în contrast cu cei dedaţi desfrâului păgân"[6]. ,fărgă: e în esenţă un termen tehnic al 
liturghiei sacrificiale (Ieşirea 23, 19; Deuteronom 12, 6). Această semnificaţie simbolică sugerează o 
legătură cu sufletele care se odihnesc sub altar (6, 9) şi cu cele ale celor care au fost decapitaţi pentru 
mărturia adusă lui Iisus (20, 4). Aceasta ne face să credem că cei 144.000 sunt un grup ideal, 
reprezentanţii tuturor celor care şi-au pierdut viaţa din cauza credinţei şi care vor fi recompensaţi luând 
parte la prima înviere (20, 4-6). Teza după care expresia pârgă vrea să facă aluzie la prima înviere e 
susţinută de folosirea asemănătoare a acestui termen de către Pavel (I Corinteni 15, 20-23). Aceştia sunt 
cei ce nu s-au întinat cu femei; că sunt feciorelnici: probabil că această caracterizare a unui grup ideal 
oglindeşte, şi în acelaşi timp întăreşte, tendinţele practicilor abstinenţei"[7]. 

într-un comentariu, accentul e pus pe fecioria celor 144.000: „Remarcăm [...] cinstea înaltă la care este 
ţinută fecioria de către Dumnezeu. [...] (Evanghelistul) spune clar că numărul celor feciorelnici este 
limitat la o sută patruzeci şi patru de mii[8], pe când numărul celorlalţi sfinţi este nelimitat (cf. 7, 9)"[9]. 

5: Şi-n gura lor nu s-a aflat minciună, fiindcă sunt fără prihană. 

„Aceste cuvinte [vv. 1-5] se referă la cei care au crezut în Hristos şi care fac parte din seminţii, chiar dacă 
după trup nu s-ar părea că ar urca până la patriarhi [...]. Aşadar, fiii tuturor seminţiilor lui Israel care au 
fost pecetluiţi cu pecetea pe frunte sunt în număr de o sută patruzeci şi patru de mii. Prin urmare, Ioan 
spune că aceşti o sută patruzeci şi patru de mii poartă încă pe frunte pecetea cu numele Mielului şi cu 
numele Tatălui Lui pentru că sunt feciorelnici şi nu s-au spurcat cu femei. Această pecete pusă pe frunte 
ar putea fi oare altceva decât numele Mielului şi acela al Tatălui Lui [...]? Dar dacă [...]fiii neamurilor 
sunt unii şi aceiaşi cu fecioarele şi dacă cei care au crezut sunt puţini printre fiii lui Israel după trup (I 
Corinteni 10, 18), încât ai crede că nu se pot ridica la numărul de o sută patruzeci şi patru de mii, atunci e 
limpede că cei care umplu acest număr mare sunt cei dintre păgâni veniţi la Hristos şi care nu s-au întinat 
cu femei. De aceea, n-am fi departe de adevăr dacă am spune că cei feciorelnici din fiecare seminţie sunt 
pârgă (adusă lui Dumnezeu)" !" 101 . 

6: Şi-am văzut un alt înger care zbura în înaltul cerului, având o Evanghelie veşnică s-o 
binevestească celor ce locuiesc pe pământ şi la tot neamul şi seminţia şi limba şi poporul. 

Evanghelie veşnică: „după cum Legea lui Moise cuprinde umbra bunurilor viitoare, descoperite de legea 
Duhului şi promulgată potrivit adevărului, tot aşa şi Evanghelia, de care se crede că poate fi înţeleasă 
până şi de primii veniţi, ne propovăduieşte umbra tainelor lui Hristos. Celor cărora le sunt lămurite toate 
câte se referă la Fiul lui Dumnezeu, Evanghelia veşnică (după cum o numeşte Ioan, dar care, propriu-zis, 
tot aşa de bine s-ar putea numi Evanghelia duhovnicească) înfăţişează limpede şi tainele descoperite de 
cuvintele şi realităţile pe care ni le sugerează lucrările Sale"£ll]. Aşadar, se vorbeşte despre o singură 
Evanghelie, receptată însă diferit în funcţie de sporul duhovnicesc al credincioşilor (dar, ne îngăduim s-o 
spunem, şi în funcţie de capacitatea intelectuală, chiar dacă, în plan eshatologic, aceasta nu aduce un spor 
de fericire, cum nu aduce nici în planul mundan). La a doua Sa venire, Hristos „va muta pe toţi sfinţii 
într-un chip vrednic, din Evanghelia temporală, la Evanghelia veşnică" [1 2] . 

7: Şi striga cu glas puternic: „Temeţi-vă de Dumnezeu şi daţi-I slavă, că ceasul judecăţii Sale a 
venit; şi închinaţi-vă Celui ce a făcut cerul şi pământul şi marea şi izvoarele apelor!" 

„La sfârşitul veacurilor, un înger zburând în cer cu Evanghelia va vesti toate neamurile că Tatăl, Care-i 
bun, nu părăseşte cu totul pe cei căzuţi şi care s-au întors de la faţa Lui"£13]. 

„Sunând: prin mijlocul [înaltul] cerului arată că îngerul ce s-a arătat era ceresc, fiind trimis de sus ca, 
prin mijlocirea sa, să-i înalţe pe oameni de pe pământ şi astfel să împreune trupul Bisericii cu Hristos, 
Capul nostru. Iar Evanghelia cea veşnică era cea gătită şi însemnată din veac de la Dumnezeu"£l_4]. 

8: Şi un alt înger, al doilea, a urmat, zicând: „A căzut, a căzut Babilonul cel mare, cel ce din vinul 
pătimaşei sale desfrânări a adăpat toate neamurile!" 

Babilonul: „simbol al Romei păgâne (vezi I Petru 5, 13). ♦ Din vinul pătimaşei sale desfrânări: literal: 
din vinul patimei desfrânării sale" [l5\ . „Babilonul a rămas în tradiţia biblică un simbol al cetăţii fără 
Dumnezeu, dedată idolatriei şi desfrâului. Este capitala Fiarei dintâi, Roma (17, 1 ş. u.). Osândirea 
naţiunilor care i-au urmat păcatul este înfăţişată ca o cupă din care acestea beau mânia lui 
Dumnezeu" !" 161 . 

,J3abilonul se tâlcuieşte amestecarea lumii acesteia şi tulburarea vieţii, despre care spune aici că peste 
puţin se va termina. [...] Iar prin vinul pătimaş al curviei sale numeşte nu numai nebunia venită din 
închinarea la idoli şi depărtarea şi înstrăinarea minţii de la Dumnezeu, ci şi îmbătarea de tot păcatul şi 
ieşirea din minte, prin care toţi cei ce curvescJŢ7] vor fi pierduţi de către Dumnezeu" !" 181 . 

9: Şi un alt înger, al treilea, le-a urmat, zicând cu glas mare: „Dacă cineva i se închină Fiarei şi 
chipului ei şi-i primeşte semnul pe fruntea sau pe mâna lui, 

10: va bea şi el din vinul mâniei lui Dumnezeu, turnat neamestecat în cupa mâniei Sale, şi se va 
chinui în foc şi-n pucioasă dinaintea sfinţilor îngeri şi dinaintea Mielului". 

„Oricine se va supune lui Antihrist, făcându-se ca o fiară şi petrecând viaţă necurată, şi îl va mărturisi pe 
el cu cuvântul sau cu fapta ca fiind dumnezeu (căci aceasta poate să arate înfierarea ce se va da pe frunte 
şi pe mână), acela se va face şi el părtaş băuturii paharului muncilor. Al muncii celei neamestecate cu 
milostivirile lui Dumnezeu, pentru dreptatea judecăţii" !" 191 . 

1 1 : Şi fumul chinului lor se suie-n vecii vecilor. Şi nici ziua şi nici noaptea nu au odihnă cei ce se 
închină Fiarei şi chipului ei, şi oricine primeşte semnul numelui ei. 

, ,Prin fumul [chinului lor] trebuie înţeles fie aburul ce va ieşi de jos cu suspinuri de la cei ce se vor munci, 
fie fumul înălţat din focul care-i va munci pe cei căzuţi[20"|. Şi se zice că se va înălţa în vecii vecilor ca să 
ştim că munca păcătoşilor va fi fără de sfârşit, ca şi desfătarea drepţilor" [2 1]. 

12: Aici este răbdarea sfinţilor, cei ce păzesc poruncile lui Dumnezeu şi credinţa lui Iisus. 

Versetele 9-12: „Anunţul celui de-al treilea înger exprimă consecinţele judecăţii lui Dumnezeu asupra 
omenirii. Criteriul discriminator va fi urmarea fiarei sau a Mielului. Urmaşii fiarei vor suferi o tulburare 
constantă şi un foc veşnic (cf. 19, 20; 20, 10.14-15; 21, 8). Această descriere a pedepsei nu vrea să fie o 
ocazie oferită cititorilor pentru a pregusta bucuria răzbunării împotriva duşmanilor lor, ci funcţionează ca 
stimulent pentru a persevera în observarea poruncilor lui Dumnezeu şi în credinţa în Iisus"[22]. 

13: Şi-am auzit un glas din cer, zicând: „Scrie: Fericiţi sunt morţii care de-acum înainte mor întru 
Domnul! Da, grăieşte Duhul, odihnească-se de ostenelile lor, căci faptele lor îi însoţesc". 

Aici e cea de a doua fericire a Apocalipsei, contrapondere la descrierea pedepselor celor care au urmat 
fiarei. 

Faptele lor îi însoţesc: „Aflăm aici încă o mărturie despre importanţa faptelor bune pentru mântuire, 
negată de protestanţi"[23]. 

„Glasul din cer nu-i fericeşte pe toţi morţii, ci pe cei ce mor întru Domnul, adică pe aceia care mor lumii 
şi poartă moartea lui Iisus în trup şi cu Hristos pătimesc, pentru că acelora ieşirea din trup le este odihnă 
de ostenelile lor"[24]. 

14: Şi m-am uitat: şi iată, un nor alb; şi Cel ce şedea pe nor era asemenea Fiului Omului, având pe 
cap cunună de aur şi-n mână o seceră ascuţită. 

Fiul Omului: „imagine-simbol preluată din Daniel 7, 13-14"[25]. „Coroana [cununa] de aur este semnul 
regalităţii, secera ascuţită este unealta judecăţii" [26] . Prin nor putem înţelege Puterile cereşti care-L 
însoţesc pe Hristos şi prin care va face secerişul (v. 15). 

15: Şi un alt înger a ieşit din templu, strigându-I cu glas mare Celui ce şedea pe nor: „Trimite- Ţi 
secera şi seceră, c-a venit ceasul de secerat, că secerişul pământului s-a copt". 

„Judecata omenirii este deseori înfăţişată ca un seceriş (Isaia 17, 5; 27, 12; Matei 3, 12; 13, 30.39; Marcu 
4, 29) sau un cules de vie (Isaia 63, 3-6; Ieremia 25, 30)"[27]. 

„Strigarea îngerului acestuia însemnează rugăciunea tuturor Puterilor cereşti, care doresc să vadă cinstea 
drepţilor şi tăierea fărădelegii păcătoşilor [...]. Iar când zice că s-a copt secerişul arată apropierea vremii 
sfârşitului, când sămânţa cea coaptă a bunei creştinătăţi, ca nişte grâu copt, se va face vrednică de jitniţele 
cereşti (cf. Matei 13, 8VT281. 

16: Şi Cel ce şedea pe nor Şi-a aruncat secera pe pământ, şi pământul a fost secerat. 

La iubirea de Dumnezeu se ajunge trecând prin frică, secera fiind un simbol potrivit pentru această etapă: 
„Prin firea ei frica e plină de suspine, iar pe cei ce o au îi face să fie mereu mâhniţi ca nişte robi, ca unii 
vrednici de multe lovituri (Luca 12, 48), ca unii care nădăjduiesc în fiecare clipă[29] tăierea morţii, care 
văd secera dar nu-i cunosc ceasul (3, 3; Matei 25, 13) şi nu au nădejde, nici certitudinea unei iertări 
desăvârşite, ci tremură în faţa capătului" [3 0]. 

17: Şi un alt înger a ieşit din templul cel din cer, având şi el o sabiţă ascuţită. 

O sabiţă: „literal: o seceră. [...] Grecescul drepanon = seceră e tradus aici prin sabiţă (cuţit încovoiat, 
cosor, rizacă), numele uneltei cu care se recoltează strugurii" [3 1]. 

18: Şi un alt înger a ieşit din altar, cel ce are putere asupra focului; şi i-a strigat cu glas mare celui 
ce avea sabiţă ascuţită şi a grăit: „Trimite-ţi sabiţă cea ascuţită şi culege ciorchinii viei pământului, 
că strugurii ei s-au copt". 

19: Şi îngerul şi-a aruncat sabiţă pe pământ şi a cules via pământului şi a aruncat [totul] în linul cel 
mare al mâniei lui Dumnezeu. 

Lin: „cuvă mare de lemn în care strugurii recoltaţi erau zdrobiţi prin călcare cu picioarele. Simbol al 
modului cum un erou biruitor îşi zdrobeşte duşmanii sub picioarele lui şi ale cailor, pe câmpul de 
luptă"[32]. Secerişul este Judecata de Apoi: „cel din urmă criteriu care va veghea acest seceriş va fi 
stabilirea calităţii esenţiale a roadelor purtate de om. A trăit, a semănat şi a cules roadă pentru poftele 
trupului său, ori pentru bine, pentru Duh, adică pentru voinţa Domnului şi pentru împărăţia Sa? (Galateni 
6, 7-10VT331. 

„Teascul mâniei lui Dumnezeu este locul cel de [chinuri] gătit diavolului şi îngerilor lui. Şi este mare, cu 
adevărat, pentru mulţimea celor ce se vor munci în el"[34]. 

20: Şi linul a fost călcat afară din cetate; şi din lin a ieşit sânge pân-la zăbalele cailor pe o mie şase 
sute de stadii. 

O mie şase sute de stadii: „o stadie: 185 metri. [1600] = 4x4x100: numărul celor patru puncte cardinale 
ridicat la pătrat şi înmulţit cu o sută; imensitatea ariei în care va curge, înalt, sângele celor pedepsiţi de 
Dumnezeu pentru fărădelegile lor"[35]. Afară din cetate: „după vechea credinţă iudaică, Dumnezeu va 
ţine judecata de osândire a duşmanilor Săi în faţa porţilor Ierusalimului (Ioil 4, 2)"[36]. 

„Teascul se va călca afară de cetatea drepţilor [...], va fi în afara cetăţii Ierusalimului ceresc. [...] Prin 
cele 1600 de stadii ne înştiinţăm că mare este prăpastia ce-i va despărţi pe cei drepţi de cei păcătoşi" [3 7] . 



[U ICSS IX, pp. 187-188 

[2] Sf Andrei al Cezareii Capadociei, Tâlcuire la Apocalipsă, XIV 

[3] (oq KiGapwSwv KiGapi^ovxwv ev xai<g KiGdpaiţ airrwv. Şi Vulgata păstrează jocul de cuvinte: et 

vocem quam audivi sicut citharoedorum citharizantium in citharis suiş. NT 1983 simplifică textul: iar 

glasul pe care l-am auzit, ca glasul celor ce cântă cu alăutele lor. 

[4] BBVA, p. 1765 

[5] DS III, art. Ţiteră, p. 402 

[6] BBVA, p. 1765 

[7] ICSS IX, p. 188 

[8] Număr care, cum s-a arătat, trebuie privit simbolic, ca exprimând desăvârşirea; desigur, însă, că 

numărul celor feciorelnici va fi mult mai mic decât al tuturor celor din rai. 

[9] Metodiu de Olimp, Banchetul sau Despre castitate, I, 5 

Origen, Comentarul la Evanghelia după Ioan, I, 1, 4-7 

Origen, Comentarul la Evanghelia după Ioan, I, 7, 39-40 

Origen, Despre principii, IV, 3, 13 

Origen, Comentarul la Evanghelia după Ioan, I, 14, 83 

Sf. Andrei al Cezareii Capadociei, Tâlcuire la Apocalipsă, XIV 

BBVA, p. 1765 

NTEP, p. 758 

Curvie în sens larg, desemnând toate păcatele, prin care devenim infideli faţă de Dumnezeu. 

Sf. Andrei al Cezareii Capadociei, Tâlcuire la Apocalipsă, XIV 

Sf. Andrei al Cezareii Capadociei, Tâlcuire la Apocalipsă, XIV 

In ambele cazuri, un fum imaterial. 

Sf. Andrei al Cezareii Capadociei, Tâlcuire la Apocalipsă, XIV 

ICSS IX, p. 189 

Avere hie Tauşev, Apocalipsă Sfântului Ioan [un comentariu ortodox], XIV 

Sf. Andrei al Cezareii Capadociei, Tâlcuire la Apocalipsă, XIV 

BBVA, p. 1765 

NTEP, p. 759 

NTEP, p. 759 

Sf. Andrei al Cezareii Capadociei, Tâlcuire la Apocalipsă, XIV 

Se aşteaptă în orice moment la. . . 

Sf. Simeon Noul Teolog, Imne, XVII 

BBVA, p. 1765 

BBVA,p. 1766 

DSIII, art. Seceriş, p. 218 

Sf. Andrei al Cezareii Capadociei, Tâlcuire la Apocalipsă, XIV 

BBVA, p. 1766 

NTEP, p. 759 

Sf. Andrei al Cezareii Capadociei, Tâlcuire la Apocalipsă, XIV 

CAPITOLUL 15 - Al şaselea semn: îngerii celor din urmă plăgi. Cele şapte cupe. 

1 : Şi-am văzut în cer un alt semn mare şi minunat: Şapte îngeri având şapte plăgi - cele din urmă, 
căci cu ele s-a sfârşit mânia lui Dumnezeu. 

Plăgi „nu în sensul de răni, ci de cauze aducătoare de răni" I" 11. 

2: Am văzut ceva ca o mare de sticlă amestecată cu foc, şi pe biruitorii Fiarei şi-ai chipului ei şi- ai 
numărului ei stând pe marea de sticlă şi având ţiterele lui Dumnezeu. 

„Această viziune reprezintă triumful final al lui Dumnezeu şi al [însoţitorilor] Săi asupra adversarilor 
descrişi în 13, 1-10"[21. 

,Marea de cleştar amestecată cu foc socotim că închipuie mulţimea celor ce se mântuiesc şi curăţia 
odihnei celei viitoare şi strălucirea sfinţilor care vor străluci ca soarele cu bunătăţile cele strălucitoare ce-i 
vor împodobi. [...] Prin foc se mai înţelege şi ştiinţa lui Dumnezeu şi darul de viaţă făcătorului Duh, 
pentru că în foc i S-a arătat Dumnezeu lui Moise (Ieşirea 3, 2) şi în chip de limbi de foc S-a pogorât 
Duhul Sfânt peste Apostoli (Fapte 2, 3). Iar prin alăute arată omorârea mădularelor [vieţii trupeşti] şi 
viaţa cea lăudătoare a bunătăţilor, care se slobozeşte întru unirea glasului cu arcuşul Duhului Sfânt"[3]. 

3: Şi cântau cântarea lui Moise, robul lui Dumnezeu, şi cântarea Mielului, zicând: „Mari şi 
minunate sunt lucrurile Tale, Doamne Dumnezeule, Atottiitorule!; drepte şi adevărate sunt căile 
Tale, împărate al neamurilor! 

„Cântarea lui Moise: indicaţia leagă cântarea din versetele 3-4 cu Ieşirea 15, cântarea victoriei asupra 
Egiptenilor"[4]. Alăturarea cu cântarea Mielului ar putea închipui cele două Legi sau cele două 
Testamente, împreunate într-o singură cântare de laudă. 

4: Cine nu se va teme de Tine, Doamne, şi nu va slăvi numele Tău? Că Tu singur eşti sfânt, şi toate 
neamurile vor veni şi se vor închina înaintea Ta, pentru că judecăţile Tale au fost arătate". 

5: Şi după aceea m-am uitat; şi templul cortului mărturiei s-a deschis în cer. 

„Cortul mărturiei era cortul ridicat în cinstea lui Dumnezeu de [Israeliţi], în drum spre ţara făgăduinţei. In 
el se afla chivotul legământului. Acest cort este denumit astfel deoarece în el Moise primea hotărârile lui 
Dumnezeu cu privire la poporul Său (Ieşirea 25, 22). Cortul stătea ca mărturie a prezenţei şi conducerii 
divine în mijlocul poporului. Modelul lui era templul ceresc, arătat de Dumnezeu lui Moise într-o vedenie 
(Ieşirea 25, 9.40; Evrei 8, 5). De aceea, în textul de faţă, acest templu ceresc se numeşte templul cortului 
mărturiei"\5]. 

6: Şi din templu au ieşit cei şapte îngeri cu cele şapte plăgi, îmbrăcaţi în in curat strălucitor şi-ncinşi 
pe sub sân cu cingători de aur. 

„Cingătoarele înseamnă păzirea puterilor lor [ale îngerilor] de viaţa născătoare şi deprinderea de-a se 
aduna (concentra), de-a se întoarce în chip unitar spre ele însele şi de-a se învârti în cerc cu bună 
rânduială în jurul lor, rămânând necăzute din identitatea lor"[6]. „Şi spune că sunt încinşi peste piept cu 
aur pentru firea lor puternică, curată şi cinstită şi pentru slujirea lor neîncetată"[7]. 

7: Şi una din cele patru Fiinţe le-a dat celor şapte îngeri şapte cupe de aur pline de mânia lui 
Dumnezeu Cel- Viu în vecii vecilor. 

„Acest tip de cupă (fiali[8j) era folosit pentru sacrificii. Imaginea e scoasă din cultul Templului şi din 
vesela sa (Ieşirea 27, 3)"[9]. 

8: Şi templul s-a umplut cu fum din slava lui Dumnezeu şi din puterea Lui; şi nimeni nu putea să 
intre în templu până ce se vor fi isprăvit cele şapte plăgi ale celor şapte îngeri. 

Viziunea aminteşte de momentul sfinţirii Cortului adunării, în vremea lui Moise, când slava Domnului 
umpluse cortul în chip de nor şi nimeni nu putea să intre în cort (Ieşirea 40, 34-35). 



IilBBVA,p. 1766 

[2]ICSSIX,p. 191 

[3] Sf. Andrei al Cezareii Capadociei, Tâlcuire la Apocalipsă, XV 

[4]ICSSIX,p. 191 

[5] NTEP, p. 760 

[6] Sf. Dionisie Areopagitul, Despre ierarhia cerească, XV, 4 

[7] Sf. Andrei al Cezareii Capadociei, Tâlcuire la Apocalipsă, XV 

[8] (pid)uT| 

[9]ICSSrX,p. 192 



CAPITOLUL 16 - Cele şapte cupe ale mâniei lui Dumnezeu. 

1 : Şi-am auzit glas mare din templu, zicându-le celor şapte îngeri: „Duceţi-vă şi vărsaţi pe pământ 
cele şapte cupe ale mâniei lui Dumnezeu!" 

începe o nouă serie de viziuni. „în timp ce persecuţia fusese tema predominantă a celei precedente (12, 1 
- 15, 4), aici accentul este pus pe pedeapsa divină care va lovi pământul şi pe cei răi"£jj. 

2: Şi s-a dus cel dintâi şi şi-a vărsat cupa pe pământ. Şi s-a ivit o bubă rea şi vătămătoare pe 
oamenii care aveau semnul Fiarei şi care se-nchinau chipului Fiarei. 

Dacă trecutele plăgi căutau să aducă omenirea la căinţă, cele de aici sunt trimise pentru pedepsirea 
păcătoşilor incurabili. Aici, cupa e vărsată pe pământ, dar efectul e resimţit de aceia care s-au închinat 
fiarei. Buba rea aminteşte de cea de-a şasea plagă abătută asupra Egiptului în vremea lui Moise (Ieşirea 9, 
8-12). 

3: Şi al doilea înger şi-a vărsat cupa în mare; şi s-a făcut sânge ca al unui mort, şi toată suflarea 
vieţii care este-n mare a murit. 

S-a făcut sânge ca al unui mort: „expresia sugerează sângele unei fiinţe înjunghiate: vâscos; o mocirlă 
roşie"[2J. „Aici trebuie să înţelegem posibilitatea unor războaie naţionale şi internaţionale cu multă 
vărsare de sânge"[3]. 

4: Şi cel de al treilea şi-a vărsat cupa în râuri şi-n izvoarele apelor; şi ele s-au prefăcut în sânge. 

„Asemănătoare celei de-a doua, a treia cupă face aluzie la Nil şi la toate apele Egiptului, care s-au 
transformat în sânge. Istoria exodului e paradigmatică situaţiei din Apocalipsă: aşa cum Dumnezeu i-a 
eliberat pe israeliţi din Egipt, aşa şi creştinii vor fi eliberaţi de puterea Romei[4] şi răzbunaţi"[5]. 

5: Şi l-am auzit pe îngerul apelor, zicând: „Drept eşti Tu, Cel-ce-Eşti şi Cel-ce-Erai, Sfinte, că ai 
judecat acestea; 

6: de vreme ce ei au vărsat sângele sfinţilor şi profeţilor, tot sânge le-ai dat să bea. Vrednici sunt!" 

Cuvintele îngerului pot fi definite „ca o doxologie a lui Dumnezeu sau o formulă de răzbunare 
eshatologică"[6]. 

7: Şi-am auzit zicându-se din altar: „Da, Doamne Dumnezeule Atotţiitorule, adevărate şi drepte 
sunt judecăţile Tale!" 

Cei ce grăiesc din altar „sunt sufletele celor ucişi pentru cuvântul lui Dumnezeu (6, 9-1 1)"J7]. 

„Aici, II numeşte altar pe Hristos, căci întru Dânsul şi printr-însul se aduc Tatălui jertfele cele 
cuvântătoare"[8]. 

8: Şi al patrulea înger şi-a vărsat cupa în soare; şi i s-a dat lui să-i dogorească pe oameni cu foc. 

„Primele patru cupe sunt legate de elemente naturale: pământul (v. 2), marea (v. 3), izvoarele apelor şi 
apele curgătoare (v. 4) şi soarele (corp ceresc). Aceste patru elemente reprezintă o cosmologie ebraică 
tradiţională"[9]. 

9: Şi oamenii au fost dogorâţi cu mare arşiţă şi au blasfemiat numele lui Dumnezeu Care are putere 
peste plăgile acestea, şi nu s-au pocăit ca să-I dea slavă. 

De aici se poate vedea că şi aceste patru cupe, deşi cu scop pedepsitor, lasă încă vreme de căinţă, răgaz ce 
va fi rău folosit de vrăjmaşii lui Hristos. Atitudinea lor va fi aceeaşi şi în continuare. 

„Prin soare se mai poate închipui zăduful ispitelor prin care zice că se vor arde cei vrednici de bătăi ca, 
prin sosirea durerilor, să-şi urască păcatul. Dar aceştia, fiind fără de minte, în loc de a-şi cunoaşte 
greşelile şi căderile lor în păcate îşi vor ascuţi limba împotriva lui Dumnezeu"[10]. 

10: Şi al cincilea şi-a vărsat cupa pe scaunul Fiarei; şi împărăţia ei s-a întunecat şi oamenii îşi 
muşcau limbile de durere, 

„In 13, 2 se spune că balaurul (Satana) îi dăduse fiarei (Romei şi împăraţilor ei) puterea sa, tronul şi o 
mare autoritate. Aici, ca şi acolo, tronul [scaunul] este folosit probabil în sens figurat, pentru a indica 
stăpânirea sau suveranitatea' '[111- întunericul se leagă, oarecum misterios, cu durerea, anticipând parcă 
suferinţa cea veşnică a celor depărtaţi de lumina dumnezeiască. 

1 1 : şi din pricina durerilor şi a bubelor lor L-au blasfemiat pe Dumnezeul cerului, dar de faptele lor 
nu s-au pocăit. 

„Vărsând acest pahar peste scaunul fiarei arată că peste împărăţia lui Antihrist va veni o mânie 
întunecată, ce nu va fi luminată de Soarele Dreptăţii. Iar muşcarea limbilor arată mărimea durerilor de 
care vor fi cuprinşi cei amăgiţi de Antihrist, fiind bătuţi cu bătăile slobozite de Dumnezeu, ca să vadă că 
acela ce s-a proslăvit întru ei ca un dumnezeu este înşelător. Dar ei nici din aceasta nu se vor întoarce la 
pocăinţă, ci şi mai mult vor huli"[12]. 

12: Şi al şaselea înger şi-a vărsat cupa peste râul cel mare, peste Eufrat, şi apa lui a secat ca să fie 
gătită calea-mpăraţilor de la Soare-Răsare. 

„Aceşti împăraţi de la Răsărit erau, de fapt, regii părţi, care băgaseră groaza în lumea romană. Ei mai 
simbolizau, în conjunctura aceea, totalitatea puterilor nemaipomenite ale spiritului corupt, care vor da 
naştere unui nou război mondial, izvor de înspăimântătoare suferinţe pentru omenire" |T 3 "|. „A şasea cupă 
reia a şasea trâmbiţă, descriind aparent aceleaşi evenimente, prin imagini mai coerente şi într-un mod care 
face mai evident contextualizarea lor istorică"!" 1 4] . Tot aici am adăuga opinia personală că izbăvirea, în 
cele ce ţin de planul uman, poate veni numai de la Răsărit (fără a ne referi la extremul Orient). 

13: Şi-am văzut [ieşind] din gura Balaurului şi din gura Fiarei şi din gura Profetului Mincinos trei 
duhuri necurate, ca nişte broaşte; 

Broaştele de aici reamintesc de invazia broaştelor din Egipt (Ieşirea 7, 25 - 8, 15). 

Duhurile sunt „ca nişte broaşte, pentru că înveninarea, întinarea, necurăţia şi alunecarea duhurilor celor 
viclene se trag spre desfătările cele umede" !" 151 . „Aceste duhuri de diavoli considerăm că sunt nişte falşi 
înţelepţi, [flecari], impostori, iubitori de pântece, neruşinaţi şi plini de îngâmfare, care îi vor atrage pe 
oameni cu minuni amăgitoare"£16]. 

14: fiindcă ele sunt duhuri de diavoli, făcătoare de semne, care se duc la împăraţii lumii- ntregi să-i 
adune la războiul Zilei celei mari a lui Dumnezeu Atotţiitorul. 

Ziua cea Mare e ziua celei de a doua Veniri a lui Hristos. Fără a se indica un termen, pare a fi o zi de 
duminică, dacă legăm formularea de ziua Domnului (1, 10). 

15: - „Iată, Eu vin ca un fur. Fericit cel ce priveghează şi-şi păstrează veşmintele, ca să nu umble gol 
şi să i se vadă ruşinea!" - 

Aici, cea de-a treia fericire a Apocalipsei. 

Cel ce priveghează şi-şi păstrează veşmintele: „cel ce priveghează rămâne îmbrăcat. ♦ Să nu umble gol şi 
să i se vadă ruşinea: în contrast cu veşmântul purităţii din 19, 8"JT7]. 

„Acest verset nu pare să fie la locul lui, căci întrerupe firul ideilor !" 181 . Unii autori îl pun după versetul 16, 
alţii, după întoarce-te din 3, 3, sau îl socotesc inventat de întâiul [redactor] al Apocalipsului, care s-ar fi 
putut inspira din 3, 18"£19J. 

„Când zice despre cel ce priveghează şi-şi păstrează hainele, arată ca să privegheze [fiecare] şi să poarte 
grijă fără lenevie de faptele cele bune, căci acestea sunt hainele sfinţilor, de care lipsindu-se omul se va 
ruşina plin de grozăvie"[20]. 

16: Şi i-a strâns la locul care-n evreieşte se cheamă Armagheddon. 

Armagheddon: „nume enigmatic, probabil de origine ebraică. S-ar traduce muntele Meghiddo (vezi IV 
Regi 23, 29), deşi geografia sau istoria universală nu cunoaşte un munte cu acest nume. El sugerează, 
totuşi, localitatea Meghiddo, din câmpia Esrom, unde s-au adunat armate şi s-au dat bătălii sângeroase (cf. 
Judecători 5, 19; IV Regi 9, 27; Zaharia 12, 11 - Textul Masoretic). Din context: simbol al ultimei lupte 
ideologice dintre bine şi rău, dintre forţele luminii şi ale întunericului, dintre Dumnezeu şi Satana" [21]. 

,Jiar-Magheddon se tâlcuieşte tăierea sau omorârea. Pentru că, adunându-se acolo, neamurile se vor tăia, 
adică aceia care îl vor avea ca voievod pe diavolul, care se va bucura de sângele oamenilor" [22] . 

17: Al şaptelea înger şi-a vărsat cupa-n văzduh; şi din templul cerului, de la tron, a ieşit o voce 
mare, strigând: „S-a făcut!" 

18: Şi au fost fulgere şi vuiete şi tunete şi s-a făcut cutremur mare, aşa cum de când e omul pe 
pământ n-a mai fost un cutremur atât de mare. 

Semnele descrise aici sunt cele ale unei teofanii. 

19: Şi cetatea cea mare s-a rupt în trei părţi, şi cetăţile păgânilor s-au prăbuşit. Şi de Babilonul cel 
mare s-a amintit înaintea lui Dumnezeu, pentru ca El să-i dea paharul vinului aprinderii mâniei 
Lui. 

Cetatea cea mare: „Roma (numită mai departe, în paralelă, Babilonul cel mare, ca în 14, 8)" [23] . Sfântul 
Andrei al Cezareii vede vorbindu-se aici despre Ierusalimul cel vechi. „Primele patru cupe au fost legate 
între ele de asocierea cu elementele naturale, care reprezentau întregul cosmos (cerul şi pământul, apele 
dulci şi cele sărate). Ultimele trei cupe sunt, în schimb, unite între ele pentru caracteristicile comune 
istorico-politice"[24] . 

20: Şi tot ce fusese insulă a fugit, şi munţi nu s-au mai aflat. 

„Sfârşitul lumii va însemna mai întâi prăbuşirea munţilor [...]. Simbolul [muntelui] are, aşadar, un dublu 
aspect: Dumnezeu Se face auzit pe vârfurile munţilor; dar înălţimile pe care omul urcă doar pentru a-1 
adora pe om şi pe idolii lui, nu pe Dumnezeul adevărat, nu sunt decât semne de trufie şi semne de 
prăbuşire' Ţ2 51 . 

„Prin insule se arată sfintele biserici, iar prin munţi, conducătorii lor"[26]. Astfel tâlcuit, textul ar vorbi 
despre vremurile de prigoană şi coborârea Bisericii în catacombe[27]. 

21: Şi grindină mare ca talantul s-a prăvălit din cer peste oameni. Şi oamenii L-au blasfemiat pe 
Dumnezeu din pricina plăgii cu grindină, căci mare e plaga aceasta, foarte mare. 

Grindină mare ca talantul: „un talant (în sistemul de măsuri al epocii): aproximativ 40 de 
kilograme"[28]. Oamenii, şi acum, se împotrivesc lui Dumnezeu. Dacă ne trec prin gând unele 
consideraţii privind natura umană, ne abţinem de la a le rosti. . .[29]. 

„Grindina căzută din cer am înţeles să fie mânia slobozită de Dumnezeu, care se pogoară de sus. 
Iar prin mărimea talantului arată desăvârşirea mâniei, pricinuită de covârşirea peste măsură a păcatelor, 
având ca închipuire talantul' '[30]. 



[1_] ICSS K, p. 191 
[2]BBVA,p. 1766 

[3] Averchie Tauşev, Apocalipsa Sfântului Ioan [un comentariu ortodox], XVI 

[4] Privind Roma (din vremea lui Ioan) ca simbol ce desemnează orice putere care se împotriveşte lui 
Hristos. 

[5] ICSS IX, p. 193 
[6] ICSS IX, p. 193 
[7]NTEP,p. 761 

[8] Sf Andrei al Cezareii Capadociei, Tâlcuire la Apocalipsa, XVI 
[9] ICSS IX, p. 193 
10] Sf. Andrei al Cezareii Capadociei, Tâlcuire la Apocalipsa, XVI 



11] ICSS IX, p. 194 



12] Sf. Andrei al Cezareii Capadociei, Tâlcuire la Apocalipsa, XVI 



131 DS III, art. Uscăciune, p. 420 



14] ICSS IX, p. 195 



151 Sf Andrei al Cezareii Capadociei, Tâlcuire la Apocalipsa, XVI 



161 Averchie Tauşev, Apocalipsa Sfântului Ioan [un comentariu ortodox], XVI 



]7]BBVA,p. 1767 



181 Motiv pentru care şi Anania 1-a marcat, introducându-1 între liniuţe. 



19]NTEP,p. 761 



201 Sf Andrei al Cezareii Capadociei, Tâlcuire la Apocalipsa, XVI 



21]BBVA,p. 1767 



22] Sf. Andrei al Cezareii Capadociei, Tâlcuire la Apocalipsa, XVI 



23]BBVA,p. 1767 



24] ICSS IX, p. 194 



251 DS II, art. Munte, p. 324 



26] Sf. Andrei al Cezareii Capadociei, Tâlcuire la Apocalipsa, XVI 



271 Averchie chiar se gândeşte aici la un dezastru provocat de armamentul nuclear, dacă se acceptă 



sensul propriu al frazei ioaneice. 
28]BBVA,p. 1767 



29] Am făcut-o în cartea noastră de proze numită Crima letală, editată în semi-samizdat, supusă ulterior 



unui constant embargo, şi înţeleasă de un număr restrâns de aleşi. 
[301 Sf Andrei al Cezareii Capadociei, Tâlcuire la Apocalipsa, XVI 

CAPITOLUL 17 - Babilonul, Desfrânata cea mare; Fiara. 

Secţiunea care urmează (17, 1 - 19, 10) „este un apendice la cea de-a şaptea cupă. Tema 
dominantă a cupelor este judecata asupra fiarei, asupra urmaşilor săi şi asupra cetăţii criptice a 
BabilonuluFW]. 

1 : Şi a venit unul din cei şapte îngeri care aveau cele şapte cupe şi a grăit către mine, zicând: „Vino 
să-ţi arăt judecata Desfrânatei celei mari, care sade pe ape multe, 

Desfrânata cea mare sau ,Marea Prostituată: Roma imperială, centru universal al idolatriei şi 
imoralităţii, dar şi principala persecutoare a creştinismului. In Vechiul Testament, cu acest nume sunt 
denunţate oraşe ca Ninive (Naum 3, 4), Tir (Isaia 23, 15-16), Ierusalimul (Isaia 1, 21). Deja anunţată de 
două ori, judecata Marelui Babilon este, în fapt, sentinţa finală de condamnare şi execuţia, aşa cum e 
descrisă în versetul 16. Nu trebuie uitată însă şi dimensiunea ei arhetipală. ♦ Ape multe: = popoarele 
imperiului roman, dominate de capitală (vezi v. 15)"[2]. „Prostituţia exprimă în limbajul Vechiului 
Testament idolatria, care este la originea depravării morale"[3J. 

In altă viziune, „socotim că prin această desfrânată se înţelege împărăţia împărătească de obşte, închipuită 
ca un singur trup. Sau, socotim să fie oarecare cetate ce va avea stăpânire prin venirea lui Antihrist"[4]. 

2: cu care s-au desfrânat regii pământului, iar locuitorii pământului s-au îmbătat de vinul 
desfrânării ei". 

Cu care s-au desfrânat regii pământului: „sunt regii celorlalte popoare păgâne, supuse Romei"[5]. 

„Prin cetatea cea mare înţelegem toată mulţimea oamenilor care hulesc, pentru beţia sufletească, pentru 
desfrânare şi pentru alte îndrăzniri"[6]. 

3: Şi-ntru duh m-a dus în pustiu; şi-am văzut o femeie şezând pe o Fiară stacojie, plină de nume 
blasfemiatoare, având şapte capete şi zece coarne. 

întru duh: „în stare de extaz (vezi şi 1, 10; 4, 2). ♦ Nume blasfemiatoare: „titlurile divine pe care şi le 
reclamau cezarii Romei (vezi 13, 1)"[7]. Fiara stacojie e aceeaşi cu fiara din capitolul 13. 

„Prin aceea că Apostolul Ioan a fost dus în pustie cu duhul se poate înţelege că a văzut în duh pustiirea 
desfrânării ce se vesteşte dinainte. Şi a văzut [cetatea] ca pe o femeie, pentru nebărbăţia ei cea femeiască 
şi pentru plecarea spre păcat. Iar şederea pe fiara roşie arată că se odihneşte pe fapte rele, pe diavolul, 
care se bucură de omorâre şi de vărsare de sânge"[8]. 

4: Şi femeia era îmbrăcată-n purpură şi-n stacojiu şi-mpodobită cu aur şi cu pietre scumpe şi cu 
mărgăritare, având în mână un pahar de aur, plin de urâciune şi de necurăţiile desfrânării ei. 

Femeia apare în „culori şi podoabe imperiale" [9] . „Prin acestea, arată semnele stăpânirii peste toţi. [...] 
Prin pahar se arată dulceaţa băuturii faptelor ei cele viclene [...]. Şi paharul e de aur ca să arate preţuirea 
[ce se dă acelor răutăţi] - spre a arăta că nu spre saţiu, ci spre setea pieirii ei urmează răutatea" [10]. 

5: Iar pe fruntea ei, scris un nume, o taină: Babilonul-cel-mare, mama desfrânatelor şi-a 
urâciunilor pământului. 

,fe frunte: prostituatele romane purtau pe frunte o plăcuţă cu numele lor" [ll] . 

„Scrierea de pe frunte arată plinirea nedreptăţii şi a păcatului şi tulburarea inimilor. Şi se numeşte mama 
desfrânatelor pentru că ea este învăţătoarea curviei duhovniceşti, care naşte cetăţilor supuse ei multe 

fărădelegi urâte de Dumnezeu" [1 2] . „Un comentariu mai cuprinzător tinde să vadă în această desfrânată, 
care este numită Babilon, întreaga cultură în general anticreştină şi de o extremă senzualitate a omenirii 
din ultimul timp, pe care o aşteaptă o înfricoşătoare catastrofă mondială la sfârşitul lumii prin a doua 
venire a lui Hristos. Căderea acestui Babilon este prezentată în Apocalipsă ca fiind cea mai mare biruinţă 
din întreaga luptă a Bisericii lui Hristos cu împărăţia diavolului cea păcătoasă"£13]. 

6: Şi-am văzut-o pe femeie beată de sângele sfinţilor şi de sângele mucenicilor lui Iisus; şi văzând-o 
eu, cu mare mirare m-am mirat. 

„Babilonul cel mare, numele simbolic al Romei (care număra pe atunci un milion de locuitori şi a cărei 
domnie ajunsese la apogeu) este descris ca antiteză şi prin contrast cu Ierusalimul de sus [cap. 21] [...]. 
[Roma] era simbolul răsturnat al oraşului, antioraşul, adică mama coruptă şi corupătoare care, în loc să 
aducă viaţă şi binecuvântare, atrăgea moartea şi blestemul"£l_4]. 

„Aici se face referire la toţi martirii lui Hristos care au suferit de-a lungul istoriei, mai cu seamă în timpul 
lui Antihrist"[151. 

7: Şi îngerul mi-a zis: „De ce te miri? Eu îţi voi spune taina femeii şi a Fiarei care-o poartă, cea care 
are cele şapte capete şi cele zece coarne. 

8: Fiara pe care-ai văzut-o era şi nu este; şi va să se ridice din adânc şi să meargă spre pieire. Şi cei 
ce locuiesc pe pământ, ale căror nume nu sunt scrise de la-ntemeierea lumii în cartea vieţii, se vor 
mira văzând Fiara, că era şi că nu este şi că va să vină. 

Era şi nu este: „revers parodic al definiţiei lui Dumnezeu: Cel-ce-Este şi Cel-ce-Era... (vezi 1, 4), în 
spiritul Fiarei care -L parodiază pe Iisus Hristos în chiar viaţa, moartea, învierea şi venirea Lui (vezi 
versetul întreg)"[16]. 

„Vorbeşte de Satana, care a fost doborât prin crucea lui Hristos, şi se va ridica la sfârşit şi va face semne 
şi minuni amăgitoare prin Antihrist pentru tăgăduirea şi lepădarea crucii. De aceea zice că era, adică avea 
putere mai înainte de cruce; şi că nu este, căci după Patima cea mântuitoare i s-a luat tăria şi a fost lepădat 
din stăpânia pe care o avea peste neamuri prin închinarea la idoli. Şi va veni la sfârşit [...] ieşind din 
adânc, din locurile unde a fost osândit"JT7]. 

9: Aici e minte care are-nţelepciune. Cele şapte capete sunt şapte munţi deasupra cărora sade 
femeia. Şi sunt şi şapte împăraţi: 

Minte: „inteligenţă; raţiune penetrantă. ♦ Şapte munţi: cele şapte coline ale Romei. Dar cele şapte coarne 
au dublu simbol (vezi v. 10)" [18] . „Această înţelepciune nu e bunul simţ, adică înţelepciunea 
experimentală a proverbelor, ci o înţelepciune cerească, însemnând cunoaşterea misterelor lui 
Dumnezeu" [191. 

„Fiindcă cele zise au înţeles duhovnicesc, spune că şi înţelegerea trebuie să fie duhovnicească, iar nu 
lumească"[20]. 

10: cinci au căzut, unul este, celălalt încă n-a venit - şi când va veni, puţin trebuie să rămână. 

„Există mai multe ipoteze asupra identităţii împăraţilor romani vizaţi, dar nici una nu e concludentă; 
textul rămâne enigmatic. Oricum, e vorba de prigonitori ai creştinilor" [21] . 

„Fericitul Ipolit a socotit că cei şapte împăraţi din care cinci au căzut ar fi veacurile [perioadele] lumii 
acesteia, din care cinci au trecut [22] . Al şaselea, în care Apostolul a văzut acestea, este în curgere. Iar al 
şaptelea, care urmează, nu a venit, dar când va veni puţină vreme va sta"[23]. 

1 1 : Şi Fiara care era şi nu este, este ea însăşi un al optulea [împărat] ; şi ea este dintre cei şapte şi 
merge spre pieire. 

Fiara e „un al optulea, dar cu atributul comun al celor şapte, acela de persecutor al creştinilor" T241 . Alţii 
au văzut aici o trimitere cu adresă mai exactă: „împăratul Domiţian (81 - 96), al optulea împărat începând 
cu August, a fost un nemilos prigonitor al creştinilor. In această privinţă, el este oarecum reîncarnarea lui 
Nero (54 - 68), cel dintâi prigonitor al Bisericii"[25J. 

12: Şi cele zece coarne pe care le-ai văzut sunt zece regi care încă n-au primit putere-mpărătească, 
dar care vor lua putere ca de-mpăraţi, pentru un ceas, împreună cu Fiara. 

„Este vorba, probabil, de guvernatori, satrapi locali şi conducători barbari vasali ai Romei, care pentru 
foarte scurtă vreme vor fi învestiţi cu puteri speciale de a-i persecuta şi ucide pe credincioşii 
Mielului"[26]. De altfel, Biserica primelor secole a cunoscut aşa-numitele persecuţii locale ce s-ar putea 
încadra aici (şi, ca mereu în cazul Apocalipsei, referirea se poate face la persecuţiile din întreaga istorie a 
omenirii, de atunci şi până azi şi până-n zilele cele din urmă, lupta împotriva Bisericii fiind una 
necurmată). 

13: Aceştia au un singur gând: şi tăria şi puterea lor i-o dau Fiarei. 

Tăria şi puterea: „= autoritatea (de obicei, exercitată prin mandat)"[27]. I-o dau, adică i-o pun la 
dispoziţie. 

14: Ei vor porni război împotriva Mielului, dar Mielul îi va birui, pentru că El este Domnul 
domnilor şi împăratul împăraţilor; şi cei împreună cu El, chemaţi şi aleşi şi credincioşi [vor birui şi 



Aici e vorba despre „aliaţii Mielului, aşa cum regii din versetul 12 sunt aliaţii Fiarei" [28] , 

Domni şi împăraţi peste care stăpâneşte Mielul sunt, cum se arată şi în alt loc, sufletele dreptmăritorilor, 
chiar dacă efectele căderii s-au răsfrânt şi asupra lor: „Să presupunem că un împărat întâlneşte o fată 
săracă, îmbrăcată în zdrenţe şi, fără să se ruşineze alături de ea, o dezbracă de hainele ei cele murdare, o 
spală de negreala (de pe ea)[29], o împodobeşte cu haine strălucitoare şi o face părtaşă la masa 
împărătească; tot aşa şi Domnul, aflând sufletul rănit şi acoperit de vânătăi, a pus (pe rănile) lui doctorii, 
1-a dezbrăcat de hainele cele negre şi de răutatea cea ruşinoasă şi 1-a îmbrăcat cu haine împărăteşti, 
cereşti, divine, luminoase şi strălucitoare, i-a pus cunună pe cap şi 1-a făcut părtaş la masa împărătească, 
pentru a se bucura şi veseli. Să presupunem, de asemenea, că există o grădină cu pomi fructiferi şi 
binemirositori, cu multe locuri încântătoare, pline de frumuseţe, de balsam şi de odihnă şi că oricine trece 
pe acolo se desfâtează şi se odihneşte; la fel este cu sufletele în împărăţia (cerurilor). Toate se bucură şi se 
veselesc, (toate) sunt împăraţi, domni şi [dumnezei - îndumnezeiţi - n. n.]" £30] , „Căci El este împăratul 
împăraţilor şi dăruitorul cununilor. Toate demnităţile împărăteşti se adună în jurul Lui"[3JJ. 

15: Şi mi-a zis: „Apele pe care le-ai văzut şi deasupra cărora sade Desfrânata sunt popoare şi gloate 
şi neamuri şi limbi. 

16: Şi cele zece coarne pe care le-ai văzut şi Fiara o vor urî pe Desfrânată şi-o vor face pustie şi 
goală, şi carnea ei o vor mânca, iar pe ea o vor arde-n foc; 

„Execuţia Desfrânatei se face chiar prin uneltele ei, ceea ce denotă că forţele răului sfârşesc prin a se 
devora ele între ele"[32]. (Anticipăm şi în zilele noastre o astfel de desfăşurare a evenimentelor, Imperiul 
răului autodevorându-se). 

17: pentru că Dumnezeu le-a pus în inimi ca ei să facă pe gândul Său şi într-un gând să se- 
ntâlnească, şi împărăţia lor să i-o dea Fiarei până ce cuvintele lui Dumnezeu se vor plini. 

Le-apus în inimi, adică i-a inspirat. împărăţia lor să i-o dea Fiarei...: „aliaţi ai Fiarei şi ai Desfrânatei, 
cei zece regi (coarne) deveniseră, de fapt, instrumente ale planului lui Dumnezeu (cf Proverbe 21, 
1YT331. 

18: Iar femeia pe care-ai văzut-o este cetatea cea mare, care are putere-mpărătească peste regii 
pământului". 

Din nou, femeia identificată cu Roma. Sau, cum s-a mai zis, cu orice putere potrivnică lui Hristos 
(întrucât astăzi nimeni nu mai vede în Roma o ameninţare, ci mai degrabă un colaborator în lupta pentru 
promovarea Binelui). 



IUicssrx,p. 196 

[2] BBVA, p. 1767 

[3] NTEP, p. 762 

[4] Sf Andrei al Cezareii Capadociei, Tâlcuire la Apocalipsă, XVII 

[5] NTEP, p. 762 

[6] Sf. Andrei al Cezareii Capadociei, Tâlcuire la Apocalipsă, XVII 

[7] BBVA, p. 1767 

[8] Sf. Andrei al Cezareii Capadociei, Tâlcuire la Apocalipsă, XVII 

[9] BBVA, p. 1767 

[10] Sf. Andrei al Cezareii Capadociei, Tâlcuire la Apocalipsă, XVII 

rillICSSDCp.198 

[12] Sf. Andrei al Cezareii Capadociei, Tâlcuire la Apocalipsă, XVII 

fi 31 Avere hie Tauşev, Apocalipsă Sfântului Ioan [un comentariu ortodox], XVII 

[14] DS II, art. Oraş, pp. 382-383 

f 1 51 Avere hie Tauşev, Apocalipsă Sfântului Ioan [un comentariu ortodox], XVII 

[16] BBVA, p. 1767 

ri71 Sf Andrei al Cezareii Capadociei, Tâlcuire la Apocalipsă, XVII 

ri81BBVA,p. 1767 

[19] ICSS IX, p. 199 

[20] Sf. Andrei al Cezareii Capadociei, Tâlcuire la Apocalipsă, XVII 

[21] BBVA, p. 1767 

[22] Istoria omenirii de până la Hristos ar putea fi împărţită, convenţional, în cinci perioade: de la Adam 

până la Potop; de la Noe până la Avraam; de la Avraam până la Moise; de la Moise până la David; timpul 

profeţilor, până la Hristos. Alte împărţiri de acest tip iau în seamă ducerea iudeilor în robia babiloniană. 

f231 Sf. Andrei al Cezareii Capadociei, Tâlcuire la Apocalipsă, XVII 

[24] BBVA, p. 1767 

[25] NTEP, p. 763 

[26] BBVA, p. 1768 - In timpurile noastre, ne-am putea gândi la state mărunte care, în pofida credinţei 

popoarelor lor, s-ar putea dori slugi ale Fiarei (cum ar fi ţările ortodoxe, dar şi catolice, membre ale 

NATO). 

[27] BBVA, p. 1768 

[28] BBVA, p. 1768 

f291 Chiar pildă fiind, nu trebuie să ni-1 imaginăm pe împărat făcând personal acestea. 

[30] Sf. Macarie Egipteanul, Omilii duhovniceşti, XXVII, 3 

f3 1 1 Sf. Efrem Şirul, Imne la Azime, V, 14 

[32] BBVA, p. 1768 

[33] BBVA, p. 1768 

CAPITOLUL 18 - Căderea Babilonuluu 

1 : După acestea am văzut un alt înger pogorându-se din cer, având putere mare; şi pământul s-a 
luminat de slava lui. 

„Aici, se arată lumina şi strălucirea Sfintelor Puteri, care biruieşte cu multă măsură lumina şi strălucirea 
stelelor şi frumuseţea lor"[l]. 

2: Şi a strigat cu glas puternic, zicând: „A căzut!, a căzut Babilonul cel mare şi a devenit sălaş al 
demonilor şi cuibar a tot duhul necurat şi cuibar a toată pasărea spurcată şi urâtă". 

Cuibar, „grecescul filaki[2] înseamnă pază, supraveghere, strajă (Matei 14, 25), închisoare, temniţă 
(Matei 14, 3; Apocalipsa 2, 10; 20, 7). Aici însă are sensul de adăpost, loc de refugiu, ţarc în care cineva 
se simte bine. Imaginea este aceea a unei cetăţi pustii, ruinate, părăsite; un astfel de pustiu e locul preferat 
al duhurilor necurate. ♦ Urâtă: în sensul: urâtă de alţii, detestată. (Consumarea păsărilor impure era 
interzisă de Legea Veche)"[3]. 

3: Pentru că toate neamurile au băut din vinul aprinderii desfrânării ei, şi împăraţii pământului cu 
ea s-au desfrânat, şi neguţătorii lumii din puterea strălucirii ei s-au îmbogăţit. 

„Această imagine înseamnă că popoarele pământului, în special cele bogate şi politic puternice, 
acceptaseră pretenţiile Romei la suveranitatea şi la revendicarea ei de a fi un stat divin sau aproape divin 
pentru că, făcând aşa, puteau trage foloase"[4]. 

4: Şi-am auzit un alt glas din cer, zicând: „Ieşiţi din ea, poporul meu, ca să nu vă faceţi părtaşi la 
păcatele ei şi să nu primiţi din plăgile ei, 

5: fiindcă păcatele ei au ajuns pân-la cer şi Dumnezeu Şi-a adus aminte de nedreptăţile ei. 

„Zice aici că se cuvine a [ne] despărţi de petrecerea şi de viaţa celor ce au fapte spurcate şi care în toate 
zilele II întărâtă pe Dumnezeu" [5 ]. 

6: Plătiţi-i aşa cum şi ea a plătit, şi cu-ndoită măsură îndoit măsuraţi-i după faptele ei; în paharul în 
care a turnat, turnaţi-i de două ori pe-atât. 

„Aici, registrul adresării se schimbă: poruncile le sunt date îngerilor pedepsitori, cei ce aplică dreptatea 
dumnezeiască"[6]. 

„Zice pahar îndoit fie pentru că păcătoşii şi călcătorii de lege se vor munci foarte greu şi aici, şi în veacul 
veacului viitor; fie pentru că sufletul şi trupul se vor munci împreună pentru faptele pe care le-au făcut 
împreună; fie pentru că păcatul va fi răsplătit nu numai prin munca cea din afară, ci şi prin aceea din 
lăuntru, care vine de la conştiinţa săvârşirii lui"[7]. 

7: Şi cât s-a slăvit ea pe sine şi a strălucit, tot pe-atâta daţi-i chin şi bocet. Fiindcă zice ea în inima 
ei: Stau ca o-mpărăteasă, şi văduvă nu sunt, şi bocet nu voi vedea... 

S-a slăvit ea pe sine şi a strălucit, adică s-a bucurat de o viaţă de lux. 

8: Pentru aceea, într-o singură zi îi vor veni plăgile: moarte şi bocet şi foamete; şi-n foc va fi 
mistuită, că puternic este Domnul Dumnezeu Care-o judecă. 

„Zice într-o singură zi fie arătând scurtimea vremii când sabia şi pieirea şi foametea şi plângerea [vor] 
veni peste ea şi se va strica prin foc şi va arde; fie arată că va pătimi acestea în ziua proorocită"[8]. 

9: Iar împăraţii pământului care s-au desfrânat cu ea şi s-au bucurat de strălucirea ei vor plânge şi 
se vor bate-n piept asupră-i când vor vedea fumul arderii ei, 

„Nouă schimbare de registru narativ (versetele 9-19): dezastrul Babilonului e descris prin gura 
împăraţilor, negustorilor şi armatorilor care au beneficiat de gloria şi prosperitatea cetăţii"[9]. „Se pare că 
aici Ioan se serveşte de un expedient dramatic, pentru că nu descrie direct violenţa, ci numai efectele sale 
sau reacţiile la violenţă. In ansamblu, versetele 9-10 constituie un enunţ de condamnare a acelor regi a 
căror autoritate depindea de favoarea Romei. Vestea este ironică, deoarece conţine o lamentaţie funebră 
rostită de prietenii Romei. Din punctul de vedere al autorului, însă, şi cântarea funebră funcţionează ca 
veste a pedepsei" !" 101 . 

10: departe stând de frica chinurilor ei şi zicând: Vai!, vai!, tu, cetatea cea mare, Babilonul, cetatea 
cea tare, că-ntr-un ceas ţi-a venit judecata!... 

1 1 : Şi neguţătorii pământului vor plânge şi vor boci asupră-i, că nimeni nu le mai cumpără marfa, 

12: marfă de aur şi de argint şi de pietre preţioase şi de mărgăritare şi de vison şi de porfiră şi de 
mătase şi de stofă stacojie, tot lemnul bine-mirositor şi tot lucrul de fildeş, şi tot lucrul de lemn de 
mare preţ şi de bronz şi de fier şi de marmură, 

13: şi scorţişoară şi balsam şi mirodenii şi mir şi tămâie şi vin şi untdelemn şi făinuţă albă şi grâu şi 
vite şi oi şi cai şi căruţe şi robi şi suflete de oameni. 

„Şi acesta e un anunţ de condamnare, adresat comercianţilor pământului" !" 111 . Sunt vizaţi cei care, pentru 
interesul material, creditează puterile vrăjmaşe împărăţiei lui Dumnezeu, fie că această vrăjmăşie e 
declarată (ca în cazul Romei antice), fie că e subînţeleasă (ca în cazul unor puteri mai noi şi mai perfide). 

14: Şi dusu-s-au de la tine roadele după care-ţi tânjea sufletul, şi de la tine pierit-au toate cele grase 
şi strălucite, şi niciodată nu s-or mai afla... 

15: Neguţătorii acestora, cei ce s-au îmbogăţit de pe urma ei, departe vor sta de frica chinului ei, 
plângând şi jeluindu-se 16: şi zicând: Vai!, vai!, cetatea cea mare, cea învestmântată-n vison şi 
porfiră şi-n stofă stacojie şi-mpodobită cu aur şi cu pietre scumpe şi cu mărgăritare! 

17: Că-ntr-un ceas s-a pustiit atâta bogăţie! Şi tot căpitanul de vas şi tot călătorul pe mare şi 
corăbierii şi toţi câţi trăiesc de pe urma mării stăteau departe 

Versetele 15 -17 a: „Este vorba despre o a doua veste de condamnare adresată comercianţilor, exprimată 
în formă dramatică" !" 1 2"! . 

18: şi strigau uitându-se la fumul arderii ei, zicând: Care cetate este asemenea cetăţii celei mari?... 

19: Şi-şi puneau ţărână pe capete şi strigau, plângând şi jelindu-se şi zicând: Vai!, vai!, cetatea cea 
mare, din a cărei îmbuibare s-au îmbogăţit toţi cei ce au corăbii pe mare, că-ntr-un ceas s-a 
pustiit!"... 

Versetele 17-19: „Această unitate este un enunţ de condamnare rostit împotriva celor care se ocupă cu 
comerţul maritim. Manifestările lor de durere şi rimele sunt, poate, cele mai vii din toată seria. 
Considerată în sine, această unitate ar evoca sentimente de emoţie, chiar de simpatie sau de regrete, dar 
contextul (aluzia la condamnare în paralela din v. 17a şi apelul la bucurie din v. 20) demonstrează că 
astfel de sentimente nu sunt serios în joc"[13J. 

20: „Veseleşte-te de ea, cerule, şi voi, sfinţi şi apostoli şi profeţi; că judecata voastră asupră-i a 
judecat-o Dumnezeu!" 

„Textul reia vocea autorului - sau pe cea venită din cer (v. 4V T141 . Totodată, „această invitaţie la bucurie 
e surprinzătoare, după seria de strofe funebre. In formă, e asemănătoare cu 12, 12, care celebra victoria 
creştinilor asupra Satanei" [1 5 "|. 

„Sfinţii participă activ la judecata lui Dumnezeu. Aceasta se vede la ruperea peceţilor, a peceţii a cincea 
(6, 9-11), în primul act al viziunii celor şapte trâmbiţe (8, 3-5) şi din alte multe texte din Apocalipsă (de 
exemplu 18, 20), unde Dumnezeu pare a nu face decât să pronunţe judecata sfinţilor. Cei o sută patruzeci 
şi patru de mii reprezintă imensa mulţime a sfinţilor din cer care, precum urmează Mielului pretutindeni 
unde merge El, II asistă şi în funcţiunile de Judecător şi, în unire cu El, prezidează la desfăşurarea istoriei 
umane. Descriind toată desfăşurarea timpului din urmă ca o judecată în progres neîncetat, sfântul Ioan 
manifestă partea pe care mucenicii şi sfinţii în unire cu Hristos cel înviat o au şi o vor avea din ce în ce 
mai mult în această desfăşurare a judecăţii divine de-a lungul veacurilor" !" 161 . 

21: Iar un înger puternic a ridicat o piatră cât o piatră mare de moară şi a aruncat-o-n mare, 
zicând: „Aşa, dintr-o lovitură, aşa va fi aruncat Babilonul, cetatea cea mare, şi nu se va mai afla!... 

22: Şi vocea ţiter aşilor şi-a muzicanţilor şi-a flautiştilor şi-a trâmbiţaşilor nu se va mai auzi de- 
acum în tine; şi nici un meşteşugar din orice meşteşug nu se va mai afla în tine; şi-n tine cântec de 
moară nu se va mai auzi. 

23: Şi lumină de lampă, nu, niciodată nu se va mai ivi-ntru tine; şi glas de mire şi de mireasă, nu, 
niciodată nu se vor mai auzi-ntru tine, pentru că neguţătorii tăi erau mai-marii pământului şi 
pentru că toate neamurile s-au rătăcit prin vraja ta... 

24: Şi s-a găsit în ea sânge de profeţi şi de sfinţi şi-al tuturor celor înjunghiaţi pe pământ". 

Finalul arată lămurit că persecutarea sfinţilor a atras, în primul rând, pedeapsa. 



[1] Sf Andrei al Cezareii Capadociei, Tâlcuire la Apocalipsă, XVIII 

[2] (pt^aKn, 

[3]BBVA,p. 1768 

[4] ICSS IX, p. 202 - Astăzi putem vedea scenariul repetându-se, chiar dacă în discuţie nu mai este 

Roma, ci sediul acelui: In God we trust, nefiind foarte clar cărui dumnezeu cred aceia. 

[5] Sf. Andrei al Cezareii Capadociei, Tâlcuire la Apocalipsă, XVIII 

[6]BBVA,p. 1768 

[7] Sf. Andrei al Cezareii Capadociei, Tâlcuire la Apocalipsă, XVIII 

[8] Sf. Andrei al Cezareii Capadociei, Tâlcuire la Apocalipsă, XVIII 

[9]BBVA,p. 1768 

[10] ICSS IX, pp. 202-203 

rin icss rx, P . 203 

[12] ICSS IX, p. 203 

[13] ICSS IX, p. 203 

[14] BBVA, p. 1769 

[151 ICSS IX, p. 203 

[161 Dumitru Stăniloae, Teologia dogmatică ortodoxă, III, p. 361 - Fragmentul e alcătuit, în cea mai 

mare parte, din citate din: H. M. Feret, LApocalypse de Saint Jean, Vision chretienne de l'histoire, Paris, 

1943, pp. 241-253. 



CAPITOLUL 19 - Căderea Babilonului (continuare). Cina nunţii Mielului. Călăreţul calului alb. 

1 : După acestea am auzit ca un glas puternic de mulţime multă-n cer, zicând: „Aliluia! Mântuirea 
şi slava şi puterea sunt ale Dumnezeului nostru! 

2: Pentru că adevărate şi drepte sunt judecăţile Sale! Pentru că a judecat-o pe Desfrânata cea mare, 
care a stricat pământul cu desfrânarea ei, şi din mâna ei a răzbunat sângele robilor Săi". 

3: Şi au zis a doua oară: „Aliluia!" Şi fumul [arderii] ei se ridică în vecii vecilor. 

4: Iar cei douăzeci şi patru de Bătrâni şi cele patru Fiinţe au căzut şi I s-au închinat lui Dumnezeu 
Cel ce sade pe tron, zicând: „Amin! Aliluia!" 

aliluia închipuie lauda lui Dumnezeu, iar amin înseamnă adevărat sau/îe'Ţll. 

5: Şi un glas a ieşit din tron, zicând: „Lăudaţi pe Dumnezeul nostru, voi, toţi robii Săi, voi, cei ce vă 
temeţi de El, mici şi mari!" 

„Structura primei unităţi corale este într-un oarecare mod determinată de 18, 20, unde invitaţia la bucurie 
e adresată în primul rând cerului; 19, 1-4 descrie într-adevăr bucuria în cer. In a doua instanţă, 18, 20 
îndeamnă la bucurie sfinţii, apostolii şi profeţii. 19, 5 reia această invitaţie, adresând-o fiinţelor umane şi 
extinzând-o la toţi cei care-L servesc şi se tem de Dumnezeu"[2]. 

„Tronul lui Dumnezeu sunt Heruvimii şi Serafimii, de la care se dă porunca să-L laude pe Dumnezeu nu 
numai cei mici întru fapte, dar şi cei mici după mărimea puterii lor. Insă mi se pare că şi aceia ce sunt 
acum mici de vârstă, adică pruncii care mor nedesăvârşiţi, înviind la vârstă mare, II vor lăuda pe 
Dumnezeu, Făcătorul de lucruri mari"[3]. 

6: Atunci am auzit ca un glas de mulţime multă şi ca un vuiet de ape multe şi ca un bubuit de tunete 
puternice, zicând: „Aliluia!, că Domnul Dumnezeul nostru Atotţiitorul S-a împărăţit! 

S-a împărăţit: „Şi-a luat împărăţia în stăpânire "[41. 

7: Să ne bucurăm şi să ne veselim şi să-I dăm slavă, căci nunta Mielului a venit şi mireasa Lui s-a 
pregătit, 

8: şi i s-a dat ei să se înveşmânteze cu vison curat, luminos - căci visonul sunt faptele cele drepte ale 
sfinţilor". 

„In timp ce versetele 1-5 scot în relief victoria lui Dumnezeu asupra Babilonului, accentuându-I caracterul 
de judecător şi războinic, versetele 6-8 concentrează atenţia asupra regalităţii lui Dumnezeu şi asupra 
nunţii Mielului. [...] Aici, nunta Mielului e simbolul uniunii eshatologice dintre Hristos glorificat 
[preamărit] şi credincioşii care rezistă până la sfârşit"[5]. 

Vison: „ţesătură din material foarte fin şi scump, de obicei albă, din care se confecţionau veşmintele 
marilor preoţi, regilor şi oamenilor bogaţi (Luca 16, 19). Visonul era una din marile mărfuri de import ale 
Romei (18, 12), simbol al luxului ei (18, 16), dar, prin revers, şi simbol al bogăţiei sfinţilor (vezi şi v. 
14)"[6J. 

„Imbrăcarea miresei în vison curat arată îmbrăcămintea Bisericii - cea luminată întru fapte bune, şi 
subţire întru cunoştinţă şi înaltă întru vederea lui Dumnezeu şi în gândurile întru Dânsul - căci cu acestea 
se ţese înţelegerea dreptăţilor dumnezeieşti"[7]. 

9: Şi mi-a zis: „Scrie: Fericiţi cei chemaţi la cina de nuntă a Mielului!" Şi mi-a zis: „Acestea sunt 
adevăratele cuvinte ale lui Dumnezeu". 

Cea de a patra dintre fericirile Apocalipsei. Acestea sunt adevăratele cuvinte ale lui Dumnezeu: „= 
atestarea faptică a tuturor profeţiilor despre înviere, judecată şi viaţa veşnică"[8J. 

„Cina nunţii lui Hristos este prăznuirea celor mântuiţi şi veselia cea alcătuită cu bună cuviinţă pe care 
fericiţi vor fi acei ce o vor dobândi şi vor intra cu Mirele cel sfânt al sufletelor curate în cămara cea 
veşnic ă"[9]. 

10: Şi-am căzut înaintea picioarelor sale, ca să mă-nchin lui. Şi el mi-a zis: „Vezi să nu faci asta! 
Sunt împreună-slujitor cu tine şi cu fraţii tăi care au mărturia lui Iisus. Lui Dumnezeu închină-te, 
căci mărturia lui Iisus este duhul profeţiei". 

Vezi să nu faci asta: „act de smerenie, caracteristic tuturor sfinţilor şi îngerilor, asemenea lui Petru care 
refuzase închinarea sutaşului Corneliu (Fapte 10, 25-26)"[10]. Oricum, de aici nu s-ar putea argumenta 
combaterea cultului adus sfinţilor îngeri, dar e, totodată, evidentă deosebirea între cinstirea sfinţilor şi a 
sfinţilor îngeri şi adorarea datorată lui Dumnezeu. Mai atenţionăm că invocarea acestui loc e forţată din 
partea oricui nu se apropie de statura Sfântului Apostol Ioan (greşeală pe care o săvârşesc şi cei care, 
citind basme, se identifică pe dată cu Făt Frumos, în vreme ce ignoră alte personaje, mai pe măsura lor!). 

Mărturia lui Iisus este duhul profeţiei: adică „darul de a tâlcui corect Sfintele Scripturi şi învăţătura 
Domnului Iisus. Despre harisma profeţiei vezi Faptele Apostolilor 11, 27' Ţlll . Sau: Mărturia lui Iisus 
„este revelaţia lui Dumnezeu, făcută lumii de Iisus Hristos, pe care omul o poate primi şi vesti la rândul 
său. Profeţii şi martirii pentru credinţă, însufleţiţi de [Duhul] Sfânt, sunt mărturisitorii de frunte ai acestei 
revelaţii în faţa lumii (vezi 12, 17)"[12]. 

11: Şi-am văzut cerul deschis; şi iată, un cal alb; şi Cel ce şedea pe el Se numeşte Credincios şi 
Adevărat, şi-ntru dreptate judecă şi Se războieşte. 

De aici (şi până la 22, 5) este ultima serie de viziuni pe care o cuprinde Cartea Apocalipsei. 

Judecătorul va veni din cer. „Iar calul alb închipuie lumina sfinţilor şi veselia ce va să fie. Şi Cel ce şedea 
pe el Se numeşte Credincios şi Adevărat: Prin aceasta arată că va fi întru toate cuvintele Sale credincios şi 
întru fapte adevărat. Şi Acesta este Iisus Hristos, Fiul lui Dumnezeu, Care va judeca neamurile întru 
dreptate"£131. 

12: Iar ochii Lui, ca para focului; şi pe capul Său, numeroase steme; având un nume scris, pe care 
nimeni nu-1 ştie decât numai El. 

„Puterea şi măreţia lui Hristos depăşesc orice capacitate omenească de cunoaştere şi înţelegere" !" 141 . 
„Neştiinţa numelui Lui închipuie necuprinderea fiinţei [Sale]"£15J. Numeroasele diademe sau steme arată 
superioritatea lui Hristos asupra tuturor puterilor vrăjmaşe. 

Hristos „e Pantocratorul în trup omenesc. In ochii Lui omeneşti, luminoşi ca para focului, străluceşte 
infinitatea Tatălui şi a Duhului Sfânt. Şi tot prin ochii Lui ni se arată nouă iubirea Sa dumnezeiască 
nesfârşită" [1 6] . 

13: Şi este-mbrăcat într-o mantie stropită cu sânge; şi numele Lui se cheamă Cuvântul-lui- 
Dumnezeu. 

Mantie stropită cu sânge: „= semnul patimilor Mielului"JT7]. 

„Prin haina aceasta a Cuvântului lui Dumnezeu se închipuie cu adevărat prea-cinstitul şi nestricatul Său 
trup, haină care s-a muiat în sângele Său în vremea Patimii celei de bunăvoie (cf Ioan 19, 2; Isaia 63, 1- 
3VT181. 

14: Şi ostile din cer Ii urmau călări pe cai albi, purtând veşminte de vison alb, curat. 

Ostile din cer: „= ostile îngerilor, dar şi ale martirilor" !" 191 . 

Vorbind de Puterile cereşti, „chipul cailor înseamnă ascultare şi sprintenă alergare. Şi cei albi arată 
strălucirea şi marea înrudire cu lumina dumnezeiască. Iar cei negri (6, 5) arată ascunsul, precum cei roşii 
(6, 4), mişcarea înfocată. Iar cei ce îmbină albul cu roşul (6, 8), unirea celor două extreme prin pornirea 
de sine dăruitoare şi legarea treptelor dintâi cu cele de al doilea [rang] şi a celor de al doilea cu cele dintâi, 
prin întoarcerea unora spre altele în chip providenţial"!^]. 

15: Şi din gura Lui iese o sabie ascuţită cu care să lovească neamurile; şi El cu toiag de fier le va 
păstori şi va călca linul aprinderii mâniei lui Dumnezeu Atotţiitorul. 

„Sabia arată munca [pedeapsa] ce se va aduce necredincioşilor şi păcătoşilor după dreptatea judecăţii şi 
după răspunsul ce va ieşi din gura lui Hristos, prin care se vor paşte cu toiagul vârtos de fier al muncilor, 
ca să nu mai lucreze multele şi feluritele lor răutăţi. Toiag de care sfinţii vor rămâne necertaţi [...]. Şi El 
va călca teascul mâniei lui Dumnezeu, căci Tatăl nu va judeca pe nimeni, ci toată judecata I-a dat-o lui 
Hristos, după firea Sa omenească; judecată pe care, după fiinţă, El o avea, ca Fiu, mai înainte de 
veci"[211. 

16: Şi pe mantia Lui şi pe coapsa Lui are nume scris: împăratul-împăraţilor-şi-Domnul-domnilor. 

Pe coapsa Lui: „anticii obişnuiau uneori ca pe şoldul unei statui să scrie numele personajului 
reprezentat"[22]. După Averchie, e indicat locul în care se atârna sabia. 

„Cuvântul lui Dumnezeu e şi Raţiunea lui Dumnezeu care, ca atare, e şi sensul desfăşurării istoriei. El Se 
va arăta pe cerul deschis. Cerul se va deschide pentru a izbucni din el sensul, raţiunea tuturor celor ce au 
fost săvârşite pe pământ, iar raţiunea aceasta vine pe cal alb (19, 11), adică răsturnând repede toată 
raţiunea (tot cuvântul) ipocrită şi tot adevărul mincinos care ar vrea să i se opună. El e credincios, nu 
pentru că El crede, ci pentru că e fidel lumii, pe care a creat-o pentru un sens şi vrea să o împlinească în 
El; e credincios celor [cărora] le-a făgăduit fericirea veşnică dacă vor lucra din credinţa în El. Şi adevărat, 
în opoziţie cu toată minciuna amestecată în viaţa omenească. Raţiunea de sus, după care au fost create 
raţiunile ce s-au manifestat în istorie, va apărea pentru a lumina deplin ţinta spre care au avut să înainteze 
şi va arăta întrucât au înaintat spre ea sau nu"[23]. 

„Când Domnul nostru a pătimit, a purtat veşmântul de porfîră. întâi ca împărat. Căci El este împăratul 
împăraţilor şi Domnul domnilor. Apoi şi ca unul ce era batjocorit de cei nelegiuiţi" [24] . O atenţionare 
pentru cei ce doresc să participe la împărăţia Fiului: asemenea Lui, să vădească şi răbdare în încercări. 
Mai departe, o explicaţie privind împăraţii sau regii deasupra cărora se află Hristos: „Cât despre faptul că 
chiar şi Apostolii pot fi numiţi regi, consider că din aceasta se poate trage uşor concluzia cu privire la 
ceea ce se spune despre toţi credincioşii: Voi sunteţi seminţie aleasă, preoţie mare, neam sfânt (I Petru 2, 
9). Or, dacă sunt numiţi regi şi cei care au crezut în cuvântul lor [al Apostolilor], cu atât mai mult ei, care 
conduc bisericile lui Dumnezeu, merită să fie numiţi regi, cei care guvernează prin cuvântul şi prin 
scrierile lor pe conducătorii bisericilor. Iată temeiul pentru care Domnul este numit regele regz7or" [25] . 
„Dacă Creatorul tuturor se numeşte împăratul împăraţilor, Domnul domnilor, Dumnezeul dumnezeilor, 
negreşit că şi sfinţii se numesc dumnezei, domni şi împăraţi. Dumnezeul acestora este şi se numeşte 
Dumnezeu, Domn şi împărat"[26]. Hristos „este împărat al celor ce s-au făcut împăraţi peste patimi şi 
Domn al celor ce au dobândit, cu ajutorul Lui, domnie şi stăpânie peste păcat, care vor împăraţi cu El în 
veacul viitor"[27]. 

17: Şi-am văzut un înger stând în soare; şi el a strigat cu glas puternic, grăindu-le tuturor păsărilor 
ce zboară-n mijlocul cerului: „Veniţi şi adunaţi-vă la ospăţul cel mare al lui Dumnezeu, 

E vorba aici, evident, despre păsări de pradă. Dar şi pe îngeri „i-a numit păsări, pentru zborul lor cel pe 
sus şi pentru înălţarea lor în văzduh, spre îndreptarea şi învăţătura noastră"[28]. 

18: ca să mâncaţi cărnuri de-mpăraţi şi cărnuri de căpetenii şi cărnuri de puternici şi cărnuri de cai 
şi de-ale celor ce şed pe ei, şi cărnuri de tot soiul de oameni, şi liberi, şi robi, şi mici, şi mari". 

„Păsările de pradă, ca factor ecologic, sunt cele ce curăţă de leşuri un câmp pe care s-a dat o bătălie. 
Victimele sunt din categoria celor menţionate în 6, 15; 13, 16"[29]. 

19: Şi-am văzut Fiara şi pe-mpăraţii pământului şi oştirile lor adunate ca să facă război cu Cel ce 
sade pe cal şi cu oştirea Lui. 

„Prin oştiri îi arată pe cei ce se luptă împreună cu diavolul împotriva lui Hristos şi a sfinţilor Lui; şi zice 
că sunt mai multe pentru mulţimea vătămătoare a păcatului cea de multe feluri şi pentru [despărţirea] lor 
întru sfaturi[30]. Iar oastea, deci în număr de una, arată partea Puterilor îngereşti şi a oamenilor celor 
întocmai cu îngerii, care-L urmează pe Hristos prin unirea voii şi a ascultării" \3 11 . 

20: Şi Fiara a fost prinsă; şi cu ea, Profetul Mincinos, cel ce-n faţa ei făcea semne prin care-i 
amăgise pe cei ce purtaseră semnul Fiarei şi pe cei ce se închinau chipului ei. Amândoi au fost 
aruncaţi de vii în iezerul de foc, unde arde pucioasă. 

Iezerul de foc poate fi pregustat încă de aici: „Sufletele împătimite de plăceri sunt smârcuri de foc, în care 
putoarea patimilor, duhnind ca o mocirlă, hrăneşte ca pe un vierme neadormit al curviei desfrânarea 
trupului, şi ca pe nişte şerpi, broaşte şi lipitori ale poftelor stricate, gândurile şi dracii stricaţi şi ţâşnitori 
de otravă. Starea aceasta a luat încă de aici arvuna chinurilor de acolo"[32]. 

21: Iar ceilalţi au fost ucişi cu sabia Celui ce sade pe cal, cea care iese din gura Lui; şi toate păsările 
s-au săturat din cărnurile lor. 

„Este ultima bătălie care precede împărăţia milenară \3 31 a lui Hristos (20, 4-6)"[34]. 



JJQ Sf. Andrei al Cezareii Capadociei, Tâlcuire la Apocalipsă, XIX 

[21 ICSS IX, p. 205 

[3] Sf. Andrei al Cezareii Capadociei, Tâlcuire la Apocalipsă, XIX 

[4]BBVA,p. 1769 

[5] ICSS IX, p. 205 

[6]BBVA,p. 1769 

[7] Sf. Andrei al Cezareii Capadociei, Tâlcuire la Apocalipsă, XIX 

[30] Dacă virtuţile stau în unire, există şi patimi contradictorii, care se resping una pe cealaltă, însă, cum 

se poate uşor observa, sunt şi patimi care pot coexista, se pot menţine, ori se nasc una din alta. 

[31] Sf. Andrei al Cezareii Capadociei, Tălcuire la Apocalipsă, XIX 

[32] Sf. Grigorie Sinaintul, Capete foarte folositoare în acrostih, 37 

[33] A se citi: veşnică. 

[34] ICSS IX, p. 207 



CAPITOLUL 20 - Mia şi miile de ani. înfrângerea Satanei. Judecata la marele tron alb. 

1 : Şi-am văzut un înger pogorându-se din cer, având cheia adâncului şi un lanţ mare în mâna lui. 

2: Şi 1-a prins pe Balaur, pe şarpele cel vechi, care este diavolul şi Satana, şi 1-a legat pe o mie de 
ani. 

O mie de ani: „ca în tot cuprinsul Apocalipsei, există cifre şi numere cu valoare simbolică [...], care nu 
exprimă cantităţi sau raporturi determinate. Numărul 1000 simbolizează o perioadă foarte lungă sau o 
cantitate foarte mare (aşa cum o foloseşte şi limbajul popular în expresiile: Să trăieşti o mie de anii, sau: 
Ţi-am spus-o de o mie de ori). Că este aşa - şi aplicând o traducere foarte riguroasă - o dovedeşte faptul 
că în versetele 3, 5, 6 şi 7 textul original grecesc foloseşte expresia ta hilia etifll = miile de ani, un plural 
care nu mai lasă loc la îndoieli. Interpretarea literală - ca şi traducerile neglijente - au dat naştere multor 
confuzii şi rătăciri, precum vechiul hiliasm şi mai noul milenarism"[2]. L-a legat: „pentru că balaurul 
este simbolul haosului şi al sterilităţii, înlănţuirea sa semnifică ordinea creativă şi fertilitatea. Semnifica şi 
o amânare a atacului [asupra] naţiunilor (v. 3)"[3]. 

3: Şi l-a aruncat în adânc; şi pe acesta l-a închis şi l-a pecetluit deasupră-i, pentru ca el să nu mai 
amăgească popoarele, până ce miile de ani se vor sfârşi. După aceea el trebuie să fie dezlegat pentru 
puţină vreme. 

„Aici [vv. 1-3] vorbeşte de surparea şi pierderea diavolului care s-a făcut în vremea patimilor Stăpânului, 
când Hristos l-a judecat pe diavolul, ce se socotea a fi tare, ca să nu mai arunce pe nimeni în prăpastie. 
[...] Iar lanţ, după cunoştinţa noastră, numeşte puterea cu care l-a legat [...]. Iar mia de ani cât va fi 
[diavolul] legat nu putem şti cât este cu numărul"[4]. 

4: Şi-am văzut tronuri; şi ei s-au aşezat pe ele; şi li s-a dat lor putere să judece; şi-am văzut sufletele 
celor descăpăţânaţi din pricina mărturiei lui Iisus şi din pricina cuvântului lui Dumnezeu şi care nu 
i s-au închinat Fiarei şi nici chipului ei şi semnul ei nu l-au primit pe fruntea şi pe mâna lor. Şi ei au 
înviat şi au împărăţit cu Hristos o mie de ani. 

Şi ei s-au aşezat pe ele: „subiectul propoziţiei nu este precizat. Acesta se poate referi fie numai la cei 
doisprezece apostoli (Matei 19, 28), fie la ei şi la cei menţionaţi în continuarea versetului, potrivit 
aserţiunii că sfinţii vor judeca lumea (I Corinteni 6, 2-3VT51. Versetul descrie „prima judecată; a doua 
judecată, cea universală, este descrisă în 20, 1 1-15"[6]. Mia de ani a fost văzută fie ca o vieţuire terestră a 
sfinţilor (hiliasmul), fie, simbolic, ca referindu-se la realităţi eshatologice. „Origen şi Augustin vor 
interpreta fragmentul în sens spiritual, şi nu istoric. Augustin a legat înlănţuirea Satanei cu viaţa lui Iisus 
şi împărăţia de mii de ani cu timpul Bisericii (De civitate Dei, 20, l-9)"[7]. 

„Sfinţilor Apostoli li s-au dat scaune de învăţătură, prin care s-au luminat neamurile. Şi, după 
dumnezeiasca făgăduinţă (Luca 22, 30), li se vor da şi în veacul cel viitor, spre osândirea celor ce au 
lepădat propovăduirea Evangheliei"^]. 

5: Ceilalţi morţi nu învie până ce nu se vor sfârşi miile de ani. Aceasta este învierea cea dintâi. 

„Expresia nu învie arată întunericul şi starea de chin în care se află sufletele păcătoşilor [. . .] după moartea 
trupească"[9]. 

6: Fericit şi sfânt cel ce are parte de învierea cea dintâi! Peste aceştia moartea cea de-a doua nu are 
putere, ci ei vor fi preoţi ai lui Dumnezeu şi-ai lui Hristos şi vor împăraţi cu El de-a lungul miilor de 
ani. 

A cincea fericire a Apocalipsei. Ei vor fi preoţi: „rolul sacerdotal este important în împărăţia mesianică, 
dar nu în noul Ierusalim (cf. 22, 5V T101 . 

„Din Dumnezeiasca Scriptură învăţăm că sunt două vieţi şi două morţi. Este viaţa cea dintâi, în trupul cel 
trecător după călcarea poruncii [de către protopărinţi]. A doua este viaţa veşnică, cea făgăduită sfinţilor. 
Iar morţi sunt tot două: una trupească, trecătoare, ce se va face pentru răsplătirea păcatelor; şi alta 
veşnică[ll], ce este focul gheenei. [...] [Sunt şi două învieri]: învierea cea dintâi este învierea din faptele 
cele moarte, iar cea de a doua este aducerea din stricăciunea trupului la nestricăciune. învierea dintâi e 
atunci când se trece de la păcat la faptele în Duhul, iar învierea a doua va fî la sfârşitul lumii"[12]. 

7: Şi când se vor sfârşi miile de ani, Satana va fi dezlegat din închisoarea lui. 

De fapt, în întreaga istorie, diavolul luptă împotriva Bisericii, perioadele de prigoană deschisă alternând 
cu cele de acalmie (când apar, însă, alte forme de luptă, cum ar fi ereziile sau indiferentismul). Va fi însă 
un timp când puterile sale se vor amplifica, din îngăduinţa divină. 

8: Şi va ieşi să amăgească neamurile care sunt în cele patru colţuri ale pământului, pe Gog şi pe 
Magog, şi să le adune la război; iar numărul lor este ca nisipul mării... 

Cele patru colţuri ale pământului: „pământul era pentru cei din vechime în formă de pătrat (vezi 7, 1). ♦ 
Gog şi Magog: în Vechiul Testament, Gog este un descendent din Ruben (I Paralipomena 5, 4), Magog 
un fiu al lui Iafet (Facerea 10, 2). Profetul Iezechiel ne vorbeşte despre un Gog care era rege în ţara 
Magog şi conducea hoardele barbare care au năvălit dinspre Marea Neagră. La sfârşitul timpurilor, acest 
conducător de hoarde va reveni [131 să dea luptă împotriva poporului Israelit [14"| , dar va fî nimicit de 
puterea lui Dumnezeu"£15]. „Gog şi Magog: nume preluate din Iezechiel, capitolele 38-39; cei doi regi de 
miazănoapte care au purtat un război de vârf împotriva lui Dumnezeu, dar care-n cele din urmă au fost 
înfrânţi de armiile lui Israel. Transferaţi în simbol, ei reprezintă împărăţiile lumii care se ridică împotriva 
împărăţiei lui Dumnezeu, ca şi în cazul numărului 666 = QSR NRON (vezi 13, 18), n-au lipsit încercările 
de a se face pe seama lor identificări istorice şi geografice concrete. Luând ca bază expresia din Iezechiel 
38, 2: Gog din ţara lui Magog, regele [ţinuturilor] Roos şi Mosoh \\6~\ (în redactarea şi grafia 
Septuagintei), unii au speculat cele două denumiri geografice apropiindu-le de Rusia şi Moscova. 
Oricum, în literatura apocaliptică şi rabinică numele celor doi sunt asociate cu sfârşitul lumii, când toate 
vrăjmăşiile organizate împotriva lui Dumnezeu se vor ridica şi vor fi zdrobite" [1 7] . 

Unii „tâlcuiesc din limba evreiască că prin Gog se înţelege adunător sau adunare, iar prin Magog, înălţat 
sau înălţare, aşa încât şi prin numele acestea se închipuie adunare de neamuri şi mândrie" [18]. 

9: Şi s-au suit pe faţa pământului şi au înconjurat tabăra sfinţilor şi cetatea cea iubită. Dar foc s-a 
coborât din cer şi i-a mistuit. 

Cetatea cea iubită: „= Ierusalimul; Ierusalimul cel nou; Ierusalimul ceresc; Biserica lui Hristos"[19]. 
„Aceasta înseamnă că vrăjmaşii lui Hristos se vor răspândi pretutindeni pe pământ şi vor persecuta 
întreaga creştinătate"[20]. 

10: Şi diavolul care-i amăgise a fost aruncat în iezerul cel de foc şi de pucioasă, unde este Fiara şi 
Profetul Mincinos, şi vor fi chinuiţi acolo, zi şi noapte, în vecii vecilor. 

„Text clar despre existenţa iadului veşnic" [21]. Fragmentul 20, 4-10 „a suscitat discuţii între creştini, 
pornind de la Biserica începuturilor până azi" [221 . 

11: Şi-am văzut un mare tron alb, şi pe Cel ce şedea pe el, de dinaintea feţei Căruia pământul şi 
cerul au fugit, şi loc pentru ele nu s-a mai aflat. 

Pământul şi cerul au fugit: „expresie lapidară şi blândă pentru cataclismul cosmic, cel ce va lăsa spaţiul 
liber pentru naşterea din nou a lumii (Matei 19, 28), pentru un cer nou şi un pământ nou (21, 1)"[23]. 

„Autoritatea copleşitoare ce iradiază din faţa Judecătorului e aşa de mare, că de faţa Lui a fugit tot 
pământul şi tot cerul; şi loc nu s-a aflat lor. Pământul şi cerul pur şi simplu nu se mai văd de autoritatea 
ce iradiază din această faţă şi care-i ţine pe toţi concentraţi în privirea ei. Parcă nu mai e decât ea; sau de 
fapt totul s-a inclus în ea. Numai faţa aceasta, numai Persoana aceasta o văd toţi, căci numai de ea simt că 
atârnă existenţa lor în veci. Iar cei răi nu mai văd nimic, nici măcar această faţă, ci totul e un gol abisal şi 
întunecos în faţa lor" [241 . 

„Prin tronul alb se arată odihna lui Dumnezeu, pe care o va avea întru sfinţii cei luminaţi cu faptele bune 
[...]. Iar fuga cerului şi a pământului închipuie mutarea lor şi schimbarea la un chip mai bun"[25]. 

12: Şi i-am văzut pe cei morţi, pe cei mari şi pe cei mici, stând înaintea tronului; şi cărţile au fost 
deschise; şi altă carte a fost deschisă, care este aceea a vieţii. Şi morţii au fost judecaţi din cele 
scrise-n cărţi, potrivit cu faptele lor. 

în cele de mai sus se vorbeşte despre învierea cea de obşte (generală). Cărţile au fost deschise: „= 
evidenţa faptelor fiecărui om. ♦ Cartea vieţii: = care conţine numele celor mântuiţi"[26]. „înscrierea 
numelui unui individ în cartea aceasta echivalează cu salvarea lui, după cum ştergerea numelui înseamnă 
pieirea acestuia" [27] . 

Cărţile ce se vor deschide „sunt înseşi vieţile oamenilor; sau cartea vieţii care e tezaurul de viaţă ce şi l-au 
câştigat în Hristos cei drepţi"[28]- 

,JMorţi îi numeşte ori pe toţi oamenii, căci toţi pătimesc moartea trupului, ori pe cei morţi în păcate. Iar 
mari şi mici se numesc ori cei ce sunt aşa cu vârsta, ori cei ce au făcut fapte de moarte mari sau mici, care 
vor primi [pedeapsa] după întocmirea şi asemănarea faptelor. Ori şi aceasta: mari îi numeşte pe cei drepţi, 
iar mici pe păcătoşii cei netrebnici, pentru micşorarea sufletească ce le vine din păcate. Iar cărţile 
deschise închipuie faptele fiecăruia şi cunoştinţa păcatelor fiecăruia. Iar altă carte este aceea a vieţii, în 
care sunt scrise numele sfinţilor" [29] . 

13: Şi marea i-a dat pe morţii din ea, şi Moartea şi Iadul i-au dat pe morţii pe care-i aveau; şi au 
fost judecaţi, fiecare, după faptele lor. 

Moartea şi Iadul: „personificări ale spaţiilor în care locuiesc păcătoşii damnaţi, duşmanii eterni ai lui 
Dumnezeu, al căror sfârşit este biruinţa lui Hristos la învierea morţilor (vezi I Corinteni 15, 54-55; de 
asemenea: 1, 18VT301. 

„Prin aceste cuvinte se referă la faptul că stihiile vor da elementele care intră în compoziţia trupului 
fiecăruia. Prin mare trebuie să înţelegem elementul umed; prin iad, aerul, pentru că nu se vede; prin 
moarte, pământul, pentru că în el sunt aşezate trupurile celor adormiţi" [3 1]. 

14: Apoi Moartea şi Iadul au fost aruncate-n iezerul de foc. Aceasta e moartea cea de-a doua: 
iezerul de foc. 

Moartea cea de-a doua este condamnarea definitivă. Pare că prin moarte şi iad sunt numiţi cei 
condamnaţi la focul cel veşnic ul . 

1 5 : Şi dacă cineva n-a fost găsit scris în cartea vieţii, aruncat a fost în iezerul de foc. 

Moartea cea dintâi e moartea trupească, hotărâtă pentru protopărinţi, ca urmare a căderii (Facerea 3, 19), 
şi pentru urmaşii lor, fiind, aşa cum se socoteşte, o pedeapsă. „Dar nu este o pedeapsă, ci mai degrabă o 
binefacere; căci n-am lăsat ca stricăciunea să coexiste cu nestricăciunea, pentru că mai rea decât 
dezlegarea lor [a sufletelor de trup] ar fi fost legarea lor şi ca răul să fie nemuritor în amândouă. Căci dacă 
sufletul care cade din viaţa de aici ar trebui să poarte iarăşi unit cu el trupul stricat, cum n-ar fi acest lucru 
mai rău decât moartea, decât despărţirea sufletului de el? Aşadar, sunt două morţi: a trupului şi a 
sufletului. [...] [Iar moartea trupului] e eliberarea de toate relele vieţii dăruind celor ce trăiesc frumos 
bucurie nesfârşită, desfătare veşnică şi lumină neînserată"[33J. Şi, desigur, aceştia nu vor cunoaşte 
moartea cea de-a doua. 

CAPITOLUL 21 - Cerul cel nou şi pământul cel nou. Noul Ierusalim. 

1: Şi-am văzut un cer nou şi un pământ nou; fiindcă cerul cel dintâi şi pământul cel dintâi au 
trecut, iar marea nu mai este. 

Marea nu mai este: „Această afirmaţie scoate în evidenţă caracterul mitic, simbolic al mării, în 
Apocalipsa. Dispariţia mării echivalează cu închisoarea veşnică şi pedeapsa balaurului (Satana), al fiarei 
(Antihrist) şi al falsului profet (19, 20; 20, 10), la fel cu eliminarea Morţii şi a Hadesului (20, 14). 
Eliminarea mării este simbolul victoriei complete şi definitive a creaţiei asupra haosului, a vieţii asupra 
morţii"]!]. 

„Toate cele create, potrivit firii lor, sunt supuse stricăciunii şi prin urmare şi cerurile. Se ţin, însă, şi se 
conservă prin harul lui Dumnezeu. Numai Dumnezeirea este prin fire fără de început şi fără de sfârşit; 
pentru aceea s-a şi spus: Acestea pier, iar Tu rămâi (Psalmi 101, 27). Totuşi, cerurile nu vor pieri 
complet"[2]. 

„El (Fiul) a pregătit noul pământ al luminii şi noul cer al Duhului (Sfânt); rezumând (voi zice): o lume 
nouă şi o împărăţie veşnică. Din pământul muritor şi întunecat al duhurilor răului unde sălăşluiesc 
gândurile lor, El (Fiul) va duce sufletele care L-au dobândit şi care L-au iubit într-un pământ al vieţii şi al 
luminii, unde sălăşluiesc Sfinţii. Intr-acesta se vor stabili paşii, iar mintea şi gândurile acolo se vor 
plimba, fiindcă au fost mutaţi de la moarte la viaţa veşnică"[3]. 

E aici şi o chemare la contemplarea realităţilor duhovniceşti: „Când avem mintea lui Hristos (I Corinteni 
3, 16) şi ochi duhovniceşti, tu te întorci iarăşi înapoi, ca să trăieşti sub stihiile acestei lumi ca învăţătoare? 
Ce zici? Noi care aşteptăm cer nou şi pământ nou potrivit făgăduinţei, nu vom înţelege şi nu vom slăvi pe 
Dumnezeu din acelea în chip supralumesc, ci II vom cunoaşte numai din lumea aceasta veche şi 
schimbăcioasă? Ba nu numai schimbăcioasă, ci şi stricăcioasă. Căci numind-o pe aceea nouă, a arătat-o, 
pe aceasta, veche. Iar tot ce se învecheşte şi îmbătrâneşte merge spre pieire"[4]. 

2: Şi-am văzut cetatea cea sfântă, noul Ierusalim, pogorându-se din cer de la Dumnezeu, gătită ca o 
mireasă-mpodobită pentru mirele ei. 

„Această viziune a mântuirii a fost scrisă într-o epocă în care Ierusalimul istoric fusese distrus de curând 
şi de către o persoană care nu se găsea în mediul său într-o cetate, oricare ar fi fost contextul său [al 
cetăţii] cultural. Viziunea [...] nu aşteaptă o reconstrucţie istorică. Cetatea este descrisă ca soţia Mielului 
(v. 9); este, deci, un simbol al unirii eshatologice a credincioşilor cu Domnul lor"[5]. 

De aici, inspiraţia pentru o viziune a lui Herma: „Iată m-a întâlnit o fecioară împodobită, ca şi cum ar fi 
ieşit din cămara de nuntă; era toată îmbrăcată în alb, cu încălţăminte albă; acoperită până la frunte şi pe 
cap avea o bonetă; părul capului îi era alb. Ştiam din vedeniile de mai înainte că este Biserica şi m-am 
bucurat mult"[6]. înaintea acestei viziuni apare o fiară, inspirată, în parte, tot din Apocalipsa. 

3: Şi-am auzit venind din tron un glas puternic care zicea: „Iată locuirea lui Dumnezeu cu oamenii; 
şi El va locui cu ei, şi ei vor fi poporul Său şi Dumnezeu însuşi va fi cu ei. 

Aici, o precizare: „Trebuie să se ştie că prin botez ne tăiem împrejur de tot acoperământul de la naştere, 
adică de păcat, şi devenim Israeliţi duhovniceşti şi poporul lui Dumnezeu"[7]. Nu trebuie însă înţeles că, 
prin primirea Botezului, rămânem în acest popor indiferent ce am face după aceea. . . 

4: Şi El va şterge toată lacrima din ochii lor; şi moarte nu va mai fi; nici bocet, nici strigăt, nici 
durere nu vor mai fi, căci cele dintâi lucruri au trecut". 

„Cele dintâi au trecut: este lumea dintâi, care din cauza păcatului se afla sub blestemul lui Dumnezeu. 
Odată cu înfăptuirea răscumpărării definitive, această lume este curăţită, liberată de osânda care apăsa 
asupra ei din cauza osândei omului' Ţ 81. 

„Eternitatea este solidară cu timpul, fără să se confunde cu el. Eternitatea este obârşia şi perspectiva 
timpului şi forţa care mişcă timpul spre ea. La sfârşit, eternitatea va covârşi timpul, îi va da calitatea ei. 
Atunci nu va mai fi timp (10, 6), pentru că noi nu vom mai avea în noi decât iubirea. [...] Atunci 
Dumnezeu va usca lacrimile celor ce vor fi deplin cu El şi în El"[9]. 

Prin lucrarea lui Hristos (s-a înfăptuit ca) „şarpele cel plin de vicleşug de la început şi îngerii care s-au 
asemănat lui să fie nimiciţi (I Ioan 3, 8) şi moartea să fie dispreţuită şi ca la cea de a doua venire a lui 
Hristos însuşi să înceteze cu desăvârşire, pentru cei care au crezut în El şi au trăit într-un chip bineplăcut 
Lui şi ca apoi să nu mai existe [moartea - n. n.], iar atunci când unii vor fi trimişi ca să fie pedepsiţi la 
judecata şi la condamnarea focului celui neîncetat, ceilalţi să fie laolaltă în nepătimire, în nestricăciune, în 
lipsă de durere şi în nemurire" [101- 

El va şterge toată lacrima din ochii lor. această lucrare, însă, începe chiar de aici: „Omoară păcatul, şi 
lacrima îndurerată a ochilor sensibili va fi de prisos. Căci nu e nevoie de brici unde nu e rană. Nu era în 
Adam lacrima înainte de călcarea poruncii, precum nu va fi nici după înviere, când va fi încetat păcatul, 
dacă acolo nu va fi nici durere, nici întristare, nici suspin" \\Y\ . 

5: Şi Cel ce şedea pe tron a zis: „Iată, Eu le fac pe toate noi". Şi a zis: „Scrie, fiindcă aceste cuvinte 
sunt vrednice de crezare şi adevărate". 

Vrednice de crezare şi adevărate se poate citi şi „credincioase faţă de propriul lor adevăr"£12]. 

Hristos, ca unul ce nu e supus legilor creaţiei şi Care S-a făcut începătură a învierii şi a restaurat (reînnoit) 
omul „trebuia să fie [...] începutul creaţiei celei noi. Căci Cel ce s-a coborât pentru noi până la noi, toate 
le-a făcut «of '£131. Se cuvinte ca fiecare să-I ceară această reînnoire: „Călăuză a celor vii, fii Cel ce 
îndreaptă gândul meu spre Tine şi deschide înaintea gândurilor mele uşa cugetării mele la Tine. Tu, Care 
le-ai făcut noi pe toate, înnoieşte -mă cu cunoaşterea Ta şi pune în mişcare înlăuntrul inimii mele 
adevărata Ta nădejde. [...] Tu, Care le faci noi pe toate, înnoieşte -mă făcându-mă să simt nădejdea Ta. 
Bucurie a creaţiei, învredniceşte-mă de bucuria ce se mişcă dincolo de trup şi care se primeşte în liniştea 
sufletului. îngroapă în mădularele mele focul iubirii Tale. Pune în inima mea temeliile minunării de Tine. 
Leagă mişcările mele lăuntrice cu tăcerea cunoaşterii Tale, întrucât aceasta e cu desăvârşire mută. 
Invredniceşte-mă să Te văd cu ochi mai lăuntrici decât ochii larg deschişi"£l_4]. 

6: Şi mi-a zis: „S-a făcut! Eu sunt Alfa şi Omega, începutul şi Sfârşitul. Celui ce însetează, Eu în 
dar îi voi da să bea din izvorul apei vieţii. 

„Cuvântul este izvorul vieţii, care curge cu tărie" |T51 , „izvor din care cei ce beau nu vor mai înseta 
niciodată, care ţâşneşte apă înzecit şi pe cei ce beau din el îi face nemuritori"£16]. „Cuvântul este numit 
Alfa şi Omega pentru că El este singurul al Cărui sfârşit este şi început, Care sfârşeşte iarăşi în locul din 
care Şi-a avut începutul, în Care nu este deloc nici o întrerupere. De aceea, a crede în El şi a crede prin El 
înseamnă a ajunge la unitate, înseamnă a fi unit în chip nedespărţit cu El; a nu crede în El înseamnă 
îndoială, depărtare, împărţire" !" 171 . Cuvântul, sau Hristos, are mulţime de aspecte: „Tu, Hristoase, eşti 
împărăţia cerurilor (Matei 5, 5), Tu eşti pământul celor blânzi, Tu eşti verdeaţa raiului, Tu eşti cămara de 
nuntă dumnezeiască, Tu eşti patul de nuntă cel negrăit, Tu eşti masa tuturor, Tu eşti pâinea vieţii (Ioan 6, 
35), Tu eşti băutura cea nouă, Tu eşti vasul cu apă, Tu şi apa vieţii, Tu şi candela nestinsă pentru fiecare 
din sfinţi, Tu şi haina, cununa şi Cel ce împarte cununile, Tu şi bucuria şi ruşinarea, Tu, hrana şi slava, Tu 
şi veselia, Tu şi fericirea"£18]. 

7: Biruitorul va moşteni acestea şi Eu îi voi fi Dumnezeu şi el îmi va fi Mie fiu. 

Ne facem/;/ ai Tatălui prin unirea cu Fiul. 

8: Cât despre cei fricoşi şi necredincioşi şi spurcaţi şi ucigaşi şi desfrânaţi şi vrăjitori şi-nchinători 
la idoli şi toţi cei mincinoşi, partea lor este-n iezerul care arde cu foc şi cu pucioasă, care este 
moartea cea de-a doua". 

Cei amintiţi aici (ca şi la 21, 27; 22, 15; Ioan 8, 44) „sunt oamenii care, prin cuvântul şi fapta lor, luptă 
împotriva adevărului" !" 191 . 

„Moartea sufletului este înstrăinarea de viaţa în Dumnezeu. Şi aceasta e moartea cea cu adevărat 
cumplită. Iar cea de după aceea, adică [moartea] trupului, e atotdorită. Căci e un semn al iubirii de oameni 
a lui Dumnezeu. De ea se vor lipsi, vai, ceata celor osândiţi la judecata viitoare f201 . Căci celor ce nu s-au 
folosit bine de talantul harului dumnezeiesc, dat de Dumnezeu, le rămâne o înviere unită în veci cu acea a 
doua moarte, cum ne-a descoperit Ioan în Apocalipsă, care e mai rea ca moartea. Iar dacă aceia trăiesc 
fără moarte şi în acelaşi timp sunt morţi, sunt mulţi care trăiesc şi aici morţi, cum a arătat Domnul vieţii şi 
al morţii (Matei 8, 22). Există deci şi o moarte a sufletului, măcar că după fire acesta rămâne nemuritor. 
Cum va trăi, deci, împărtăşindu-se [doar] de viaţa creată? El e mai degrabă mort, trăind această viaţă. 
Deci trebuie să se împărtăşească, dacă vrea să învie la o viaţă mai înaltă, de viaţa nemuritoare, de aceea 
care nu se desparte de Duhul" [21]. Sufletul depărtat de Dumnezeu şi cufundat în simţualitate este mort, 
încă de aici. De va trece dincolo în această stare, unde poftele nu pot fi satisfăcute, va suferi veşnic de 
această sfâşiere. 

9: Şi a venit unul din cei şapte îngeri care aveau cele şapte cupe pline cu cele şapte plăgi, cele din 
urmă, şi a grăit către mine, zicând: „Vino, am să-ţi arăt Mireasa, Femeia Mielului". 

10: Şi-n duh m-a dus pe un munte mare şi înalt şi mi-a arătat cetatea cea sfântă, Ierusalimul, 
pogorându-se din cer, de la Dumnezeu, 

în duh: apostolul vede tainele cereşti în stare de extaz. Astfel i se arată noul Ierusalim, cetatea cea sfântă, 
prezentat în cele ce urmează. „Prin muntele mare arată viaţa sfinţilor cea înaltă şi mai presus de lume, în 
care femeia Mielului, Ierusalimul cel de sus, se va înfrumuseţa şi se va proslăvi de la Dumnezeu" [22] . 

„Descrierea de mai jos [versetele 11-23], cu toate detaliile ei simbolice, creează imaginea unui spaţiu plin 
de măreţie, frumuseţe, culoare, puritate, fineţe şi transparenţă"[23]: 

11: având slava lui Dumnezeu. Lumina ei era asemănătoare cu aceea a pietrei de mare preţ, a 
pietrei de iaspis cristalin. 

12: Şi avea zid mare şi înalt; şi avea douăsprezece porţi; iar la porţi, doisprezece îngeri; şi nume 
scrise deasupra, care sunt ale celor douăsprezece seminţii ale fiilor lui Israel. 

„Tabloul e dominat de numărul 12 ca atare, de multiplul său (v. 16) sau de pătratul său (v. 17). Simbolul 
este acela al noului Israel, Biserica lui Hristos, împărăţia lui Dumnezeu" [24]. 

„Zidul cel mare şi înalt al Bisericii, care păzeşte cele ce sunt în cetate, este Hristos, iar cele 12 porţi sunt 
Sfinţii Apostoli, prin care am primit aducerea şi intrarea la Tatăl" [25] . 

13: Şi spre răsărit, trei porţi; şi spre miazănoapte, trei porţi; şi spre miazăzi, trei porţi; şi spre apus, 
trei porţi. 

„Cei patru pereţi ai zidului şi întreita arătare a porţilor închipuie cunoştinţa Sfintei Treimi Celei închinate 
în patru părţi ale lumii, pe care am luat-o din închinarea Crucii celei de viaţă făcătoare"[26]. 

14: Iar zidul cetăţii avea douăsprezece pietre de temelie; şi pe ele, douăsprezece nume, ale celor 
doisprezece apostoli ai Mielului. 

„După spusa Apostolului [Pavel] (Efeseni 2, 19-20), temeliile zidului sunt dumnezeieştii Apostoli, pe care 
este zidită Biserica lui Hristos" [27] . 

15: Şi cel care vorbea cu mine avea o măsură, o trestie de aur, ca să măsoare cetatea şi porţile şi 
zidul ei. 

„Uneltele (geometrice) de măsurare şi ziditoare arată puterea [fiinţelor cereşti] de întemeiere, de clădire şi 
de desăvârşire şi toate celelalte ale grijii de înălţare şi întoarcere a fiinţelor din a doua treaptă" [281 . 

16: Şi cetatea era în patru colţuri; şi lungimea ei este tot atât cât şi lăţimea. Şi a măsurat cetatea cu 
trestia: douăsprezece mii de stadii. Lungimea şi lărgimea şi înălţimea ei sunt deopotrivă. 

Lungimea, lărgimea şi înălţimea sunt egale, „ceea ce înseamnă un cub, simbol al perfecţiunii" [29] . 
Semnificaţia pătratului e asemănătoare: „la Grecii din vechime, pătratul era întruchiparea 
desăvârşirii" [3 01 . „Pătrat al pătratului, [cubul] are, în cadrul volumelor, aceeaşi semnificaţie ca şi pătratul 
în cadrul suprafeţelor, simbolizând lumea materială şi ansamblul celor patru elemente. Datorită poziţiei 
sale solide, a fost luat drept simbolul stabilităţii; din acest motiv, el se află adesea la baza tronurilor. într- 
un sens mistic, cubul a fost considerat simbolul înţelepciunii, al adevărului şi al perfecţiunii morale. El 
este modelul Ierusalimului viitor, promis de Apocalipsă, care are trei dimensiuni identice" [3 1]. 

17: Şi i-a măsurat şi zidul: o sută patruzeci şi patru de coţi, măsură a unui om, adică a unui înger. 

„îngerul foloseşte aceeaşi măsură ca şi omul"[3_2J. O sută patruzeci şi patru este pătratul numărului 12. 
„Dar nu se măsurau decât numere simbolice, în sine foarte puţin cantitative. [...] Tot ceea ce [îngerul] 
măsoară, oraş, porţi, decoruri, locuitori, este înţeles într-un sens simbolic. Nou şi frumos exemplu de 
coexistenţă a profanului şi-a sacrului în discursul şi decontul omenesc"[33]. 

„Măsura grosimii zidului este de 144 de coţi, adică de douăsprezece ori 12. Numărul acesta arată 
învăţătura celor 12 Apostoli"[34]. 

18: Şi plasma zidului ei este de iaspis, iar cetatea este de aur curat asemenea sticlei curate. 

,Jaspis: aceasta arată viaţa sfinţilor [care] este pururea verde şi neveştejită, ca iaspisul [...]. Iar aurul cel 
curat ca sticla închipuie viaţa cea luminată, scumpă şi strălucitoare a locuitorilor ei"[35]. 

19: Temeliile zidului cetăţii sunt împodobite cu toată piatra scumpă: întâia temelie este de iaspis; a 
doua, de safir; a treia, de calcedoniu; a patra, de smarald; 

20: a cincea, de sardoniu; a şasea, de sardiu; a şaptea, de hrisolit; a opta, de berii; a noua, de topaz; 
a zecea, de hrisopras; a unsprezecea, de iachint; a douăsprezecea, de ametist. 

„Cele douăsprezece fundamente sunt împodobite cu douăsprezece pietre preţioase, care corespundeau 
celor douăsprezece pietre care împodobeau pectoralul marelui preot [Ieşirea 28, 17-21]. Pe vremea lui 
Ioan, aceste pietre erau asociate celor douăsprezece constelaţii ale zodiacului. Totuşi, ele sunt indicate aici 
în ordine inversă. Inversiunea nu înseamnă în mod necesar că Ioan respingea credinţele curente în ceea ce 
priveşte fenomenele astrale, dar lasă să înţelegem că trebuie reinterpretate' ' [3 6] . 

Urmând Sfântului Epifanie, Sfântul Andrei al Cezareii atribuie fiecare piatră scumpă câte unui Apostol, 
astfel: 

Iaspis - Sfântul Petru, pentru dragostea sa cea veşnic verde [proaspătă] faţă de Hristos; 

Safir - Sfântul Pavel, cel făcut precum azurul prin răpirea la al treilea cer; 

Calcedoniu - Sfântul Andrei, ca acela ce a fost aprins cu focul Duhului[37]; 

Smarald - Sfântul Ioan, pentru frumuseţea şi lumina propovăduirii sale; 

Sardoniu - Sfântul Iacov (explicaţie destul de neconvingătoare, legată de moartea sa pentru Hristos, 
apropiată de unghia omului, care se taie fără durere); 

Sardiu - Sfântul Filip, ca acela luminat de focul Duhului (sardiul fiind roşu); 

Hrisolit - Sfântul Vartolomeu, cel strălucit cu multe feluri de bunătăţi, asemenea aurului; 

Berii - Sfântul Toma; având chipul mării, berilul aminteşte de lunga călătorie pe mare a Apostolului, 
până în India[38]; 

Topaz - Sfântul Matei, cel aprins de dragoste pentru Hristos, pe care L-a mărturisit cu sângele său; 

Hrisopras - Sfântul Iuda Tadeu; numele pietrei e derivat de la %pvn6q (= aur), arătând strălucirea 
propovăduirii sale; 

Iachint - Sfântul Simon Zilotul; albastrul în chipul văzduhului al pietrei închipuie râvna acestuia după 
înţelepciunea cerească; 

Ametist - Sfântul Matias; fiind roşul ca focul, ametistul aminteşte de Pogorârea Duhului la Cincizecime 
peste Matias, cel ce a luat locul lui Iuda Iscarioteanul[39]. 

21: Şi cele douăsprezece porţi sunt douăsprezece mărgăritare: fiecare din porţi este dintr-un 
mărgăritar. Şi piaţa cetăţii este de aur curat, ca de sticlă străvezie. 

In descrierea Ierusalimului ceresc, revine numărul 12, uneori amplificat de multipli ai săi: „Simbolismul 
acestui număr este extrem de bogat în creştinism. Combinarea dintre patru, numărul liniilor spaţiale, şi 
trei, numărul timpului sacru ce măsoară crearea-recreare dă doisprezece, numărul lumii desăvârşite; 
doisprezece este numărul Ierusalimului ceresc (cu 12 porţi, 12 apostoli, 12 pietre de temelie etc); este 
numărul ciclului liturgic, al anului de douăsprezece luni şi al expresiei cosmice a acestuia, zodiacul. într- 
un sens mai mistic, numărul trei se leagă de Treime, numărul patru de creaţie, dar simbolismul numărului 
doisprezece rămâne acelaşi; o desăvârşire a creatului pământesc, prin absorbirea lui în increatul 
dumnezeiesc. [...] Ierusalimul ceresc din Apocalipsă are douăsprezece porţi pe care sunt scrise numele 
celor douăsprezece seminţii ale lui Israel, iar zidul lui are douăsprezece pietre de temelie, pe care sunt 
numele celor doisprezece apostoli. Femeia din Apocalipsă (12, 2) poartă pe cap o cunună din 
douăsprezece stele. Cât despre credincioşii de la sfârşitul timpurilor, aceştia sunt 144 000, câte 12 000 
pentru fiecare din cele douăsprezece seminţii ale lui Israel (7, 4-8; 14, 1). Tot astfel, cetatea viitoare, cea 
de aur curat, care stă pe douăsprezece pietre de temelie purtând fiecare numele unui apostol, descrie un 
cub cu latura de douăsprezece mii de stadii, iar zidul ei de jasp are o sută patruzeci şi patru de coţi. 
Numărul simbolic înmulţeşte cu o mie - simbolul mulţimii) cifra însăşi a lui Israel (12), a vechiului şi a 
noului popor ales. Numărul credincioşilor, de 144 000, pătratul lui 12 înmulţit cu 1000, simbolizează 
mulţimea credincioşilor întru Hristos. Paul Claudel a proslăvit acest [număr]: O sută patruzeci şi patru 
reprezintă de douăsprezece ori doisprezece; doisprezece înseamnă trei înmulţit cu patru, pătratul înmulţit 
cu triunghiul. Doisprezece este rădăcina sferei, [numărul] desăvârşirii. De douăsprezece ori doisprezece 
este desăvârşirea înmulţită cu ea însăşi, desăvârşirea la cub, deplinătatea ce exclude orice în afară de 
sine însăşi, paradisul geometric. . [Numărul] doisprezece va reprezenta Biserica, Biserica triumfătoare la 
capătul celor două faze, de luptă şi de pătimire"[40]. Cât despre pietrele preţioase amintite, acestea 
„simbolizează trecerea de la opac la translucid şi, în sens spiritual, de la întuneric la lumină, de la 
imperfecţiune la desăvârşire. Astfel, noul Ierusalim este tot înveşmântat în nestemate [...]. Asta înseamnă 
că, în acest nou univers, toate condiţiile şi toate nivelurile de existenţă vor fi suferit o prefacere radicală, 
în sensul unei desăvârşiri fără egal pe pământ şi de natură exclusiv luminoasă sau spirituală"[4JJ. 

„Am primit, prin tradiţie, că Ierusalimul cel de sus a fost zidit cu pietre sfinte; şi tot din tradiţie ştim că 
cele douăsprezece porţi ale cetăţii cereşti, asemănătoare pietrelor preţioase, arată acoperit însemnatul har 
al glasului apostolic. Pe pietrele cele scumpe sunt aşezate culorile, iar aceste culori sunt preţioase; restul 
este lăsat la o parte ca materie pământeană. Cetatea sfinţilor, construită duhovniceşte, este zidită simbolic, 
pe bună dreptate, din aceste pietre. Pe lângă strălucirea cea de neimitat a pietrelor, Scriptura s-a gândit şi 
la strălucirea Duhului, strălucire neîntinată şi sfântă a fiinţei Sale"[4_2]. Acestea sunt, desigur, adaptări 
pentru înţelegerea omenească: „Când e vorba de ţinuturile de deasupra cerurilor şi de prototipurile de 

acolo ale lucrurilor de pe pământ, despre Ierusalim, căruia îi spunem şi Ierusalimul cel de sus şi muntele 
ceresc al Sionului (14, 1), despre cetatea Dumnezeului celui viu, cea de deasupra lumii, în care prăznuiesc 
pe Ziditorul lor şi Stăpânul lumii întregi prin teologhisiri negrăite şi neajunse de mintea noastră mii de 
cete îngereşti şi o Biserică a celor întâi născuţi, care sunt scrişi în ceruri (Evrei 12, 22-23), nici un 
muritor nu e în stare să-1 cânte cum s-ar cuveni[43], căci ceea ce ochiul n-a văzut şi urechea n-a auzit şi 
la inima omului nu s-a suit, pe acestea le-a gătit Dumnezeu celor ce-L iubesc pe El (I Corinteni 2, 
9YT441. 

22: Dar templu n-am văzut în ea, pentru că Domnul Dumnezeu Atotţiitorul este templul ei, precum 
şi Mielul. 

Templu n-am văzut în ea: „în împărăţia finală a lui Dumnezeu nu mai e nevoie de ritualuri şi jertfe. ♦ 
Domnul... precum şi Mielul: asociere intimă şi de egalitate între Iisus Hristos şi Dumnezeu-Tatăl; Ei 
alcătuiesc unul şi acelaşi templu ceresc şi împărtăşesc unul şi acelaşi tron (vezi 12, 3)"[45]. „Apocalipsa 
a fost scrisă după distrugerea Templului din Ierusalim. In 3, 12 există deja o aluzie că Templul istoric, 
pământesc, nu are o importanţă definitivă în sine. Continuă să aibă importanţă, însă, ca simbol al strânsei 
relaţii de prietenie între umanitate şi Dumnezeu"[46]. 

„La ce foloseşte biserica [templul] celui ce-L are ca lăcaş şi acoperiş pe Dumnezeu?"[47]. 

23: Şi cetatea nu are nevoie de soare şi nici de lună ca s-o lumineze, căci slava lui Dumnezeu a 
luminat-o şi făclia ei este Mielul. 

Dacă acea zi veşnică urmează beznei veacului acestuia, e şi situaţia inversă, pentru păcătoşii condamnaţi, 
ce vor avea parte de o stare „ca o noapte care urmează după zi, ca întunericul după lumină, ca doliul după 
ziua de petrecere "[48]. 

24: Şi neamurile vor umbla-n lumina ei, şi-mpăraţii pământului într-însa îşi vor aduce slava. 

„Ziua în care va apărea acel Soare va fi ziua Domnului prin excelenţă, ziua luminii neînserate. El însuşi 
va fi acea zi, pentru că El este lumina ei. Toate vor umbla în lumina lui Hristos" [49] . 

Cititorul e chemat în această lumină neînserată: „Urcă-te în finicul biruinţei, biruie veacul, ca să fii la 
înălţimea Cuvântului. Lasă afară acest chip al lumii, lasă afară răutatea. Aşează înăuntru bunătatea minţii, 
care are harul în puterea vieţii. Spală-ţi îmbrăcămintea şi intră în cetatea cerului, care este harul cel 
adevărat al sfinţilor, în care este cortul lui Dumnezeu, în jurul Căruia se găsesc cărturarii Domnului, unde 
nu slujesc zilele, sau soarele, sau luna, ci însuşi Domnul e lumina, care luminează toată cetatea"[50]. 

25: Şi niciodată porţile ei nu se vor închide ziua, căci noapte acolo nu va mai fi. 

„Urmând a avea în împărăţia lui Dumnezeu numai zi, fără intervenţia nopţii, să veghem şi noaptea ca şi 
ziua, având a ne ruga totdeauna şi a aduce mulţumire lui Dumnezeu în cer, să nu încetăm nici aici pe 
pământ de a-L ruga şi a-I aduce mulţumiri" \5 11 . 

26: Şi-ntru ea vor aduce slava şi cinstea neamurilor. 

Aici, o traducere diferită permită o altă punere a accentului: „Şi neamurile vor umbla în lumina făcliei 
Mielului şi vor aduce în cetatea Mielului odoarele şi comorile lor. In felul acesta, aşteptarea judecăţii 
universale e un factor important de stimulare a creaţiei în lume, de participare a fiecăruia la opera comună 
dată ei de Dumnezeu, pentru a face transparent pe Dumnezeu în relaţiile dintre semeni şi în cadrul 
creaţiei"[52]. 

27: Şi-n ea niciodată nimic întinat nu va intra, şi nici cel ce meştereşte urâciunea şi minciuna, ci 
numai cei scrişi în cartea vieţii Mielului. 

„în Apocalipsă, cerul este locuinţa lui Dumnezeu, mod simbolic de a semnifica distincţia dintre Creator şi 
creaţia Sa. Cerul intră astfel în sistemul de relaţii dintre Dumnezeu şi oameni. Când aceste relaţii se 
schimbă, după [întruparea] mântuitoare de exemplu, sistemul se modifică şi el complet şi se poate vorbi 
de un cer nou. [...] Noul cer simbolizează aici reînnoirea universală, care inaugurează epoca mesianică. 
Legăturile creaţiei cu Dumnezeul ei sunt modificate în totalitate" [53] . „în descrierea din Apocalipsă, 
Ierusalimul simbolizează noua ordine care avea să înlocuiască lumea actuală la sfârşitul veacurilor. El 
reprezintă nu paradisul tradiţional, ci, dimpotrivă, tot ceea ce este mai presus de orice tradiţie: noul 
absolut. [...] Trebuie insistat asupra formei pătrate a Ierusalimului ceresc, care îl distinge de Raiul 
pământesc, reprezentat de obicei ca fiind de formă rotundă: căci acesta era cerul pe pământ, în timp ce 
noul Ierusalim este pământul în cer. Formele circulare se raportează la cer, cele pătrate la pământ. 
Transmutarea universului, reprezentat de noul Ierusalim, nu este o întoarcere la un trecut idilic, ci o 
proiecţie într-un viitor fără precedent"[54]. 

Lucru vrednic de laudă este să ne rugăm pentru aproapele, spre a nu fi el şters din cartea vieţii: „acopere-i 
cu dreapta Ta, călăuzeşte-i la limanul voii Tale şi scrie numele lor în cartea Ta"[55]. Căci „de tainele 
unei asemenea slave ne-ai apropiat prin Fiul Tău iubit. Căci ne-ai apropiat de picioarele muntelui 
credinţei (Deuteronom 4, 1 1; Evrei 12, 22), unde locuiesc cele nouă cete ale sălaşurilor fiinţelor spirituale 
şi deasupra cărora e zidirea cetăţii sfinte, [Ierusalimul de sus]"[56]. 

CAPITOLUL 22 - Noul Ierusalim {continuare). Venirea lui Hristos. 

1: Şi mi-a arătat un râu al apei vieţii, strălucitor ca de cristal, care izvorăşte din tronul lui 
Dumnezeu şi-al Mielului. 

Râul „înseamnă undele dumnezeieşti ce le dăruiesc acelor fiinţe [Puterile cereşti, dar şi oamenii mutaţi la 
starea cea fericită - n. n.] o revărsare îmbelşugată şi abundentă şi o rodnicie de viaţă făcătoare"]!]. 
Pentru ca acest râu să înceapă de aici, credinciosul e îndemnat să caute străpungerea inimii: „Fiindcă 
[străpungerea] e un foc dumnezeiesc care destramă munţii şi stâncile (I Regi 19, 11), face netede toate 
(Luca 3, 5), le face raiuri şi preschimbă sufletele care-1 primesc. Fiindcă în mijlocul acestora se face izvor 
ţâşnitor, apă a vieţii care izvorăşte şi curge pururea şi le udă din belşug, şi se scurge ca dintr-o cisternă 
peste cei de aproape şi peste cei de departe (Efeseni 2, 17) şi umple până peste margini sufletele care 
primesc cuvântul cu credinţă (Luca 8, 13 ş. a.)"[2]. 

2: în mijlocul pieţei [cetăţii], şi de-o parte şi de alta a râului, un pom al vieţii, rodind de 
douăsprezece ori, dându-şi roada-n flecare lună; şi frunzele pomului sunt spre tămăduirea 
neamurilor. 

„Textul este nelămurit. Este un singur arbore al vieţii în mijlocul fluviului, care se desparte în mai multe 
braţe? Sunt mai mulţi arbori pe malul unui singur fluviu? E greu de spus"[3]. Oricum, în pomul vieţii a 
fost văzut Hristos. 

„Prin întrupare, Dumnezeu însuşi Şi-a făcut din faţa omenească o faţă a Sa şi a dat tuturor feţelor, care 
intră în comuniune interioară cu ea, să se hrănească din pomul vieţii, care este E1"[4J. 

După chipul lui Hristos, pomul vieţii, „dreptul se aseamănă cu pomii roditori"[5]. Dacă pomii sunt mai 
mulţi, ei „fac rod de douăsprezece ori pe an, adică rodesc neîncetat. Căci acolo nu va mai fi iarna 
păcatului, ca să silească pomii vieţii să-şi lepede frunzele, precum vedem că fac în viaţa aceasta. [...] 
Frunzele pomului, adică ale Pomului Vieţii Hristos, închipuie cunoştinţele judecăţilor lui Dumnezeu [...] 
aşa cum şi roadele lui închipuie cunoştinţa cea desăvârşită ce se va descoperi în veacul viitor, "^frunzele 
acestea vor fi cu adevărat spre vindecare, adică spre curăţirea neştiinţei acelor neamuri care sunt mai jos 
în lucrarea faptelor bune "[6]. 

3: Şi nici un blestem nu va mai fi. Şi tronul lui Dumnezeu şi-al Mielului va fi într-însa, şi robii Săi I 
se vor închina. 

„In cetate nu se vor mai afla oameni care, din cauza păcatului lor, să fie sub blestemul lui Dumnezeu" [7], 
Robii Săi I se vor închina, adică „Ii vor sluji în calitate de preoţi ai lui Dumnezeu şi ai lui Hristos (vezi 
20, 6), aducându-I jertfă de laudă"[8]. 

4: Şi ei Ii vor vedea faţa, şi numele Lui va fi pe frunţile lor. 

5: Şi noapte nu va mai fi; şi ei n-au nevoie de lumină de lampă sau de lumină de soare, pentru că 
Domnul Dumnezeu va lumina peste ei şi vor împăraţi în vecii vecilor. 

Hristos luminează pe cei ce s-au făcut una cu El. „în ei, aşadar, nu mai e noapte. [...] [Aşa ajung] cei ce 
slujesc lui Dumnezeu şi în locul a toate L-au căutat numai pe Acela, L-au găsit numai pe El, L-au iubit 
numai pe El"[9]. 

6: Şi îngerul mi-a zis: „Aceste cuvinte sunt vrednice de crezare şi adevărate; şi Domnul, Dumnezeul 
duhurilor profeţilor, 1-a trimis pe îngerul Său să le arate robilor Săi cele ce trebuie să se întâmple-n 
curând. 

7: Şi iată, Eu vin curând. Fericit cel ce păzeşte cuvintele profeţiei acestei cărţi!" 

Aici e a şasea din cele şapte fericiri ale Apocalipsei. 

„Alţi preoţi jertfeau pentru ei şi pentru poporul lor. Acesta, fiindcă n-a avut păcat să Se jertfească pentru 
Sine, S-a jertfit pentru toată lumea şi prin sângele Său a intrat în Biserică. Acesta este deci Preotul cel nou 
şi Jertfa cea nouă nu din lege, ci peste lege, apărător al lumii, lumină a veacului, care zice: Iată, vini, şi a 
venit. Să ne apropiem de El, de Cel pe Care nu-L vedem cu ochii, dar îl simţim cu inima'TIO]. 

8: Şi eu, Ioan, sunt cel ce-am auzit şi-am văzut acestea. Şi când am auzit şi-am văzut, am căzut să 
mă închin înaintea picioarelor îngerului care mi-a arătat acestea. 

9: Dar el mi-a zis: „Vezi să nu faci asta! Sunt împreună-slujitor cu tine şi cu fraţii tăi, profeţii, şi cu 
cei ce păstrează cuvintele acestei cărţi. Lui Dumnezeu închină-te!" 

„îngerul din Apocalipsă îl opreşte pe Ioan, care voieşte să i se închine [...]. Deci e propriu numai lui 
Dumnezeu să I se aducă închinare [adorare - n. n.Ţ Ţlll . 

10: Şi mi-a zis: „Să nu pecetluieşti cuvintele profeţiei acestei cărţi, căci vremea e aproape. 

„în contrast cu pecetluirea de la 10, 4, de data aceasta cuvintele lui Dumnezeu trebuie puse la îndemâna 
tuturor, pentru ca oamenii să ştie ce-i aşteaptă şi să se pregătească"£12]. 

1 1 : Cel ce-i nedrept, să mai nedreptăţească; cel ce-i spurcat, să se mai spurce; şi cel ce este drept, să 
mai facă dreptate; şi cel ce este sfânt, să se mai sfinţească". 

Posibil înţeles al versetului: „timpul e prea scurt pentru ca să se mai poată schimba ceva; planul lui 
Dumnezeu se va împlini oricum"£13]. Sau: „aceste fraze arată că Ioan nutreşte slabe speranţe de penitenţă 
ale necredincioşilor' Ţ 1 41 . 

Cuvintele versetului sunt aplicate persecutorilor care, văzând tăria creştinilor, sporeau în ura lor (deşi au 
fost şi numeroase cazuri inverse, când răbdarea mucenicilor a impresionat pe privitori, făcându-i pe mulţi 
să se convertească): „Căci păgânii nu s-au ruşinat nici după ce au văzut c-au fost învinşi, pentru că ei nu 
mai aveau judecată omenească, ci s-au aprins şi mai cumplit decât o fiară. La rândul lor, şi guvernatorul şi 
poporul arătau faţă de noi aceeaşi nedreaptă ură£15J, ca să se plinească Scriptura: Cel nelegiuit să mai 
facă nelegiuiri, iar cel drept să fie şi mai drept. Şi, într-adevăr, pe cei ce au murit sufocaţi în temniţă 
păgânii i-au aruncat la câini, păzindu-i cu grijă noaptea şi ziua, ca să nu fie careva înmormântat de noi. La 
vedere au fost lăsate numai resturile pe care le-au lăsat fiarele şi focul, fie bucăţi sfâşiate, fie resturi arse, 
pe când capetele şi trupurile sfârtecate care rămăseseră neîngropate, au fost păzite straşnic de ostaşi zile 
de-a rândul"! 161. 

12: „Iată, Eu vin curând, şi plata Mea este cu Mine, pentru ca fiecăruia să-i dau după cum îi este 
fapta. 

„Versetele 12-16 exprimă cuvintele lui Iisus"JT7]. 

„Trebuie deci să fim râvnitori spre facere de bine, că de la Dumnezeu sunt toate (Romani 11, 36). [. . .] Ne 
îndeamnă, dar, să credem în El din toată inima şi să nu fim leneşi, nici trândavi spre tot lucrul bun"£18J. 

13: Eu sunt Alfa şi Omega, Cel Dintâi şi Cel de pe Urmă, începutul şi Sfârşitul. 

,^4lfa şi Omega arată că nimic nu e nesfârşit, în afară de Dumnezeu (Isaia 41, 4) şi că împărăţia şi puterea 
Lui sunt nesfârşite"£19]. 

14: Fericiţi cei care-şi spală veşmintele, pentru ca să aibă ei putere peste pomul vieţii şi prin porţi să 
intre-n cetate! 

Cei care-şi spală veşmintele: „= cei ce le spală şi le înălbesc în sângele Mielului (vezi 7, 14)"[20]. E cea 
de-a şaptea fericire a Apocalipsei. „In 7, 14, cei care şi-au spălat hainele sunt cei care au ieşit din marea 
tulburare şi le-au făcut albe cu sângele Mielului. Chiar dacă toţi credincioşii sunt mântuiţi prin sângele 
Mielului (1, 5b), aici sunt proclamaţi fericiţi, în mod special, cei care au murit pentru credinţă (cf 12, 
11YT211. 

15: Afară câinii şi vrăjitorii şi desfrânaţii şi ucigaşii şi închinătorii la idoli şi toţi cei ce iubesc şi 
lucrează minciuna! 

„După toate probabilităţile, prin câini sunt desemnaţi pervertiţii erotici de orice fel, dar şi ereticii"[2_2]. 

într-un anumit context istoric, cuvântul e aplicat (deşi se poate, evident, extinde la toţi vrăjmaşii lui 
Hristos) învăţătorilor iudeilor care, „părăsind cele cinstite şi voite de lege ca învechite şi învrednicindu-le 
de puţină preţuire, porunceau că ucenicii lor trebuie să se întemeieze pe învăţăturile şi poruncile lor 
omeneşti"[23J. Desigur, aici e o exagerare, însă, pe lângă învăţăturile Legii, se adăugau adeseori şi 
învăţături omeneşti, uneori fiind observate acestea cu mai mare acribie decât celelalte. 

16: Eu, Iisus, l-am trimis pe îngerul Meu să vă mărturisească vouă acestea cu privire la Biserici. Eu 
sunt rădăcina şi odrasla lui David, Steaua strălucitoare a Dimineţii". 

„De ce este nevoie, aşadar, să cercetez naşterea şi pieirea semnelor la al căror răsărit ţarinile nearate sunt 
spintecate de pluguri grele, iar la apusul lor se năruie holda bogată? O singură Stea îmi este prea de ajuns 
pentru toate, Steaua strălucitoare a dimineţii, la al cărei răsărit a fost semănată recolta nu de roade, ci de 
mucenici, când Rahila şi-a plâns copii săi (Ieremia 31, 15; Matei 2, 16-18), pentru ca, spălaţi cu lacrimile 
ei, să-i jertfească pentru Hristos. Apusul acestei Stele a înviat din morminte cele biruitoare, formate nu 
din surcele uscate, ci din morţi înviaţi"[24]. 

17: Şi Duhul şi Mireasa zic: „Vino!" Şi cel ce aude, să zică: „Vino!" Şi cel însetat să vină, cel ce 
vrea să primească-n dar apa vieţii. 

Mireasa: „= Mireasa Mirelui (vezi 21, 9): Biserica lui Hristos, în Care este prezent şi lucrează Duhul 
Sfânt"[2_5]. Apa vieţii: „apa, care în Vechiul Testament este, mai presus de toate, simbol al vieţii, devine 
simbol al Duhului în Noul Testament"[26], adică tot simbol al vieţii, dar, de data aceasta, al vieţii celei 
veşnice. 

18: Şi eu îi mărturisesc oricui ascultă cuvintele profeţiei acestei cărţi: Dacă le va mai adăuga cineva 
ceva, Dumnezeu îi va adăuga plăgile care sunt arătate în cartea aceasta; 

19: iar de va scoate cineva ceva din cuvintele cărţii acestei profeţii, Dumnezeu îi va scoate partea lui 
din pomul vieţii şi din cetatea cea sfântă, care sunt arătate în cartea aceasta. 

Ereticii „să se înfricoşeze de acel vai menit celor care adaugă sau înlătură [părţi din Scriptură] !"[27]. Aici 
e un vai subînţeles, căci nu apare ca atare în text. Chiar dacă Sfântul Ioan s-a referit aici doar la scrierea 
sa, ulterior cuvântul a fost extins asupra întregii Sfinte Scripturi. La fel pune problema şi un autor de la 
finele celui de-al doilea veac, identificat de către unii cu episcopul Abercius de Ieropole; acesta, vorbind 
despre anume erezie, spune că a ezitat să compună o lucrare despre aceea, „nu atât că n-aş fi fost în stare 
să o combat şi să aduc o mărturie pentru adevăr, cât mai ales de frica şi de îngrijorarea că ar putea crede 
cineva că eu aş adăuga ceva nou la învăţătura Noului Testament şi a Evangheliei, faţă de care nimeni din 
cei care vor să se conducă după Evanghelia însăşi nu are voie nici să adauge, nici să elimine nimic"[28]. 

20: Cel ce mărturiseşte acestea, zice: „Da, vin curând". - „Amin! Vino, Doamne Iisuse!" 

Da, vin curând: „Cuvintele lui Iisus, ca răspuns la chemarea Vino! din versetul 17. ♦ Amin! Vino, 
Doamne Iisuse!: Replica lui Ioan. Admirabil şi emoţionant final al Apocalipsei şi al Noului 
Testament"[29]. 

21: Harul Domnului Iisus Hristos să fie cu voi cu toţi! Amin. 

Ultimul verset, „adresat Bisericilor cărora le-a fost adresată scrierea, reproduce obişnuita formulă de 
încheiere a epistolelor pauline şi soborniceşti"[30]. 

Fie ca venirea Mântuitorului Hristos în slavă să ne mute şi pe noi la veşnica existenţă fericită! 

